
डा. गिरिया शंकर शर्मा अभिलेखां रै आधार पर इतिहास रँ साच ने सांगी ल्याथा 
हैं। इतिहास री बहुत सारो बातां काव्ठ री पोधी में ही छिपी रह ज्यावे। बांने चांचणिया 
थोड़ा ही आदमी हुवे। डो; शर्मा वीं कात्र री पोथी रा कुछ पन्ना पढ़णै री चेश करी। 
जिज्ञासु प्राठकां रै वास उपयोगी निवड़सी। 

प विद्याधरजी शास्त्री तेरापथ धर्म, आचार्य तुलसी आर म्हारै भी बहुत 
निकट रैया। उणारे ही सुपुत्र डॉ; पिरिजा शंकर शर्मा री पोथी आचार्य हुलसी राजस्थानी 
शोध-सस्थान छप्ावै, आ बहुत ही प्रासंगिक बात हैं। है स्यू पाठकां नें बहुत सारी नई 
जाणकारियां पिलसी और इतिहास ये साच बांल * जन-जन रे सामने आवेला। 

मगढ- भावना। 

आचार्य महाप्रज्ञ 


अंतस रा आखर 


पच्चीस बरसां पैली म्हारै बिभाग रा सैयोगी अर मातृथाष्य रा हिमायती 
डॉ. सत्यनारायण स्वामी, राजस्थानी भाषा मांय लिखण सारू महनैं प्रेरित करयो। उण 
बगत म्हें खालस राजस्थान रै सामाजिक अर आर्थिक इतिहास रो लेखन राजस्थान 
राज्य अभिलेखागार, बीकानेर मांय उपलब्ध दस्तावेजी स्रोतां रे आधार माथे कर रहो 
हो। आं दस्तावेजां मांय म्हमैं जिकी घटनावां रोचक अर अछूती रह्योड़ी लागी, उणो पर 
विना किणीं लाग-लपेट रै म्हारै घरां बोलीजण आठ्ठी राजस्थानी भाषा में लिखणो सर 
करयो। इण सारू अभिलेखागार रै शोध अर संदर्भ कक्ष सूं म्हनै मोकब्ठी सामग्री मिली! 
उणीं बगत म्हारो सम्पर्क राजस्थानी भाषा में छपण आब्ठी मासिक पत्रिका 
“भाणक' रा उप-सम्पादक डॉ. नृसिंहजी राजपुरोहित सूं हुयो। राजपुरोहितजी म्हारी इसी 
पंदरैक रचनावां इण पत्रिका रै नियमित स्तंभ “इतिहास रै झरोखे' में लगोलग छाप 
दीवी। इणसूं नों फगत राजस्थानी लिखण में म्हैं अभ्यस्त हुयो बल्‍्के इतिहास रा 
उपेक्षित पात्रों अर घटनावां नैं उजास में लावण री म्हारी हूंस भी बधती गयी। तापछ तो 
राजस्थानी भाषा री दूजी पत्र-पत्रिकावां भी म्हाए शोध विषयक आलेख छापणा सरू 
कर दिया। 
आज आ बात म्है आछी तस्यां जाणूं हूं कै अबार तांईं राजस्थानी रा पाठक, 
राजस्थान रै इतिहास री शोधपरक रचनावां नें पढण माय पूरी रुचि नीं लंवे। पण आं 
ईज रचनावां रै हब्के-फुलक॑ सरूप नें बख-पड़यां पढ ई लेवै है। इण बात नैं दीठ में 
राखने इण पोथी मांय म्हें सगक्ही रचनावां रे शोध-संदर्भा नें हटाय लिया है) इण पछे 
भी आं रचनावां मांय भाषागत ऊँच-नीच तो रैय सके है पण तथ्यगत चूक नीं रै बरोबर 
रैबण से म्हनें पूरो भरोसो है। 
आं रचनावां नें पोथी रूप में छपावण सारू राजस्थानी भाषा रा हिमायती अर 
चावा समालोचक डॉ. किरणचन्द नाहटा खासे समै सूं जोर देय रह्या हा। संजोग सूं 
राजस्थानी अकादमी रा उपसचिव श्री पृथ्वीराज रतनू ई प्रकाशन सहयोग साझू म्हनें 
पाण्डुलिपि देवण रे कह्मो। इण भान्त पोधी नें छपावण में अकादमी कारनीं सूं जिको 
थोड़ी अर्थ-सैयोग मिल्यो है, उण सार अकादमी रो घणो आभार मजजूं। आचार्य तुलसी 
शान्ति प्रतिष्ठान, गंगाशहर रै प्रकल्प आचार्य तुलसी राजस्थानी शोध संस्थान सूं आ 
पोथी छपणो म्हारे सारू अंजस री बात है। इण सारू प्रतिष्ठान रा अध्यक्ष श्री मूछचन्द 
बोधरा अर मंत्री श्री सोहनलाल बैद रो घणैमान सूं आभार जका कै इण पोथी नें 
प्रतिष्ठान खातर ओक उपलब्धि मानै। इण मौके म्हारा बडा भाईसा डॉ. दिवाकर शर्मा 
आए प्रोफेसर मकरध्वज शर्मा, जिणां रो आशीर्वाद म्हनैं सिएजण री प्रेरणा देंवतो रहो है, 
उणानै अर म्हारा सैंधा-अणसैधा सगव्ठा हिमायत्यां नें निंवण ! 
गिरिजा शंकर शर्मा 


प्रकाशकीय 


आचार्य तुलसी राजस्थानी शोध-संस्थान रो उद्देश्य राजस्थानी भाषा, साहित्य 
अर संस्कृति री सांवठी ओछेखाण करावण सारू किणो भी महताऊ विषय री 
पाण्डुलिपि नैं उजास में लावणों है। इण दोठ सूं 'इतिहास रो साच” पोधी रो प्रकाशन 
संस्थान सारू अंक उपलब्धि मान्यो जाय सके। अतिहासिक दस्तावेजां पर आधारित 
डॉ. गिरिजा शंकर शर्मा रै आलेखां रो औ संकलन राजस्थानी शोध-जगत सारू घणो 
महतताऊ है। इण सूं पैलां शोध-संस्थान श्रीमद्‌ जयाचार्यजी रै 'उपदेश-रतल कथाकोश' 
रो पैलों खण्ड छाप चुक्यों है। अक बरस र बिचाक्र संस्थान री राजस्थानी ग्रंथमात्ग 
से औ दूजों पुष्प आपरे हाथां सृपतां घणो हरख अर अंजस हुवे। 

राजस्थान राज्य अभिलेखागार में उप निदेशक रै पद सूं सेवानिवृत्त शोधर-अध्येता 
डॉ. गिरिजा शकर शर्मा रै शोध-आलेखां रो औ दस्तावेजी संकलन राजस्थान रै 
इतिहास ने नूंवी दीठ सूं समझण-परखण रो प्रयास है। 

आज भारतोय इतिहास रे सरूप रो इत्तो ज्यादा विस्तार हुयग्यों हैं कै उण रे 
क्रमबद्ध अर विगतवार लेखन अबखो काम है। इतिहास रो औ विस्तारित सरूप 
समाज रै हरेक अग मैं आपरी परिधि मांय संवंटण री खिमता राखै। इण दीठ सूं इणरै 
भावी विगसाव में क्षेत्रीय भाषावां रै साथे समाजू जनजीवण सूं जुड़धोड़ी बातां अर 
घटनावां रै दस्तावेजी सबूतां रै महत्त्व नैं आंख्यां अदीठ कोनीं कर सका) “इतिहास 
रो साच' रा महताऊ आलेख इण दीठ सूं घणा उपयोगी साबित हुवेला। 

इण पोथी नैं आचार्य तुलसी राजस्थानी शोघ-संस्थान सूं छपावण री स्वीकृति 
साझू डॉ गिरिजा शंकर शर्मा रो आभार मानां। म्होनें भरोसो है के इण पोथी री 
रचनावां गजस्थानी रा सुधी पाठकां री पसन्द पर खरी उतरसी। 


सोहनलाल बैद मूछचन्द बोधरा 
मंत्री अध्यक्ष 
आचार्य तुलसी शान्ति प्रतिष्ठान, गंगाशहर 


साख रा सबद 


जठै तांईं अकादमिक ' थर्स्ट' री बात है, भारतीय इतिहास-लेखन में मोकव्ठा 
बदव्वाव आया है। आजादी री लड़ाई सूं लेयनै देस री आजादी मिलण रै पठै घणकरा 
बरसा रै लांबे आंतरे में इतिहासकार रो 'जनरल' इतिहास लिखण से ओक खास चाव 
अर झुकाव रैयो है। इण रो औ अरथ नीं है क॑ क्षेत्रीय इतिहास सिरे सूं ई नीं लिखीज्यो, 
लिंखीज्यो पण नमूने भान्त। लारले मोकल बरसां सूं क्षेत्रीय इतिहास लिखण रो ओक 
सांतरो अर लगूलग 'ट्रेंड' बिगस्‍्यों है जाणै 'जनसल” इतिहास री प्रतिक्रिया सकूप। 
इतिहास-लेखन में ओक दूजों वियसाव भी सांमी आयो है जिकी मैं “माइक्रो 
लेबल्ड' भणत कैयनै पुकारै जिका में स्थान अर थीम दोनूं भेव्ठा है। इण त्रै रै इतिहास 
री मूठ खाद हुवे दस्तावेज अर औ दस्तावेज ही हुबै इण इतिहास रो मूठ आधार पण 
दस्तावेज खुदोखुद नीं बोले। वै तो भण्या अर अणभण्या खातर हुब ओक कोरो कागद। 
उणमैं बोलावण सारू जरूरी हुवे उणमें लिख्योडी लिपि रो ज्ञान अर अक खास पारखी 
निजर। दस्तावेज उणसूं खुलने बात करै। जिके हाथ री परस नै बै जाणै, उणरी सौरम नें 
पिछाण। दूजै सबदां में दस्तावेजां रो पारखी-तपस्वी ही उणां ने गुदगुदा'र मोकब्ठी बातां 
कैवाय सके। 
अभिलेखायार, बीकानेर में अंवेरयोड़ा लाखूंलाख भान्त-भान्त रा दस्तावेज हुवो 
चावै सेठ-सादूकारां रा बसत़्ा-बुगचियां री बहियां अर चावै जैन मुनियां रा रच्योड़ा ग्रंथ 
हुवो, जे बै सगव्ठा किणीं अक हाथ री परस नें पिछाणै तो बै है दस्तावेजी 
प्रारखी-तफ्स्वी डॉ. गिरिजा शंकर शर्मा रा हाथ। आ संजोग री बात है कै औ सगव्ठा ही 
दस्तावेज इतिहास रै बदलते विगसाव रा मृठ्ठ अर महताऊ स्रोत है। खासकर बीकानेर 
अभिलेखागार में अंक लाबे समै तक उठै राजस्थान री विभिन्‍न रियासतां री मोकव्ठी 
पुराणी बहियां अर तोजियां सूं बंतछ करतां शर्माजी मैं म्हें खुद देख्या है। दस्तावेजां सूं 
लगूलग डायलांग ये फल है उणां रो इतिहास जगत रो नांमी ग्रंथ “मारवाड़ी व्यापारी ' 
जिके इतिहास-लेखन में ओक नूंवी लीक पाड़ी। 
दस्तावेजां सूं शोधार्थियां री जाण-पिछाण करावणी डॉ. शर्मा री खास आदत 
रैयी है। बहियां सूं म्हारी मुलाकात भी उणां री मेहरबानी सूं ईज हुई। म्हारो ई नीं, 
जापानी इत्तिहासकार प्रो. मासानोरी सातों जिसा घणकरा देसी-विदेसी इतिहासकार 
दस्तावेज सूं आमी-सांभी करावण सारू शर्माजी थ हमेस ई गुण यांवता रैवै। दस्तावेज 
खुदगर्ज अर अंतर्मुखी नीं हुवे) जिका लोग अर विद्वान उणां सूं साचे मन सूं 
मेब्ठ-मिलाप राख अर लगूलग बंद करता रैवै उणारै सांगी बै आपरो सगव्ये अंतस 
खोलने दिखाय देचै। डॉ. शर्मा इण दस्ताचेजां रै अंतस री गैराई सूं रंग-बिरंगा मोती 
'काढने आपरी 'क्राफ्ट' रै सागै आपरी योधो 'इतिहास रो साच! में आपोरै सांमी अवेरने 
राख दिया है। इण सूं पैलां इण भान्त री शोध सामग्री नें उजास में लावण सारू डॉ. 


कै 


शर्मा राष्ट्रीय अ अतरााष्ट्रीय सेमिनाए में राजस्थान रै विभिन्‍न पखो रै शोध-संदर्भा मैं 
लेयनै कई पत्रवाचन करया अर उणाने छपवाया। देस री नामी-गियमी शोध-पत्रिकावां 
में आपरा अभिलेख सतरेतां माधै छप्योड़ा शोषपरक आलेख इतिहास जगव में खांसी 
सम्मानित दीठ सूं देख्या जावे है। राजस्थान रै आर्थिक, विशेष रूप सूं व्यापारिक 
इतिहास श॒ तो आप ओक आधिकारिक अधष्येता रैया ही है, राजस्थान रै स्वतंत्रता 
आन्दोलन रै शोध में भी आपरो सांतरों दखल रैयो है। साथ ही राजस्थानी भाषा सूं भो 
आपरो सांतये लगाव गैयो है। राजस्थान अभिलेखागार मूं प्रकाशित 'देसदर्पण' 
(दयालदास) अर कूर्मविलास (कवि चन्द) जिसा महताऊ अतिहासिंक ग्रथां गे 
सम्पादकीय लिखने अर मारवाड़ी भाषा री हजार रै ओडगेडे बहियां ये विगतवार 
सूचीकरण रै साथ उणा में प्रयुक्त हुवण आत्ठो मारवाड़ी भाषा री राजस्व सम्बन्धी 
शब्दावली री व्याख्या करने डॉ. शर्मा राजस्थानी शोघ-जगत में आपरी निशबाब्दी पैठ 
बणाई है। 

डॉ. रैस्सीटोरी पर राजस्थानी भाषा में ई लिख्योडा आपरा चार शोध-पत्रो यूं. 
प्रभावित्त हुयनै इटली री “सोसाइटिया इण्डोलोजिका लुईजी पीओ टैस्‍्सीटोरी' संस्था 
उदीन (इटली) रै पछे जद भारत मांय डॉ. टैस्सीटोरी माथै दूजी “इंटरनेशनल कांफ्रेंस" 
आयोजित करी तो उणरै अन्तिम सक्न रो अध्यक्षता वास्तै आपने मनोनीत कर्यो हो। 

“इतिहास रो साथ' नाव री इण पोथी रै माय राजस्थानी भाषा रै पाठकां में 
जिज्ञासा अर रोचकता पैदा करण आकी चालीस रचनावां सोमै राखीजी है। औ रचनावी 
किणी खास उद्देश्य अर विषय नें लेयने तो लिख्योडी कोर्मी पण लेखक पाठकों री 
सुविधा सारू सगव्ठी रचनावां नै इण भान्त विषयवार बॉट दी है जिणसूं पाठक नै 
आपरी रुचि आक्ी रचना रै चयन माय दिक्कत नीं आवै! विषयगत इण विभाजन रै चैलै 
खंड “आजादी री अलख' री रचनावा माय राजस्थान में सन्‌ 857 सूं 949 तोईं 
स्वतंत्रता आन्दोलन रै दौरान जिकी महत्वपूर्ण घटनावां घटी पण इतिहास में उणों गे 
समुचित मूल्यांकन नीं हो सक्‍यो, उणों मैं उजास में लावण रो खेचक करीजी है। दूजै 
खंड 'सत्याग्रह री जूनी परम्परा शीर्षक रा आलेखो मोय 8वीं अर 9वीं सदी में 
राजस्थान मांय व्यापारियों अर बुद्धिजीवियां में प्रचलित सत्याग्रह रै सरूप रो वर्णन है। 
इणों भान्त 'अभिलेखा री अंबेर' मोय अभिलेख संरक्षण री परम्पावां नैं केन्द्र मे 
राखीजी है। चौथे खंड “संस्कृति री संभावठ” माय राजस्थानी संस्कृति रै विभिनत 
अतिहासिक पखो अर परम्परावों नैं उजागर करता आलेख दिरीज्या है। इण मोर्य 
> सद्भाव अर पर्यावरण संरक्षण सूं सम्बन्धित रचनावां ने ई स्थान दिरीज्यो 
॥ 

पांचवै खंड '...ज्यारा साहित जगमगै' में राजस्थानी भाषा अर उणरै पुराणै 
साहित्य रै विभिन्‍न पखां नें उकेरती रचनावां भेव्ठीजी है। ' इतिहास रै झरोखलै : बीकानेर" 
खंड में बीकानेर नगर रै वियसाव या चौवरफा चितरामो रै साथै अठै री स्थापत्य कला, 


भित्ति-चित्र परम्परा, संस्कृति रा संवाहक अटे रा सेठ-साहूकार, बीर-जोद्धा अर 
आम-आदमी रै सामाजिक, धार्मिक अर आर्थिक पखां नैं तथ्यात्मक बातों रै पाण 
सांगोपांग ढंग सूं सोमी राखीज्या है। इणीं भान्त “हाल डॉ. टैस्सीटोरी रो' शीर्षक हेठछ 
दिरेज्या चार आलेखां में इटालियन विद्वान डॉ. लूईंजी पीओ टैस्सीटोरी रै जीवण, उणोरे 
शोधकार्य अर उणां रै सर्वेक्षण में सैयोगी रैया लोगो री अपणायत माथै घणी सिद्धत रै 
साथ विवरण दिरीज्यो है। पोथी सो आखरी खंड 'इतिहास रा कागद' री रचनावां मिरग 
री नाभि में छिपियोडी किस्तूरी री दांई है, जिकी छोटी हुवतां थकां ई रोचक-रंजक अर 
घणमोली है। 

जद्यपि आ रचनावां नें सरस अर रोचक बणावण रै उद्देश्य सूं ओरा 
शोध-संदर्भ हटाय दिया गया है। इणसूं ओ रचनावां रो शोध महत्त्व कों कम हुयो है 
'पण राजस्थानी साहित्य नें सिमरघ अर शोधार्थियों रो मारग-दरसण करण में आरो 
योगदान सदा कायम रैसी। राजस्थानी मांय इण महताऊ पोथी री रचना करने शर्माजी 
मातृभाषा री मोकछी सेवा करी है जिके खातर आबण वाक्ी पीढ़ी उणां रो हमेस 
'उपगार मानैला। 
ग्रोफ़ेसर, एजस्थाव इतिहास, 
अलीगद मुस्लिम विश्वविद्यालय, अलोगढ -डॉ. भंवर भादवाणी 


पुरोवाक्‌ 


“इतिहास से साच' डॉ. गिरिजा शंकर शर्मा प्रणीत विविध शोधपरक आलेखों 
री पोथी है। इण पोथी रो सीधो-सीधो सम्बन्ध इतिहास सूं है, इण खातर आगे 
धोड़ी-सी चरचा इतिहास नें लेय'र करल्यां। इतिहास रो सम्बन्ध काल सूं अर काल 
सतत-प्रवाही। यूं सुविधा री दीठ सूं अतीत, वर्तमान अर अनागत-- उण रा तीन भेद 
करीजै पण तीनूं अक-दूजै सूं गूंथीज्योडा। आं तौमां रै विचाब्है वर्तमान ऊभो है, अतीत 
अर अनागत दोनूवां रो अक-ओक हाथ झाल्योड़ो। जे वर्तमान नैं सावढसर जाणणों है 
तो आपां नैं अतीत कनै जावणो ही पड़सी अर इणी भान्त जे अनागत री जिलमिल 
करती झांकी रो अंदाजो लगावणो है तो भी वर्तमान नें गहरी मीट सूं देखणो पड़सी। इण 
बात ने दूसरे शब्दां में यूं कैय सकां कै वर्तमान री पूठ में अतीत ऊभो है आर सोमै 
अनागत। जको अतीत, वर्तमान अर अनागत रै इण रिस्तै नें जाणै यो ही खराखरी 
इतिहास रै साच नें मांडण रो आधिकारी। इतिहास बाबत इण समझ रै बावजूद दो-ओक 
बाता भव भी जाणबाजोग। 

आं माय सूं पैली बात आ के इतिहास में तथ्यां रो प्रस्तुतीकरण ईमानदारी रै 
साथै हुवणो चाहीजै। तथ्यां री तोड-मरोड का बोनैं ओकांगी दीठ अर ओक पक्षीय सोच 
रै साथे मांडणो वाजिब कोनी। सामान्य रूप सूं तथ्यां मैं सांमी ल्यावती वेव्य 
इतिहासकार सूं पूरी तटस्थता री अपेक्षा करीजै; पण तटस्थता री बात रै भेव्ठे ही कई 
सवाल ऊभा हुवै। कांई तथ्यां ने पूरी तरह सूं नि:संग भाव सूं मांडणो ही इतिहासकार रो 
दायित्व है ? कांई व्यापक सामाजिक हितां का व्यापक राष्ट्रीय हितां अथवा व्यापक 
मानवीय हितां रै परिषेख में इतिहासकार किणी अनिष्टकारी तथ्यां नैं नजर-अंदाज कर 
सके है ? कांई 'सत्य॑ ब्रूयात, प्रियं ब्रूयात, मा ब्रूयात अप्रियं सत्यम्‌' रो नीति-वाक्य 
इतिहासकार खातर भी लागू नों हुवे है ? काई इंयां करा सूं बोरो इतिहास खण्डित 
इतिहास अथवा ओक पक्षीय इतिहास रै आरोपां सूं बच्यो रैय ज्यासी ? निःसंदेह सवाल 
घणो मोटो है अर इण रो ओक सर्व-सम्मत पदूत्तर हुवे ओ भी लाजमी नीं है; पण म्हारी 
दीठ में जे व्यापक मानवीय हिल्ां नैं ध्यान में राखतां थकां किणी ओक अमंगव्ठकारी का 
अनिष्टकारी तथ्य नै नजर-अंदाज करो जावै तो बेजा बात कोनी। क्यूंके तथ्य सूं मोटो 
सत्य हुया करै है अर कई-कई बार सूक्ष्म सत्य नें पकड़णो घणो अबखो काम हुवै। 
स्थूल तथ्य री ओट में खडगै सूक्ष्म सत्य सूं साक्षात्कार करणो हर किणी रै बस री बात 
'कोनो। इणरै खातर दृष्टि रो खुतापण, विचारां री उदारता, भावां री उदात्तता अर 
लोकसंग्रही वृत्ति री अपेक्षा हुवै। वस्तुतः औ सगव्ठो खूबियां फकत अध्ययन सूं नीं आवै 
चरन्‌ आरै खातर अध्ययन रै भेव्ठे ही संस्कार अर साधना री भी महती जरूरत अनुभव 
'करोजै। जद इण दीठ सूं विचार करां तो औ तथ सामने आवै कै संस्कार अर शिक्षा 
सम्पन्त डॉ. शर्मा आपरी दोर्घकालीन साधना रै पाण विषय रो तलस्पर्शी ज्ञान प्राप्त 


करयो है। आप लगोलग तीन दसकां ताईं राजस्थान राज्य अभिलेखागार में शोध-अध्येता 
है रूप में काम करयो। इण दौरान आप हजारूं-हजारूं अभिलेखां से गहन अध्ययन 
करयो। साथ-ही-साथ इण अवधि में आप राष्ट्रीय अर अन्तरगष्टीय स्तर री अनेक 
संगोष्ठियां में भाग लेय'र आपरी प्रतिभा नें संवारी। अंडी पृष्ठभूमि में रैय'र आप जको 
ज्ञान प्राप्त करयो उणसे अंक झलक ' इतिहास रो साच' २ आलेखां में मिले 
*इतिहास रो साच' में कुल 40 आलेख है। आ मांय सूं घणकरा आलेखां रो 
आधार राजस्थान राज्य अभिलेखागार में उपलब्ध सामग्री रैयो हैं अर आ सामग्री भी 
मोटामोटी अठारवीं, उन्तीसवीं अर बोसवीं सदी रै अभिलेखां पर आधारित है। 
अभिलेखां पर आधारित हुवण सूं आंरी प्रामाणिकता नें लेय'र विवाद री गुंजाइश बोत 
थोड़ी है। हां, विषय रै विस्तार अथवा गहराई नें लेय'र तो भ्क भो को सवाल खड़धा 
करा जा सके है, पण इण विषय में भी इतरों तो मानणो ही पड़सी की डॉ. शर्मा आं 
अभिलेखां नें लेय'र कठै परिपूर्णता रो दावों भी तो नों करयो है। इणर विपरीत बै तो 
खुद ही विनम्र शब्दां में आ कँय रैया है कै औ तो अक छोटो-सो प्रयास भर है। अब 
कोई भी अध्येता आं मांय सूं किणी अक या अकाधिक विपयां रो सांगोपांग अर 
तलस्पर्शी अध्ययन करणों चार्वलों तो निश्चय ही उणने इतर स्रोतां री दरकार भी 
पड़ला। औडै में सुभाविक है ठण अध्ययन रै दौरान कई ओक नूंवा तथ्य अर कई ओक 
नूंबीं बातां भी सोमे आवैली। 
यूं आं आलेखां री ओक उपलब्धि आ भी मानी जा सके है क॑ आं मांय सूं 
मोकछा आलेख अडा भी है जका क॑ गंभीर प्रवृति रा पाठकां अर शोधार्थियां में 
विविध विषयां रै महन अध्ययन री चाह जगावै। साची बात तो आ है क॑ डॉ. गिरिजा 
शंकरजी जिण व्यापक फलक माथै विविध विषयां नें उठाया है बां मांय सूं अनेक 
विषयां माथै न्यारी-न्यारी पोथ्यां लिखी जा सर्क॑ है। उदाहरण रूप में राजस्थान रै 
स्वतंत्रता आन्दोलन में क्रान्तिकारियां री भूमिका नें लेयल्यों का मारवाड़ी समाज अर 
स्वतंत्रता आन्दोलन री बात ने लेयल्यो अथवा राजस्थान अर गुजरात में दिरीजण आव्ठा 
धरणा, सत्याग्रहां अर उछाव्गं रे बात नैं लेयल्यो या कि राजस्थान रै आर्थिक इतिहास 
री बात मैं लेयल्यो। आं मांय सूं हरेक विषय विपुल संभावनावां सूं युक्त है। अठै इण 
बात री चरचा रो प्रयोजन इतरो ही है के आ पोथी अध्येतावां रै सोमै मोकब्ठा नै मोकब्ठा 
अध्ययन क्षेत्र खोलै॥ 
इण पोथी सा घणकर आलेख जहठै राजनैतिक, आर्थिक, सामाजिक, धार्मिक 
अर सांस्कृतिक सन्दर्भाँ री दीठ सूं महताऊ बण पड़चा है बठे ही कीं ओक आलेख 
राजस्थानी-साहित्य रै अध्ययन री दीठ सूं भी घणा उपयोगी है। इणरै भेले ही कीं अक 
आलेख तो औडा है जका के लगभग अछूता विषयां मैं उठाया है। बानगी सरूप 
पुरालेखागारां अर पाण्डुलिपियां सूं जुड़चा आलेखां नें लेय सकां हां। आं मांय भी 
*पाण्डुलिपियां रो महत्त्व अर उणांरी सार-संभाव्ठ ' शीर्षक आलेख तो घणो उपयोगी है। 
इण आलेख में जकी महताऊ जाणकारी दिरौजी है, उण रो उपयोग गाजकीय अर निजी 


ग्रंथ-भण्डार दोनूं ही समान रूप सूं कर सके हैं। यूं तो इण घोथी रो हरेक आलेख 
अपणै आप खास; पण अठ अक-ओक रो अलग-अलग विवेचन संभव नी, फेर भी 
मैं इण पोथी रा टैस्सीटारी विषयक आलेखां री चरचा अलग सूं करणी चाहस्यूं। इटली 
रै इण मूक शोधार्थी री ज्ञानाराधना सूं जुड़घा कई ओक अछूता प्रसंगा ने पलों बार आं 
आलेखां रै माध्यम सूं जन-सामान्य रै सांमै लाइज्या है। इणीं भान्त जैन घर्म आर उणां री 
कला-साधना सांमी संकंत करण आब्ठा आलेख भी उल्लेख करवा जोग है। 

ऊपर रै विवेचन में आपां देख्यो कै इण पोथी रा घणकरा आलेख गंभीर 
शोध-अध्येतावां रै काम रा है पण आम पाठकां खातर भी इणमें खासी उपयोगी अर 
रोचक सामग्री है। उदाहरण सरूप “राजस्थान में चिलका डाक व्यवस्था”, 'बिरछ अर 
पर्यावरण', 'चामचोरी', 'तीरथां रो तीरथ : कोलायत धाम', “ओक पासवान रो 
प्रेम-पत्र' अर “सांकेतिक लिपि में राजस्थानी रा दो कागद' आदि आलेखां रा नांव 
मिणाया जा सके है। 

संक्षेप में इतरो ही के आ पोधी अनेक दृष्टियां सूं घणी उपयोगी है। जिंयां कै 
आपां जाणां, आज भी राजस्थानी भाषा में साहित्येतर विधावां में लिख्योड़ी सामग्री रो 
नितान्त अभाव है। जद तांईं ज्ञान-विज्ञान री आखी बातां नें मांडण अर परोटण री 
खिमता किणी भाषा में नीं आवै तद तांई बा भाषा दुनियां री दूजी-दूजी सिमरध 
भाषावां री पांत में ऊभी रैवण री अधिकारिणी नों मात्रीजै! आज राजस्थानी 
भाषा-भाषियां खातर आ ओक मोटी चुनौती है अर इण चुनौतो रो पदूत्तर देवण नैं धर्म, 
अर्थ, ज्ञान-विज्ञान आद सग्व ही क्षेत्रां रै विद्वाना नें आग आवणो पड़सी! राजस्थानी 
में इतिहास जैड़ै अछूते विषय में लिखण री सरूआत कर 'र डॉ. शर्मा इण चुनौती नै 
स्वीकारी है। अन्त में इणीं विश्वास रै साथै खुद री बात मैं समाप्त करूं क॑ डॉ. शर्मा 
आगै भी बरोबर समर्पित भाव सूं राजस्थानी साहित्य भण्डार री अभिवृद्धि करता 
रैवैला। 

बस्तुत: आ पोथी इतिहास, साहित्य, संस्कृति अर कला-प्रेमियां खातर समान 
रूप सूं प्रेरक्त अर उपादेय है। 

राजस्थान रो क्रान्तिकारी आन्दोलन : महताऊ प्रसंग 


भारतीय सन्दर्भ में जद राजस्थान रै क्रान्तिकारी आन्दोलन कानी निजर पसारां 
तो उणमैं गति देवण आव्ठा मांय केसरीसिंह वारठ, अर्जुनलाल सेठी, गोपावठसिंह खरवा 
रै साथे कंसरीसिंह बारठ रै छोटे भाई जोरावर सिंह अर बेटे प्रतापसिंह बारठ रो नांव ई 
हरावत्ठ में निंग आवै। लारले पांच दसकां मांय राष्ट्रीय अभिलेखागार नई दिल्‍ली, 
राजस्थान राज्य अभिलेखागार, बीकानेर री अभिलेख सामग्री रै साथै निजु पत्र-वंवार 
अर संस्मरण नें आधार बणायने इण क्रान्तिकारियों माथै खासी सामग्री छपी है। इणरै 
अलावा मोकब्ा शोध-प्रबन्ध भी प्रकाश में आया है। इण भान्त रे घणकरै लेखन में आं 
क्रान्तिकारियां रै बारे में खासी बातां तथ्यां सूं हठने लिखण सूं आज रो शोध-अध्यता 
राजस्थान रै क्रान्तिकारी आन्दोलन रो सही मूल्यांकन नीं कर पा रह्मे है। इग आलेख में 
अभिलेखागारीय सामग्री रै आधार माथै इण क्रान्तिकारियां मार्थ कीं तथ्यपरक बातां 
कैवण रो प्रयास करीज्यो है। इण रो आधार राजप्रताना पड्यन्त्र केस री पत्नावलियां में 
बणायो गयो है। 
राजस्थान मांय क्रान्तिकारी गतिविधियां री पृष्ठभूमि में राजस्थान रा सामन्ता री 
अंग्रेज सरकार री नीतियां सूं नाराजगी अर उणां मांय सूं कीं असन्तुष्ट बुद्धिजीवियां रो 
बंगाल रै क्रान्तिकारियां अर कांग्रेस रा नेतावां सूं सम्पर्क हुय जावणों भी अक महताऊ 
कारण हो। व्यावर रो सेठ दामोदरदास राठी, जिको सन्‌ !893 मांय मारवाड़ सूं आपरे 
धम्धे सारू व्यावर आयने बसायो हो, उणय कंगाल रा अरविन्द घोष अर महाराष्ट्र रा 
बाल गंगाधर तिलक सूं नजदीक रा सम्बन्ध हा। खरवा रै ठाकुर गोपाछसिंह रा भी सेट 
दामोदरदास राठी सूं आछो मेक्न-मिलाप हो। सन्‌ 907 मांय सेठ दामोदरदास राठी रै 
माध्यम सूं गोपाठठसिंह खरवा रो सम्पर्क भी अरविन्द घोष अर बाल गंगराधर तिलक स्‌ 
होयर्यो हो। सम्‌ !908 में गोपावसिंह खरवा नें भारत धर्म-मण्डव्ठ २ ओक 
प्रतिनिधि-मण्डछ्क में ज्ञानानन्द रै साथै कलकत्तै में वाईसराय सूं मिलण नें जावण रो 
मौको मिल्यौ। कलकत्ता प्रवास में उणनें कांग्रेस या नेता सुरेन्द्रनाथ बनर्जी, विरेन्द्र पाल, 
वारिन्र घोष अर दंवेन्र सूं भी मिलण से मौकों हाथ लागग्यो। साथे ई उणां उठे 
युगान्तर, वन्देमातरम्‌, सांध्य अर अमृतबाजार पत्रिका आद समाचार पत्रां रे सम्पादकां 
सूं भी सम्पर्क करबो। कलकत्ता प्रवास में ईज गोपाठठसिंह खरवा अरविन्द घोष री 
मौजूदगी में नेशनल कॉलेज में ओक प्रभावी भाषण दियो। कलकत्ता प्रवास सूं पूठा 
आयने गोपाछसिंह खरवा अंग्रेजां रे खिलाफ सशस्त्र-क्रान्ति री बात करणी सरू क्रदी 
ही। 
इणीं तथ्य नें ओरूं पुष्ट करण मांय अर्जुनलाल सेठी रो सरुआती जीवणक्रम भी 
सहायक है। सन्‌ 905 में बंगाल रै स्वदेसी आन्दोलन में भाग लेवण सूं उणां रो बठै 
रा क्राश्तिकारियां सूं भी सम्पर्क हुयग्यों। पछैस तो उणां सन्‌ 907 में सूरत मांय हुये 

कांग्रेस अधिवेशन में भाग लेयतै इण सम्पर्क नें ओर मजबूती दी। इण सब रै परिणाम 
सरूप अर्जुनलाल सेठी आपरी जैन शिक्षण संस्था ये राजनीतिकरण करणों सरू कर 
दियो। अर्जुनलाल सेठी री भान्त ही कंसरोसिंद बारठ सन्‌ 905 में पंजाब में लाहोर ग 
लाला हंसराज सूं सम्पर्क बणाय लियो हो। इणरे सांथै ठण बगत तांईं केसरीसिंह बारठ, 
राव गोपाछसिंह खरवा अर अर्जुनलाल सेठी रै विचात्ठै ईं सम्पर्क-सूत्र खासा बणग्या। 
इणरै बावजूद औ तथ्य घणो महताऊ है क॑ अ तीनूं ही क्रान्तिकारी भारत रो 
भावी सरूप अलग-अलग चांवता हा। अर्जुनलाल सेठी भारत में 'स्वगज” रो सुपनो 
संजोय राख्यो हो। कंसरीसिंह वारठ भारत में गणराज्य री थरपणा चांवता। अठीने 
गोपालठसिंह खरवा भारत में अंक राठौड-राज्य थरपित करण में रुचि लेय रैया हा। ईण 
तीनां में साम्यता ही तो फगत आ के ओ तीनूं हो आप आपरी जाति रै लोगां रै उत्पात 
मांय रुचि राखता हा। इण उद्देश्य रै ओब्ठावै केसरीसिंह बारठ उण बगत राजपूत और 
चारणां री पामाजिक्र पतनावस्था सूं खासा चिन्तित हा। उणां नैं इण स्थिति सूं उबारण 
साहू बारठजी उणां में शिक्षा री अलख जगावण रो मानस बणायो। इण सारू बां कीय 
अर जोधपुर में राजपूत अर चारण जानि रै युवकां सारू दो छात्रावास स्थापित करंयी। 
गोपाकसिंह खरबा भी आपर खरच सूं जरूरतमन्द राजपूत युवकां नें पढावण री 
व्यवस्था करता हा। इणों भान्त अर्जुनलाल सेठी जैन धर्म रै प्रचार-प्रसार सारू वर्दमान 
जैन स्कूल री धापना करली ही। पण सन्‌ 907-8 रै अड-गेड़े इणां तीनूं जणां आपरी 
शैक्षणिक गतिविधियां में राजनीति मैं भी स्थान देवणों सरू कर दियो हो! गोपालसिंह 
खरवा अर कंसरीसिंद बारठ तो अंग्रेजां रे खिलाफ सशस्त्र-क्रान्ति री योजना बणावणी 
भी सरू करदी ही। इण उद्देश्य नें पूरण सारू अ तीनूं जिण भान्त आपरी गतिविधियां 
बधायी उण रो विस्तार सूं अध्ययन जरूरी है। 
राजस्थान मांय चारण जाति रै लोगां मैं शाहपुरै रे केसरीसिंह बारठ ये घगणी 
चोखढ में चावो हो। इणरै साथै ही संस्कृत भाषा रै ज्ञाता केसरीसिंह नें कोटा, जोधपुर 
जयपुर अर शाहपुरा री रियासतां रा शासकां रो खासो सहयोग हो! सन्‌ 902 वाई तती 
अ कोटा राज्य री तरफ सूं अजमेर में बाल्टर हितकारिणी सभा में भाग लेवण सारू 
आता-जाता हा! अठे उणां रो अंग्रेज अधिकारियां रै साथ दूजां लोगां सूं भी 
हुवणो लाजमी हो। खरवा रै ठाकुर गोपाव्ठसिंह सूं भी आपसरा गैरा सम्बन्ध हा। 
अर्जुनलाल सेठी भी उणां रै सम्पर्क में हा। सन्‌ !907 में उणां चारण अर राजपूतां में 
शिक्षा अर समाज-सुधार रै नांव माथै जोधपुर अर कोटा में चारण-राजपूत छात्रावास 
स्थापित करथा। कँंवण ने तो औ दोनूं छात्रावास चारण अर राजपूत छात्रां नें शिक्षा 
सम्बन्धी सुविधा सारू खोल्या गया हा पण हकीकत थोड़ी दूजी जाण पड़ती ही। इ्णरी 
जानकारी इण छात्रावासां में नियुक्त अधीक्षकां री शिक्षा-दीक्षा सूं हुबै। आं दोनों 
अधीक्षकां ने भोपाब्ठसिंह खरवा आपरे खरचै सूं अजमंर में शिक्षा दिराई हो। इणां में 
गोड्विया गांव रै नारायण सिंह नैं तो कोटा रै छात्रावास अर लाहडी उर्फ त्रिवेणीदास मैं 

जोधपुर छात्रावास रो अधीक्षक बणायों गयो! औ दोनूं ही युवक क्रान्तिकारी विचारां रा 
हा। इणसूं लागे के केसरीसिंह बारठ सन्‌ 907 मे ही क्रान्तिकारियां नें संरक्षण देवणो 
सरू कर दियो हो। 
करेसरीसिंह बारठ रे मन मांय उण बगत क्रान्तिकारी विचार इण हद तांईं पूमग्या 

हा के उणां आपरे वेट प्रतापसिंह बारठ नें सन्‌ 908 में अजमेर रै डी. ओ. वी. स्कूल सूं 
मैटिक करायने उणने आपरे जंवाई इईश्वरदास आसिया रै साथै प्रमुख क्रान्तिकारी 
विचारक अर्जुनलाल सेठो रै वर्द्धमान जन विद्यालय मांय भरती करवाय दियो। 
अजुनलाल सेठी सूं राजनैतिक शिक्षा लियां पछे आं दानूं मैं उठे सूं ही छोटेलाल जैन रे 
साथ दिल्‍ली शा प्रसिद्ध क्रान्तकारो अमीरचन्द अर अवधबिहारी रै कनै हथियार 
चलावण री ट्रेनिंग सारू भेज दिया। सन्‌ 90 में मिर्जापुर रै ओक क्रान्तिकारी विचारां 
है व्यक्ति विष्णुदत्त री सलाह पर केसरीसिंह बारठ राजस्थान रा सामन्तां अर युवकां 
मांय क्रान्तिकारी विचारों नै परपावण सारू 'वोर भारत सभा! नांव री गुप्त-सभा री 
थरपणा करली। केसरीसिंह बारठ रै प्रभाव सूं राजस्थान रा मोकब्ठा सामन्‍्त, शासक अर 
मातबर लोग इण सभा रा सदस्य बणग्या। इण सभा री थापना सूं अंडो लागे के 
केसरीसिंह बारठ आपरे मूल क्रान्तिकारी उद्देश्यां मार्थ पड़दो राखणों चावता हा। इण 
गुप्त-सभा रो सदस्य गाहड्सिंह, गोपाव्ठसिंह खरवा री क्रान्तिकारी गतिविधियां सूं 
जुड़धोड़ो हो। सनू 982 आतां-आतां कंसरीसिंह बारठ रो बंटा प्रतापसिंह अर 
केसरीसिंह रो छोथे भाई जोरावरसिंह तो बंगाल रै क्रान्तिकारियां रासबिहारी बोस अर 

सचीन्द्र नाथ सन्‍्याल रे सीधे सम्पर्क मे आयग्या हा। इणां दोनूं ही सन्‌ 92 २ “दिल्ली 

घडथन्त्र केस! मांय महताऊ भूमिका निभाई। इण भान्त केसरीसिंह बारठ रो पूरे परिवार 

प्रत्यक्ष अर अप्रत्यक्ष रूप सूं क्रान्तिकारी गतिविधियां सूं जुड़ चुक्यो हो। जद्यपि 

केसरीसिंह वारठ रै व्यक्तिगत रूप सूं सशस्त्र-क्रान्ति रै प्रयासां में योगदान देवण री 

जाणकारी नीं मिले पण जे सरकारी दस्तावेजां नें सही मानां तो धन प्राप्त करण साकू 

ओेक साधु री हत्या करण रो उल्लेख जरूर मिल पाठकां री जाणकारी सारू इण री 

विगत इण भान्त है- 

आ बात सही है कै केसरीसिंह बारठ गा राजस्थान रै कई शासकां साथे सम्बन्ध 
हा। इणर बावजूद राजपूत अर चारण युवकां सारू उणां द्वारा चलाई जाय रेयी शैक्षणिक 
गतिविधियां अर उर्णा रै'माध्यम सूं क्रान्तिकारी विचार रै प्रचार-प्रसार सारू घन री 
कमी आडी आय रैयी ही। ठण बगत भाएत से क्रान्तिकारी वर्म धन हासल करण सारू 
धाड़ो पाडूण (डकैती) में भी संकोच नों करतो। कोटा अर जोधपुर में केसरीसिंह बारठ 
रै थरप्योड़ा छात्रावासां रा कीं युवक धन हासल करण सारू धाड़ी पाड़ण रो मानस 
बणायो। इण सारू उणां जोधपुर रै रामस्नेही रामद्वारै रै महन्त प्यारेगम री सीध करी। 
इणरै कनै खासो धन हो। योजना नैं व्यवस्थित ढंग सूं अंजाम देवण सारू कंसरीसिंह 
बारठ रा दो सहयोगी हीरालाल अर लक्ष्मीलाल कोटा सूँ चालनै 20 अग्रैल, 92 नें 

जोधपुर आय पूग्या। अठे बै कुदाल री हवेली मांय चालते चारण-राजपूत छात्रावास में 
केसरीसिंह बारठ रै छोटे भाई जोरावरसिंह सूं मिल्या। अठै मिलने सगव्ठा सल्ला-सुतत 
करी, जिणमें छात्रावास रो अधीक्षक लाहड़ी उर्फ त्रिवेणोदास, कोय छात्रावास रो 
अधीक्षक नारायणसिंह अर ओक रामकरण ब्राह्मण भी भेव्ठो हो! इण साधु री समय 
किण भान्त लूटीं जाबै, इण बात मैं लेयनै इणां में मतभेद होयग्यो। इण मतभेद रै 
चालतां केसरीसिंह बारठ नें कोटा सूं जोधपुर आवणो पड़यो। उण बगत महत्व प्यारेशन 
जोधपुर सूं अहमदाबाद गयोड़ो हो। इण सारू औ तै करीज्यो के लाहड़ी, रामकरण आए 
नाययण सिंह, तीनूं अहमदाबाद जायनै प्यारेराम सूं किणी भान्व जोधपुर रामहरै री 
तिजोरी री चाबी प्राप्त करे। 
योजना मुजब औ तीनूं जणां अहमदाबाद पूयनै महन्त प्यारेराम सूं चाबी लेवण 
री कोशिश करी पण पार नो पड़ी। थक हारने बै खाली हाथ पाछा जोधपुर आयग्या 
उणां माँय सूं नारायणसिंह कोटा जायनै केसरीसिंह बारठ नैं सगठ्ली बात बताई। इग पा 
फेर निरणै लिरीज्यो कै साधु प्यारेराम मैं किणीं भान्त कोट्य लायो जाबै अर अठै उणयूं. 
तिजोरी चाबी लिरीजै। औ काम समकरण नैं सूंपीज्यों। साधु प्यारेरम राजपूत समेत 
मांय आपसी रिश्ता करवण सारू खासो चर्चित हो। इणसूं उणनें खासो आर्थिक लाभ 
भी मिलतो। रामकरण साधु प्यारेराम नैं कह्मौ के कोटा राज्य रै कुण्डी ठिकाएै रो 
सामन्‍्त आहवा ठिकाणै री लड़की सूं रिश्तों करणो चावै है। इण खातर कुण्डी 
डिकाणैदार उणसूं कोटा मांय मिलणो चावै। साधु धन रै लोभ में इण सारू झट लाए 
हुवग्यो। कोटा रै मारग सवाई माधोपुर में नारायण सिंह भी उणां दोनां रै साथ हुया्यो। 
कोट पूणतां हो योजना मुजब होरालाल उणां नैं राजपूत छात्रावास में लेजायनै ठैहरा 
दिया। लाहडी उर्फ त्रिवेणीदास उठै पैली सूं ही हाजर हो। दूजै दिन 24 जून, ?!2 
'कसरीसिंह बारठ, होगलाल रै साथ छात्रावास में आया। इण पछ साधु प्यारिराम मैं दूध 
पीवण सारू पृछथो! इण सारू साधु री स्वीकृति पर छात्रावास रै दूजै कमरे मांय लाहंडी 
आर होंरालाल री भौजूदगी में केसरीसिंह बारठ डॉ. गुरुदत्त कनै सूं लायोडो ओक ततौ गे 
ज्हैर दूध रे गिलास में न्हांख दियो अर औ दूध लाहड़ी साधु नै पाय आयो। इण 
साधु ने कंसरीसिंह बारठ रे घयं बण्योड़ो भोजन कराइज्यो। संजोग री बात के साध 
माथे उण ज्हैर रो की असर नों हुयो। दूजै दिन बजार सूं व्हाइट आर्सनिक खरीदे अरे 
प्यारेराम मैं दोफारां रै भोजन में व्हाइट आर्सनिक घालने खबाय दियो। 25 जून, 22 
मैं दोफारं साधु री तबियत बिगड़गी अर उणमैं उलस्यां हुवण लागी। डॉ. गुरुदतत 
छात्रावास बुलायो गयो पण उणरै पूण्यां पैली ई साधु रा प्राण-पंखेरू उडग्या। इ्शौ 
विपरीत रामकरण इण हत्याकाण्ड रै मुकदमे में जका बयान दिया उण मुजब लाहडी 
उर्फ जिधेणीदास छूरो घोषनै साधु रो हत्या कर दौवी। 
हत्या पछै छाप्रावास रै तात्णों लगाये सयव्ा लोग कोसरीसिंह बारठ रै अठै भेव्ा 
ुया। बठे केसरोमिंह बारठ संगव्धं नैं जाणकारी दीवी क॑ लाहड़ी अचानक गायब 


हुयग्यो है, आ चिन्ता रो घात है। सिंझया पड़गै लक्ष्मोलाल, होग़लाल, नारायण सिंह 
अर केसरोसिंह बारठ पाछा छात्रावास में आयने साधु रे शव नैं ऊपर रै कमरे सूं हेठै 
लाय!॥ हेठे बण्योड़े छोटे कमर में अक खाडो खोदमै उणमें शव बूर दियो। कीं दिनां 
पछे उण कम नें चुने सूं भर दियो। चार-पांच महीनां तांईं साधु प्यारेशम रै शव री आ 
गत बी रैयी पण जोधपुर सूं इसा समाचार आवण लागा के अबै जल्दी ही जोधपुर में 
रामकरण माथे साधु प्यारेरम मैं अगवा करण रो मामलो चाल सके है। इण संभावना नें 
देखने कोटा रै छात्रावास सूं साधु प्यारेशम रो शव हटाणो जरूरी हुयग्यो पण स्कूलां 
'खुल जावणै सूं छात्रावास में विद्यार्थियां री खासी अडा-भीड़ ही। इण पर केसरीसिंह 
बारठ आपरी बेटी रो ब्यांव हुवणै रै नांव पर छात्रावास रा सगव्ा युवकां अर 
पदाधिकारियां नें छात्रावास सूं खासी दूर भोजन माथै बुला लिया। लारै सूं 8 दिसम्बर, 
9]2 रै दिन विष्णुदत्त, हीरालाल अर ग्रतापसिंह बारठ छात्रावास पूणनै साधु रै शव नें 
खाड़े सूं चार काढ्यो। शब रा बोटा-बोटा करने उणां नें चूमै री बोरीयां मांय भर दिया। 
पहछँ अ चूने री बोरौयां किणीं दूजी जगां भिजवाय दी। कद्यौ जावै कौ बाद में शव री 
हड्डियों में घोरीयां समेत बाब्ठदी। 

'इण समझे प्रकरण री खासियत आ रैयो कै अवार तांईं साधु प्यारेराम री हत्या 
री जाणकारी फगत कंसरीसिंह बारठ अर उणौ सहयोगियां तक ही सीमित ही। कह्यो 
जावे क॑ पुलिस नें जून, ।94 तांईं इण हत्याकाण्ड री भणक तक नीं लागी। पण सन्‌ 
92 में दिल्ली में लॉर्ड हार्डिंग माथे जिको बम फेंकीज्यो हो, उण सारू केसरीसिंह 
बारठ है छोटे भाई जोरावर सिंह पर पुलिस नैं पूगो शक हो। इणीं अंदेस में पुलिस 
केसरीसिंह बारठ री गतिविधियां पर चौकसी राखणै लागगी ही। 

इण बीच जोशवर सिंह बारठ सन्‌ 942 सूं फरार हा। दिल्ली में हार्डिंग पर बम 
'फेंकोजण रै बाद सूं ही फरार जोशवर सिंह अर्जुनलाल सेठी री वर्द्धमान जैन स्कूल सूं 
जुड़घोड़ा क्रान्तिकारी युवकां साथै घन प्राप्ति सारू निमाज रै महन्त री हत्या मांय भी 
शामिल हा। इण कारण भारत सरकार रै क्रिमिनल इस्वेस्टीमेशन डिपार्टमेंट रै 
अधिकाएियां सूं छिपतो फिर रहो हा। ठणां री तहकीकात करतो-करतो डिपार्टमेंट रो 
पुलिस अधीक्षक आर्मस्ट्रांग जोधपुर पृण्यो। अठै लोगां सूं बातचीत में लारले दो सालां 
सूं साधु प्यारेशम रै गायब हुवण री जाणकारी उणनेैं मिली। लोगां बतायो के पुलिस 
साधु प्यारेराम रै गायब हुयां पठछै किणी समकरण चांव रै आदमी सूं बातचीत करी ही। 
इणीं मैं आधार बणायनै आर्मस्ट्रांग रुमकरण रो पतो लगवायो। उणनैं जाणकारी मिली 
कै बो जयपुर में रैय रह्यो है। इण पर वो जयपुर आपरै उप अधीक्षक नैं रामकरण रो 
'पतो लगावण सारू सूचना करी। बो रामकरण नै जयपुर रै रामनिवास बाग में बैठ्योडै नें 

धर दबोचथो। पुलिस री गैरी पूछताछ अर यातनावां रै डर सूं रामकरण साधु प्यारेराम रो 
हत्या रो पूरो खुलासो करने इण हत्याकाण्ड मैं उजागर कर दियो। इण भान्त दो बरसां 
सूं ठंडे बस्ते में पड़धो प्यारेराम री हत्या रो मामलो पाछो पुलिस रै सिरै चढ़ग्यो) 3 मई, 

॥9!4 मैं साधु प्यारेशम री हत्या सूं जुड़णेड़ा लोगां गमकरण, लाहडी, हीग़लाले, 
लक्ष्मीलाल अर कंसरीसिंह बारठ मैं पुलिस पकडट्ट लिया। 
इणौ साथ केसरीसिंह बारठ रा भी माड़ा दिन सरू हुयग्या। 24 जून, ॥94 मैं 
चालाण पेश हुबण र साधै ही पुलिस उणां पर हत्या में शामिल हुपण अर ग़जद्रोह रे 
मुकदमा चलावणै रो मानस बणायों हो। इण वास्तै शाहपुर स्थित ठणां रै पुस्तकालय 
अर वीर भारत सभा, दोनां री गहन छानबीन करीजी पण पुलिस मैं राजद्रोह सूं 
सम्बन्धित कोई सबूत हाथ नीं लागो। सगव्शा अभियुक्तां माथै कोय री अक खास 
अदालत में मुकदमो सरू करौज्यो। इण मुकदमै में अंग्रेजी सरकार कानी सूं सेंट्रल 
इंटलीजेंस ब्यूरो रै प्रमुख क्लीवलेण्ड री देखरेख में आर्मस्ट्रांग मैं छाववीन अर सहायता 
सारू नियुक्त करीज्यो। कोटा सरकार कानी सूं दिल्ली रो सुप्रसिद्ध वकील राय साहब 
मूलचन्द ने नियुक्त करथो गयो। इणों भान्त अभियुकतां री पैरवी करण वास्‍्ते लखनक दै 
सुप्रसिद्ध देशभक्त बेरिस्टर हामिद अली खान नै बुलायो गयो। 24 जून, 94 नें सरू 
हुयी इण मुकदमै री कार्रवाई 88 दिन चाली। अन्त में 6 अक्टूबर, 94 नें ट्रायल जज 
मुंशी श्रीराम चौवे सगव्ठा अभियुक्तां नै आजीवन कारावास री सजा सुणाव दी। 
अभियुकतां मांय सूं नारायण सिंह पैलां हो मर गयो हो अर जोरावर सिंह पुलिस रो 
पकड्‌ में हाल तांईं नीं आय सक्‍यो हो। रामकरण अर लक्ष्मीलाल सरकारी गवाह बणन 
आम भाफी लेली ही। लारै बच्या लाहड़ी, कंसरीसिंह बारठ अर हीरालाल ने ही 
आजीवन कारावास मिल सक्‍यो हो। इणां मांय सूं हीगालाल नैं कठोर कारावास री सजा 
दिरीजी। 0 अक्टूबर नैं इण फैसलै पर अन्तिम फैसलो देवण नै कोटा रै शासक रै 
सम्मुख पेश कर दियो गयो। कोटा रो शासक भी इण फैसले नें आपसी स्वीकृति देदी 
ही। 
इण मुकदमै मांय आ बात बतावण जोग है कै केसरीसिंह बारठ रै खिलाफ 
उणां रा साथी सरकारी गवाह बण जिका बयान दिया, उणां सूं केसरीसिंह साफ इनकार 
कर दियो। बां भारत री अंग्रेज सरकार सूं भी किणी भान्त रो विरोध राखण सूं साफ 
इनकार करयो। साधु हत्याकाण्ड रै सम्बन्ध में उणां रो कैवणो हो, ““राजपूतां री शिक्षा 
सो प्रबन्ध करण सूं मोकव्ठ लोग म्हासूं नाराज हुयग्या अर हत्याकाण्ड रो झूठो मामलो 
जा दियो। साधु खुद चरित्रहीन हो, इण वास्तां किणी उणरी हत्या करवाय दीनो 
हुबैला।'! 
अभियुकतां रै कानीं सूं इण पूरै मामलै नै राजनैतिक रंग देवण री घणी ही 
कोशिश करीजी पण जज रै फैसलै मुजब कोय रो शासक भी इण तथ्य नै मानने सूं 
इनकार कर दियो। पण दूजी कानी भारत री खुफिया एजेंसी रो अधिकारी आमर्मस्ट्रांग 
आपरी रिपोर्ट में लिख्यो, ““राजपुताना में राजद्रोह फैलावण में दो आदम्यां केसरीसिंह 
बारठ अर अर्जुनलाल सेठी रो हरावछ हाथ हो। बै शैक्षणिक प्रवृत्तियां गी आड में 
नवयुवका मांय ब्रिदोहात्मक विचार भरता हा। उर्णां सजपुताना में राजनैतिक अपराध 

कर्म करण सारू दिल्ली में प्रसिद्ध क्रान्तिकारी अमीरचन्द कने कई नवयुवक भेज्या हा। 
वस्तुतः राजपुताना रै राजद्रोहियां मांय सबसूं प्रमुख केसरीसिंह बारठ ही हो।'" 
सजा सुणायां रै पछे केसगैसिंह बारठ रो सगव्ठो परिवार छिल्त-भिन्‍ल हुयग्यो। 
संगव्शं परिजनां पर दुख रो भाखर टूट पड़यो। केसरीसिंह चारठ ने सजा सुणावण रै 
साथे ई हजारीबाग जेल में बदछ् दियो गयो। उणां री पारिवारिक हवेली अर जागीर 
जब्त करली। इण स्थिति में उणां रो घरआढ्ठी नैं कोटड़ी गांव में दुखमय अर मुखलसी 
जीवण बितावणों पड़यो। केसरीसिंह बारठ रो बेटो प्रतापसिंह बारठ अर उण रो काको 
जोरावर सिंह बारठ भी संकट रै दौर सूं गुजर रहा हा। आं दोनूंआं री गिणती बां दिनां में 
भासतभर में नामी-गिरामी क्रान्तिकारियां में हुंवती ही अर सचिन्द्रनाथ मन्याल री दीठ 
में तो इणां दोनूं री जोड़ रो राजस्थान में कोई क्रान्तिकारी मीं हो। औ दानूं सन्‌ 92 में 
हुये दिल्‍ली बम-काण्ड में खास भूमिका निभाई ही। जोरावर सिंह तो उण बगत सूं ही 
पुलिस री निजरां सूं बचता-वचावता माव्वे अर भेवाड़ रै पहाड़ी में लुकता-छिपता 
रहा। प्रतापसिंह मैं तो बनारस षड्यन्त्र केस रो ओक प्रमुख अभियुक्त मान सरकार 
उणनें पांच बरस सारू जेक् री सजा देदी हो। बो बरेली जेल में बन्द हो। सन्‌ 98 में 
उण रो बरेली जेव्ठ में ईंज निधन हुयग्यो। कैवण रो मतलब औ कौ केसरीसिंह घरबार सू 
पूरी तर्यां टूट चुक्या हा। इण हालात में संस्कृत भाषा रै इण विद्वान री जेल-जिंदगी 
हजारोबाग जेक रै अधोक्षक अर उणरो घरआब्ठे सूं देखी नीं जाय रहा ही। बे 
केसरीसिंह वारठ माथै बराबर इण बात रो दबाव देय रह हा क॑ बै आपरी जे सूं 
रिहाई सारू भारत रै वाईसरॉय सूं अपील करै। आखिर जांवता केसरीसिंह बारठ इण 
आग्रह नें स्वीकार कर उणां इसों प्रार्थना-पत्र लिख दियो जिणनें जेछ अधीक्षक आपरी 
सिफारिस साथै वाईसरॉय में भिजवा दियो। वाईसरॉय उणां री प्रार्थना स्वीकार करली 
अर इण भान्त पांच बरसां लग जेक भुगवने 9 जुलाई, 99 नें केसरीसिंह बारठ जेन्ठ 
सूँ रिहा करीज्या। 
कंसरीसिंह बारठ री भान्त अर्जुनलाल सेठी रै व्यक्तिगत जीवण नें जाणण सारू 
भो शोध-जगत आज भी खासी जिज्ञासा लियोड़ो है। सन्‌ 902 में जयपुर सूं पढाई 
पूरी करने अर्जुनलाल सेठी जयपुर स्टेट कौंसिल में नौकरी लाग्या हा! बाप री मौत रै 
पछै बडै ठिकाणैदार गोविन्दर्सिह रो सचिव पद संभावठ लियो षण औ काम उणां मैं रास 
नीं आयो, इण वास्ते बै 905 में मथुरा जायनै जैन विद्यालय में अध्यापन रो काम सरू 
कर दियो। उठै ई घणा दिन उणां रो मन नों लाग्यो, सो पाछा जयपुर आयने आप खुद 
वर्द्धमान जैन विद्यालय स्थापित कर लियो। इण विद्यालय रै साथै ओक छात्रावास भी 


स्थापित करयो। इण "अल ली [ शैक्षणिक संस्थावां रो आर्थिक बोझ सेठ कल्याणमल उठाया 

राजनैतिक आकांक्षाबां रो आभास । । 

धर्म री शिक्षा रै साथै-साथै युवका नें संपर्क के खिलाफ रजद्रोहात्मक शिक्षा 
है 


भी देवणी सरू करदी ही। है 
अजुनलाल सेठी रा विचार सरू सूं ई भारत में स्वराज देखण या हा। धीर-धीरे 
डणर संरक्षण में वर्द्ममान जैन विद्यालय में महाराष्ट्र अर काश्मीर तक रा युवकां न 
आकर्पित करने प्रवेश दिरेजण लाग्यो। इणमें शोलापुर रा मोतीचन्द, माणकचन्द आए 
पुछ रो जयचन्द उल्लेखजोग नाम हा। बनारस रो अंक पुराणो आर्य समाजी प्रचारक 
विष्ुदत्त त्रिवेदी क्रान्दिकारी गतिविधियां में लिप्त होयग्यो! बो भी वर्द्ममान जैन 
विद्यालय में अध्यापक लागग्यो। वो उण बगत सूं ई दिल्‍ली, बंगाल, राजपूतावा अर 
उत्तर-प्रदेश रै क्रान्तिकारियां रै बिचाल्छे समन्वय रो काम करया करतो हो। जद वो 
राजपुतानै में आयो तो आप छोटे भाई कृष्णदत्त अर दूसरा सहायक वासुदेव, सूरजसिंह 
अर रामप्रसाद नें भी आपरे साधै लायो। औ लोग मारवाड़ अर अजमेर क्षेत्र रा जागीरदारं 
मैं धार्मिक संस्कार, विशेष रूप सूं जनेऊ संस्कार करावणों सरू करयो। इण छ्द्म 
काम रै साथ बै उणां रै बीच अंग्रेज विरोधी भावना रो प्रचार करण में भी लौर मं 
रैबता। विष्णुदत्त खुद वर्द्धमान जैन विद्यालय रै युवकां में क्रान्तिकारी भावनां भरण र 
साथे आपरी क्रान्तिकारी योजनावां री क्रियान्विति वास्‍्ते डकैती जिसो जंधन्य काम 
करण सूं संकोच नहीं करण री शिक्षा भी देवतो हो) अर्जुनलाल सेठो रा खुद रा दिल्ली 
सा प्रसिद्ध क्रान्तिकारी अमीरचन्द, अवधबिहारी अर बालमुकुन्द सूं गैरा सम्बन्ध हीं 
चुक्या हा। ठण बगत केसरीसिंह बारठ री भान्त अर्जुनलाल सेठी नें भी आपरी 
क्रान्तिकारी गतिविधियां चलावण सारू घन री कमी आडी आय रह्मी ही। इण साहू बै 
आ टोह लेवता फिरता हा के धन कठै-कठै सूं मिल सके है। इण उद्देश्य सारू विष्टुदत 
त्रिबेदी इण बात गे पतो लगायो कौ विहार में आरा जिले रै निमेज मन्दिर रै महत्त 
भगवानदास रै कने मोकब्ठी माया है। इण सम्पत्ति मैं हासल करण सारू ओक योजना 
बणाईजी। 
इण योजना मुजब सन्‌ ॥903 री सरुआत में वरद्धमान जैन विद्यालय रो 
अध्यापक विष्णुदत्त अर छात्रावास में रैय रह्या मोतीचन्द, मानिकचन्द अर जयबनदे 
लोगां नें औ कैयनै जयपुर सूं रवाना हुया के बे तीर्थयाज्रा पर जाय रह्या है। औै संग ही 
लोग आगय होयनै मुगलसराय पूणग्या। बठै ओक धर्मशाव्ठ में रातवासो करने दूमै दिते 
बनारस गया। बठै जोरावरसिंह बारठ भी उणां नैं मिलग्यो। मोतीचन्द, भानिकचन्द ९ 
जयचनद तो जैन संस्था स्थादवाद विद्यालय में ठैरग्या अर विष्णुदत्त त्रिवेदी जोरावर्सिह 
नें आपरे अठै ठहरा लियो। अठै विष्णुदत्त पैली बार आपरे साथ लायोड़ा तीनूं युवकां मैं 
नेमाज मन्दिर रै महन्त माथै डाको पाडुण री जाणकारी दी। इणौ साथै ही मोतीचन्द अर 
जोरावरसिंह नेमाज रै आसै-पासै रा गांवां री स्थिति सूं वाकिफ हुयां पछै कोई मेब्ो 
लाग्योडो हुवणै सूं थोड़ा दिन इण काम सारू रुकण री सलाह दी। कीं दिनां पछे 
विष्णुदत सगव्ठ॑ नें पईसा-टक्‍्का अर सुरक्षा सारू लाठियां सूंपी। विष्णुदत्त तो बनारस 
में ई रह्मो अर दूजा सगव्ठा रघुनाथपुर, सपाटी हुंवता मिर्जापुर अर उठे सूं रत ये 

आठउ-नव बन्यां नेमाज पूगग्या। महन्त सूं अभिवादन करा पछे रात रा बठे ई सूयग्या। 
इण बीच जयचन्द आ जाणकारों हासल करली ही के महन्त तिजोरी री चाबी आपरे 
बालां रै जूदे बिचा्े राखे है। दूजे दिन महन्त आपरे किणी मुकदम सारू बक्सर चल्यो 
गयो। आगलै दिन महन्त पाछो आपर मठ में आयो। सिंइया री बगत आपरी योजना 
मुजब ये तोनूं जणां पैली महन्त रै नौकर ने ओक कमरे में बान्ध दियो। साथे ही उणरै 
चीखण रै डर सूं मानिकचन्द उण री जीभ काट नहांखी। इणसू यो मरग्यो। उणरै बाद बै 
सगढ्ठा महन्त रै कमरे में पूग्या तो देख्यो के महन्त री जीभ ई करोड़ ही अर बो भी 
मर चुक्यो हों। इण पछे महन्त रै जूड़ै सूं चावी निकाली पण बा चाबी तिजोरी मी 
होयनै किणों दूजै ताले री ही। तिजोरी चावी नें घणी ईं जोयी पण बा नीं लाधी। तापछे 
महन्त रो लाश नैं मांचे पर नहांखने कमरे रै बारे ताछो लगा दियो। कने ई ओक कूओ 
हो, सो सगव्ठा जणां बठै जायगे आपरा कपड़ा बदव्त्या, खून रा कपड़ा अर छूरी कुओऔ 
में फेंक दिया। मोतीचन्द, मानिकचन्द अर जयचन्द बनारस जायने विष्णुदत्त नें सगव्ठी 
बात बताई। इणसूं विष्णुदत खासो नाराज हुयो। औ तीनूं पाछा जयपुर आयनै विद्यालय रै 
छात्रावास में रैवणो सरू कर दियो। अंक दिन शाम री बगत अर्जुनलाल सेठी अर उणां 
रै सहयोगियां नें इणां नेमाज महत्त री हत्या रो किस्सो सुणाय दियो। 
सितम्बर 93 त्रांईं तो औ तीनूं जयपुर ही रह्मा। इण पछे पूना अर इन्दौर में 
रैय'र बठे पढाई करण लागा। अर्जुनलाल सेठी भी जयपुर ये कारोबार बृजमोहन माथुर 
नैं सूंपने इन्दौर चल्या गया अर उठे भी ओक जैन विद्यालय खोल दियो। मार्च, 494 
हांईं पुलिस में नेमाज मन्दिर रै महन्त री हत्या रो कोई सुराग हाथ नीं लाग्यो। पछे 
अचाणचक ही पुलिस दिल्ली षड्यन्त्र रै मामलै में इन्दौर में अर्जुनलाल सेठी नें पकड़ 
लिया। इण रे कारण फरवरो, 9)4 रो दिल्ली रै प्रसिद्ध क्रान्तिकारी मैं इन्दौर सूं 
लिख्योड़े अक रहस्यमय कागज दिल्‍ली पुलिस रै हाथ लागणों हो। इण सम्बन्ध मे 
पुलिस अर्जुनलाल सेठी रै ओक छात्र शिवनारायण नैं मुम्बई में पकड़ लियो। पुलिस री 
कड़ी पूछताछ सूं घबरायने उण नेमाज भहन्त री हत्या रो सारो खुलासो कर दियो। 
शिवनारायण रै बतायां पुलिस नेमाज हत्याकाण्ड सूं जुड़चोड़ा लोगां मैं ओक-ओक करने 
पकड् लिया। जोरावरसिंह फरार हुवण सूं पुलिस रै हाथ नीं आयो। 
इण हत्याकाण्ड रो मामलो न्यायालय में खासो लंबो चाल्यो। अर्जुनलाल सेठी 
शा मोकछ्ठा छात्र मुखबिर बणग्या हा। न्यायालय मोतीचन्द नें फांसी अर विष्णुदतत नें दस 
साल जेल री सजा सुणाई। अर्जुनलाल सेठी रै खिलाफ पुलिस कोई सबूत नीं जुटा 
सकी पण न्यायालय आ बात जरूर कैयी क॑ अजुनलाल सेठी आपरे छात्रां री तीर्थयात्रा 
हि असली मतलब जाणता हा! इणरै बावजूद अर्जुनलाल सेठी ने पैली इन्दौर जेठ अर 
पछे जयपुर री जेल में राखीज्यो। अठै उणां रै खिलाफ प्रोसीडिंग चलाई गई अर 5 
दिसम्बर, 94 नें जयपुर रो शासक बिना मुकदमै चलाये उणा नैं पांच सालां री सजा 
देयदी। सेठी माथै राजनैतिक घड्यन्त्रां में मिलीभगत रो आरोप लगायो गयो। नौ महीनां 

पछ्छै जयपुर रै शासक अंग्रेज सरकार सूं आग्रह करो के अर्जुनलाल सेठी मैं जयपुर 
जेब सूं हटायनै दूजी जाग्यां भेज दियो जावै। तद अंग्रेज सरकार 88 ई. रै रैग्यूलेशन 
(तृतीय) रै त्हैत वारण्ट जारी करनै अर्जुनलाल सेठी नैं मद्रास प्रेसीडेंसी री बेल्लोर जेल 
में भेज दियो। मोकब्ठा राष्ट्रीय नेतावां, सगठनां अर अखबारां जयपुर शासक रीइण 
कार्यवाही रो घोर विरोध करो! मार्डन रिव्यू अर अमृतबाजार पत्रिका वो अर्जुनलाल 
सेठी री तुरन्त रिहाई री मांग करी। सन्‌ 97 में कलकत्ता में इण्डियन नेशनल कांग्रेस 
भी श्री सेठी मैं जेछ भेजण री कार्यवाही री आलोचना करी। अर्जुनलाल सेठी आपने 
अंग्रेज सरकार रो समर्थक बतावतां थकां जेब्ठ सूं मुगत करण री अरजी दी। आप जैन 
समाज नैं प्रभावित करण सारू उणां जैन धर्म रै मसले नं लेयने जेत्ठ में 70 दिन भूख 
इड्ताव्ठ भी करी। अंत में सन्‌ 920 में छह बरसां री जेव्ठ भुगतथां पछै अर्जुनलाल 
सेठी नैं अंग्रेज सरकार इण शर्त माथै रिहा करया के बै जयपुर शासक री स्वीकृति बगैर 
जयपुर में प्रवेश नीं कर सकेला। 
इणीं भान्त दिल्‍ली बम-काण्ड, कोटा साधु हत्याकाण्ड अर नेमाज महत्त॑ 
हत्याकाण्ड रो प्रमुख अभियुक्त अर प्रसिद्ध क्रान्तिकारी जोरावरसिंह अबार तांईं फरार 
ई हो। जद्यपि सन्‌ 939 में बिहार में कांग्रेस रो मंत्रिमंडठ बणनै पर उणां रै खिलाफ 
पुलिस वारण्ट पाछा लिरीजग्या हा। पण वारण्ट वापसी रै ओक दिन पैलां ई उणां रो 
निधन हुयग्यो। 
आलेख रै आरम्भ में केसरीसिंह बारठ, अर्जुनलाल सेठी अर राब गोपाछसिंह 
खरवा री भी अंग्रेज विरोधी सरुआती सम्पर्क-सूत्र यात्रा पर चरचा करी ही। सन्‌ 908 
रै पछे राव गोपाव्ठसिंह खरवा आपरी इण अंग्रेज विरोधी भावना नै आगै बधावण 
वास्तै थोड़ा सक्रिय कार्यकर्ता त्यार करण रो निश्चय करयो। इण काम नें अंजाम देवण 
सारू लाहडी उर्फ त्रिवेणीदास अर गोछ्विया गांव रै नारायण सिंह नैं आपरे खरे सूं 
अजमेर में पढाई करवाई। इण पछे उणां नैं शिक्षक नियुक्त करवाया। इण समय तक 
मचिन्द्रनाथ सन्‍्याल री अनुशीलन समिति जिसी क्रान्तिकारी संस्था सूं उणां रा गैरा 
सम्बन्ध हुयग्या हा! उण समिति या दो सदस्य मनीलाल अर दामोदर तो खरवा ठाकुर 
कने बम बणावण री विद्या सीखण सारू आवता-जावता हा। दो दूजा बंगाली युवक 
जिका न्यूलाईट समाचार-पत्र सूं जुड़योड़ा हा, उणां मै खरवा ठाकुर आपरी सिफारिस 
माथे कुचामण रै ठाकुर कनै अंग्रेजा सूं छिषण खातर छोड राख्या हा। बै बठे सन्‌ !9[ 
तक रह्या। आपरी क्रान्तिकारी गतिविधियां नें ओरूँ सक्रियता सूं चलावण सारू सब 
9 में ही भूपसिंह (विजयसिंह पथिक) नैं आपरो सचिव नियुक्त कर लियो हो। आ 
बात पैलां ई बताई जाय चुकी है कै राव गोपाव्ठसिंह खरवा रो मारवाड़ अर अजमेर 
संभाग रै ठाकुर माथै पूरो प्रभाव हो। औ ठाकुर लोग ग्रामीण अंचव्ढ॑ में राव गोपालसिंह 
रा विचार फैलावण में खास भूमिका अदा करी। गाहड्सिंह तो इण काम नैं घणी 
सावचेती सूं कर रहो हो। ओ ही नीं, खरवा ठाकुर हथियार आदि प्राप्त करण सारू 

नसीराबाद छावनी में राजपुताना राइफल्स रै सम्पर्क में भी हा। इणरै साथै ही राव 
गोपाकठसिंह खरबा, अर्जुनलाल सेठी अर केसरीसिंह वारठ अर उणां रा सहयोगियां रै 
बिचाहै बराबर सम्पर्क बण्योड़ो हो! बै अक-दूजै री संस्थावां सूं जुड़धोड़ा लोगां से 
क्रान्तिकारी गतिविधियां में भरपूर उपयोग लेय रह्या हा। विष्णुदत्त, लाहडी अर 
गाहड्सिंह रा नांव इण दोठ सूं उल्लेख जोग है। 
सन्‌ 94 रै मध्य ताईं राव गोपाठ्ठसिंह खरवा री क्रान्तिकारी गतिविधियां इतरी 
गुप्त रूप सूं चाल रह्मी ही कै पुलिस रो ध्यान उणां कानी गयो ही कोनों। पण अक्टूबर 
94 में नेमाज मन्दिर रै महन्त री हत्या रो भण्डाफोड हुंवतां ही उणरै अभियुक्तां रा 
सम्पर्क-सूत्र पुलिस नें गोपाठसिंह खरवा सूं जुड्ता निजर आया। इण पर पुलिस उणा रै 
विरुद्ध भी सक्रिय हुयगी। उणां रै निकट सहयोगी लाहड़ी रै पकड़ीज्यां पछै उण 
गोपालसिंह खरबा रै विरोध में पांच आरोप लगाया। औ आरोप इण भान्त हा- ]. राव 
गोपाठसिंह खरवा हो म्हनें (लाहड़ी मैं) राजद्रोहात्मक गतिविधियां सारू सक्रिय 
करथो, 2. खरवा ठाकुर रा केसरीसिंह बारठ अर विष्णुदत्त सूं गैश सम्बन्ध हा जिका 
अंग्रेज सरकार मैं उखाड़ फेंकणा चावता हा, 3. खरवा ठाकुर ही विष्णुदत्त नें अजमेर 
अर जोधपुर में लेक्चरर्‌ बणवायों हो, 4. म्हनैं (लाहड़ी) अर नारायण सिंह नें आपरै 
खरचै सूं अजमेर में शिक्षा दिरवाई, 5. खरवा ठाकुर ही गाहड्सिंह मैं विष्णुदत्त री मदद 
वास्तै ठणरै कनै नियुक्त करयो हो। 
अजमेर रो कमिश्नर ए, टी, होम्स लाहड़ी रा लगायोड़ा ऊपरड़ा पांचूं आरोपां रो 

गोपाछसिंह खरवा मैं लिखित स्पष्टीकरण देवण सारू कह्यो। 30 नवम्बर, !94 नें 
गोपाछसिंह खरवा कमिश्नर सूं इण सम्बन्ध में सैमूंडे मिलय रो समय मांग्यों पण 
कमिश्नर समय देवण सूं इनकार कर दियो। राव गोपाव्ठसिंह आ बात समझग्या हा कै 
अब कदैई भी खरवो ठिकाणों उणां रै हाथ सूं निकव्ठ सके है। इण बात नें ध्यान में 
राखने उणां ओक समझोतावादी स्पष्टीकरण त्यार करने कमिश्नर नें सूंप्यो। इण 
स्पष्टीकरण में दूजी बातां रै अलावा उणां आपरै साथी केसरीसिंह बारठ रै खिलाफ 
तक टिप्पणी कर दो। पण कमिश्नर गोपाछठसिंह खरवा रै इण स्पष्टीकरण सूं संतुष्ट 
कोनीं हुयो अर 25 जून, 95 नें भारत सरकार खरवा ठाकुर नें डिफेंस इण्डिया अक्ट 
रै ह्ैत खरवा रै गढ़ मांय नजरबन्द कर दियो। इण पछै 24 घण्या रै नोटिस पर टॉडगढ 
जायनै उठै रै तहसीलदार नें आपरी उपस्थिति दर्ज करावण रो आदेश दियो। इण पर 
खरवा ठाकुर आपरे सहायक मोडसिंह रै साथै 28 जून, 95 नैं टॉडगढ गया। उठै 
उणां नैं तहसीलदार री बिना इजाजत किणी सूं भी मिलण सूं रोक दियो गयो। अंग्रेज 
सरकार नैं बनारस वड्यन्त्र केस में मुखबिर रै बयान सूं जाणकारी मिली ही की 
गोपाल्ठसिंह सैनिक विद्रोह भी करवा सके है। इणरै साथै सरकार नें आ जाणकारी भी 
हुयगी हो कै खरवा ठाकुर क्रान्तिकारियां नें हथियार देवता रह्मा है, मनीलाल अर 
प्रवापसिंह बारठ नैं खुद हथियार दिया ह॥ औ सगव्गे खुलासो खुद मनीलाल अर 

दामोदर मुखबिर बणने करो हो। आं सगठ्ठी बातां मैं ध्यान में राखनै सरकार टॉडगढ में 
उणां मैं हथियार राखणै री छूट भी कोर्नी दो। इण बीच 30 जून, 95 नें पुलिस 
अधीक्षक खरवा रै गढ री तलाशी ली। इण मौके गोपानसिंह खरवा से सचिव भूपसिह 
उठै सूं फरार हुयग्यो। जद आ बात खरवा ठाकूर नैं ठा पड़ी तो बै आपरै परिजनां अर 
हथियार नै लेयनै खासा चिन्तित हो उठया। इण विचलन री अवस्था में 0 चुलाई, 
95 नें खखवा ठाकुर मोडसिंह नैं साथै लेयनै पुलिस मैं घत्तो बतायनै टॉडगढ सूं फरार 
हुयग्या अर ब्यावर हुंवता किसनगढ़ रै सलेमाबाद मन्दिर मांय जाय छिप्या। 
अंग्रेज सरकार किसनगढ रै शासक री मदद सूं उणां रै छिषण सी ठौड़ ऐे पतो 
लगाय लियो पण उण सगढ्ठे इलाक॑ मांय आ अफवा पौलगी ही की गोपाक्नसिंह खरबी 
गिरफ्तार हुवण सूं पैलां मरण-मारण नें त्यार है। इणरै साथे ही उणां रा रिस्तेदार भी 
हथियारां सूं पुलिस रो मुकाबलो करण मैं त्यार है। पुलिस इण रा भयंकर परिणाम मैं 
समझती ही। इण बास्‍्तै आईजीपी पुलिस मिस्टर काई, खरवा ठाकुर नैं ओक मित्रव6 
पत्र लिखने उणसू वस्तुस्थिति बतावण रो अनुरोध करबो। खरबा ठाकुर भी आपौ 
उथन्ै में उणसूं आप आरोपां पर और स्पष्टीकरण मांग्या। मिस्टर काई अन्य 
स्पष्टीकरणां रै साथै खरवा ठाकुर नें बतायो कै दिल्‍ली पड्यन्त्र केस में उर्णां रै 
खिलाफ कोई मामलो नीं बणै है। इण पर गोपावसिंह खुदोखुद नें पुलिस रै हवालै कर 
दियो आर पुलिस इणां नें अक राजनैतिक कैदी मान'र अजमेर रै किले में राख दिया! 
2 अक्टूबर, 95 नैं अजमेर रो डिस्ट्रिक्ट मजिस्ट्रेट उणां नें आपरे फौसलै में दो साल 
री साधारण कैद री सजा सुणाई। बनारस षड्यन्त्र रै केस में ओक बार बीच में उर्णां नै 
बनारस भी लेयग्या पण उणमें कोई आरोप सिद्ध नीं हुयो। !4 सितम्बर, ॥9? 
अजमेर सूं रिहा कर दिया पण उरी दिन डिफेंस ऑफ इण्डिया ओक्ट रै तहैत पाछा 
गिरफ्तार करने तिलहर जेक में दो साल तांईं पुलिस री सुरक्षा में रख दिया। इण बीच 
अजमेर-मेरवाडा रा खालसा गांवां रा हजारूँ निवासियां ठाकुर गोपाव्ठसिंह खरता 
रिहा करण सारू आपसा हस्ताक्षर करने ओक ज्ञापन वाईसरॉय नें दियो। इण भात्त दूसरे 
राजनैतिक कैदियां रै साथे सन्‌ 922 में उणां नैं भी रिहा करणा पड़या। 
राजस्थान रा इण तीबूं क्रान्तिकारियां री जिकी गतिविधियां रही, उण रो 
मूल्यांकन अध्येता वर्ग आप आपरे तरोक॑ सूं करो है। इण आलेख मांय ऊपर जिका 
तथ्य दिया गया है बै ज्यादातर सरकारी दस्तावेजां पर आधारित है। पुलिस आने आपरे 
पख मांय प्रस्तुत करया हा। इण कारण सूं अध्येता-वर्ग नें खालस इण माथे निर्भर नी 
रैयने दूजा स्रोतों रो अवगाहन भी करणो चाहीजै। 

स्वतंत्रता आन्दोलन अर मारवाड़ी व्यापारी 


राजस्थान रै स्वतंत्रता आन्दोलन मांय व्यापारी वर्ग री महताऊ भूमिका रही है। 
इण मैं समझण सारू औ जाणणो जरूरी है के भारत रै राष्ट्रीय आन्दोलन मांय इण वर्ग 
री कांई भूमिका रहो। म्हें सन्‌ 970 में इण मारवाड़ी व्यापारियां माथै आपरो पोओच. 
डी. उपाधि सारू अक शोध-प्रबन्ध लिख्यो हो। उणमें मारवाडियां री राष्ट्रीय स्तर अर 
राजस्थान स्तर माधै स्वतंत्रता आन्दोलन में जिकी पृष्ठभूमि रह्मी, उण सै विगतवार 
चर्चा करी हो। इण आलेख में मारवाड़ियां माथै म्हार सूं बाद में लिख्योड़ी पोध्यां रा 
संदर्भा मैं भी काम में लिरीज्या है। इणमें डी. के. टकणेत री “मारवाड़ी समाज' अर 
हरिभाऊ उपाध्याय री ' श्रेयार्थी जमनालालजो ' नांव सूं छप्योड़ी पोध्यां उल्लेख जोग है। 
अठ आ बात बतावण जोग है कै मारवाड़ी व्यापाती वर्ग री भारत रै स्वतंत्रता आन्दोलन 
में जिकी भूमिका रह्यी ही, उणनैं ओक आलेख तांड सीमित राखणो घणो ओखो काम 
है। इण वास्ते इण आलेख में स्वतंत्रता आन्दोलन रा मोटामोट संदर्भ ही आय सकया है। 
9वों सदी मांय राजस्थान रा मारवाड़ी व्यापारी आपरे मूक राज्यां सूं 
जीवन-यापन सारू सगन्हे अंग्रेजी भारत, दक्षिण अर मध्य भारत री देसी रियासतां मांय 
आपरो कारोबार सरू कर चुक्या हा। इण बगत तांईं इण वर्ग रो अंग्रेज सरकार अर 
अंग्रेज व्यापारियां री रीति-नीति सूं कोई विरोध नीं हो पण की मारवाड़ी व्यापारी जिका 
अन्तिम मुगल बादशाह बहादुरशाह अर मध्य-भारत री देसी रियासतां रै शासकां रै 
सम्पर्क में आयग्या हा, उणां ये अंग्रेज सरकार सूं थोड़ो मोह भंग हुयग्यो हो। सन्‌ 
१857 आवण रै उणां रो अंग्रेजां रै प्रति रॉंस ओर बधग्यो। सन्‌ 857 में जद देश रो 
प्रथम स्वतंत्रता आन्दोलन लड़चो गयो, उण बगत इण वर्ग रा लोगां आपरी जान-माल 
री परवा नीं करी अर अंग्रेज विशेधी स्वतंत्रता सेनाणियां री मदत करी। आ मदत मुख्य 
रूप सूं घन देयने करीजी ही। पण अंग्रेज सरकार इण आर्थिक सहायता सूं इत्ती 
घवरायगी के वा इसा मारवाड़ी व्यापारियां नें मौत रै घाट उत्तारणो सरू कर दियो। सन्‌ 
857 में ग्वालियर राज्य रो खजानो, उठ रै बडै व्यापारी सेठ अमरचन्द बाठिये रै सुपुर्द 
हो। सेठ बांठियो मूछ्ठ में बीकानेर राज्य रो मारवाड़ी व्यापारी हो। जद राणी लक्ष्मीबाई, 
नाना साहब आर ठांत्या टोपे ग्वालियर राज्य माथै हमलो करयो, उण बगत सेठ बांठियो 
ग्वालियर रो खजानो उणां री सेना रै खर्च सारू उणां नें ही भेंट कर दियो। अंग्रेज 
सरकार इण घटनां नैं राजद्रोह मान अर सेठ अमरचन्द नें फांसी पर लटका दियो। 
दिल्ली में मुगल बादशाह बहादुर शाह जफर नें मोकव्ठा मारवाड़ी व्यापारी घन सूं मदत 
करया करता हा पण मारवाड़ी व्यापारी सेठ रामजीदास गुड़आव्ठों तो बादशाह नें 
खुल्लमख़ुल्ला मदत करतो हो! इण बात सूं नाराज होयनै अंग्रेज सरकार फगत उणरै 
खजानै ने ईंज जब्त नीं करयो बल्के उणनें भी फांसी माथै लटका दियो। इणों भान्त जद 
तंत्या रोपे भाजतो-भाजतो राजस्थान मांय जयपुर सूं लालसोट अर उणरै बाद सीकर 
पूथ्यो तो मारवाड़ी व्यापारियां उणनैं गैंणा-गांठा देयने मदत करी। सेठ शामप्रकाश 

अग्रबाब्ठ इण ओछ में हरायछ हो। शोलापुर गे कृष्णदास सारड़ों अर सताय रो सेठ 
सेवाराम मोर भी आपरी उग्र कार्रवाइयां रै कारण सूं फांसी मा झूलग्या। औ मारवाड़ी 
व्यापारी उण बगत 857 रै क्रान्तिकारियां रै विचात्ल मेछ रो मारग बणावण में भी लरै 
मीं रह। बै क्रान्तिकारियां गा कागद-पत्र अर संदेसा ओक ठौड़ सूं दूजी ठोड़ घणी 
चतुराई सूं भिजवाय देता हा। इत्तो ई नीं, बे मंदेसवाहकां नें आपरै घरे ठहरावणै 22025 
संकोच नीं करता हा! सन्‌ 857 री क्रान्ति असफब्ठ हुयां पछे ई क्रान्तिकारियां रा 
रिस्तेदार मारवाडियां रै अठै शरण लंय रहा हा। नाना साहब पेशवा रो भतीजो मार्च 
862 दक्षिण में हैदराबाद में सेठ मोहनलाल पिती अर शरणमल रै अठै गुप्त रूप सू 
दैय रक्षो हो। अंग्रेज सरकार मैं जद इण बात रो जाणकारी मिली तो उण दो सेठां मामे 
भारी जुर्मानो करने सजा दी। ता 
अठै आ बात बतावणी भी जरूरी है के 857 री क्रान्ति पछै सत्‌ ॥900 ताईं 
मारवाड़ी व्यापारी, अंग्रेज सरकार अर उणर व्यापारियां सूं अंग्रेजी भारत मांय सीधो 
टकराव नीं लियो। इणरै लार ओक कारण आपरी आर्थिक स्थिति सुदृढ़ करणों भी रह्यो। 
पण इण बगत तांईं अंग्रेज सरकार भारत रै लगैटग समव्श रजवाड्डा मांय परम्परागत 
कानून-कायदां री जंगां प्रशासनिक सुधारों रै भांव माथे अंग्रेजों काननू काबदा लागू 
करवाय रैया हा। इण रो प्रभाव दुजा वर्मा रै साथ राज्यां रा व्यापारी वर्ग रै परम्पणगत 
विशेषाधिकारी माथे भी पड़चो। इण कारण सूं रियासतां माय निवास करणियां अर उर्णो 
रा ही भाईबन्ध जिका प्रवासी हुयग्या हा, दोनूं में अंग्रेजां रै प्रति कटुता बधती गई। 
'कठै-कठैई व्यापारियां रो औ रोस विस्फोटक स्थिति मांथ पृग॒ग्यों। राजस्थान रै उदयपुर 
राज्य रा लौटगै 2000 व्यापादी 30 मार्च, 864 नै नगरसेठ चम्पालाल रै नेतृत्व में 
कर्नल ईडन रै निवास माथे आपरो विरोध जतावण“सारू पूग्या पण अंग्रेज अधिकारी 
उणां री मांग माथै विचार करण सूं इनकार कर दियो। ओ व्यापारी सात दिवां ताईं 
हड़ताल राखने आपसे कामकाज बन्द राख्यो। इण पछे अंग्रेज सरकार आर राज्य 
शासक रै बीच-बचाव सूं मामलो सलट्यो। व्यापारियां रा इण भान्त रा विरोधी स्वर 
दूजा राज्यां मांय भी देखण मैं मिलै। 
उगणीसवबीं सदी रै अन्तिम दसकां मांय जद अंग्रेज भारत रै बडा शहरां, खास 
'करने बन्दरगाह आब्ठ शहरां मांय आपरी आर्थिक स्थिति मजबूत करण में व्यस्त हा, 
उण बगत उणां रो अंग्रेज व्यापारियां सूं टकराव सरू हुवणो सरू हुयग्यो। इण रो मुख्य 
कारण मारवाड़ी व्यापारियां द्वारा अंग्रेजी व्याघारियां रै व्यापारिक ओकाधिकार नें चुनौती 
देवणों हो। इण सूं इण दोनूं व्यापारी वर्गां रा व्यापारिक-हित टकरावण लागग्या हा। 
मारवाड़ी व्यापारियां नै आ बात समझण मांय देर नीं लागी कै केन्द्रीय सचा सूं जुड़गेड़ा 
अंग्रेज व्यापारियां सूं व्यावसायिक टक्कर राजबैतिक दबाव अर समर्थन रै अभाव में 
लेवणी दोरी है। इण बात नैं ध्यान में राखनै सन्‌ 898 में बंगाल में रैवणिया अठै रा 
व्यापारी “मारवाड़ी असोसियेशन' नांव सूं ओक संस्था थरपु ली। इण संस्था री धापना रै 
साथै उणां घोषणा करी कै राजनीति रो सम्बन्ध व्यापार सूं रेवै है अर बा प्रत्यक्ष रूप सूं 

व्यापार मैं प्रभावित करे है। इण चास्ते मारवाड़ी ओसोसियेशन' भारत री राजनीति सूं 
लगाव राखंण में परहेज नीं करैली। इण बात रो ओर खुलासो करता थकां मारवाड़ी 
व्यापारियां सूं सम्बन्धित पत्र-पत्रिकावां, जिणां में 'मारवाड़ी' अर 'अग्रवाल' नांव री 
पत्रिकावां उल्लेख जोग है, आपरै सम्पादकीय मांय मारवाड़ी व्यापारियां सूं राजनीति में 
सक्रियता सूं हिस्सो लेवण रौ आह्वान करयो। देखतां-देखतां मोकव्श प्रगतिशील 
मारवाड़ी युवक “मारवाड़ी ओसोसियेशन', “वैश्य सभा! अर “बुद्धिवर्द्धनी सभा' रै 
माध्यम सूं भारतीय राजनीति में रुचि लेवण लागग्या। 
सम्‌ 905 रै आवतां-आवतां मारवाड़ी युवक देश री मुख्य राष्ट्रीय धारा सूं 
जुड़णा सरू हुयग्या हा। जद बंग-भंग रै विरोध में बंगाल में जन आन्दोलन सरू हुयो, 
हण बगत औ मारवाड़ी युवक विरोध सभावां में सक्रिय भूमिका निभावता निजर आया। 
बंगाल रै विभाजन नें रुकावण सारू अंग्रेज सरकार माथै दबाव बणावानै मारवाड़ी 
व्यापारियां इंग्लैण्ड सूं विदेसी समान मंगावणों बन्द कर दियो अर बहिष्कार आन्दोलन 
भी सरू कर दियो। उणां इंग्लैण्ड स्थित मेनचेस्टर रै चैम्बर ऑफ कॉमर्स सूं अनुरोध 
करस्यो के बो ब्रिटिश सरकार माथै बंगाल नें विभाजित नीं करण सारू दबाव देवै। 
बंगाल रै विदेसी माल रै बहिष्कार आन्दोलन नें मारवाड़ी व्यापारियां रै सहयोग सूंँ 
सांतरो बल मिलयो। आ बतावण जोग बात है कै बंगाल मांय विदेसी कपड़े रो आयात 
करण रो घणकरो व्यापार मारवाडियां रै हाथां मांय ई हो। उणां रै सहयोग रो अनुमान 
इण बात सूं लागै है के सन्‌ 904 रै सितम्बर माह में बंगाल मांय जठे 77,000 रुपियां 
रो कपड़ो बिक्यो बठे ही सन्‌ !905 रै सितम्बर माह में फगत 0,000 रुपियां रो 
कपड़ो ही बिक्यो। बंग-भंग री घोषणा सूं बंगाली युवक क्रान्तिकारी गतिविधियां मांय 
लिप्त हुवण लागग्या हा) इण क्रान्तिकारी गतिविधियां में बंगाल रा मारवाड़ी युवकां भी 
कंधे सूं कंधो मिलायनै उण क्रान्तिकारियां रे साथ दियो। हनुमानप्रसाद पोद्दार तो 
“स्वदेश बांधव' अर 'अनुशीलन समिति” जिसी क्रान्तिकारी संस्थावां रो सक्रिय सदस्य 
बणग्यो हो। रामगोपात्ठ नेवटियो 'देशपरक' नांव सूं अक मासिक पत्रिका निकाछुणी 
सरू करने उणरै माध्यम सूं बंगाल रै क्रान्तिकारियां री गतिविधियां ने प्रोत्साहित कर 
रहो हो। बसन्तलाल मुरारको शरतूचन्द्र बोस मैं ओक लाख इग्यारै हजार रुपियां देयनै 
मदत करी। ओंकारलाल सर्राफ शत क्रान्तिकारी आशुत्तोष लाहिड़ी अर प्रभुदयाल 
हिम्मतर्सिहका रा अतुलनाथ सूं गैरा सम्बन्ध बण्योड़ा हा। विजयसिंह नाहर तो बंगाल 
मांय आपरी उग्र राजनीति रै कारण खासो नांव कमायो हो। सन्‌ 93 में मारवाड़ी 
युवकां नैं प्रेरणा देवण आव्ठी साहित्यिक संस्था 'साहित्य-संवर्धनी' माथै अंग्रेज सरकार 
प्रतिबन्ध लगाय दियो। सन्‌ 94 में प्रसिद्ध रोड़ा काण्ड में अनुशीलन समिति सूं 
जुड़योड़ा फूलचन्द चौधरी, ज्वालाप्रसाद कानोड़िया, प्रभुदयाल हिम्मतसिंहका, घनश्यामदास 
'बिडला, कन्हैयालाल चितलांगिया, ओऑकारमल सर्राफ अर हनुमानप्रसाद पोद्दार री 
गिरफ्तारी रा वारण्ट जारी करया गया। बाद में घनश्यामदास बिड़ला ने छोड उण सगव्गं 
नें खासे लंबे समे तक जेव्शं मां राख्या। ब्यावर रो सेठ दामोदरदास राठी बंगाल रा 

सुप्रसिद्ध क्रान्तिकारी अरविन्द घोष, रासविहारी बोस अर संचेतन गांगुली आद सूं गैण 
सम्बन्ध बणाय राख्या हा। इणरै साथै ई उण रा श्यामजीकृष्ण वर्मा, राजा महेन्द्रप्रताप 
अर राजस्थान रा दूजा क्रान्तिकारियां सूं भी सम्बन्ध हा। बो इण सगव्ठा क्रास्तिकारियां मै 
धन सूं भी मदत करया करतो हो। बंगाल आर बनारस रै क्रान्तिकारियां रै सहयोग सू. 
राजस्थान मांय भी क्रान्तिकारियां आपरी गतिविधियां बधायदी ही। उणां नें भी जयपुर 
रा सेठ छोटेलाल आर मोतीचन्द मोकव्ठो आर्थिक सहयोग देय रहा हा। सुप्रसिद् 
क्रान्तिकारी अर्जुनलाल सेठी नैं जयपुर रा सेठां आर्थिक रूप सूं भरपूर सहयोग दियो। 
इणीं भान्त देश रै दूजां भागां मांय भी मारवाड़ी व्यापारी व्यक्तिगत रूप सूं क्रान्तिकारी 
गतिविधियां में संलग्न हा। 
क्रान्तिकारी आन्दोलन सूं ऊब्योड़ा मारवाड़ी युवक सन्‌ 95 माय भारतीय 
राजनीति में महात्मा गांधी रै पदार्पण रै साथै ईं उणां कानी रुख कर लियो। सेठ 
जमनालाल बजाज महात्मा गांधी रै कार्यक्रमां सूं इत्ता प्रभावित हुया के बै बापू रा 
पर्ट-शिष्यां में आपरो स्थान बणा लियो। सन्‌ 97 में बां मारवाड़ी युवकां सूं सक्रिय 
राजनीति में आवण से आह्वान करथो। इण यो मारवाड़ी युवकां माथे सांतरो प्रभाव 
पड़चो अर ओनीबिसेंट रै होमरूल आन्दोलन मांय सेठ फूलचन्द चौधरी अर कन्हैयालाल 
चिंतलांगिया सक्रिय रूप सूं भाग लेयनै गिरफ्तार हुया। जलियांवाला बाग री घटना में 
मारवाड़ी युवक भी मार्या गया हा। उण बगत तक कांग्रेस मारवाडियां री महत्ता नैं 
समझ चुकी हो। उण सन्‌ 920 में जमनालाल बजाज नें कांग्रेस पार्टी रो कोषाध्यक्ष 
बणा दियो। इणीं बगत नागपुर में आयोजित कांग्रेस अधिवेशन में महात्मा गांधी 'तिलक 
स्वराज फण्ड' में ज्यादा सूं ज्यादा धन जमा करावण रो आह्वान करयदो। इण आह्वान 
जवाब में सेठ जमनालाल बजाज, सेठ आनन्दीलाल पोद्दार, रामकृष्ण मेहता, घनश्यामदास 
बिड्ला, केशोराम पोद्दार अर सुखलाल करनाणी लाखां रुपिया स्वराज फण्ड में जमा 
करवा दिया। अकेलै बडै बजार सूं दस लाख रुपिया भेव्ठ करनै जमा कराईन्या। सेठ 
रमकृष्ण डालमियो ई लारै नीं रद्यो। 
महात्मा गांधी जद विदेसी वस्तुआं रे बहिष्कार करण रो आह्वान करो वो 
विदेसी कपड़े रै बहिष्कार में सगव्ठै अंग्रेजी भारत रा मारवाड़ी विदेसी कपड़ा री होबही 
जगावण में आगीवाण रह्या। सेठ जमनालाल बजाज अर सेठ कृष्णदास जाबू इण 
आन्दोलन रो नेतृत्व करयो। इणीं रै साथै महात्मा गांधी रो रचनात्मक कार्यक्रम चलावण 
में मारवाड़ी घनपति आगली पंगत में हा। सेठ जमनालाल बजाज, घनश्यामदास 
बिडला, कृष्णदास जाजू, सिद्धराज ढढ्ढा, ब्रजलाल बियाणी अर दूजा मारवाड़ी 
सेठ-साहूकार खादी प्रचार-प्रसार, हरिजन उद्धार जिसा कार्यक्रम अपणायनै इणां रो 
देशभर में प्रचार-प्रसार करयो। इण लोगां स्वदेसी रै प्रचार-प्रसार सारू अंग्रेजी भारत रै 
साथै राजस्थान री रियासतां मांय भी आपरो जात्ठ बिछायो। शेखावाटी माँय सेठ 
'घनश्यामदास बिडला हर बडे कस्बे मांय खादी भण्डार खुलवा दिया हा! सेठ 
जमनालाल बजाज, सिद्धराज ढढढ़ा तो राजस्थान रै रजवाड़ां मांय घूम-घूमने खादी अर 

हरिजन उद्धार से मोकछ्छों प्रचार करयो। सेठ घनश्यामदास बिडला तो हरिजन-सेवक 
संघ रा अध्यक्ष भी हा। 
महात्मा गांधी रे असहयोग आन्दोलन में तो मारवाड़ी व्यापारी रीढ री हड्डी रै 

रूप में काम कर रहा हा। इण बात नें महात्मा गांधी खुद आपरे इण आन्दोलन में 
मारवाडियां री भूमिका री प्रशंसा करता थर्कां कही ही। मारवाडियां फगत इण 
आन्दोलन में आर्थिक सहायता ईंज नी दी बल्की व्यक्तिगत रूप सूं भी इण आन्दोलन में 
भाग लेयने आख॑ भारत में गिरफ्तारियां दी! औ लोग सन्‌ 930 रे नमक-सत्याग्रह में 
भी खुलने भाग लियो। इण सत्याग्रह में सकड़ां मारवाड़ी युवकां आपरी गिरफ्तारी दी। 
अठे आ बात भो उल्लेखबा जोग है कै बंगाल भांय सबसूं ज्यादा मारवाड़ी व्यापारी 
करोबार करा करता हा। बंगाल माँय यहात्मा गांधी रे असहयोग आन्दोलन से सफब्ड 
संचालन मारवाडियां ही करयो हो। इणरी पुष्टि तत्कालीन बंगाल सरकार रै अक बडे 
अधिकारी ओ. ओच. गजनवी दिनांक 27 अगस्त, 930 में भारत रै चायसराय रै 
प्रतिनिधि कनिंधम नें लिख्योड़ै गुपताऊ कागद में करो ही। इण कागद में उण लिख्यो 
हो के जे बंगाल मांय महात्मा गांधी रे असहयोग आन्दोलन सूं मारवाडियां मैं अलग कर 
दियो जावै तो 90 फीसदी आन्दोलन अपणै आप ई फिस जावैलो। ओ. ओच, गजनवी 
बंगाल रा उण मारवाड़ी व्यापारियां री लाम्बी सूची भी उठे भेजी हो, जिका महात्मा 
गांधी रै आन्दोलन रो संचालन आपरे घर अर बारे सूं कर रह्या हा। साथ ही जिका 
मारवाड़ियां नें बंगाल मांय गिरफ्तार करीज्या, उणां रा नांव भी उण कागद भांव लिख्या 
गया हा। इण पर अंग्रेज सरकार राजस्थान रै रजवाड़ां रे शासकां माथे दबाव दियो के ये 
बंगाल में व्यापार करण आव्य आप-आपरी रियासतां रा मारवाड़ी व्यापारियां नें 
आन्दोलन सूं अब्घो रैवण सारू चेतावै! लगटगे सगव्ठी रियासतां रा शासक इण सारू 
आपरी असमर्थवा जतायदो। उण बगत तक मारवाड़ियां री जातीय सस्थावां आप-आपरे 
घड़े रै लोगां नें भारतीय राजनीति में ओर ज्यादा सक्रिय हुवण रो आह्वान करण लागगी 
ही। अखिल भारतीय माहेश्वरी सभा रै सन्‌ 93] में हुये दसवे अधिवेशन में अध्यक्षता 

करता थकां सेठ ब्रजलाल बियाणी कह्मी, “माहेश्वरी समाज अबार तांई महात्मा गांधी 

रै आन्दोलनां मांय मोकव्ठो घन दियो है अर जेव्ठ री यातनावां भी भोगी है पण अबै समे 

आयण्यो है के माहेश्वरी समाज रै बच्चै-बच्चे नें देश री चलिवेदी माथे चढण सारू 

त्यार रैवणों चाइजे।'” इणीं भान्त अखिल भारतीय मारवाड़ी सम्मेलन आपरै भागलपुर 
में हुवण आज चौथे सम्मेलन मांय भारत रै स्वतंत्रता आन्दोलन में भाग लेवण आक्ा 

समाजू लोगां री प्रशंसा में प्रस्ताव पास करने बधाई दी। 

महात्मा गांधी रै सन्‌ 942 में "करो-मरों आन्दोलन! रो प्रस्ताव अम्बई रे 

बिडला हाऊस में पास हुयो हो। इण आन्दोलन मां भारत भर मांय मारवाड़ियां 

यथाशक्ति आपरो योगदान दियो। इण आन्दोलन री आ खासियत ही क॑ मारवाड़ी 

युवक, लुगायां अर बूढा-बडेरा सगव्ठा इण सूं प्रत्यक्ष-अप्रत्यक्ष रूप सूं जुड्योड़ा हा। 

सैकड़ां मारवाड़ी लोग सत्याग्रह में भाग लेयने गिरफ्तारी दी। सेठ जमनालाल बजाज रो 

तो पूरे परिवार ही इण आन्दोलन में कूद पडुभो। डॉ राममनोहर लोहिया अर मगनतात 
बागड़ी री तो इण आमन्दौलन माय अविम्मरणोय अर महताऊ भूमिका रह्ी। अंक मोर 
अनुमान मुजब 'भारत छोड़ो” नांव रै इण आन्दोलन है दौरान 483 मासवाड़ियां रतैं 
गिरफ्तार करने सजा सुणाईजी। 
मारवाड़ी व्यापारियां री 942-44 बाद भी भारतीय राजनीति में कोई कमी री 
ही। सुभाषयन्द्र बोस री "आजाद हिन्द फौज' रै गठन में भी मारवाड़ी व्यापारियाँ 
आर्थिक मदत देयने आपरो फरज निभायो। सेठ भगवानदास बागलो, जिणनें मारवादिया 
में पैलो करोड़पति हुवण रो गौरव प्राप्त हो, वर्मा में रंगून स्थित आपरी “नेशनल बैंक 
ऑफ इण्डिया' नें सुभाष बाबू नें आजाद हिन्द फौज सारू सूँप दी। सन्‌ 9+ रैपहै 
कांग्रेस में समाजवादी विचार रा लोग अलग हुयग्या तो उण बगत रममनोहरतार्ते 
लोहिया जिसा लोग समाजवादी खेमै में रैयनै देश री मोकब्ठी सेवा करी। मासवाडियां री 
भारतीय राजनीति में स्वतंत्रता प्राप्ति ताँईँ चरोबर भागीदारी बणी रह्यी। 
अठै मारवाड़ी व्यापारियां री वैचारिक क्रान्ति में जिकी भूमिका रही, बीस 
चरचा हुयां विना भारतीय स्वतंत्रता आन्दोलन मांय उणां रै अवदान री सूचना अपूरी 
भानीजैली। आ बतावण जोग बात है क॑ राष्ट्रीय आन्दोलन रै दौरान विचाएं री क्रार्सि 
लावण भांय जिका अखबार आपरो योगदान देय रहा हा बै प्रत्यक्ष-अप्रत्यक्ष रूप सू्‌ 
आं मारवाड़ी व्यापारियां रै आर्थिक सहयोग सूं हो छपता हा। आं अखबाएं मांय हि 
केसरी, हरिजन, कर्मवीर, प्रताप, त्याग-भूमि, लीडर, भारत-मित्र आद इसा नांव हा 
जिका नें सेठ जमनालाल बजाज, घनश्यामदास बिडला अर सेठ भागीरथ कानोडियां 
आद अर्थ-सहयोग कर रह्या हा। 
ऊपर मारवाडियां री राष्ट्रीय स्तर पर स्वतंत्रता आन्दौलन मांय जिंकी भूमिका 
रही डण रो संक्षेप मांय वर्णन हो पण औ वर्ग राजस्थान में आपरै मूत्ठ निवास री 
राजनैतिक स्थिति सूं खुश नीं हो। जद्यपि आपरै मूव्ठ निवास स्थान में आपरी सम्पलवा 
रै कारण सूं औ वर्ग खासो सुविधाभोगी अर प्रभावशाली हो पण इणरै बावजूद इण वर्ग 
नैं जिकी नागरिक सुविधावां अंग्रेजी भारत मांय मिल रही ही, बै उणां नें आप मूठ 
निवास रै राज्य में नी मिल सकती ही। कैवण रो मतलब है कै अंग्रेजी भारत में जिण 
भान्त रो उन्मुक्त वातावरण उण लोगां नैं परदेश में मिल रहो हो, बो उणां रै आप 
खुदरे राज्य में नीं मिल पा रह्यो हो, क्यूंके उठे सामन्‍्त अर शासक राज चलावता हे यू 
तो मारवाडियां रो ध्यान आपरे मूल्ठ राज्यां री राजनैतिक स्थिति माथै सन्‌ 9 में ही 
चल्यो गयो हो। इण खातर बै राजस्थान अर मध्य-भारत री रियासतां माय निवास 
करण आठ लोगां नैं भी राष्ट्रीय कांग्रेस री गतिविधियां सूं परिचित करावण सारू सेब 
99 में ही सेठ जमनालाल बजाज री अध्यक्षता में दिल्‍ली रै मारवाड़ी पुस्तकालय 
ओक सभा करने 'राजपुताना मध्यभारत सभा' नांव री संस्था थरप दी ही। इण सभा 
मुख्यालय अजमेर में राखौज्यो। इण सभा रा अधिवेशन राजस्थान री रियासत में हुया 
करता हा। इणसूं बहै रै लोगां मांय भी जनजागृति फैलण में मदत मिली। लोगां 

ओकठ करण अर मिलजुलने विचार करावण में आ सभा खासी कारगर साबित हुयी। 
इणीं रै परिणाम सरूप सन्‌ |927 में मारवाड़ी व्यापारियां रै साथे मिलने रियासत्ां रा 
प्रमुख लोगां राज्य रो जनता नें राजनैतिक अधिकार दिरावण सारू अखिल भारतीय 
राज्य प्रजा परिषद री थरपणा करी। बाद में इणीं संस्था रै प्रयास सूं रियासतां भें 
प्रजामण्डव्ठ अर प्रजा-परिषदां रा गठन हुया। 
जिण चगत ओ प्रजामण्डक आर प्रजा परिषद आप-आपरे राज्यां मांय उत्तरदायी 
शासन सारू जन-आन्दोलन चलायो, उण बगत अ मारवाड़ी व्यापारी भी इण आन्दोलन 
में आपगरो योग दियो। ये लोग स्वाधीनता रै सम्बन्ध में राष्ट्रीय नेतावां रै विचारां सूं पैलां 
ईं परिचित हा! इण कारण सूं राज्यां में निरंकुश शासन अर उर्णां रै शासकां रै विचाएं रै 
खोखलैपण माधे उ्ां गा आपरा विचार हा। वै राज्यां मांय बध्योड़ा टैक्स अर 
प्रशासनिक सुधार रै नांव पर शासकां कानी सूं कीं नीं करीजण रो सांगोपांग विरोध 
'करयो। बीकानेर, जोधपुर, जयपुर अर उदयपुर जिसा राज्या मांय जिका आन्दोलन हुया 
उणमें वां खासो सहयोग दियो हो। अठै उल्लेख जोग बात आ है के राज्यां मांय 
उत्तरदायी शासन हासल करण सारू जिका आन्दोलन हुया, उणांमें स्थानीय व्यापारियां 
हो सुलनै भाग लियो हो; पण जद ठणां नें किणीं भान्त रै नेतृत्व री जरुरत पड़ती तो 
अंग्रेजी भारत मांय रैवण आव्ठा व्यापारी मदत सारू आवता-जावता रैवता हा। 
बीकानेर में सन्‌ !907 सूं मारवाड़ी व्यापारी स्वामी गोपालदास स्वामी रै 
माध्यम सूं राज्य में जनजागृति फैलावणी सरू करदी ही। औ क्रम लगोलग सन्‌ 930 
तांईं चालतो रह्यो। सन्‌ 930 रै बीकानेर घड्यन्त्र केस में लाला खूबराम सर्गफ अर 
सत्यनारायण सर्राफ नें लाम्बी सजा हुयी ही। सन्‌ 942 रै 'करो-मरों आन्दोलन' में 
मारवाड़ी संठ-साहूकार पूरी मदत करो। उणां इण आन्दोलन मैं जगां-जगां गति दी। 
मालचन्द हिसारिया अर नेमीचन्द आंचलिया तो गिरफ्तार हुया हा। राजनैतिक सम्मेलगां 
में व्यापारी-वर्ग रा लोग बढ-चढने भाग लेवता हा। सन्‌-945 में व्यापारियां आयकर 
विश्ेधी आन्दोलन चलायनै राज्य में उत्तरदायी शासन थापित करण री मांग करदी ही। 
कन्हैयालाल सेठिया 'आगीवाण' नांव री पत्रिका निकाब्ठनै राज्य प्रशासन मैं झकझोर 
दियो। उदयपुर राज्य मांय तो सन्‌ 938 में मेवाड़ प्रजामण्डछ माथे राज्य सरकार जद 
प्रतिबन्ध लगा दियो तो उणरै विरोध में जिको आन्दोलन हुयो, उणमें व्यापारी वर्ग रा 
लोग भी भेव्य हा अर इणां मांय सूं कई गिरफ्तार हुया हा। बलवन्तसिंह मेहता तो 
प्रजामण्डव्ठ रा संस्थापकां में हा। सेठ छयनलाल ने तो राज्य सूं निर्वासित कर दियो गयो 
हो। सन्‌ 940 में सेठ भंवरलाल ढड्ढा, रूपलाल सोमानी, प्रतापसिंह सुराणा आद 
“उदयपुर में गांधी जय॑ती मनावण सारू सेठ जमनालाल बजाज अर सीताराम सेक्सरिया 
नें चुलाया। मेवाड़ प्रजामण्डल्ठ री शाखावां में सैकड़ां व्यापारी सदस्थ बण्योड़ा हा। बाद 
रा आन्दोलनां में हीशालाल कोठारी, शोभालाल गेलड़ा, परसराम आद भी सक्रिय 
राजनीति में रह्मा हा। सनू 94! मांय बम्बई में मेवाड़ प्रजामण्डब्ठ री शाखा खोली। 
उण रा सदस्यां में श्रीकृष्ण मूंधड़ा, प्रतापमल सेठिया, यमचन्द्र खण्डेलवाल अर 

मोहनलाल सेठ आद हा। जयपुर राज्य रै प्रजामण्डब्ड रो नेतृत्व तो सेठ जमनालाल 
बजाज रै हाथां में ई हो। सन्‌ 939 में जद जयपुर प्रजामण्डल्ठ नें गैरकानूनी संस्था 
घोषित करीजी तो सेठ जमनालाल बजाज माथै भी जयपुर प्रवेश रो प्रतिबन्ध लगाय 
दियो हो। जमनालाल इण प्रतिबन्ध से उल्लंघन करने 2 फरवरी, 939 में जयपुर 
मांय गिरफ्तारी दी। इण पर विरोध सरूप जिको सत्याग्रह हुयो, उणमें दूजा लोगां रै साथै 
केवलचन्द मेहता, स्वरूपचन्द सोमानी, सरदारमल गोलछा आद भी गिरफ्तारी दी। इण 
सत्याग्रह नैं सिद्धशाज ढढ्ढा अर सीताराम सेक्सरिया बारै सूं संचालित कर रहा हा। इण 
सत्याग्रह में श्रीमती सुमतिदेवी खेतान भी सक्रिय रूप सूं भाग लियो हो। जोधपुर 
मारवाड मांय सन्‌ 920 में भंवरलाल सर्राफ 'मारवाडु सेवा-संघ' अर सन्‌ 922 में 
चांदमल सुराणा 'मारवाड्‌ हितकारिणी सभा' थापित करने भारवाड़ में जनजागृति रे 
काम करयो। सन्‌ 928 में मारवाड्‌ स्टेट पीपुल्स कांफ्रेंस रो अधिवेशन मारवाड्‌ मांय 
'करावण रा प्रयास में स्वागत समिति रा सचिव अर सहायक सचिव आननन्‍्दराज सुराणा 
अर भंवरलाल सर्राफ नै राज्य सरकार गिरफ्तार कर लिया हा। इणरै विशेध में 
नृसिंहदास लूंकड़्‌, जयनारायण गज्जा अर कन्हैयालाल माहेश्वरी आपरी गिरफ्तारी दी। 
सन्‌ 942 में मारवाड्‌ लोक परिषद रै नेतावां री गिरफ्तारी रै विरोध में कलकत्तै मे 
मालचन्द अग्रवाव्ठ री अध्यक्षता में ओक विरोध-सभा हुयी। इणमें सीताराम सेक्सरिया, 
बसनन्‍्तलाल मुरारका, मंगतूराम जयपुरिया, ईश्वरप्रसाद जालान, रामेश्वरलाल नेपानी, 
रामकुमार भुवालका, भंवरलाल सिंधी, गंगाप्रसाद 'मोतिका, मातादीन खेतान आद भाग 
लिया हो। 
अठै ओक उल्लेखबा जोग बात आ है कै राजस्थान री रियासतां मांय जिंका भी 
किसान आन्दोलन हुया उणरी पृष्ठभूमि में ई मारवाड़ी व्यापारी हा। सीकर रै जाट 
किसान आन्दोलन में पिलाणी रे बिडला परिवार खासो सक्रिय हो। सन्‌ 933 में औ 
बिड॒ला परिवार सीकर री “जाट महायज्ञ' नांव री संस्था रै अध्यक्ष नैं चढण वास्तै ओक 
हाथी दियो। औ ओक सीकर रै ठिकाणैदार नैं चुनौती देवण रो काम हो। सीकर रै 
किसानां री समस्या रो समाधान करावण में सेठ जमनालाल बजाज अर सीतायम 
सेक्सरिया जाझा जतन करया। ऑल इण्डिया मारवाड़ी फैडरेशन ओक प्रस्ताव पास 
करने सीकर रै किसानां नैं दियोड़ा आश्वासन पूरा नी करण सारू जयपुर रै प्रधानमंत्री 
अर जयपुर रै पोलिटिकले ओजेण्ट रै प्रति नाराजगी जाहिर करी। झुंझुनूं, चिड़ावा अर 
मण्डावा में भी किसानां री समस्या सामाधान सारू मारवाड़ी व्यापारियां कई प्रयास 
करया। इण लोगां में चिड़ावा रो ताराचन्द डालमियो अर मण्डावै रो सेठ देवकिसन 
सर्राफ प्रमुख हा। दूजा राज्यां रै किसान आन्दोलन नैं आर्थिक सहायता देवण में भी 


मारवाड़ी लरै नीं रह्मा। कुल मिलायने देश रो स्वतंत्रता <_ * *वत रा सगल्लै वर्गों 

]857 री क्रान्ति : बीकानेर री भूमिका 


सन्‌ सतावन (857) री क्रान्ति री हलचल सू राजस्थान अपणै आपने अलग 
नीं राख सक्‍यो हो। 28 मई, 857 रै दिन सिंडया चार बज्या नसीराबाद छावनी में 
5वीं रेजीमेंट रा सिपाई विद्रोह रो झण्डो उठायनै क्रान्ति री सरुआत करदी। उणां उठै 
रा बंगला अर सार्वजनिक इमारतां मांय आग लगायदी अर तोपखानै माथै कब्जो कर 
लियो। साथ ई न्यूबटी, के. पैनी अर के. स्पार्हिश वुड जिसा अंग्रेज अफसरां नैं मार 
नहांख्या। इणरे बाद जे सिपाई दिल्‍ली कूच करग्या। 3 जून नें नसीसबाद री प्रतिक्रिया 
नीमच छावनी में ई हुयी। बठे भी बागी सिपाइयां कई घर अर बंगला बाल दिया, कैद्यां 
नें छुडवा लिया अर अक लाख, 77 हजार रुपिया लूटनै दिल्‍ली कानी कूच करग्या। 
इण सूं पैली 3] मई नें भरतपुर रा सिपाई भी होडल में ब्रिदोह रो बिगुल बजा दियो हो। 
धोन्पुर भी इण प्रतिक्रिया सूं बच नीं सक्‍यो। सलूम्बर रो ठाकुर तो खुद ही 
क्रान्तिकारियां सूं सहानुभूमि राख रहो हो। जयपुर में उठे रै शासक री चौकसी रै 
बावजूद क्रान्तिकारियां रै साथै सम्पर्क राखण रै कारण सूं नवाब विलायत अली खां, 
मियां उस्मान खां अर सादुल्‍ला खां नै तो सजा तक दी गयी। शिवदान सिंह जिको अक 
पुराणों मंत्री हो, बो भी सरकार री निजरां में हो। टोक भी इण हलचल सूं अछूतो नी 
रह्ो। उठे 200 सिपाई विद्रोह में भाग लियो हो। आवू में जोधपुर बैगन रा सैनिक विद्रोह 
रो झण्डो गाडने आऊवा गांव में पूगग्या। आऊब रो ठाकुर कुशालसिंह चाम्पावत तो 
अंग्रेजां रे खिलाफ सागीड़ो मोरचो खोल लियो हो। ठाकुर कुशालसिंह नें अरनपुरा अर 
डीसा छावनियां रै विद्रोही सैनिकां रै साथे आसोप, आलणियावास, बैजबास, लाम्बिया, 
बंता, भिंवाव्ठिया, रूपवास, रूपनगर, सलूम्बर अर लासबी आद ठिकाणां री सेना रो भी 
सहयोग मिल्यो हो। जोधपुर अर अंग्रेजां री सिरोब्ठी सेना रै साथे जुध में कुशालसिंह री 
आऊवा (पाली) रै कनै बिठोड़ा में विजय इण क्रान्ति री महताऊ घटना मानीजैं। 
जोधपुर रे पोलीटिकल ओजण्ट इण जुध में मारयो गयो हो। 20 जनवरी, 858 में 30 
हजार सैनिकां साथै आऊवा नैं घेर लियो गयो हो पण कुशालसिंह उठै सूं खिसक गयो। 
उणरै बाद उण रो भाई लाम्बिया रो ठाकुर पृथ्वीसिंह 6 दिनां बाद किलो खाली कर 
दियो। लारै सूं फिरंगी फौजां आऊवा में लूटपाट करी अर मन्दिर तक तोड़ नहांख्या। 8 
अगस्त, 860 में कुशालसिंह आत्मसमर्पण कर दियो पण गवाह रै अभाव में 
कुशालसिंह नें सरकार छोड़ दियो। को में तो क्रान्तिकारियां रो 4 अप्रैल, !858 तक 
कब्जो कायम रह्यो। विद्रोहियां मांय सूं लाला हरदयाल अर मेहराब खां नें कोट में 
'फांसी दिरीजी! हे 
तांत्या टोपे ई राजस्थान में ओक जगां सूं दूजी जगां लड़तो-भिड़तो रह्मो। सीकर 
में भारी हार बाद बो टूट गयो। 7 अप्रैल, 859 में शिवपुरी में पकड़ीज्यां पछे उणनें 
फांसी देयदी। 857 में राजस्थान में आ सगव्शी हलचल सरकारी दस्तावेजां मांय 

दरज है। 
इण दौरान बीकानेर अर उणरै आस-पास जिकी गतिविधियां हुयी, उण ये 
मूल्याकम उणी सरकारी दस्तावेजां सूं हुवणो हाल बाकी है। इण सारू शोध अध्येतावां 
खातर उण सम्बन्ध रा की तथ्य प्रस्तुत करया जाय रहा है- दे 
ओऔ ओक अतिहासिक साच है के जिण बगत सन्‌ 857 रै विद्रोह री लपर्स 
भारतभर मे उठ रह्यी ही, उण टेम बीकानेर रियासत री उतराघी सींवां माथे सिरसा, 
हांसी, हिसार में विद्रोहियां गो कब्जो हुय चुक्यों हो। उण बगत समूचे ग्जस्थान में 
बीकानेर राज्य ही इसो हो जिण रो शासक व्यक्तिगत रूप सूं विद्रोह दबावण रै वास्‍्ते 
बहै गयो हो। उण री फौज री विद्रोहियां सूं ओकाघ बार नीं, छह बार भिड॑त हुयी ही 
अर हर बार विद्रोहियां नें भागणो मड॒यो। इणरै ओवज में गर्वनर जनरल रै ओजेण्ट 
जयपुर रै साथै राजस्थान रै सगव्ठा शासकां में बीकानेर महाराजा री स्वामीभक्ति री 
तारीफ करता थकां उणरी सेवा सिरे मानो। इण स्वामीभवित रै पेंटै उणनें खिल्लत, 
जागीर मांय हिसार जिले रा 45 गांव मिलया हा। पण इणरै साथै कीं तथ्य इसा भी है 
जिका नैं अध्येतावां अजै ताँईं नजरअंदाज ई कर राख्या है। इण रो खुलासो इण 
भान्‍्त है- 
राष्ट्रीय अभिलेखागार, नई दिल्‍ली में ओक पत्र है। औ पत्र राजपूताना में गवर्नः 
जनरल रैं ओजेण्ट सेण्ट पी. लारेंस इंग्लैण्ड स्थित भारत रै सचिव मैं लिख्यो हो। आपर 
पत्र में उण लिख्यो हो के बीकानेर रा महाराजा सरदारसिंह नाना साहब नें दस सवार 
देयने उणरी मदत करी। इण पत्र रो महत्त्व इण वास्तै भी है के औ बीकानेर स्थित 
अंग्रेज रेजीडेण्ट री खबर जिकी उण अजमेर में सेण्ट पी. लारेंस नें भेजी ही, उध माय 
आधारित है। भारत सरकार सरदारसिंह सूं इण मामलै नैं लेयनै जवाब-वलब भी कस्यो। 
महाराजा इण बात रो खण्डन करण रै साथे भारत सरकार सूं बीकानेर स्थित रेजीडैण्ट 
नें हटावण रो आग्रह भी करो हो। 
इण सन्दर्भ में अक पत्र (खरीतो) महाराजा सरदारसिंह स्वर्य (दिनांक पीष 
खुदी 5, संबत्‌ 920) ने जनरल जार्ज लेंस नें लिख्यो हो, बो भी उल्लेख जोग ऐै। 
इण पत्र ने महाराजा आपरै खास मुसद्दी बैद घराणै रै सदस्यां रै खिलाफ विद्रोह 
दबावण में आड़ो लगावण री शिकायत करी ही। इणमें लिख्यो के बैद हरीसिंह मेहता 
अर चैद गुमानसििंह मेहता जिकी फौज नैं बीकानेर हांसी, हिसार अर सिरसा रै अंग्रेज 
नागरिकां नै सुरक्षा प्रदान करण सारू उठे भेज्या जाय रह्या हा, उणरै अफसरां मैं इण 
चात वास्तै भड़कायो कै बै आपरे अधीन सैनिकां नें आगै बधण सूं गेके। साथ ही 
बन्दूकच्ां मैं आप आपरी मेगजिनां पैली ई खाली करण वास्तै प्रेरित कर्यो। इणर साथ 
बैद मेहता गुमानसिंह खुद बीकानेरी सेना री ओक टुकड़ी रो नेतृत्व कर रहो हो, उणनं 
जद अंग्रेज जनरल बॉन कोर्टलैण्ड दिल्‍ली कानी कूच करण से कह्यो तो वो साफ 
नटग्यो। इण पर अंग्रेज सैनिक अधिकारी मिस्टर माईल्‍ड जिको आ बात सुण रहो हो 

इणरी शिकायत साजपुतानै रै अंग्रेज अजेण्ट में खुद करी। 

इण दो तथ्यां रै टाल ओक तथ्य ओरूं ध्यान देवणजोग है। जद त्ांत्या टोपे 
आपरे आखरी दिलां में राजस्थान में नीमकाथाणा हुंवतों सीकर जाय पूर्यो तद थोड़ै-से 
बगत सारू बीकानेर राज्य रै अंक गांव में भी ठैत्यो हो। जद्यपि सीकर में तांत्या ठोपे ने 
अंग्रेजी फौज रे सांमै हार रो सामनो करणों पड़ंयों अर उण रा लगैटग छह सौ सैनिक 
भाजन बीकानेर आयग्या। अठै पूगने महाराजा सूं आपरे अठै शरण देवण री अरज करी। 
अंग्रेज सरकार इण सैनिकां नैं सूंपण सारू महाराजा सूं निवेदन करो पण महाराजा 
उणां नैं अंग्रेज सरकार नें सूंपण री बजाय माफी दिरवादी। 

औ तीनूं तथ्य 857 रै विद्रोह रा इतिहास मे उपेक्षित क्यूं करीज्या ? औ 
अध्येता वर्ग सारू निस्चे ई शोध रो विषय है। आ बात सही है के इण सरकारी 
दस्तावेजां से पूरे मूल्यांकन तो दूज स्रोतां सूं पूणो मिलाण करयां पछे ही हुसी पण 
बीकानेर रै सम्बन्ध में औ तथ्य हूं 857 रै शोध अध्येतावां रै सांम पंदरै-बीस बरस 
पैलां ई राख दिया हा। फेरूँ ई इण दिसा में कोई खास प्रगति नीं हुयी। ओेक बात इण 
तीनूं तथ्यां सूं निकाव्गी जाय सके है के राजस्थान में दूजी जगां जिण भांत अंग्रेज 
विरोधी वातावरण बण रह्यो हो उण रो असर बीकानेर रै जागीरदारां, मुत्सद्दिया अर 
आमजन में थोड़ो-घणों जरूर पड़चो हो। इण समय राज्य रो शासक आपरे जागीरदारा 
सूं उन्झदोड़ो हो, इण वास्ते विद्रोहियां सूं थोड़ी-घणी सहानुभूति राखण रै बावजूद 
अंग्रेजों सूं जागीरदारं रे खिलाफ मदत लेवण रै ओबज में अग्रेज सरकार रो किणीं बात 
ने लेयमै विरोध नीं लेवणों चावतों हो। इणरे साथ बीकानेर रे इतिहास में इण घटना रो 
उल्लेख नीं करण रे कारण भो समझझग्यो जाय सके है। भारत में अंग्रेजी हकूमत रे 
चालतां इण तथ्यां माथे पड़दो राखणो ही श्रेयस्कर समझो गयो हुबैला। 

बंगाल रो स्वतंत्रता आन्दोलन अर मारवाड्री 


भारतीय स्वाधीनता आन्दोलन रै इतिहास री जांच पड़ताछ करों तो आ बात 
उजागर होव॑ क॑ भारत मैं न्यतंत्र करायण में तो समृचै भारतीय समाज रो योगदान रहो 
है, पण राजस्थान रो व्यापारी वर्ग जिको पूँ! देस में मारवाड़ी समाज है नांव सूं 
आऑकखौजी, उण रो स्वाधोनता संग्राम में कितने जबरदस्त योगदान रहो, औ फगत 
कल बंगाल रै उदाहरण मूं ई स्पष्ट हुय जावै। बंगाल, आसाम में उण बगत घणकोे 
मारवाड़ी समाज विणज-व्यापार में लाग्योंडों हो अर बीं रै बाबत आ आम धारणा हम 
के इण समाज मैं आपर धंधे मूं मतलब है ओर कोई दूजे पद॒पंच में नीं पड़ै। पथ 
मारवाड़ी समाज खतरों झेलतां थकां स्थाधीनता आन्दोलन में कितरों योगदान दियो, औ 
खोजबीण सूं ठा पड। 
बगाल ठेट सूं ई स्वाधीनता आन्दोलन रो गढ रह्यो। लार्ड कर्जन री बंग-भंग रो 
घोषण रै पछे 906 में कलकर में भारतीय राष्ट्रीय कांग्रेस रो अधिवेशन हुयो। इणमें 
पैलडी चार स्वराज्य प्राप्ति रै लक्ष्य री घोषणा करीजी। राष्ट्रीय भावनावां सूं प्रेरित हुये 
बगाल रा निराही राजस्थानी प्रवासियां इण सम्मेलन रैं सदस्य रै रूप में भाग लियो। ई7 
अधिवेशन में गरम-दब्ड रा नेतावां जिको उग्र विचार पेस करो अर राष्ट्रीय आनयोता 
रो सूप निर्धारित करो, कैयी राजस्थानी व्यापारियां मैं बांध वे विचार समयोचित 
लाग्या। इसे मारवाडियां में श्री प्रभुदयाल हिम्मतसिंहका, हनुमान प्रश्नाद पोद्दार, 
ज्वालाप्रसाद कानोडिया, ओकारमल सर्राफ अर कन्हैयालाल चितलांगिया इत्याद खास 
हा 
सन्‌ ॥92 रै अडै-गड़ गांधी युग आवण रै साधै आन्दोलन सत्याग्रह आर 
असहयोग रो मारग पकड़दों। बंगाल में ई असहयोग अर सबिनय अवशज्ञा आन्दोलन जी 
पकड॒ण लाग्यों। बगालियां र॑ सागै राजस्थानी प्रवासियां खासकर शेखावाटी, बीकानेर, 
जोधपुर अर उदयपुर रियासतां रा लाडेसरं आन्दोलन में दिल खोलवै भाग लियो। इण 
काम में उणां भरपूर आर्थिक सहयोग तो दियो ई, इणरे अलावा आन्दोलनां में सक्रिय 
रूप सूं भाग लेयने जेक्ठ यावनावां अर भान्त-भान्त रा फोड़ा ई भुगत्या। जे 
चंगाल सरकार रै ओक सुरक्षा अधिकारी मि ओ. ओच, गजनवी सम्‌ !?30 मे 
आप ओक गोपनीय कागद में भारत रै वायसराय रा प्रतिनिधि मि. करनिंघम नें शिरिती 
लिख्यो के बंगाल में चालते गांधी आन्दोलन ने जे मारवाड़ी समाज री मदत बन्द है। 
जाबै तो औ आन्दोलन मतै ई खतम हुय जावै। मि. गजनवी घायसराय नैं दो सूचिया 
भेजी जिणमें उण राजस्थानी प्रवासियां य॒ नांव हा जिका स्वाधीनता आन्दोलन में 
सक्रिय हा। इण शिकायत माथै कई लोग गिरफ्तार हूया अर बांय बहीखाता जबत 
करीज्या। इसे लोगां में शेखावाटी छेत्र रा सेठ श्रीकृष्ण सीताशाम, बिहारीलाल गोपीराम, 

पदमचन्द पलालाल, रामवल्लभ, शमंश्वर, रामकुमार शिवचन्दराम (बिसाऊ), राधाकृष्ण 
नेबटिया (भवलगढ़), मंगतुराम जपुरिया (भवलगढ़), गिरधारीलाल जवाहरमल, 
वल्लभदास भट्टड़, शिवदयाल मदनगोपाल, श्रीनिवास पोद्दार, बालक्रिशन (रामगढ़) 
अर सेठ गोविन्दराम परसराम बजाज इत्याद सास हा। 
आं में सेठ राधाकृष्ण नेवंटिया, मंग्रतुराम जैपुरिया अर गोविन्दराम परसराम 
बजाज माथे वो क्रान्तिकारों आन्दोलन सूं सम्बन्धित हुवण रो आगेप हो अर सेठ 
निवास बालकिशन पोद्दार (रामगढ़) माथै 92] सूं ई स्वाधीनता आन्दोलन में 
आर्थिक मदद देवण रो अर आप घर में उणरो दफतर चलाबण रो आगेप हो। 
दूजोड़ी सूची में जिण राजस्थानी लाडेसरां रा नांव हा, बांनें गिरफ्तार तो कोनी 
करा पण बा माथै ई औ खुल्लो आरोप हो के बे गांधीजी रै आन्दोलनी में सक्रिय रूप 
सूं भाग लेबै। इणमें घनश्यामदास बिडला (पिलानी), देवीप्रसाद दुरमाप्रसाद खेतान, 
सीताराम सेक्सरिया, रामकुमार जालान, हनुमान प्रसाद बगड़िया, भागीरथ कानोड़िया 
(सगब्ठा रामगढ़) , लक्ष्मीनारयायण खेमाणी (मंडाबा), बैजनाथ प्रसाद, मोतीलाल देवड़ा 
(फतेहपुर), ग़घाकृष्ण चावसरिया (नवलग्ढ), बालचन्द मोदी (चूक), रामगोपाल 
सर्गफ (फतेहपुर), रामकुमार कंजड़ीबाल (चिड़ावा), गंगाबक्श शाह (सूरजगढ), 
गंगाप्रसाद भौतिका (फतेहपुर), ज्वालाप्रसाद मोदी (नवलगढ), रामकृष्ण डालमिया 
(चिड़ावा), आनन्दीलाल पोद्दार (नवलगढ), दुरगाप्रसाद सावसका (नवलगढ़), 
सागरमल नाथानी (दुधावास, चूरू), मुन्नालाल मसूदी (मंडावा), मगनीराम रामकुमार 
बांगड़ (डोडवाना), हौगलाल, नथमल भंवरलाल रामपुरिया (बीकानेर), भंवरीमल 
जौहरीमल बैद (चूरू) अर सागरमल बैद (चूरू) इत्याद रा नांव प्रमुख रूप सूं हा। 
आं में सेठ रामचन् गुरुप्रताप पोद्दार मार्थ क्रान्तिकारी आन्दोलन में भाग लेवण 
रै साथे सविनय अवज्ञा आन्दोलन में खुलमखुल्ला आर्थिक मदत देवण ये आगरेप हो। 
सेठ रामकृष्ण डालमिया माय आन्दोलय साकू ओक लाख रुषिया री इमदाद देवण रो 
आप्रेप हो। दुधावास रा सेठ सागरमल नाथानी माथे तो कई आग्रेप हा। आर्थिक मद॒त 
अर घर में दफतर चलावण रै अलावा उणां माथै ओ ई आरेप हो कै बै हड्ताव्गं रा 
समर्थक हा अर खुद स्टाक ओक्सचेंज रा सदस्य हुवण रै नाते वे हड़ताछ रो विरोध 
करणिया अंग्रेज व्यापाएियां नें बारे सागै व्यापार नीं करण री धमकी देंवता हा। 
अंग्रेज सरकार री निज में कीं व्यापारी खास दोषी अर घणा खतरनाक हा! 
बांरी सूची न्‍यारी बण्योड़ी ही। इण लोगां में सेठ घनश्यामदास बिडला, रामकृष्ण 
डालमिया, मुन्नालाल मसूदी, राधाकृष्ण नेवटिया, मंग्तुराम जैपुरिया, श्रीनिवास 
बालकृष्ण पोद्दार, गोविन्दराम परसराम बजाज, देवीप्रसाद दुर्गाप्रसाद खेतान, रामकुमार 
जालान, हनुमानप्रसाद बगड़िया, भागीरथ कानोड़िया अर बालचन्द मोदी इत्याद रा नाँव 
प्रमुख रूप सूं हा। औ सगव्ठा गांधीजी रा खास सहयोगी गिणीजता। 
राजस्थान रा आं प्रवासी लाडेसरां रै स्वाधीनता आन्दोलन सूं विरत करण ताईं 

ने इण आन्दोलन मैं चलावण अर विदेसी सरकार नै घंगु बणावण सारू जिकी 
तौर-तरीका बताया उणरै मुजब औ आन्दोलन छह चरणां में चालणो हो। चैलै चरण में 
आन्दोलन नैं रोकण आल सगल्े आदेसां रो उल्लंधन करणो; नमक बणाणों, गैर 
कानूनी सभावां री खुलम-खुल्ली सदस्यता लेवणी। दूजे चरण मे वकोल आपरो काम 
छोडैला, विद्यार्थी विद्यालय अर महाविद्यालय छोड़ देला, जज अदालती तलबी छोडसी, 
सरकारी नौकर आपरा पद त्याग देसी। तीजै चरण मे मजदूर हड़ताल कर देसी चौथे 
चरण में विदेसी कपड़ां रो बहिष्कार, दारू री दुकानां रो बहिष्कार, विदेसी मुद्रा गे 
व्यापार में बहिष्कार अर पांचवै चरण में कीं विषयां पर ना तो रोक लगाई अर ना उर्गी 
भें बढावो दियो गयो। इणमें रेलगाड़ी रोकणी, बिना टिकट जात्रा करणी, टेलीफीन आए 
टेलीग्राम रा तार काटणा। छठे अर आखरी चरण में टैक्स नीं देवणा, फौजां नैं रोकणी 
अर आन्दोलनकारियां नै बन्दी बणावै तो ई आन्दोलन नैं स्थगित नीं करणो हो। पर 
गांधीजी 8 अगस्त, 942 नें अखिल भारतीय कांग्रेस समिति रै सम्मेलन में 
कह्मो कै अबै म्हैं वायसराय सूं भेंट करने उणरै द्वारा कांग्रेस री मांग मंजूर करण रो 
इंतजार करूंला। इण सम्मेलन में राजस्थान री रियासतां रै प्रजामण्ड्ठां रा खासा नेता 
भी मौजूद हा। बे सम्मेलन हुवतां ही आप राज्यां कार्नीं कूच करग्या। 9 अगस्त, 942 
ने गांधीजी अर दूजा नेतावां नें सरकार गिरफ्तार कर लिया। ब्रिटिश सरकार री इण 
कार्रवाई रो समाचार फैलतां ई देस री जनता भड़क उठी अर आन्दोलन सरू हुयायो। 
देखता ई देखतां देस भर में उपद्रव सरू हुयग्या। विद्यालय आर महाविद्यालयां रा 
विद्यार्थी तोड़ु-फोड्‌ सरू करदी। भारत भर में लगैटगै सगव्ठी जाग्यां अर खास करन 
मुम्बई, पूना अर अहमदाबाद में हड्ताव्ठां, प्रदर्श, जुलूस अर सभावां सरू हुयगी। 
होव्ठै-होल्ठे छोटी जाग्यां भी आन्दोलन फैलग्यो। जयप्रकाश नारायण, 
लोहिया अर अरुणा आसफ अली भूमिगत हुयनै आन्दोलन नै जोर पकड़ायी। 
विद्यार्थियां, लुगायां अर मिनखां गांव-गांव में गांधीजी री जै, गांधीजी मैं छोड दो, 
अंग्रेजां भारत छोड़ो रा चाय देवता थकां जुलूस काढ्या। ठेसण, डाकखाना, संचार 
साधनां में तोड़फोड़ हुयी। कैयी जाग्यां जेव्ठ रा फाटक भी तोड़ीज्या। बम 'फोड्शी 
मकब्ठी जाग्यां लोगां नगर निगर्मां रै भवनां, सरकारी इमारतां अर सम्पत्ति माथे धावा 
बोल दिया। कई जाग्यां सरकारी कार्यालयां अर न्यायालयां माथे प्रदर्शनकारियां कंबल 
जमा लियो। अहै तांईं कै उत्तरप्रदेश, बिहार अर मद्रास में तो आन्दोलनकारियां आपरी 
अस्थायी सरकार भी बणायली! पुलिस अर सेना री क्रान्तिकारियां सूं मोककी बार 
मुठभेड़ हुयी। सरकारी सूत्रां मुजब मौकां माधै निहत्थी जनता पर पुलिस 538 गोलियां 
चलायी। इण समके आन्दोलन में 940 लोग मरणा 630 आदमी पुलिस री गोटी से 
शिकार टुया। 60,229 लोग यन्‍्दी बणाईज्या। 8,000 लोग हिरासत में लिरीज्या। 60 
जाग्यां फौज री मदत लेवणी पढ़ी अर 6 जाग्यां पुलिस यात्ठा बम फॉेंक्‍्या। 
राजस्थात इनै बड़े आचोलत सूं अपणै आपने अलग कींकर रास सकती हो। 


अड्डे उटटए शो माप 


आ वात अलग ही के अठै हर राज्य में शासकां रै कठार नियंत्रण रै कारण इण जन 
आन्दोलन रो रूप घणो व्यापक नीं हुय सक्यो! इणर बावजुद अठै रा कई राज्यां मे तो 
उठ स स्थानीय नेतावां घणी चतुराई सूं 942 रै इण देसव्यापी भारत छोड़ो आन्दालन मैं 
चलायो। जिण राज्यां रा नेता पेली सूं जे माय हा उठे तो इण आन्दोलन रो प्रभाव 
थोड़ो कम रह्यो पण जठे रा नेता जेठ्ठ सूं बारे हा बढै सान्तरो आन्दोलन हुयो। 
जोधपुर में मारवाड्‌ लोक परिषद रा नेता जयनारायण व्यास 26 मई, |942 मं 
गिरफ्तार हुय चुक्या हा। जून, 942 में व्यासजी अर 4] दूजा गिरफ्तार कार्यकर्ता जेल 
में आमरण अनशन सरू कर दियो। महात्मा गांधी 'हरिजन' रै 2। जून, 942 रै अंक 
में जोधपुर सरकार नें इण अनशन रै परिणामां रै पेटे चेतायो। भूख हड़ताब्वियां माय सू 
9 जून, 942 नें वालमुकन्द विस्सों जेढ्ठ में ही मरग्यो। गांधीजी रै हस्तक्षेप सूं जोधपुर 
सरकार सगव्ण कैदां नैं राजनैतिक कैदी मान लिया। इणरे पछे अगस्त मे भारत छोड़ो 
आन्दोलन में मारवाड लोक परिषद रा 400 कार्यकर्ता उठ गिरफ्तार करीज्या। अक्टूबर, 
942 में जोधपुर में पैलो वम्ब फेक्यों गयो। तापछे अप्रैल 943 में दूजो बम-काण्ड 
हुयो अर इणमें सूरजप्रकाश पापा, जोरावरमल बोर अर रामचद्द बोरा नैं दूजां युवकां 
साथे गिरफ्तार कर लिया गया। आं नें दो सूं आठ साल तक री सजा दिरीजी। 28 मई, 
944 में श्रों जयनारायण व्यास अर बोर साथी ओक समझौते रै तहत जे सूं छोड 
दिया गया। 
मेवाड्‌ मांय नवम्बर, 04! में मेवाड़ प्रजामण्डब्ठ रो पैलो अधिवेशन उणर नेता 
माणिक्यलाल वर्मा री अध्यक्षता में हुयो। पछै अगस्त घोषणा रै साथ ई 20 अगस्त, 
942 नें प्रजामण्डछ मेवाड्‌ महाराणा नें अंग्रेज सरकार सूं आपरा सम्बन्ध तोड़ण सारू 
कह्मो। तद 2। अगस्त, 942 नें माणिक्यलाल वर्मा नें गिरफ्तार करा। इण कार्रवाई सू 
उदयपुर शहर में हडताल हुयगी। उठे खासा विद्यार्थियां ने ई गिरफ्तार करा गया। इण 
सगके आन्दोलन में मंवाड़ प्रजामण्डठ रा लगटगै 500 कार्यकर्ता पकड़ीज्या। बोनें अक 
साल री जेल रै पछे सन्‌ 7943-44 में छोड दिया। 
जयपुर भांय जद्यपि हीरालाल शास्त्री रै नेतृत्व में प्रजामण्डछ 942 रै भारत 
छोड़ो आन्दोलन में भाग लेवण सूं इनकार कर दियो हो पण बाबा हसिश्चन्द रै नेतृत्व में 
आजाद मोर्चा रै नांव सूं आन्दोलन चलायो गयो। सैकडू कार्यकर्ता गिरफ्तार हुया अर 
शैक्षणिक संस्थावां कई दिनां तक बन्द रह्मी। कई महीना पछे गिरफ्तार कार्यकर्तावां मैं 
छोडथा गया। हक्रीकत में जयपुर प्रजामण्डन्ठ में इण आन्दोलन नें लेयनै मतभेद हुयग्या 
हा। 
भरतपुर मे !0 अगस्त मैं सरू करोड़ै आन्दोलन मैं बाढ रै कारण स्थगित 
करणो पड़चो। शाहपुरा में भी कई कार्यकर्ता गिरफ्तार हुया। अलवर में जुलूस काढोज्यो 
अर हड्ताठ करीजी। बकीलां ई हड्तावठ राख! अजमेर अर कोटा में भारत छोड़ो 
आन्दोलन रो जोर रह्यो। कोय में हरबर्ट कॉलेज रा छात्र बडी जुलूध काढनै सभा करी। 


इतिह्यस् रो साकेधर5 


कई नेता गिरफ्तार हुया। अभिन्‍हरि नैं जेक में बन्द कर दियो गयो। कोटवाब्की माथे 
तिरंगो फैरावण री कोसिस में |4 अर 5 आगस्त ने पुलिस लोगां री भोड़ माथे 
फायरिंग भी करी। राजस्थान री दूजी रियासतां मांय भी भारत छोड़ो आन्दोलन री 
गतिविधियां कठे ई व्यापक तो कठे औपचारिक बणने ईं चाली। 

0 फरवरी, 943 नैं गांधीजी इण अत्याचार रै खिलाफ 2। दिनां रो उपवास 
राख्यो अर सफल्ठ्ता रै साथै 7 मार्च, 943 नें इण उपवास नें पूरो करबो। इण उपवास 
रै कारण बांशे स्वास्थ्य अणूवो गिरग्यो। गांधीजी री बिगड़ती दसा नैं देखनै सरकार उणां 
नें 6 मई, ।944 नें रिहा कर दिया। औ बो समै हो जद मित्र देसां री फौज रा जरमनी, 
जापान अर इटली पर जीत रा आसार बध रह्या हा! आं परिस्थितियां में गांधीजी सरकार 
रै साथै ' भारत छोड़ो ' प्रस्ताव नैं बिनां छोडै ई समझोतौ करणो ठीक मान्यो। 

राजस्थान भर मे अठै रा राज्यां रै प्रजामण्डब्गां रा नेतावां महात्मा गांधी रो 
अनुसरण करने आपरी सरकार रै साथै समझौतो करने रिहा हुवणो ही उचित मान्यो। 
पण इण आन्दोलन मांय प्रजामण्डब् रा नेतावां जिको अनुभव प्राप्त कर्यो, उण रो 
सीधो लाभ बांनें आप-आपरे राज्यां मांय उत्तरदायी शासन प्राप्त करण वास्तै करीज्यै 
आन्दोलन भांय मिल्यो। इणर फव्ठसरूप ही सन्‌ 949 मांय वृहद्‌ राजस्थान रो निर्माण 
संभव हुयो। 


क्‍प्नय ३ कय 


सुभाषचन्द्र बोस री जोधपुर जात्रा 


जोधपुर नगर रै इतिहास में 23 जनवरी ॥938 रो दिन खासो महताऊ रह्यो। इण 
दिन भारतीय राष्ट्रीय कांग्रेस रा नूंबा अध्यक्ष सुभाष बाबू आपरी इंग्लैण्ड जात्रा सूं पाछा 
'कलकत्तै जावतां जोषपुर में पूरा नव घंटा वैरया) इण नव घंटा रै प्रवास में वे अठै या 
कांग्रेसी कार्यकर्तावां (जिणां बाने जोधपुर रुकण रो न्यूंतो दियो) सूं मिल्या। कॉलेज रा 
विद्यार्धियां सूं बात बतब्गावण करी अर गिरदीकोट री आमसभा में भाषण ई दियो। इण 
विशाल जनमभा में उणां अंक खादो रै कपड़े री नीलामी ई करी। इण सगव्ठी घटना री 
सो.आई.डी. रपट रा की उद्धरण जाणकारी सारू इण भाग्त है- 
23 जनवरी 938 री सात रा आठ व्यां श्री सुभाषचम्द्र बोस डच ओयर लाईन 
ईं विमान सूं जोधपुर रै हवाई अड्डै मायै उतरथा। बारी अग॒वाणी में उण बगत रा 
कांग्रेसी कार्यकर्ता सर्वश्रो पुरुषोत्तम प्रसाद नेयर, अभयमल जैन, मानमल जैन, 
भंवरलाल सर्राफ, नारायणदास लूंकड़, प्रयागराज भंडारी, मनोहरलाल गोलिया, छगन 
राजपुगेहित, तुलसीदास राठी , तुलसीराम गांधी, मोहनलाल गुप्ता, दाऊदास जैसलमेरिया, 
विजयकिशन गद्टठणी, लालदास ब्रह्मचारी, इन्द्रनाशायण पाण्डे, मोतीलाल गृरढू, 
महरचन्द, रामदयाल मोदी, रामचन्द्र सुनार, रतनलाल (कॉलेज छात्र), निजाम कूंजडो 
अर अब्दुल रहमान हवाई अड्डै माथे हाजर हा। सुभाष बाबू नै हवाई अड्डे सूं कार में 
बिठायने सोजती गेट रै मारग गिरदीकोट लेयग्या। 
उठे ज्यूं ई सुभाषचन्द्र बोस मंच माथै चढ्धा, आठ हजार सूं बेसी मिनखां 
करतल ध्वनि सूं बांसे स्वागत करतां ज-जै कार करी। साढी आठ बज्यां सभा री 
कार्रवाई बंदे मातरम्‌ रा राष्ट्रीय गोत साथे सरू हुई। राष्ट्रगाम कुमारी राजेश्वरी देवी 
करो। इणर पछे पुरुषोत्तम दास नैयर कांग्रेस कमेटी कार्नीं सूं, मानमल जैन मारवाड़ 
उद्योग मिंदर कानीं सूं अर जुगराज बाड़े जोधपुर नगर शा मोट्यारां कानों सूं सुभाष बाबू 
रो स्वागत करथो। इण स्वागत समारोह में पुरुषोत्तम दास मैयर सुभाष बाबू मैं तिरंगी सूत 
री माव्ठा पैराई अर मानमल जैन खादी रो कपड़ो भेंट करयो। 
इणरै पछे त्ताठ्ियां री गड़गड़ाट विचान्ठे सुभाष बाबू भाषण सरू करथो जिको 
खासो देर चाल्यो। इण भाषण में उणां य्ष्टीय अर अंतरराष्ट्रीय समस्यावां माथै आपरा 
विचार उजागर करचा। भाषण राष्ट्रीय भावनावां सूं ओतप्रोत अर जोसीलो हो, सो 
श्रोतावां माथै आछो असर निजर आयो। 
भाषण में ई सुभाष बाबू कहो कै जिको खादी ये कपड़ो म्हनैं अठै भेंट हुयो है 
उणरी नीलामी अठै ई हुवणी चाहीजै! इणसूं जिको धन मिलसी बो उद्योग मिंदर पाली 
रै विकास सारू दे दियो जासी। इणरै पछै उण कपड़े री नीलामी बोली सरू हुईं सै सूं 
पैली श्री मनोहरलाल जैन इण कपड़े सारू पचास रुपियाँ री बोली लगाई अर इणरै पछे 
भरी लक्ष्मीनारयण मालाणी ओक सौ ओक रूपया वोल्या। 
इतिहास ये माचथ7 


इण माथे सुभाष वावृ कह्मो के दोनूं वोलियां थोड़ी है अर कम सूं कम पांच सौ 
ओक रुपियां री बोली लागणो चाहीजे। सुभाष बावू री वात ये श्रोतावां माथे जबयों असर 
पड़दो। श्री गणेशमल रै बेटे सरदारमल बोलो नें अक सौ पच्चीस रुपियां तांईं बधायी। 
मानमल जैन इणनें ओरूँ आगै वधावण री अपील करी। कपड़ै रै व्यापारी माघोमल 
सिंधी बोली नें दोय सौ इक्यावन तांईं बधायो। जद ओरूं कोई नीं बोल्यो तो माघोमल ई 
इण बोली नैं 50। रुपियां री करने खतम करदो। 
गिरदीकोट री आ जनसभा नव बज'र सात मिनट माथै खतम हुई। सुभाष अठै 
सूं सीघा स्टेट होटल गया जठे उणां कांग्रेसी कार्यकर्तावां अर विद्यार्थियां सूं खासी ताक 
बंतव्ठ करी। दूजे दिन दिनूंगे सुभाष बाबू विमान सेवा सूं कलकत्तै वास्ते रवानै हुयग्या। 
आ ओक विडम्बना ई है क॑ जिण भान्त राजस्थान रो भरतपुर रियासत में कवि 
रवीद्धनाथ ठाकुर री दो जात्रावां नें अठै रा इतिहासकारां महत्त्व नों दियो, ठीक उणीज 
भान्‍्त सुभाष वावू री जोधपुर जात्रा नें भी इतिहास मांय जिको स्थान मिलणों चाहीजै 
हो, वो नीं मिल सक्‍यो। 


ढ०३७ 2 टाट में शाव 


घाव तो बैरी रो ई बखाणीजै 


बीकानेर महाराजा गंगासिंहजी 2/ फरवरी, 937 नें जोधपुर रियासत रै 
तत्कालीन अंग्रेज दोबान सर डोनाल्ड एम. फौल्ड नें अक गोपनीय कागद लिख्यो। 
इणमें उणां श्री जयनारायण व्यास (आगे चालने मुख्यमंत्री, राजस्थान) बाबत आपरे 
मन से जिकी भावमावां प्रगट करी उणसूं व्यासजी रो विराट व्यक्तित्व उजागर हुवे अर 
गंगासिंहजी रे गुण ग्राहकता भी सांमी आवै। अंग्रेजी में लिख्यो औ कागद खासो 
लाम्बो है। इण रो सार रूप इण भान्त है - 

४.....अक निरंकुश मानीजण वाल्ठे राजा रो तरफ सूं भेज्योड़ै इण कागद सूं 
आपमें कीं अचूंभो जरूर होसी पण ईं कागद रै मार्फत म्हैं आपनें देसी रजवाड़ां रै 
खिलाफ जनमत त्यार करण वाले अक इसे आदमी रै बावत कीं वातां लिखणी चावूं 
जिण रो चरित्र आग रै उनमान ज्वव्ठंत अर प्रभावशाली है। 

औ आपणो दुरभाग है के आपण अठे रा जनजीवण में असहिष्णुता पराकाप्ठा 
ताईं पूग्योड़ी है। औड़ी हालत में श्री जयनारायण व्यास सायत ई इण बात नें माने के बारे 
विरोधियां में ईं बोर जिसो देसभक्ति अर राष्ट्रीय भावना री लगन हुय सके। श्री व्यास 
अर बांग साधियां राजा महाराजावां रै विरुद्ध अर खास करने म्हारै खिलाफ भावावेश 
में निरी ई खरी-खोटी बातां कही। छतां पण व्यासजी र वास्ते म्हार मन में घणी इज्जत 
है। आं लोगां राजावां मैं बार-बार निरंकुश, अत्याचार, प्रजा रो खून चूसणिया अर 
संसार रा से सूं मोटा अपराधी कैयने भांडिया है; पण जिणां ने रियासतां री थोड़ी-घणी 
ई अंदरूणी जाणकारी है, ये इण बाता माथे विस्वास नों करे। 

देस है उजत्ल भविस री कामना करण वाव्ठा इण बात नें आछी तर्थां जाणे के 
देसी रियासतां रै भविस रो दारोमदार इण राजनैतिक कार्यकर्तावां रै चरित्र माथै ईं निर्भर 
करे। औ लोग आज रै जनजीवण रा करणधार है। म्हें आपने कैवणी चावूं के रजवाड़ा 
अर अंग्रेजी सरकार मिलनै ई आ लोगां मैं खतय नीं कर सके। बै दिन अबै दूर कोनीं के 
राज-काज आं लोगां रै हाथ में आय जासी अर सैकड़ां हजारां बरस पुराणी सरकारां 
आर सांमी इंसाफ रो भौख मांगती मिंगे आसी। संसार में साम्यवादी सरकार से थरपणा 
म्हारी इण बात री पुष्टि करै। 

इण वास्तै आप ई इण बात मैं जरूर महसूस करोला के देसी रजवाड़ां रा 
राजनैतिक कार्यकर्ता चरित्रवान, देसभक्त अर समझदार हुवणा जरूरी है। जिणसूं आगे 
चालनै राजनैतिक वातावरण पवित्र बण्यो रैवै अर प्रजा माथै इण रो आछो असर पड़े। 
इसा लोगां नैं राज-काज में सहयोग सारू आगै लावणा जरूरी है, पण इण राजनैतिक 

भीड़ में घणकरा स्वारथी, अवसरवादी अर लालची किस्म श लोग ई नेतागिरी में आगे 
आयपग्या है। वानैं ओब्ठखणा जरूरी है। नीं तो बै सगव्ठे राजनैतिक जीवण रो कबाड़ी 
कर नांखसी। इसां लोग बिना कीं विचार्यां रजवाड़ां रै प्रति अणूती द्वेष री भावना राख) 

इण भाल आज मैकदां बरियीव, '्रेशैयाज, बईमात आर शिगयै ये दद 
यण्या फिदय आर स्थिसतां रो भोछों जनता 4 ब्रफ़ाती मां में श्री स्यासशी मिमी 
पधियता आर ईमानदारी के । इसा देय शुग्लभ गुण हो कोई बरसों में ई साआ। 

आप मारी इण बात मं सामत हूयोसा मो सियासत से #झूमतों जियरी आज 
आप देखभाछ करा, सेघट आपणा आं दुस्मणां रै हाशां में झूगी है। इसी हालत मं 
आपणो औ फरज है के आए इण यात सो पूरे ध्यान राणां के वियेषी सोमां सूं पत्ता 
आदमी आगे आगै। मरते साफ दीसे के आज रसिपरामतीं राजपैति कार्यकर्तायों में फत 
श्री जयनागयण व्याम अक इसा आदमी हैं झ्यो। पवन चायिय रो असा यार डर 
साथियां माथे पढ़ सके आप में बात सूं भला सहमत हुयो सी नी हुयो पण थी में 
जिम्मेयारी ओदण रो भादो है आर योरी न्यायप्रियता साधै विम्याम करयो जाय सझे। 

मारयादु रो राज जद आप हाथ में नो रहसी तो श्री जपताशयत व्यास जिम 
आदमियां री घणी जरूरत पदसों। इसा मिनयय ईं प्रजा मैं आछो तरथां संभावसी। हे 
वास्ते आपने म्हारों लिखाणों है के दुम्मणां र प्रति ई मन में न्याय से भावता रैवगी 
चाहीजै।श्री व्यासजी से जनम अक गरञेय घर में हुयो, इण काएण ठेट सूं आर्थिक तंगी 
में रद्मा पण दूजां रै ज्यूं आ कई अनीति फै 'यौक मेलिंग' करने पईसो नीं कमायो। 
अकर मँ ई बाद आर्थिक मदत करण से प्रस्ताय भेम्यों पण यां नामंजूर कर दियो ।बै 
प्रकृति मूं अंक विस्थामू आदमी है, इण यास्स आप संगी-साथियां मा अपूंठो 
विस्थाम करे अर थे संगी-साथी चोने अवसर आया घोधों देय जावे। आं कार मूं ई 
योग ' अखण्ड भारत' (अखबार) बन्द करणों पड़यों अर अब तो अठा ताईं सुणवा में 
आई है कँ वे आपर गुजार वास्त सिनेमा लाईन में जाय रहा है। 

आ बात मुणने म्हारो जीव घणों दुय पावै के व्यासजी जिसों व्यक्तित्व आप 
गुजारै वास्‍्ते सिनेमा लाईन में जावणो चाबे। भलाई म्हारै साथ बांरी दुस्मणी है पण घात 
तो बैरी रो ई बखाणोजै। ये ओक पवित्र आतमा है। बारे पाण ई भविस में इण इलाके 
राजनैतिक छेत्र में पवित्रता रहसी। 2 

मं म्हारी तरफ सूं फब्ठोदी बाब्ठा राय सा'ब री मार्फत बानै सिनेमा लाईन मे 
जावण रो ना दियो है अर उम्मौद करूं के म्हारै इण आग्रह नें बै जरूर मानसी। म्हारी 
तो आ अंदरूणी इच्छा है की म्हे अर व्यासजी मरुधरा रै धोरां माथे बैठने इण धरती रै 
कल्याण वास्तै कों आछी योजनावां बणाबां जिणसूं अठै खुशहाली आवै अर प्रजा रे 
कल्याण हुवै।इण वास्‍्तै आपने ई म्हारो औ लिखणो है कै व्यासजी नें जोधपुर आवण 
दिया जावै अर प्रशासकीय समस्‍्यावां में बोरो सहयोग लियो जावै। इणमें आपणो आर 
प्रजा रो, सगव्ठां रो ई हित है।.... 

श्री जयनारायण व्यास जद जस्थान में सत्ता री बागडोर संभाव्ठी, तद बांनैं स्व 
महाराजा गंगासिंहजी रो औ कागद पढायो गयो तो बरी आंख्यां में पाणी आयग्यो अरे 
बारे मूंडै सूं निकव्ठ्यो, “वाह गंगासिंहजी, थांरी माया थे ही जाणो।' 

पंधथिकजी री चौवीस बरसां पछे विजोलिया ठिकाणै वापसी 


सन्‌ 922 में बिजोलिया किसान आन्दोलन रो सफल संचालन करयों पछै 
प्रधिकजी बेंगू आदोलन सर जुड़ग्या। इण दौरान उणां थे अंक लम्बी जेल जात्रा कोटणी 
पड़ी जिको सन्‌ 927 में पूरी हुयों हो। उण बयत तक उणां रो मेवाड़ मांय प्रवेश ई 
वर्जित कर दियो गयो हो। इण कारण सूं उणां नें आपरी सारी गतिविधियां मेवाड़ सूं यार 
ई सोमित राखणी पड़ी। चौबौस घरसां रो निर्वांसन कोई हंसी-खेल नीं हो। इण कारण 
सूं जद 2 मार्च, 947 नें ये पाछा आपरे करम छेत्र विजोलिया मांय प्रवेश करो तो पूरी 
ओक नूंवी पीढ़ी उणोर स्थागत में पलक पावड़ा बिछायां खड़ी हो। आ घटना मेवाड़ रै 
प्रजामण्डढ आन्दोलन रो अक रोमांचकारी घटना बणगी ही। 
फरवरी ॥947 में मेवाड़ प्रजामण्डछ आपरे जन-आन्दोलन मैं खासों तेज कर 
दियो हो। ग़ज्य रो शासक ईं भारत मांय राजनैतिक घटनाक्रम नें भांप र मेवाड़ री जनता 
नें अंक घाश-सभा देवण से मत वणाय लियो हो। उण बगत मंवाड प्रजामण्डब्ठ ई 
उत्साहित हुयन | सूं 3 मार्च, 947 तक मेवाड़ प्रजामण्डब्ठ रो आठवों अधिवेशन 
मंबाड रै चर्चित ठिकाण विजोलिया में करण रो मानस चणाय लियो। इण ठद्देश्य सारू 
मेवाड़ प्रजामण्डब्ड कानों सूं अंक परचों जारी करीज्यो जिणमें दूजी बातां रै साथे इण 
अधिवेशन में राष्ट्रीय स्तर रा कांग्रेस रा नेता विशेष रूप सूं डॉ. राजेन्द्र प्रसाद रै शामिल 
हुवणे रे उल्लेख करपो। इणर साथ ईं बिजोलिया में लक्ष्मी-विलास में इण अधिवेशन 
री व्यापक त्यारथां सरू करदी। अधिवेशन रो मुख्यद्वार प्रजामण्डल आप प्रिय नेता 
विजयसिंह पथिक, जिका सन्‌ 928 सूं ई मेवाड़ सूं थारे निर्वासित जीवण बिता रहा 
हा, रै नांव माधै वणायों। उण मुख्यद्वार रै आसै-पासे रा दो द्वार सन्‌ 923 मांय बेंगू 
किप्तान आन्दोलन में शहोद रूपाजी अर करमाजी रै नांवां माथै बणाया। 
इण अधिवेशन रै प्रति लोगां रो खासो उत्साह हो। अधिवेशन सरू हुवणै सूं दो 
दिन पैली सूं ई प्रतिनिधि, दर्शक अर स्वयंसेवक अधिवेशन में पूगण लाग्या। अधिवेशन 
आज दिन । भार्च चैं बिजोलिया ठिकाणै रै कनलै 'कपर मात्ठ ' छेत्र रा हजारूँ लोग उठे 
पूणग्या। आमें बडी संख्या में लुगायां भी भेव्ठी ही। कुल मिलायनै अधिवेशन मांय पंदरे 
हजार रै अडै-गड़ै लोग भेव्ठा हुया। मेवाड़ प्रजामण्डछ रै अध्यक्ष भूरेलाल बया री 
अध्यक्षता मांय अधिवेशन सरू हुयो। भूरेलाल बया आपरे अध्यक्षीय भाषण में भारत 
मांय तत्कालीन राजनैतिक स्थिति आर प्रजामण्डब्ठ रै दायित्व रै साध मेवाड़ राज्य री गैर 
जिम्मेदागना हकूमत री विस्तार सूं चरचा करी। दूजी बातां रै साथै उणां मेवाड़ राज्य रा 
विद्यार्थियां, लुगायां अर बनवासियां द्वारा राज्य मांय जनजागृति लाबण में जिको 
योगदान दियो उणरी जाणकारी ई दी। इण अधिवेशन में कुल नौ प्रस्ताव पास हुया 
जिण भांय अक शोक-प्रस्ताव मैं छोडनै बाकी सगव्ठा मेवाड़ राज्य में उत्तदायी शासन 
आप करण आर उणसूं सम्बन्धित बातां मैं लेयने पास करया गया। आ प्रस्तावां सूं ओ 

लागबा लाग्यो हो की मेवाड प्रजामण्डव अबै राज्य मांय वैधानिक सुधार रै साथ 
उत्तरदायी शासन प्राप्त करण ने टाब्ठ किणी दूजी बात माधै राजी हुवण मैं त्यार नी है 

सम्मेलन रो पैलड़ों दिन तो मेवाड़ राज्य रा समव्ठा छोटा-बडा नेतावां रे 
मौजूदगी मांय चरचा करतां ई बीतग्यो हो पण दूजो दिन बड़ो बेचैनी आछो ह्लो 
अधिवेशन में दोफारं कार्यकर्तावां मांय ओक सुगबुगाहट फैलगी की मेवार्ड सरकार 
विजयसिंह पथिक माथे सूं मेवाड़ प्रवेश पर लगायोड़ी पावन्दी हटा ली है। लारलै लंबै 
बगत सूं मेवाड़ या युवा कार्यकर्ता आपरै इण नेता री अओक झलक पावण खातर उतवी 
हा। पथिकजी उण बगत तक आप लारलै क्रियाकब्वापां रै कारण सूं अंक जमनेता 
बणग्या हा! 

थोड़ी देर पछै ई अधिवेशन में ओक मिनख आ खबर लायो कै पथिकजी 
अधिवेशन स्थल कानी ई आय रहा है। लोगां री निजरां अधिवेशन स्थल कानी आवग 
आल मारग पर टिकगी। मंच माथै वक्‍ता आपरी बात कैवता जाय रहा हा, पण श्रोती 
उणां नें सुणण सारू त्यार नीं हा। बा खातर तो औ ओक रोमांचकारी क्षण हो। की वर 
पछे ईं सैकड़ां ग्रामीण अंक अधबूढ़ आदमी री जै जैकार करता सम्मेलन कावी आवड 
निंगे आया। पूरी सभा रो पंडाठ पथिकजी रै स्वागत में जैकारं सूं गूंज उठ्यों 
“वंदेमातरम्‌' अर “सर पर बांघें कफनवा' आद गीत गाईजण लागग्या। युवा लोग मेवाड़ 
है किसानां री काया-पलट करण आर महात्पा गांधी नै सत्याग्रह री सोख देवण आते 
बारे इण वदहाल गुरु रा दरसण करने गद्‌गदू हुय रहा हा। सम्मेलन री सगव्ठी कार्यवाही 
निपटावणी हो, इण खातर सम्मेलन रात री दो बज्यां तांईं चाल्यो। उणरै पछे सम्मेलव ती 
समाप्ति री घोषणा करीजी। 


<2/इतिहास थे साच 


अहिंसक सत्याग्रह रा पुजारी : मारवाड़ी व्यापारी 


आपणै देस में महात्मा गांधी रै बगत में स्वतंत्रता आन्दोलन रै दरम्यान 
“सत्याग्रह” शब्द घणो चरचित रह्यो, पण राजस्थान मे सत्याग्रह री परम्परा घणी जूनी 
है। राणियां-महाराणियां रै कोप भवन प्रवेश सूं लगायनै जनता रा धरणा रा उछाव्ठ अर 
अनन्‍न-जब त्याग तांईं इण रा कई-कई रूप चावा रहा है। 
सामंती सत्ता नें सही मारग माथै लावण तांईं अर कोई आएँ काम री पूर्ति वास्ते 
खास करने चारण अर पुरोहित सामूहिक रूप सूं धरणै पर बैठता, अन्न-जब् रो त्याग 
'करता अर इण उपरांत ईं सत्ता नीं मानती तो जापानी हाराकारी रै ज्यूं सत्याग्रही खुद रै 
हाथां पेट में कटार खायनै प्राणांत कर लेवता। राजस्थान रै इतिहास में इसा कई 'धरणा! 
प्रसिद्ध रह्मा है जिणां में सत्याग्रहियां आतमघात करने आपरो प्राणांत करबो। औ सगव्ठी 
घटनावां इतिहास में चावी हुवण सूं इणां नें छोड'र अठै उण बातां री चरचा करां जिणरै 
मुजब जन साधारण सत्ता रो विरोध अहिंसक तरीके सूं करथो! 
मध्यकालीन सामंती युग में किसानां रै सागै तो अन्याव अर ज्यादती हुंवती ई ही 
पण कई बार अठे रो व्यापारी वर्ग ईं इणरों शिकार हुय जावतो। अठछारवीं सदी में 
राजस्थान में मराठां २ उत्पात अर आपसी लड़ाई टंटा री वजह सूं रजवाड़ां री माली 
हालत खराब ही। इण हालत में उणां व्यापारी वर्ग नें तंग करण्गे सरू करो अर उणसूं 
जवरन घन वसूली करण लाग्या। बीकानेर, जोधपुर अर जयपुर रे तत्कालीन राजकीय 
अभिलेखां सूं व्यापारियां रै उत्पीड़न री मोकब्झी जाणकारी मिलै। ई. सन्‌ 855 में चूरू 
रै सामन्त ईश्वरीसिंह नें धन री जरूरत हुई तो उणै सेठ गजराज पारख अर करमचंद 
लोहिया नें तंग करणा सरू करचा। इण उपरांत ई काम नीं बण्यो तो बाने रूंख सूं बांधने 
उणां साथ मारपीट तकात करी) 
इसा मौकां माथै पीडित जनता दूजो कोई मारग नीं देखने सत्ता रो अहिंसक 
विरोध करती। लोगबाग कोई मिंदर देवरा के धार्मिक स्थान में जायनै अल-जढ् त्यागन 
बैठ जावता। इसी हालत में कई आपस प्राण ईं त्याग देवता। इणसूं सामन्ती वर्ग री घणी 
बदनामी हुंबती। धार्मिक अर नैतिक भावना सूं ई बै खुद नें अपराधी महसूस करता। 
इण कारण बे पीड़ितां साथै न्‍्याव करने बांनें राजी करण री कोशिश करता। इण भान्त 
अहिंसक तरीके सूं सत्यग्रहियां री जीत हुय जावती। अठै आ बात ई उल्लेखबा जोग है 
के महात्मा गांधी भारत मैं आजादी दिरावण सारू जिण अहिंसक सत्याग्रह रो सहारो 
लियो उणनें राजस्थान रा मारवाड़ी व्यापारी बापू रै पदार्पण सूं सैकड़ां बरसां पैलां ई 
अपणाय चुक्या हा। 
बीकानेर राज रै कागदां में कई सेठ-साहूकारं कने सूं लाखूं रुपिया भाछ 
(टैक्स) रै रूप में लेवण रो उल्लेख मिलै। ई. सन्‌ 820 में राजा कानों सूं सेठ जेता 
बिहाणी नै साठ हजार रुपिया भाछ रै रूप में भरण रो हुकम दिरीज्यो। सेठ इण सारू 
है इतिहास ये साका5उ 


आपरी असमर्थता प्रगट करी। पण राजा मान्यो कोर्मी तो सेठ आपरे बाल-बच्चा साय 
राज री कुलदेवी करणी माता (देशनोक) र मिंदर में जायने बैठग्यो। छेघट राजा उण नै 
जायने मनायो अर भाछ री छूट करी। ई. सन्‌ 829-30 में सागण इसीज घटनावा 
बीकानेर रै रूपचन्द कोठारी, सोना सिपाणी, जीतमल सुराणा, उत्तमचन्द डागा आर 
जोरावस्मल गुलेच्छा साथै ई हुयी। औ सगव्ठा ई करणी माता रै मिंदर में जायी 
भूखा-तिस्या बैठग्या तो राजा नैं निवणो पड़यो। बीकानेर राज री सरकारी बहियां मं 
इसी मोकब्ठी घटनावां रो वर्णन मिलै। अंक दूजै प्रकरण मुजब 840 ई. में गंभीरचद 
दम्माणी भी साहूकारा भाछ नैं लेयने करणी माता रै मिंदर में सत्याग्रह करबो अर आपर 
उद्देश्य में सफल रह्यो! कई बार सामंती अत्याचारां सूं धापने प्रजा उछाव्ओो! करती। 
उछाबे रो मतलब औ के बे उण रियासत के जागीर नें छोडने दूजी रियासत या जागीर 
में परा जावता। जे राजा बांनैं मनायनै पाछो लिजावतो तो बै मान-सम्मान साथ पाण 
जावता नीं तो बांरी आल-औलाद ई उठोनै मूंडो नीं करती। जोघपुर अर बीकानेर गज रै 
राजकीय अभिलेखां में इसा कई उदाहरण मिलै। बीकानेर रियासत रै चूरू ठिकाणै ग 
सामत शिवजीसिह (783 सू 84 ई.) आपरे नगर रा पोद्दार घराणै सूं नाजाय्ज 
जकात वसूल करणो चावता। इण सारू ठाकर सेठ नें फोड़ा घालणा सरू करथा तोबों 
परिवार चूरू छोडने खुद सीकर ठिकाणै रै रामगढ नगर में जायनै बसग्यो। छेवट चूरू 
उाकर नें रामगढ़ जायने सेठ ने मनावणो पड़यों अर सगको छूट करने आदर अर मा 
साथे पाछो लावणो पड़चो। चूरू रै ईज सुगणा घराणै रा सेठ रुकमानन्द, तेजपाल, 
वृद्धिचन्द सुराणा आद क्रमशः 865 अर 868 ई. में महाराजा सरदारसिह 
शासनकाल में ज्यादा जकात अर धूंवा भाछ बसुलण रै विरोध में बीकानेर छोडनै 
रामगढ़ अर महणसर में जायनै बसग्या! छेवट शासक मैं उणां आगै झुकणो पड़चो अर 
बारी इच्छा मुजब शुल्क में राहत देयनै उणानैं पाछा बुलाया। बातें 
इणी 'ज भान्त बीदासर रा सेठ नाराज होयनै जोधपुर जायनै बसग्या हा। बानें ३ 
उठै रा सामंत थोरा-नोहरा करने पाछा लेयग्या। जोधपुर राज्य री जालोर हक 
857 ई में उठे रा व्यापारियां आपरै हाकम रै विरोध मे जबरदस्त सत्याग्रह करयो। 
कैयी व्यापारियां नें चामचोरी रै झूठै मामला में पजाया तो बै संगठित होयनै जालौर छोड 
दूजी जाग्यां जाय बस्या। जद राज रै शासक नैं इण बात री जाणकारी मिली तो उण 
तख्तगढ, जनानी ड्योढी अर दीवान कानी सूं भविस मे किणी भान्त री तकलीफ मनी 
देवण रै आश्वासण रा परवाना भेजनै बां व्यापारियां नैं पाछा जालौर में चुलायनै बसायी! 
9वी सदी में राजस्थान री रियासतां में करीजण आब्ठे इण अहिंसक 
रो क्रम राजस्थान रै दूजै भागां मांय भी प्रचलन में हो। इण सत्याग्रह रो असर राजस्थात 
ै दूजां आन्दोलनां माथे पड़यो या नीं, ठोक सूं मीं कह्यो जाय सकै। पण बिजोलिया 
'किसान आन्दोलन में इणरी धोड़ी झलक जरूर मिलै है। 


- 5:/इतिहास से साच 


राजस्थान में धरणा देवण री रोमांचक परम्परा 


राजस्थान में धरणा देवण री परम्परा घणी पुराणी है। सोब्ठवीं अर सतरवीं सदी 
रा राजस्थान रै इतिहास में धरणां री सांगोपांग जाणकारी मिलै। उण बगत रै चारण 
जाति रै लोगां या दियोड़ा धरणा घणा नांमी हा। जद राजपूत लोग किणी बात नैं लेयनै 
आपस में लड़ण लागता तो उण बगत चारण जाति रा लोग जामिन बणनै बीच-बचाव 
कर दिया करता हा। चारणां री जामनी राजपूतां में पकी समझी जावती। जे कोई राजपूत 
चारणां री जामनी लेवण रै बाद बदत्ठ जावतो तो चारण उणरै घर आगै धरणो दे देंता 
अर कद कदेई तो धरणे रै दरम्यान मर भी जावता हा। 
मारवाड में तो चारणां खासा धरणा दिया हा। औ धरणा घणकराक तो 
जागीरदार या राजा कानीं सूं उणां री जमीन अटकावण या जबत करण रै कारण दिया 
जावता। जद कदेई किणी गांव रो जागीरदार या हवालदार चारणां री जमीन अटकाय 
लेवतो या जबत कर लेवतो तो चारण आपरै भाई-बंधां नें भेव्ण करने जागीरदार री 
'कोटड़ी आग, अर जे गांव खालसो हुयोड़ो हुंबतो वो जोधपुर जायने धरणो देवता। उण 
समै रै धरणां रै अध्ययन सूं ठा पड़े कै घणकरा घरणा हिंसक रूप ले लिया करता हा। 
जिण भान्त जापान में बठै रा लोग हाराकारों (पेट काटने मर जावणो) कर लिया करता 
हा, उणणी भान्त चारण अर पुरोहित भी धरणां में आपरा अंग तोड़-भांगने जान दे दिया 
करता हा। आं हिंसक धरणां रो दस्तूर इण भान्त हुंवतो- 5 
सग्गां सूं पैली अक आदमी आपरो डील चौरने जाजम माथे लोही छिड़कतो 
अर पछ धरणो देवण आव्ठा सगव्ठा लोग उण जाजम पर बैठ जावता। बै तीन दिनां तांईं 
भूखा-तिसा रैयन जोगमाया रै धूप खेंवता अर स्तुति गावता। जे इण तीन दिनां में बानें 
नीं मनायो जावतो तो चौथे दिन धरण माथे बैठा सगव्छा लोग पैलां तो खूब 
खावबता-पौवता अर पछै आप मांयलै ओक बूढ़े आदमी या लुगाई नें रूई रा कपड़ा तेल 
में भिंजोयनै पैशाय देवता अर उणमैं जीवतो ई जव्ठाय देवता। बाकी बच्योड़ा लोगां में 
'कोई आपरो हाथ चीरतों, कोई जांघ फाडतो, कोई गन्ठे माथे छूरी चलावतो तो कोई पेट 
में कटारी मारतो। इण भान्‍्त उण्ां मांय सूं कई लोग तो बठे ई जान दे देवता अर बाकी 
बच्योड़ा उणरै (जिणरै खिलाफ धरणो देवता हा) इलाके नें छोडन दूजै इलाके में जाय 
बस जावता। धरणै री इण प्रथा नें 'चांदी ' रै नांव सूं जाण्यो जावतो हो! पुरोहित लोग तो 
कदैई-कदैई घरणै माथै गाय अर टोगड़ी नैं ई सागै लेयनै बच्ठ जावता। 
भारवाड्‌ रै इतिहास में आऊबै रो घरणों घणो नांमी है। औ धरणो स॑ 4643 वि. 


इतिहास ये साच6फ 

में मोटै राजा उदयसिंह रै ऊपर दियो गयो। बात आ ही कै बीस बरसां पैली जद राय 
चद्धसेन जोधपुर ये किलो मुगलां मैं सूंप्यो हो तो किले री सगक्ही लुगायां, गिणां में 
उणरी खुद री जनानियां भी ही, सिवाणै रै पहाड़ां में भेज दी ही। जद जवानियां रा रथ 
पहाड़ां कानीं जाय रह्या हा उण वगत मोटे राजा उदयसिंह री मां रै रथ रो ओक बैल 
घणो थकर्यो। मार्ग में कनै ई ओक चारण बध सूं कूओ बाबै हो। राजा रा आदमी 
उण चारण रो बढध खोल लाया अर रथ में जोड़ लियो। चारण आपरे गांव सूं थोड़ा 
आदम्यां मैं भेव्ठा करमै बठे लायो अर आपरो बठूध पाछो खोल लियो अर रथ नैं उलट 
दियो। रथ उलटणै सूं मोटै राजा उदयसिंह री मां रो हाथ दूटग्यो। ठण बगत तो सगठ्ठा नैं 
जान री पड़ी ही, इण खातर उण घटना माथै कोई ध्यान नीं दियो। सं. 640 वि. में जद 
जोधपुर रो किलो पाछो मोटे राजा उदयसिंह नें मिल्यो तो उणय जनावा भी पाछा 
जोधपुर आयग्या। आयां पछे मोटे राजा उदयसिंह री मां आपरो टूट्योड़ी हाथ उदयसिंह 
नें दिखायनै कह्यो के ओर तो थूं थारी समझ में आवै ज्यूं करजै पण जिके चारण म्हौ 
रथ मैं उलटाय म्हारो हाथ तोड़्यो हो वो माफी रै लायक नीं है। इण कारण मोट गज 
उण चारण री जमीन जवत करली। चारण री जमीन जबत नीं करण वास्तै जिका दूजी 
चारण सिफारिस मे आया उर्णा रा सासण भी जबत कर लिया। इणसूं चारणां में 
हलचल माचगी, आर 00 चारणां आऊदै गांव में महादेवजी रै मिंदर आगै घरणो दे 
दियो। आऊदै में घरणों देवण रो कारण उठे रा ठाकर चांपावत गोपालदास रो चारणां नै 
चादी करण में सहयोग देवणों हो। आ खबर सुणनै मोटे राजा चारणां नैं समझावर्ण 
चास्ते सोजत सूं आखैजी बारठ नें भेज्यो। पण आऊदै में जायनै यो ई आपरी बिरादरी रै 
भेव्टों भिव्ठ्यों। इण कारण मोर राजा अंक बडी कटार आखोजी बारठ कनै आ कैयने 
भेजी के दूजा चारण तो गत्है में छूटी खायने मरसी पण थां इणनें गुदा में घालने मरी! 
इणर साथ ई फौज नें चारणां नें सजा देवण रो हुकम दियो। 
अब आऊदै रो ठाकुर चांपावत गोपाक्रदास्त चारणां नें कह्यो कै फौज सूं तो म्हैँ 

लड्सूं, थे थांगे काम करो। चारणां पैलां तो सीरो करने खूब खायो अर रातभर 
जोगमाया रा गीत गाया। तड़को हुंवतां ई आसजी गोविंद ढोली नैं मिंदर रै सिपर माथे 
चाढ 'र कह्मो कै जद सूरज री पैलो किरण फूटै तो उणरी खबर देवण वास्‍्तै ढोल वर्जा 
दीजै। पण गोविंद इसी बात मैं, जिणसूं के 00 चाएणां री जानां जावती ही, नीं मात २ 
ढोल कोनीं यजायो अर सूरज ये किरण फूटतां ई आपर गले माधै छू चलायगे ढह 
पद्दथों। इण पर सगव्श चारण मिंदर रै मांय गया, अर किणी आपसरो गठ्ठों काट'र उ्ण रे 
लोही महादेयजी माथे छिडक्यों तो किणी आपसे सोस चढायो। कोई आपनरो पेट बादते 

मरयों तो कोई जखमी हुयने पड़ग्यो। सगठ्ठो मिंदर लोही सूं भरीजग्यो। इण चांदी 
(धरणै) में सात जणां मस्या, जिणां में आखोजी बारठ भी हा। जद तांई आ चांदी हुयो, 
चांपावत गोपावदास जोधपुर री फौज मैं मारग में ई रोक्यै राखी॥ इण पछै चांपावत 
'गोपाछदास अर बच्योड़ा चारण बीकानेर भागग्या। पण बाद में बीकानेर रै राजा रायसिंह 
रै भाई पृथ्वीराज री सिफारिस सूं बादशाह अकबर चारणां रै सासण री जमीन उणां ने 
पाछी दिराय दी। 
सन्‌ 6।4 में बीकानेर रै महाराजा सूरसिंह रै समै में गांव तोब्ठियासर रै पुरोहित 
मान महेश अर गांव खूंडियै रै चौहथ वारठ बीकानेर रै किले सांमी घरणों दियो पण 
उणा नें इण घरणै में सफलता कोनीं मिली। इण खातर अ दोनू किले रै सांमी ई चिता 
जज्ठायनै मरग्या। सन्‌ 85 ई. में बीकानेर रै ही बीदासर ठिकाणै रा पुरोहितां बीकानेर 
रै दूजे ठिकाणै भादरा में जायनै घरणों दियो। सन्‌ 837 ई. में बीकानेर रो महाराजा 
चूरू गयो। उणरै साथै उण रो दीवान हिंदूमल मेहता ई हो। इण मौके माथै बिसाऊ रै 
औक भ्राह्मण रो ऊंठ बेगार वास्तै हिंदूमल रै डेरै भेज्यो गयो हो जिको चोरी हुयग्यो। 
ब्राह्मण नें जद ऊंठ पाछो नीं मिल्‍यो तो उण हिंदूमल रै डेरे माथै च्यार दिनां तांई धरणो 
दियो। ब्राह्मण धरणै सूं जद ई उठ्यो जद कै उणनैं 59 रुपिया ये दूजो ऊंठ खरीदने 
पाछो देय दियो। सन्‌ 854 ई. में बीकानेर रै गांव बोबासर रो चारण शंकरदान सामौर 
तो धरणा देवण में नांमी हुयग्यो हो। उण राज सूं बारे अलवर मे चारभुजा नाथ रै मिंदर 
में अर दूजी ठौड़ां ई धरणा दिया हा। 
राजस्थान मांय इसा हिंसक घरणा देवण रा सैकड़ां दूजा उदाहरण मिलै है। इण 
भान्‍्त रा समव्ठा धरणां रै विवरण सूं तो अओक अलग पोधो त्यार हुय सके। इग आलेख 
मांय तो इण आं घरणां री वानगी ही राखीजी है। राजस्थान रै रजवाड़ां में घरणां रो औ 
रूप जापान में प्रचलित हाराकारी सूं मिलतो-जुलतो हो। उणरै बावजूद कदै-कदैई राजा 
लोग आं धरणां सूं रस सूं मस ई नीं हुंवता अर ज्यादातर धरणा देवणियां नैं आपरी जान 
गमावणी पड़ जावती। 
आं धरणां रो भारतीय संदर्भ मांय जे सामाजिक दीठ सूं अध्ययन करयो जावे तो 
ओक बात सफीटवीं सांमी आवै कै इत्ता रोमांचकारी हिंसक धरणां रो दूरगामी परिणाम 
नीं निकव्ल्यो। औ घरणा मुख्य रूप सूं व्यक्तिगत के पछै आपरी जाति विशेष री बात 
मनावण सारू दिरीजता हा। इणसूं शासकां माथै कोई खास नैतिक दबाव नों पड़तो अर 
'कई बार बै इणरी अणदेखी भी कर देंवता। अंग्रेजी शासन मांय भी इण भान्त रा धरणां 
री आ ही गत हुयी। आज भी इण भान्त रै धरणां री परम्परा समाप्त नीं हुयी है। दक्षिण 

ग़रत माय भाषा, राजनैतिक अर आर्थिक लाभ सारू भावुकता माय कई बार मिनख 
रैआम आत्मदाह करण म ई सकोच नी करे। सयाग सूं कदै-कदेई आ धरणा से 
पृश्य सफल भी हुय जावे है। 


शोध-जगत रो तीरथ : राजस्थान रो अभिलेखागार 


देस-विदेस रो कोई विद्वान जद बीकानेर आवै तो राजस्थान राज्य अभिलेखागार 
नैं देखणो नीं भूले। नगर रै बिचात्ठे पब्लिक पार्क-स्टेडियम रोड माधै हरियल दरखता 
सूं आच्छादित इण भवन में राजस्थान री अभिलेख धरोहर संग्रहीत है। इणरै साथ 
अभिलेख निदेशालय अर रिपोजिटरी ई अवस्थित है। राजस्थान सरकार इण निदेशालय 
रो थरपणा सन्‌ 955 में करी ही, पण मौजूदा बगत में इण निदेशालय रो जिको 
विगसाव हुयो है, बो वैज्ञानिक दीठ सूं घणो महताऊ है। 
आजादी मिल्यां पैली राजस्थान इक्कीस रजवाड़ां में बंट्योड़ो हो। आं मांय सूं 
9 नें रियासतां अर दो में वीकशिप रो दरजो मिल्योडो हो। हरैक रियासत से आपरो 
सचिवालय अर अभिलेखागार हो। आं अभिलेखागाएं में सैकड़ं बरसां रे राज-काज सूं 
सम्बन्धित जरूरी अभिलेख संग्रहीत हा। आजादी मिल्यां पछै आं अभिलेखागारां रो 
नांव बदव्ठनै "यूनिट रेकर्ड ऑफिस ' राखोज्यो अर जिलाधीशां नैं आंश प्रमुख नियंत्रक 
अधिकारी बणाय दिया। रियासतां रा दूजा समव्ठा अभिलेखागार ई इण यूनिट रेकर्ड 
ऑफिसां में मिव्यय दिया। पण राजस्थान सरकार 955 में जद राजस्थान राज्य 
अभिलेखागार निदेशालय री थरपणा करी तो यूनिट रेकर्ड ऑफिसां माय सू ई. सन्‌ 
900 र पैले रा सगव्ठा अभिलेख निदेशालय में भेजण रो हुकम देय दियो। थोड़ा दिन 
बीत्यां पछ॑ आ बात अनुभव करीजी क॑ जे निदेशालय में फगत 900 रै पैलै रा 
अभिलेख इज संग्रहीत रह्मा तो राजस्थान रा अभिलेख दो भागां में बंट जासी। इणसू 
कई अन्ूझाड़ पैदा हुय जासी। इण वात नें ध्यान में राखने जिलां में थापित सगव्ठा 
यूनिट रेकर्ड ऑफिस ई राजस्थान राज्य अभिलेखागार रै ताबै में देय दिया। इणरै साथै ई 
राजस्थान राज्य अभिलेखागार रो मुख्यालय जयपुर सूं बदछने बीकानेर कर दियो अर 
प्रदेस रै 20 जिला में इणरी शाखावां खोलदी। जुलाई 962 रै पछै इण सगत्है विकेन्द्रित 
अभिलेखां नें ओकण ठायै भेव्ठा करण रो ते करया। इण भान्त मार्च 963 तांईं 900 सूं 
पैले रा सगव्ठ अभिलेख ई बीकानेर पूगग्या। 900 रै पछे रा अभिलेखां नैं सुरक्षित 
राखण वास्तै विभाग कारनीं सूं सात शाखा कार्यालय थापित हुयग्या। औ कार्यालय 
जयपुर, अजमेर, जोधपुर, कोया, उदयपुर, अलवर अर भरत्रपुर में है। आं शाखावां में 
स्थानीय महत्त्व रा अभिलेख सुरक्षित राखीजै। 
बीकानेर में प्रदेस भर रा अभिलेख भेव्डा हुयां पछै राजस्थान राज्य अभिलेखागार 
में बानैं व्यवस्थित रूप सूं राखण ताईं राष्ट्रीय अभिलेखागार नई दिल्ली रै ढंग ढाल्हे माथे 
न्याग-न्यारा खंड बणायनै आनैं व्यवस्थित राखीज्या है। 
अभिलेखागार रो सै सूं महताऊ भाग “प्राविधिक खंड” है। इण खंड में 
राजस्थान री 2। रजवाड़ां रा अभिलंख सुरक्षित है। इणरै अलावा इण खंड में मौजूदा 
राजस्थान रै सचिवालय अर दूजै विभागां सूं प्राप्त जरूरी अभिलेख संग्रहीत है। आं 

आयोजित करे। इण से लाभ प्रशासक, वकील, अध्यापक, छात्र अर व्यापारी इत्याद 
सग्व्झा ई उठावे। दूरदरसण अर रेडियो माथे अभिलेखां रै महत्त्व पर परिचर्चावां 
आयोजित करोजै। इण मौके 'अभिलेख' नांव री ओक शोध पत्रिका ई प्रकाशित 
करौज। 

अभिलेखां रो महत्त्व इण बात सूं जाणीजे क॑ इण अभिलेखागार में [7वों अर 
]8वीं सदी रा जयपुर रियासत रा जिका अभिलेख संग्रहोत है, उण राजस्व अभिलेयां 
में अड्डसट्ठै, याददाश्ती, तकसीम, तखमोना, जमाबंदो, दस्तूर, अलअमल दस्तूर, 
खसरा, निरस बाजार, तिरख जमाबंदी, परवाना, मुवावजना कलां, मुवाबजना सुई, 
अवारिया, रोजनामचा इत्याद प्रमुख है। अ समव्ठ आलेख राजस्थान रै वत्कालीन 
ग्रामीण जीवण रा आधार थंभ्र है। इण कारण देसी-विदेसी शोध अध्येतावां रै घण॑ काम 
राह 

इणो'ज भान्त फारसी भाषा रे अभिलेख सामग्रों ईं घणी महताऊ है। इषमें 
फरमान, निशान, मंसूर, सनद, सुक्का, अखबारात, अरजदास्त, वकौल रिपोर्ट अर 
सबूत अदलकारान इत्याद अभिलेख घणा काम या है। इणां में सूं घणकंर मुगत 
बादशायां कानी सू राजपूत राजावां मैं मनसबदारी देवतो बगत जारी करोड़ा है। 300 
मूँ बेसी फरमान सुनदरों अर रंगोन चित्रामकारों रैं कारण देखण जोग है। मुगल बादशाह 
अफवर, ज्हांगोर, शाहजहां, औरंगजेब, दारा शिकोह आर नूरजहां कारों सूं जारी औे 
अभिल्लेद्य इतिहास री दीठ सूं घणा कीमती हैं। राजस्थान राज्य अभिलेयागार में जिकी 
अभिलेस मम्पदा संग्रहीत है बा शोध से दोठ सूं अनूठी हैं। आज से शोध अध्येता 
पीस रै सैशनिक अध्ययन माधै विशेष जोर देवे। यो शासक  गुण-अबगुण अर 

तत्कालीन सामाजिक, आर्थिक, सांस्कृतिक अर छूषि सम्यन्धों 

चाय जूतों अधिलेय इ$घ काम सारू घणा महताऊ है। हिली, 
गजा थानी, उई तस्योंदे अभिलेयां री ताश३ इण था। सूं 
कागज माह भौ से इण मं मैं और रेखा में राय दिया जाये तो आंपे सम्बर्द सारी 
पॉवि सार फोट हूप प्यगी। 












कं * अंग्रेजी भाषा में लिख्योड़ा अभिलेख ई उपलब्ध है। जयपुर रियासत्त रै ज्यूं 
जोधपुर स्विसत री अभिलेख श्ृंखलावां ई घणी महताऊ है। मारवाड़ी में लिख्योड़ो 
जाधपुर[" इस्‍्तरी रेकर्ड आपरी हकीकत बही, हथ बही, विवाह बहो, पट्टा बही 
इत्याद भिलिख श्रृंखलावां इतिहासविददां वास्ते घणै काम री है। औ श्ृंखलाबां सन्‌ 
025 ४ गे हुवै। अंग्रेजी रेकर्ड अर परगना रेकर्ड, जिको सन्‌ 890 सूं सरू हुयनै 
950 तीर से है, यो मारवाड़ रै सगव्ठै परगनां अर सचिवालय रै सगल्ले विभागां सूं 
सवन्य ११ 

ह रियासत री अभिलेख श्रृंखलावां ई मारवाड़ी, उर्दू, हिन्दी अर अंग्रेजी 
मे हा है। इणमें !7वीं सदी सूं सरू करोड़ी अर सगत्हे विषयां सूं सम्बन्धित 
भान्त-भािं रो बेहियां मौजूद है। उदाहरण सरूप पट्टा परवाणा बही, हासल बही, 
जकात बरी! भावी बही इत्याद प्रमुख है। उर्दू अर हिन्दी अभिलेख श्रृंखलावां में माल, 
दोवानी औ 'फौजदारी विपय रा कागद है! इणरे अलावा बीकानेर रियासत रै सचिवालय 
गा अग्रेजी अभिलेख ई उपलब्ध है। औ अभिलेख राजस्थान रै आधुनिक इतिहास तांईं 

स्रोत मानीजै। 

राजस्थान री कोटा अर बूंदी इत्याद रियास॒तां री अभिलेख श्रृंखलावां, 
जिकी सर्जू 535 सूं मिलै, उणां में कहवा, माल, हासिल, तालीक, फौज, बराड, 
कोतवात्दी 'पुण्याथै, तोपखाना अर कारखाना इत्याद विषयां सूं सम्बन्धित है। बाद में 
से प्रभाव बधण सूं कोटा सचिवालय री अभिलेख श्रृंखलावां अंग्रेजी में ई 


घणा भहत| 


गेतवाद्द्दी 
अग्रेजी 
मिल। 









पद री अभिलेख श्रृंखलावां मेवाड़ी, हिन्दी अर अंग्रेजी में उपलब्ध 
अभिलेख 8वीं अर 9वीं सदी रा है अर अंग्रेजी में सन्‌ 862 सूं 948 
ताई रा है। मिंग्रेजी में लिख्योडा सचिवालय अभिलेखां में सीमा विवाद, जागीरां सूं 
सम्बन्धित हीरे जगेगणता सम्बन्धी पत्रावलियां शोध री दीठ सूं घणा महताऊ है। आरे 
अलावा उर्वरपुर रा श्यामलदास अर मेहता संग्रामसिंह अभिलेख ई मध्यकालीम 
री दीठ सूं महताऊ स्रोत है। 
963 में राजस्थान री समव्णी रियासतां रा अभिलेखां साथै अजमेर 
चीफ कमिश्नर रै कार्यालयां रा अभिलेख ई बीकानेर मंगाय लिया हा। 
हिन्दी भाषा में लिख्योड़ा औ अभिलेख सन्‌ 88 सूं 956 तांईं रा है। 
, प्रशासन, चिकित्सा, धारमिक मामला, अजमेर ट्रेजरी, प्रोटेक्शन, 
, वित्त, मेव्ठ, सामाजिक सुधार, सेटलमेंट, रजिस्ट्रेशन, पट्टा, नीमच, 
दरगाह इत्याद री पत्रावलियां है। अजमेर रा औ अभिलेख राजपूत राजावां 
रै सम्बन्धा री जाणकारी देवै। 

इ्ण बी राजस्थान री इण पांच प्रमुख रियासतां अर चीफ कमिश्नरी अजमेर 
रा अभिलेखा[ अलावा अलवर, किशनगढ, सिरोही, भरतपुर, झालावाड़, कुशलगढ, 

है। मेवाडी 


ग़जस्थान रा| 
सन्‌ 
कमिएनर 










शाहपुरा, करौली, डूंगरपुर अर बांसवाड़ा इत्याद रा 9वीं अर 20वीं सदी रैल्‍ 
रा अभिलेख ई अठै मौजूद है। 

इण राजकीय अर प्रशासनिक अभिलेखां रे अलावा इण अभिले, 
जोधपुर अर अलवर रै इतिहास कार्यालय निजू अभिलेख ई संग्रहीत है।.. 
अभिलेख राजस्थानी भाषा अर साहित्य री सांगोपांग जाणकारी देवै। इण अ * 
भाण राजस्थान रै इतिहास री कई विवादपूर्ण बातां रो खुलासो ई हुय ज _ 
सरकारी कागदां सूं संभव नी है। 

इण भान्त सार बात आ कै अभिलेखागार ओक कानीं व्यक्तिगत अच्ि 
पूर्ति करने जन-साधारण री समस्यावां री उकेल काढै तो दूजी कानों बे 
अपभिलेयां रै रूप में प्रशासनिक समसस्‍्यावां रो उकेल ई बतावै। इणरै 2४८ 
अतिहासिक शोध सम्पदा रो अओक अमोलक खजानो है जिको शोध अध्येता>: 
चणै काम रो है। 


उणरी बातचीत रो सजीव वर्णन करयो है। आज सूं पचास-साठ बरसां पैली इण 
पाण्डुलिपि रो कोई खास महत्व नीं हो पण आज दो पानां गे आ पाण्डुलिपि 
देस-विदेस रा शोधार्थियां रै आकर्षण रो केन्द्र है। 
ठीक इणीं भान्त बीकानेर री अनूप संस्कृत लाइब्रेरी में शिवाजी री ओक जन्म 
पत्रिका मिली। महाराजा अनूपसिंह रा शासनकाल में आ जन्मपत्री दक्षिण भारत सूं 
बीकानेर आई ही। इणनें आज शिवाजी री जम्मपत्री सूं सम्बन्धित सर्वाधिक तथ्यपरक 
पाण्डुलिपि हुवण रो गौरव हासिल है। जद इतिहास रा शोध-जगत में शिवाजी री 
जन्मतिथि नैं लेयनै वाद-विवाद चाल रहो हो तो उण बगत बीकानेर री इण पाण्डुलिपि 
सूं ईज शोधार्थियां री जिज्ञासा शान्त हुयी। इण भान्त रा कई उदाहरण दिया जा सके 
जिणसूं आ सिद्ध हुय सके कै साधारण-सी दीखण आक्ी पाण्डुलिपि कद कित्ती 
महताऊ हुय जावै, कीं कह्मो नीं जाय सके। 
इण भान्‍्त कैय सकां कै सरकारी अर गैर सरकारी छेत्र में संग्रहीत इण 
पाण्डुलिपियां रो शोध री दीठ सूं घणो महत्त्व है। इण पाण्डुलिपियां सूं खाली भारतीय 
इतिहास रा राजनैतिक दांव-पेच, आपसी अर बाहरी जुद्ध अर उणरी हार-जीत री 
कहाणी ई नों मिलै, बल्के आपणां बडेरां रै जीवण री आर्थिक बुनियाद, सामाजिक 
तौर-तरीका, उणरी हलचल अर पीड़ावां नै उण रा नित नूंवा बदव्ठता न्यारा-न्यारा रूपा 
पर भी उजास पड़े। इणरे अलावा आधुनिक जीवण री प्रशासनिक अर 
गतिविधियां रै साथै विदेसी शासन अर राजतंत्रीय शोषण सूं लोहो लेवण आत्ग 
स्वतंत्रता सेनानियां री जस-गाथावां भी इण पाण्डुलिपियां में सुरक्षित है। उस 
इण पाण्डुलिपियां रो अभिरक्षण किण भान्त करो जाबै औ अपणै आपमें 
विज्ञान रो ओक निरवाब्छो विषय है, पण अठै थोड़ै में उणरी चरचा जरूरी है। सरकार रा 
जिका विभाग पाण्डुलिपियां रो वैज्ञानिक ढंग सूं संरक्षण करै, उणमें बीकानेर रो 
राजस्थान राज्य अभिलेखागार ई ओक महताऊ विभाग है। औ विभाग आप अठै 
संग्रहीत पाण्डुलिपियां माथै वातावरण रै प्रभाव रो अध्ययन करने सार-संभात्ठ री औड़ी 
विधियां रो निर्माण करै जिणसूं आं पाण्डुलिपियां पर वातावरण रो प्रभाव घटायो जाय 
सके। अठै उण माथै वातावरण तापक्रम, तेज हवा सूं उडण आके धूड़ै अर बरसां है 
नमी आद रा प्रभाव साथै हानिकारक कीड़ा-मकोड़ां सूं इणमैं छुटकारो 
उल्लेख जोग है। इण सारू पाण्डुलिपियां नैं ओयर कंडीश्नर कोठां में ओक तै तापक्रम 
(22 सूं 25 डिग्री सेन्टीग्रेड अर 45 सूं 55 आर्द्रता) में राखण रो प्रावधान है। साथै ई 
चैज्ञानिक विधि सूं ठण कोठां मैं साफ-सुथय राख्या जावै है। जीर्ण-शीर्ण पाण्डुलिपियां 
री वैज्ञानिक तरीकां सूं मरम्मत रो काम ई हुवै। इणमें लेमोनेशन पद्धति, टीशूरिपेयर, 
सीफोन रिपेयर अर विविध भान्त री मसम्मतां आयातित अर देसी सामग्री सूं करी जावे। 


हल  - का +ज ५० 


पाण्डुलिपियां ने कीटाणुआं सूं मुगत राखण साकू कई तर रा रासायनिक प्रश्युमनां 
(थाइमल क्रिस्टल अर पेगडाईक्लोगेबेजिन) सूं गुजारणी पड़े। 
पाण्डुलिपियां रै बार-बार हाथ लगावण सूं भी उणोरे नष्ट हुवण रो खतरों रैवै। 
इण खातर शोधार्धियां रै उपयोग सारू आधुनिकतम माइक्रो-फिल्म कैमरा रै माध्यम सूं 
35 ओम, ओम, री फिल्‍म पर पाण्डुलिपियां रा अशुचित्र लेयनै माइक्रो फिल्म रीडर पर 
उणने पढण री सुविधा दिरीजै है। पाण्डुलिपि रा मूढल-पाठ री सुरक्षा सारू औ जरूरी है 
को उणनें कम सूं कम काम में ली जावै। इण सारू शोधार्थी उणरी माइक्रोफिश या 
माइक्रो-डिस्क सूं काम चला सके। पाण्डुलिपियां मैं उण रा मूठठ आकार में राखण 
सारू उण्णी आकार रा विशेष डिब्बा (कार्टून बॉक्स) बणायनै उणमें कौटाणुनाशक 
रसायमां रो प्रयोग करता धक्का राखणी जरूरो है। इणसूं बै कम सूं कम हिले खुलै अर 
चाहरी अम्लीय वातावरण सूं कम सूं कम प्रभावित हुवै। जठै जरूरी हुवे बठे कागद री 
उमर वधावण आव्य रासायनिक घोल्णां (केल्सियम हाईड्रोआक्साइड अर केल्सियम 
बाइकाबोनेट) सूं पाण्डुलिपियां नें गुजारी जाय सर्क॑, पण औ सगव्श काम घणी 
सावचेती सूं करणा चाहोजै नींतर लिपि जांखी पड़ सकी है या प्रतिक्रिया हुयनै नष्ट हुय 
भी हुय सक॑ है। 
शोध री नूंवी विधावां रै साथै राजस्थानी भाषा री पाण्डुलिपियां रो महत्त्व ई 
मोकव्यें बधग्यों है। हिन्दी अर राजस्थानी भाषा साहित्य शोध कार्य मांय आं 
पाण्डुलिपियां रो खासों उपयोग हुंवतो रह्यो है। पण आज ॥7वों सदी सूं लगायनै 8वीं 
सदी है राजस्थान २ सामाजिक अर आर्थिक इतिहास रो शोध कार्य राजस्थानी भाषा 
साहित्य री आं पाण्डुलिषियां रै अभाव में अधूरे मान्यो जाय रहो है। इतिहास रा 
अध्येता आं पाण्डुलिपियां मैं जोबता फिर रह्या है। मारवाड़ी अर राजस्थानी भाषा री 
दूजी बोल्यां री औ पाण्डुलिपियां आज सरकारी अर गैर सरकारी शोध-संस्थावां रै साथे 
निजू लोगां के सुरक्षित है। सरकारी अर गैर सरकारी शोध-संस्थावां तो आगे संरक्षण 
वैज्ञानिक तरीके सूं कर रह्मी है पण निजू लोग आज ई आंगो संरक्षण परम्परागत रूप सूं 
ईं कर रह्या है। मीम रा पत्तां अर हकदी मांय राख्योड़ी पाण्डुलिपियां आज ई मोकब्छा 
घर में देखो जाय सके है। 
इण पाप्डूलिपियां रै मांय उणरे रचनाकाल री सांस्कृतिक, खास करते 
सामाजिक, आर्थिक, धार्मिक अर प्रशासत्रिक जाणकारी भरपूर रूप में मिले है। इण 
कारण सूं आ पाण्डुलिपियां री अंबरे अर सार-संभावठ जरूरी है। आ बात आपां नें जाण 
लेवणी चाहीजै क॑ राजस्थानी भाषा री घणकरी पाण्डुलिपियां कागद माथै ई लिख्योड़ी 
मिलै है। औ कागद युराणा कपड़ै शा चींथरा अर दरखतां सूं मिलण आक पल्प सूं 
बणायो जावतो रहो है। समै रै साथे इण कागद रो अपकृष्ट हुवणों सुभाविक है। पैली रै 

जमाने में आपणा पुरखा इण बात सूं परिचित हा, इण खातर संस्कृत भाषा रा 
पाण्डुलिपिकार तो पाण्डुलिपि रै अन्त में पाण्डुलिपि मैं सुरक्षित राखण रा तरीका भी 
लिख्या करता हा। पण राजस्थानी भाषा री पाण्डुलिपियां में अ नुस्खा देखण में नीं 
आया। लासला सौ सालां मांय कागद मैं लेयने तरै-तरै रा अनुसंधान हुया अर होय रहा 
है। वैज्ञानिकां पुराणै कागद मैं अपकृष्टता सूं बचायण सारू घणा उपाय बताया है। इणरै 
साथै ई अपकृष्ट हुयोड़ा कागद जद फाटण अर बड़कण लाग जावै तो उणरी किण 
भान्त मरम्मत करणी चाहाजै, इण पर उजास नांख्यों है। कागद री अपकृष्टता रै कारणां 
माथै विचार करां उणसूं पैलां औई जाण लेवणो जरूरी है कौ कागद रा बैरी कुण-कुण 
हुवै है। 
घूड़, सूरज रो सीधो उजास, तापक्रम, नमी, प्रदूषण, आग अर जैविक 
जीव-जन्तु आद कांगद मैं मौको लागतां ई मुकसाण पुगावण मैं त्यार रैवै है। इण रो 
खुलासो इण भान्त है। धूड़ रा कण कामद मैं क्षति पुगावण मांय सक्षम हुवै। कागद रे 
मुख्य अवयव सेल्यूलोज फाइबर हुवै है जिके नें धूड़ रा कण काटणो सरू कर देवे। 
इणसूं कागद कमजोर हुये बड़कण री स्थित मांय पूग जावै। इणरै साथे ई कागद पर 
पड़्योड़ा धूड़ रा आं कणां माथै जद नमी आपमें केन्द्रित कर लेवै तो कांगद रे 
अपकृष्टता ओरूँ बध जावै। इण भान्‍्त आपा देखां के धूडू रा कण कागद नै खासा 
नुकसाण पुगाय सके है। पाण्डुलिपि पर सूरज रो सीधो उजास पड़ण सूं कागद तर-तर 
पील्छो पड़ण लाग जावै। साथै ई उणमें नमी री मात्रा भी सूखण लागै। इणसूं कागद 
बड़कणों सरू हुय जावै। सूरज री रोशनी सूं कागद माथे स्याही सूं लिख्योडा आखां गे 
भी फोटो केमीकल ओक्साइडेशन हुय जाबै, जिणसूं आखरां मैं पढणो मुश्किल हब 
जावै। कागद माथै अणूतो तापमान ई आपरो प्रभाव गेरै। इणसूं कागद पीछो पड़ जावै। 
इणीं भान्त साव कम तापमान भी कागद वास्तै हानिकारक हुवै है। कम तापमान माँय 
'कागद रा जैविक शत्रुआं नें पनपणै में घणी मद॒त मिलै। घणी नमी ई कागद सारू 
नुकसाण पुगावै। वायुमण्डब्ठ में व्याप्त वाष्पीय पाणी री मात्रा ही अपेक्षित आर्द्रता 
प्रदर्शित करया करे। तापमान बधण अर बिरखा रै दिनां में इण अपेक्षित आर्द्रता मांग 
कमी-बेसी हुंवती रैवै। अपेक्षित आर्द्रता मांय जठे कमी आवण सूं कागद में बड़कध 
बघण लाग जावै, बहै ई अपेक्षित आर्द्रता री मात्रा बधण सूं फफूंद, दीमक आर दूजा 
जैविक शत्रु पनपण लाग जावै। इणरै साथै ई कागद माथै धब्बा, स्याही रा चकदा आई 
बणण लाग जावै। तेजी सूं बधतो औद्योगीकरण अर उणयूं निकठण आब्डी दृपित गैसां 
नैं फैलण सूं रोकण वास्तै पुख्ता बंदोबस्त नीं हुवण सूं जठै वायुमण्डव्ठीय प्रदूषण सं. 
मानव-जीवण कठिनाई अनुभव कर रह है, बठे ईं पाण्डुलिपियां रा कागद ई इण 
प्रदूषण रै कारण संकट मे है। प्रदूषण सूं कागद मांय अम्लता बधै जिणसूँ कागद री 

अपकृष्टठता चधण लाग जावे। 

ऊपर आपां कागदां रा भौतिक शत्रुआं री जाणकारी ली, अबे थोड़ो विचार 
जैविक शत्रुओं माथै ई करलां। आपां सगव्य जाणां हा कै फफूंद खाण-पीण री चीजां 
साथ कपड़ों अर कागदां माथै ई आपरो वास कर लेवै। औ अणूता नैना-नैना जीव हुवै 
जिका हर जाग्यां विद्यमान रैवै। अ जीव कागद सूं आपरो भोजन भी प्राप्त करै। इणसूँ 
कागद कमजोर पड़ण लाग जावे। इणरै साथे ई आं जीवां रा हाइफा ई कागद माथे भेव्ठा 
हुय जावे जिणसूं कागद माथै दाग अर धब्वा चण जावै। रजतमीन ओक पंखरहित चांदी 
है रंग जिसो कोड़ो हुवे जिको रात री बगत घणो सक्रिय रैवे! औ कीड़ो कम ताप अर 
घणी नमी साथे अंधारो पसन्द करे! कागद मांय कठैई लेई लाग्योड़ी हुवे का कागद नें 
चमकावण सारू जिका पदार्थ उण मांय हुवै बनें रजतमीन खावती रैबै। इणसूं कागद 
मांय जाग्यां-जाग्यां तीणां हुय जावै। इणरै साथे ई तिलचट्टा ई लेई, कपड़े अर गूंद नें 
खावण सारू कायद नैं नुकसाण युगावै। दीमक इण जैविक शत्रुआं मांय संग सूं 
खतरनाक गिणीजै, जिणने आपां उदाई कैवां। दीमक, जमीन अर लकड़ी दोनूं मांय रैवै 
अर आपसी सुरक्षा सारू मिट्टी री सुरंग वणायने उणमें वास करे। कागद इणसो स्वादिष्ट 
भोजन हुवा इणसूं पाण्डुलिपियां रो कित्तों भारी नुकसाण हुये, आपां आछी तरै जाणां 
हां। उदाई (दीमक) रै अलावा ऊंदरा ई कागद नैं कुतर। 

ऊपर बतायोड़ा कागद रा जैविक शत्रुओं रै अलावा जका शोध अध्येता आं 
पाण्डुलिपियां रो उपयोग करती बगत सावचेती नीं बरते, वे इणरा सगव्ठा सूं बडा दुस्मीं 
है। घणकरा शोध अध्येता पाण्डुलिपि नैं आपरे शोध वास्ते इण भान्त तक खोलण री 
चेष्ट करै कै उणरा थांका दूट जाबै। कई अध्येता पाण्डुलिपि मांय पेन अर पेंसिल सूं 
लाइणां तकात पाडण सूं नी चूके। इणरै साथे ई जे बख पड जावै तो पूरो आधो पानों ही 
फाड्ने ले जावै। खुद काम में लेवण पछै दूसरो उणरो उपयोग नीं कर सके, इण बात नैं 
ध्यान में राखनै पाण्डुलिपि रा पाना भी उलट-पुलट कर देवै। 

पाण्डुलिपियां नें नष्ट हुवण सूं बचावण अर उणरी सार-संभाव्ठ अर पुख्ता अंबेर 
सारू नीच मंड्योड़ी बातां रो ध्यान राखणो चाहीजै-- 

, जिण कमरे मांय पाण्डुलिपियां राखी जावै, उणमें हवा रो सांतरो आव-जाव 
रैवणों चाहीजै अर खंख नै धूड़ सूं बचावण सारू वैक्यूम क्लीनर उपयोग में लावणो 
चाहीजै। कमरै में निकास पंखा ई खासा उपयोगी साबित हुवै। 

2, जे संभव हुवै तो कमरै रो तापमान 22 डिग्री सेण्टीग्रेड सूं 25 डिग्री 
सेण्टीग्रेड रै बिचावे राखणों चाहीजै। साथै ई अपेक्षित आर्द्रता 45 प्रतिशत सूं 55 
प्रतिशत राखणी चाहीजै। इणसूं पाण्डुलिपि घणै ताप अर नमी सूं हुवण आब्ठा खतरां सूं 
निजात पाय सके। 

जमानै में आपणा पुरखा इण बात सूं परिचित हा, इण खातर संस्कृत भाषा रा 
पाण्डुलिपिकार तो पाण्डुलिपि रै अन्त में पाण्डुलिपि ने सुरक्षित राखण रा तरीका भी 
लिख्या करता हा। पण राजस्थानी भाषा री पाण्डुलिपियां में औ नुस्खा देखण में नीं 
आया। लारला सौ सालां मांय कागद नैं लेयनै तरै-तरै रा अनुसंधान हुया अर होय रहा 
है। वैज्ञानिकां पुराणै कागद नें अपकृष्टता सूं बचावण सारू घणा उपाय बताया है। इणरै 
साथै ई अपकृष्ट हुयोड़ा कागद जद फाटण अर बड़कण लाग जावे तो उणरी किण 
भान्त मरम्मत करणी चाहीजै, इण पर उजास नांख्यो है। कागद री अपकृष्टता रै काएणां 
माथै विचार करां उणसूं पैलां औई जाण लेवणो जरूरी है के कागद रा बैरी कुण-कुण 
हुवै है। 
धूड़, सूरज रो सीधो उजास, तापक्रम, नमी, प्रदूषण, आग अर जैविक 
जीव-जन्तु आद कागद नैं मौको लागतां ई नुकसाण पुगावण नैं त्यार रैवै है। इण रो 
खुलासो इण भान्त है। घूड़ रा कण कागद नैं क्षति पुमावण मांय सक्षम हुवै। कागद रो 
मुख्य अवयवब सेल्यूलोज फाइबर हुवै है जिके मैं घूड़ रा कण काटणो सरू कर देवे। 
इणसूं कागद कमजोर हुयनै बड़कण री स्थित मांय पूण जावै। इणरै साथै ई कागद पर 
पड्चोड़ा धूड़ रा आं कणां माथै जद नमी आपनें केन्द्रित कर लेवै तो कागद री 
अपकृष्टता ओरूँ बध जाबै। इण भान्त आपां देखां के धूड़ रा कण कागद नैं खासा 
नुकसाण पुगाय सके है। पाण्डुलिपि पर सूरज रो सीधो उजास पड़ण सूं कागद तर-तर 
पीछ्ो पड़ण लाग जावै। साथै ई उणमें नमी री मात्रा भी सूखण लागै। इणसूं कागद 
बड़कणो सरू हुय जावै। सूरज री रोशनी सूं कागद माथे स्याही सूं लिख्योड़ा आखरां रो 
भी फोटो केमीकल ओक्साइडेशन हुय जावै, जिणसूं आखरां नें पढणो मुश्किल हुय 
जावै। कागद माथै अणूतो तापमान ई आपरो प्रभाव गेरै। इणसूं कागद पीव्ठो पड़ जावै। 
इणीं भान्त साव कम तापमान भी कागद वास्तै हानिकारक हुवै है। कम तापमान मांय 
'कागद रा जैविक शत्रुआं नें पनपणै में घणी मदत मिलै। घणी नमी ई कागद सारू 
नुकसाण पुगावै। वायुमण्डढ्ठ में व्याप्त वाष्पीय पाणी री मात्रा ही अपेक्षित आर्द्रता 
प्रदर्शित करा करै। तापमान बधण अर बिरखा रै दिनां में इण अपेक्षित आर्द्रता मांव 
'कमी-बेसी हुंवती रैवै। अपेक्षित आर्द्रता ,मांय जठे कमी आवण सूं कागद में बड़कण 
बधण लाग जाबै, बठे ई अपेक्षित आर्द्रता री मात्रा बधण सूं फफूंद, दीमक अर दूजा 
जैविक शत्रु पनपण लाग जावै। इणरै साथै ई कागद माथै घब्बा, स्याही रा चकदा आद 
बणण लाग जावै। तेजी सूं बधतो औद्योगीकरण अर उणसूं निकछण आउ्ठी दूषित गैसां 
मैं फैलण सूं रोकण वास्तै पुख्ता बंदोबस्त नीं हुवण सूं जठै वायुमण्डब्डीय प्रदूषण सूं 
मानब-जीवण कठिनाई अनुभव कर रह्यों है, बठै ई पाण्डुलिपियां रा कागद ई इण 
प्रदूषण रै कारण संकट में है। प्रदूषण सूं कागद मांय अम्लता बचै जिणसूं कागद री 

अपकृष्टता बधण लाग जाव। 
ऊपर आपां कागदां रा भौतिक शत्रुओं रो जाणकारी ली, अब थोड़ो विचार 
जैविक शत्रुओं माथे ई करला। आपा सगव्श जाणां हा के फफुँद खाण-पीण री चीजा 
साथे कपड़ा अर कागदां माथे ई आपरो वास कर लेवै। औ अणूंता नैना-नैना जीव हुवे 
जिका हर जाए्या विद्यमान रैवै। औ जीव कागद सूं आपरो भोजन भी प्राप्त कै। इणसूं 
कागद कमजोर पड़ण लाग जावे। इणरे साथ ई आं जीवां रा हाइफा ई कागद माथे भेरा 
हुय जाने जिणसूं काशद माथे दाग अर धब्बा बण जावै। रजतमीन ओक पंखरहित चांदी 
* रंग जिसो कीड़ो हुवे जिको रात री बगत घणो सक्रिय रैबे। औ कौड़ो कम ताप अर 
भणी नमी साथे अंधारों पसन्द करे। कागद मांय कठेई लेई लाग्योड़ी हुवे का कागद नें 
चमकावण सारू जिका पदार्थ उण मांय हुवे बानें रजतमीन खावती रैवै। इणसूं कागद 
माय जाग्यां-जाएयां त्तीणां हुय जाबे। इणरै साथे ई तिलचटूटा ई लेई, कपड़े अर गूंद नें 
खावण साहू कागद नें नुकसाण पुगावै। दोमक इण जैविक शत्रुआं मांव समव्ठां सूं 
खतरनाक गिणीजै, जिणमें आपां उदाई कवा। दीमक, जमीन अर लकड़ी दोनूं भांय रैवै 
अर आपसी सुरक्षा सारू मिट्टी री सुरंग वणायने उणमें वास करै। कागद इणसे स्वादिलट 
भोजन हुवे। इणसूं पाण्डुलिपियां रो कितो भारी नुकसाण हुबे, आपा आछी तौ जाया 
हां। उदाई (दीमक) २ अलावा ऊंदरा ई कागद नें कुर्तेर। 
ऊपर चतायोड़ा कागद शा जैविक शत्रुओं रै अलावा जका शोध अच्येता आं 

पाण्डुलिपियां रो उपयोग करती वगत सावचेती नों बरतै, वे इणण सगव्ठ सूं बड़ा दुस्मीं 

है। घणकरा शोघ अध्येता पाण्डुलिपि नै आपर शोध वास इण भान्त तक खोलण री 

चेष्ठ करे के उणस टांका दूट जावे। कई अध्येता पाण्डुलिपि मांय पेन अर पेंसिल सूं 
लाइणां तकात पाडुण सूं नीं चूके। इणर साथे ई जे बख पड़ जावे तो पूरो आधो पानो ही 

'फाडन ले जावे। खुद काम में लेवण पछे दूसगे उणरो उपयोग नीं कर सके, इण बात नें 

ध्याम में राखने पाण्डुलिपि रा पाना भी उलट-पुलट कर देवै। 

पाण्डुलिपियां मैं नष्ट हुवण सूं बचावण अर उणसी सार-संभाछ अर पुख्ता अंबेर 
सारू नीचे मंड्योड़ी बातां रो ध्यान राखणों चाहीजै- 

१, जिण कमरे मांय पाण्डुलिपियां राखो जावे, उणमें हवा से सांतरो आव-जाव 
रैबणों चाहीजे अर खंख ने धूड़ सूं बचावण सारू वैक्यूम क्लीनर उपयोग में लावणो 
चाहीजै। कमरे में निकास पंखा ई खासा उपयोगी साबित हुवे। 

2. जे संभव हुवे तो कमरे रो तापमान 22 डिग्री सेण्टीग्रेड सूं 25 डिग्री 
सेण्टीग्रेड रै विचान्ठे राखणो चाहीजै। मायै ई अपेक्षित आर्द्रता 45 प्रतिशत सूं 55 


प्रतिशत राखणी चाहीजै। इणसूं पाण्डुलिपि घणै ताप अर नमी सूं हुवण आब्ठा खतरा सूं 
निजात पाय सके। 


इविहात से साक69 


3. जिण कमरे में पाण्डुलिपियां राखीजै उणरी भींतां अर आंगणा पक्का हुबणा 
चाइजै। आंगणै अर भींतां मांय सुराख अर तरेड़ आद नों हुवणी चाहीजै। साथै ई कमरै 
रा किवाड अर बास्यां रै बारलै पासै छाजा हुवणा जरूरी है। इणसूं बिरखा अर तावड़ सूं 
पाण्डुलिपियां बच सके। किवाड्‌ ई आंगण सूं भिड़योड़ा हुवणा चाहीजै। छेती रहा सूं 
पाण्डुलिपि पर बिरखां री छांटां अर सूरज रो किरणां रो प्रभाव तो पड़े ई है, ऊंदया अर 
दूजा जीव ई कमरै में आसानी सूं घुसने पाण्डुलिपियां नें कुतर सके है। कमरे मांय 
डबल-डोर सिस्टम हुवे ओर ई आछी बात है। 

4. कमरै मांय सीधी सूरज री रोशनी नीं पड़े, इण वास्तै दरवाजां अर बार्धां 
माथै हल्के पील्ठे, केसरिया था हरै रंग रा परदा लगावणा चाहीजै। कमरे मांव 
फ्लोरोसेण्ट लाइट रो उपयोग करणो चाहीजै। उण लाइट माथै भी काच या प्लास्टिक 
कवर रैवण सूं नुकसाण पुगावण आव्ठी एक्टिनिक रेज सूं बचाव हुय जावै। 

5. पाण्डुलिपियां नें संभावित आग रै खतरे सूं बचावण सारू कमरै रै बारै 
कार्बन डाई आक्साइड रा आग बुझावण आव्य यंत्र लगावणा जरूरी है। इणरै साथे ई 
चार-पांच बेकब्ू रेत सूं भरदोड़ी बाल्टियां भी बारे त्यार राखणी चाहीजै॥ आग्र बुझझावण 
सारू पाणी रो ई कने जाबतो राखणो चाहीजै। ओक बात रो खास ध्यान राखणो जरूरी 
है कै आग बुझावण आग् यंत्रां री हर छह महीनां मांय चैकिंग कर लेवणी चाहीजै अर 
उणरै संचालन री जाणकारी बठै बैठणियां कर्मचात्यां मैं बरोबर रैवणी चाहीजे। 
आजकल धूंव अर आग री तुरत सूचना देवण आव्व यंत्र भी कमरा मांय लगाया जाय 
सके है। फायर अलार्म इण दीठ सूं आछो यंत्र है। 

6. कमरै मांय हीटर अर दूजा ज्वलनशीछ्ठ पदार्थ नीं रखणा चाहीजै। बिजव्ठी रा 
तारां नैं कंडूप पाइप रै मांय-मांय ओक जाग्यां सूं दूजी जाग्यां लेजावणा चाहीजै। 
बिजव्ही रो ओटोमैटिक पावर सर्किट लगावण सूं शॉर्ट-सर्किट सूं बचाव हुय सकी। 

7. कमरे मांय पाण्डुलिपियां नें राखण वास्तै स्टील रा रेक अर स्टील री 
आलमास्ां रो प्रयोग करण़ो ठीक रैसी। स्टील रेक्स नै जंग आद सूं बचावण वास्तै डस्ट 
प्रूफ आलीव ग्रीन रंग उपयुक्त रैवै। कमरै रै मांय रेक्‍्स अर आलमार्यां आंगणै, छत आर 

भीतां सूं 5 सेण्टीमीटर दूर राखणी चाहीजै, जिणसूं दीमक आद बठै तक आसानी सूं 
पूण नीं सकै। बियां खुला रेक आलमारयां सूं ज्यादा ठीक रैवै। इणीं भान्त पाण्दुलिपियां 
राखण सारू भवन अर उणरै अन्दर री व्यवस्था सारू 5.],2663 "(कर्ण 
गिग्एाए९ जता हट ठउनच्नर लल्ाला।$. जि एलडंड्ए गे #ण्ग्रवडट जि 4लोफ्ट ) मैं 
अपणावणो चाहीज। 

8. पाण्डुलिपियां मैं जठँ ताईं संभव हुवे अँसिड फी फॉल्डरा रै बिचाव्ठे राखनै 
कार्टून बॉक्स रै माय ई राखणी चाहीजै। जे आ व्यवस्था संभव नीं हुवे तो दो प्लाइबुड 

री तख्तियां रे बोच मांय राखनै उणनै रस्सी सूं बांधने रखणी चाहीजे। इणसूं ताप, 
प्रकाश, नमी अर प्रदूषण रो इण माथै कम प्रभाव पड़े 

9. पाण्डुलिपियां माथै कदेई किणी तरे रो केमिकल या इनसेक्टीसाइड नीं 
छिड़कणो चाहीजे। जे जरूरी हुवे तो नेफतलिन बाल या उणरी ईंट नें ओक कपडे मांय 
बांधने पाण्डुलिपियां रै कनै रेक माथै राख देवणी चाहोजै। ._ 

0. कमर मांय किणों तरै रे धूम्रपान अर खाणो-पीणो नीं करणों चाहीजै। 
कद्द-कर्दई पाण्डुलिपि मैं निकालने अजवायण रै सत सूं फूमीगेशन चैम्बर धूंवो 
दिरावणो ई पाण्डुलिपि रै वास्तै ठीक रैवै। 

4. इणीं भाग्त जैविक शत्रुआं, खास करने फफूंद, रजतमीन, तिलचट्टा अर 
ऊंदरां सूं बचाव वास्तै कमरे मांय ॥0 प्रतिशत थाइमोल ओल्कोहल र घोल रो 
छिड़काव, बोरिक अम्ल आटे में मिलायन आंगण छिड़कणों घणो कारगर रैवै! 

]2. उदाई (दीमक) सूं बचाव वास्ते पूरे भवन, जिणमें पाण्डुलिपियां पड़ी है, 
उणरै च्यारूमेर गहरी सुरंग बणायनै उण मांय एल्ड्िन नहांख देवणी चाहीजे, रेक अर 
आलमारी माथै क्रीसोट ऑयल रो लेप करणो चाहीजै। 

ऊपर आपा कागद मांय अपकृष्टता नीं बधै, उणरै बचाव रा उपावां माथे विचार 
करथो। अबै जिको पाण्डुलिपियां रा कागद पैली सूँ ई अपकृष्ट हुयोड़ा है अर 
शल्यक्रिया बिना उणांरों उद्धार नों हुय सक॑ उण माथै विचार करां। अठे अंक यात 
बतावण जोग है क॑ आज सूं सौ-दो सौ साल पैली कागद माधथै जिकी काब्ठी स्याही रो 
उपयोग करो जावतो हो, बा पाणी में घणी घुल्हण आब्ठी नीं हुंवती। इण खातर जिकी 
पाण्डुलिपि री किणीं ढंग री मरम्मत करणी हुवै उणसूं पैलां जे संभव हुवे तो उण रो 
डी-ओसिडिफिकेशन कर लियो जावणो चाहीजै। पण पैली इण बात री पक्की देखभाव्ठ 
कर लेवणी जरूरी है क॑ कागद री स्याही पाणी में घुछण आज्ठी तो नी है। आपाँ पैली 

चरचा कर चुक्या हां कै कामद मांय पैली सूं ही अम्लता हुवे अर बा धीर-घोरे बघती 
रैवै। इणसूं कागद दिनोदिन बोदो हुंवतो रैवै। इण खातर जे मरम्मत हुवण आब्डै कागद 
री अम्लता आपां समाप्त करदां तो कागद बोदो हुवण सूं बच सके है। कागद री इण डी 
ओसिडिफिकंशन री प्रक्रिया आपां वास्तै जरूरी है। ओक वील्ट्री या परात मांय पांच सूं 
दस प्रतिशत केल्सियम हाईड्रोआक्साइड मंगनेशियम बाई काबोनेट रो पाणी मांय घोव्ठ 
बणायने पाण्डुलिपि रै कागद नैं ठण मांय आछो तस्थां भिंजोवणों चाहीजै अर थोड़ी देर 
उण मांय राख्यां पछै बारै काढने छियां या हवा में सुखाय देवणो चाहीजै। इणसूं कागद 
री अम्लता बाल्टी मांय रैय जावै अर कागद अम्लरहित हुय जावै। इण पछे कागद री 
अवस्था नैं ध्यान में राखनै मरम्मत करणी चाहोजे। अठै आ बात बतावण जोग हे कै 
सब्ठ पड़योडे अर मुड्योड़ै कागद नें सबसूं पैली दो ब्लोटिंग पेपर रै बिचात्ठे राखनै उण 

मार्थ रूई सूं नमी देवणी चाहीजे। इणसूं कागद रा सठछ निकल जाबै अर मरम्मत मांय 
आसानी हुय जावै। ज्यादातर पाण्डुलिपियां रा हासिया कट-फट जावै। इण बात ने ध्यान 
में राखने हेण्डमेड पेपर या रिश्यू पेपर री अक सूं डेढ इंच चौड़ी पट्टी काटने कागद रै 
हासिये माथे चेष देवणी चाहीजै। इणी भान्त पाण्डुलिपि रो कागद जिको कमजोर 
हुयग्यो हुवे अर जिको ओक कानीं सूं ही लिख्थोड़ो हुबै, उणरै लारलै पासै हैण्डमेड 
पेपर या टिश्यू पेपर सूं पूर्ण लेपन रै रूप में चिपका देवणों चाहीजै। कागद री इण 
मरम्मतां मांय मैदा, लेई या सीओमसो पेस्ट रो इस्तेमाल करो जावणो चाहीजै। गूंद रो 
उपयोग बिलकुल नीं करणो चाहीजै। इणरे अलावा जे कागद अकदम बड़क जावै अर 
बोच मांय सूं फाट जावै तो उणरी मरम्मत हैण्डलेमीनेशन पद्धति सूं ई करणी चाहीजै। 
इण पद्धति मांय कागद नैं सेल्यूलोज असीटेट फाइल अर रिश्यू पेपर रै बिचात्ठे राखने 
ओसीटोन सूं पर्तावरित कर दियो जाबै। आजकल हैण्ड लेमीनेशन सूं मरम्मत सबसू 
उपयुक्त मानीजै है। अबै तो मरम्मत रो दायरो खासो बधग्यो है। फ्लेटनिंग, बाशिंग ऑंड 
रिमूबल ऑफ स्ट्रेसेज, ट्रीटमेण्ट ऑफ फेड इके, री एनफोर्सिय ऑफ पेपर बाई 
ग्लेजिंग, साइजिंग, माउंटिंग, इनलेयिंग, सीफोन, टिश्यू पेपर, लेमीनेशन अर बाइडिंग 
आद मरम्मत उल्लेख जोग है। 
आजकाल अभिलेख वैज्ञानिकां रो मानणो है के पाण्डुलिपि रै बार-बार हाथ 

लगावण सूं उणनैं नुकसाण हुवण रो खतरों बण्यो रैवै क्यूंके अध्येता वर्ग आप आपरी 

दीठ सूं उणरो उपयोग करती बगत तोड़-मरोड़ देवे। इण खातर पाण्डुलिपि धारकां नें 
आ सलाह दिरीजै के बे मूक पाण्डुलिपि ने तो संभालने राखै अर उणरी माइक्रोफिल्म, 

फफाटोग्राफ, वीडियो/ऑडियो टेप अर कम्प्यूटर शीट त्यार करम अध्येतावां नें देवे। 

इण भान्त जे पाण्डुलिपियां री आपां अंवेर अर सार-संभाव्ठ क्या तो आपणी 
इण अभिलेख रूपी अमोलक घरोहर री हजारी उमर हुय सकै। 


ऊ 


"इतिहास ये साच 


इतिहास रा साक्षी निजू अभिलेखागार 


आज रै प्रशासनिक युग में राजकीय व्यवस्था में चौतरफै विगसाव रै कारण 
अभिलेखों रै सृजन में मोकली अभिवृद्धि हुंबती निजर आबै है। इणरै साथै प्रशासन 
चलाबण आउठ्ठा विभागां रा आप-आपरा अलग-अलग रिकार्ड रूम भी अस्तित्व में 
आया है, जिणां नें आजकाल अभिलेखागार रै नांव सूं ओछखीजै, जाणीजै। आं 
अभिलेखागारां रै प्रशासनिक महत्त्व में समझने भारत रा सगव्श राज्यां भी आपर 
प्रान्नीय अभिलेखागार कायम करा है। आं अभिलेखागारां में रियासती शासनकाल सूँ. 
लगायने आज रै सचिवालय में काम संपूरण हुवण सूं निर्मित अभिलेखां मैं राख्या जावै। 
कंद्र में तो पैलां सूं ई अक राष्ट्रीय अभिलेखागार मौजूद है। 
स्वतंत्र भारत में इण अभिलेखागारां रो प्रशासन तंत्र चलावण मोकब्ठो महत्त्व है। 
जे आ बात कही जावै कै अ अभिलेखागार देस री नींव रा आधार-थंभ है, तो कोई 
अतिशयोक्ति नीं गिणीज। प्रशासन रे साथै-साथे अभिलेखागारां रो इतिहास लिखण रै 
काम में ई मोकब्ठो महत्त्व रह्मो है। अभिलेखागारां में राख्योड़ी अभिलेख सामग्री आपोरे 
अतीत रै काम-काज अर उपलब्धियां री घणमोली निधि है। अभिलेख इतिहास रा इसा 
साक्षी है जिणसूं भूत अर वर्तमान रो समन्वय हुवे, इतिहास रो निर्माण हुव॑ अर 
ज्ञान-विज्ञान रै छेत्र में ई नूंवी दिसा मिले। 
अभिलेखागार में राख्योड़ी सामग्री रो अध्ययन कर इतिहासकार आपरे समाज 
न इणमें वर्णित संस्थावां अर वार कार्यछेत्रां रो दिग्दसण कराबै। मोटी बात आ है के 
अभिलेखागाएं में रक्षित अभिलेख सामग्री नें आधार बणायने आज रो इतिहासकार देस 
है आर्थिक, सामाजिक अर राजनैतिक विषयां सूं सम्बन्धित सूचना सामग्री ओकठ करने 
उणनें उजास में लावण रो प्रयास कर रह्मो है। आज इतिहास लेखण रो ढंग भी 
बदव्ठग्यो है। अबै इतिहास राजा लोगां री उठा-प्टक रो कहाण्यां ताँईं सीमित कोनीं 
रह्यो, बो उण बगत रै सामाजिक जीवण, आर्थिक बुनियाद अर बॉ माथे टिक्योडै 
समाज, कला, संस्कृति री जाणकारी रो खास साधन बणग्यो है। इणयूं उण समै रै लोगां 
रै जीवण री रेलपेल, दुख-दरद अर नित नूंवा बदव्ठता रूपा रो बेये पडै। इणरै साथे 
आजकाल आधुनिक इतिहास री प्रशासनिक अर राजत्रैतिक गतिविधियां रै सामै-सागै 
विदेसी शासन अर राजतंत्रीय शोषण सूं लोहो लेवण आव्ग स्वतंत्रता सेनानियां री 
कारगुजारियां माथै भी विशेष उजास नहांखण रा प्रयास करीज रहा है। सरकारी 
अभिलेखागारां में इण बातां री जाणकारी मुजब मोकव्ठा अभिलेख देखण में आवबै। 
आंमें ओक तो बे अभिलेख है जिका में मुगलकाल सूं लगायनै दूजै महाजुद्ध 
ताईं घटित जुद्ध, सन्धियां अर दूजी राजनैतिक घटनावां री जाणकारी मिलै! इण सामग्री 
रो लारलै बरसां में मोकब्छो उपयोग हुयो है अर उणरै आधार सूं सैकडं ग्रन्थ प्रकाश में 
आया है। दूजी भान्त रै अभिलेखां में राजस्व अर वित्त सूं सम्बन्धित अभिलेख हूं:जिंकी ५ 
इतिहास से: 


रो निर्माण शासन-तंत्र रे संचालन काल में हुयो है। राजस्थान राज्य अभिलेखागार, 
बीकानेर में इसा दोनूं भान्त रा अभिलेख मिले। दूजी भान्त रे अभिलेखां रो आज 
इतिहास लिखण में मोकतों महत्त्व है। राजस्व विभाग रा अभिलेख रियासती 
शासनकाल मे भारतीय किसानां री सामाजिक अर आर्थिक स्थिति माथै मोकव्ठो 
प्रकाश पाड़ै। किसान रो समाज में कांई स्थान हो, कड़ी मैणत करण रै बाद भी बोयोड़ी 
उपज रो कित्तो भाग उणरै पल्‍लै पड़॒तो, किसानां पर किण-किण तर य़ कर लागता अर 
बां करों रै बोझ तल्है वो किण तरै सूं दब्योड़ो हो, किसान नैं किण-किण लोगां सूं रिण 
मिलता अर बीं नें कित्तो ब्याज चुकाबणो पड़तो आद री सूचना राजस्व अभिलेखां में 
मिले है। नीरखा वाजार रै अभिलेखां सूं उण बगत रा बजार भाव ई उजागर हुवै है तो 
पुण्यार्थ अभिलेखां सूं उण बगृत री धार्मिक अर सामाजिक स्थित विशेष रूप मूं आम 
आदमी ब्याव अर धार्मिक तिंबारां में जिका कृत्य करता उणां री जाणकारी रे उल्लेख 
मिलै। दूजै कानी वित्त सूं सम्बन्धित अभिलेखां में उण टेम रै विणज-व्यापार, खास 
करने व्यापारी सरूष, व्यापारी मारग अर व्यापारी करा आद री मोकल्ली जाशकारी 
मिलै। इणरै साधै न्याव सूं सम्बन्धित अभिलेखां में पुराणै समै में झगड़ा तिपयवण में 
पंचायतां री भूमिका अर स्थानीय न्याव व्यवस्था री भी जाणकारी मिले। 
इतिहास रै साक्षी रै रूप में सरकारी अभिलेखागारं रै सांथै निजी (व्यक्तिगत) 
अभिलेखागारां रो ई मोकब्ठो महत्त्व है। औ अभिलेखागार सामाजिक संस्थावां, 
राजनैतिक पार्टियां, रिटायर्ड प्रशासनिक अधिकारियां, रियासतकालीन जागीरदार, 
महत्ता, महाजनां अर स्वतंत्रता सेनानियां आद रा है। 
जन-साधारण री निजरां में निजी अभिलेखागार घणा महत्वपूर्ण कोनीं, पण 
असलियत दूजी है। निजी अभिलेखागारं में सुरक्षित अभिलेखां रो चोखो तरथां सूं 
अध्ययन करो जावै तो ठा पड़ै के औ अभिलेखागार सरकारी अभिलेखागारां सूं ई कई 
बातां में ज्यादा महताऊ है। इणां री अभिलेखीय सामग्री सरकारी अभिलेखां में मिलण 
आव्ड संदर्भा रै पूरक ये काम करे अर इतिहास री उण घणकरो दूब्योड़ी कड़ियां नैं 
जोडण रे काम करे जिकी कई बार सरकारी अभिलेख सामग्री में कोनी मिले। 
कैवण रो मतलब औ है के आलोचनात्मक अर क्रमबद्ध रूप में राजनैतिक 
'क्रियाकब्ठापां रो अध्ययन जद तांईं संभव कोनी हुवे जठां लग कै सरकारी अभिलेखां रो 
अध्ययन आं निजी अभिलेखागारं रै अभिलेखां साथे नीं करो जावै। इतिहासकार 
स्वतंत्रता आन्दोलन रो इतिहास लिखण री बगत किणी आन्दोलन में मुख्य लोगां री 
कारज खिमता रो मूल्यांकन उणां री व्यक्तिगत डायरियां अर पत्नां रै आधार सूं ज्यादा 
आछी त्तै कर सके बनिस्पत कै सरकारी अभिलेखा सूं! सरकारी अभिलेख तो फगत 
डण लोगां रै राजमैतिक क्रियाकव्यापां ताईं सीमित हुवै हैं जद के व्यक्तिगत अभिलेख 
जिंयां आत्मकथावां, संस्मरण आद बोरै जीवण रै हरेक पहलु नें उजागर करे। इणीं 
भान्त किणीं व्यक्ति विशेष रै कै उणरै समकालीन घटण आब्ठी घटनावां ये विवरण 


> ये साच 


लिख्योड़ो हुवे तो उण रो अध्ययन करथां उण बगत रे सरकारी अभिलेखां रै तथ्यां माथै 
खास उजास पड़ सके। 

धार्मिक संस्थावां में सुरक्षित अभिलेख विशेष रूप सू मिंदर, गिरजाघर, 
मस्जिद, गुरुद्वारा रो भी मोकब्ठो महत्त्व है। आं घार्मिक संस्थावां रा अभिलेख अकदम 
सूं सांमी आवणा मुश्किल है। अै अभिलेख समकालीन धार्मिक अर सामाजिक तथ्यां 
नैं सांमे लावै। निजू अभिलेखां अर व्यापारिक संस्थावां में उपलब्ध अभिलेखां रो महत्त्व 
ई कम कोनों। इण अभिलेखां रो समकालीन सरकारी अभिलेखां रै साथे अध्ययन करने 
इतिहास, देस, समाज अर सरकार रै आर्थिक अर सामाजिक इतिहास नैं सांवठै ढंग सूं 
प्रस्तुत करयो जाय सके। इणीं भान्त राजनैतिक दब्गं जिंयां कांग्रेस पार्टी, जनता पार्टी, 
न्यारी-न्यारी कम्युनिस्ट पार्टियां अर भारतीय जनता पार्टी आद रा अभिलेखागारां रो भी 
इतिहास लिखण में कम महत्त्व कोनों। आपारे देस रो शासन मुख्य रूप सूं इण दब्हां रै 
प्रतिनिधियां रै मार्फत ई चालतों आयो है। आं राजनैतिक दब्यं २ अधिकार में उपलब्ध 
अभिलेखां सूं आं दब्यं री नीतियां, योजनावां अर कार्यकल्हापां रो देस रै उत्थान अर 
पतन में काई योगदान रह्यो है इणरी जाणकारी मिलै। इणरै साथै ई दूजी सामाजिक 
संस्थावां में उपलब्ध अभिलेखां सूं भी आपोरे सामाजिक जीवण री संपूरण झांकी देखी 
जाय सके। 

राजस्थानी अभिलेखां में साहित्य, संस्कृति अर पर्यटन विकास 


इतिहास इण बात रो साक्षी है के हरेक देस अर शासनकाल में आप आपरी 
कला अर संस्कृति रै विकास सारू घणो काम करीज्यो अर आ परम्परा आज ई कायम 
है। इणसूं राजस्थान रा पुराणां रजवाड़ा ई अछूता कोनी हा। आज राजस्थान में कला आर 
संस्कृति रै विकास सारू अकादमियां शे जाव्ठ बिछायो जाय रहो है अर पर्यटन री 
संभावना बधावण सारू नूंवी-नूंवी योजनावां बणायी जाय रह्यी है। औ अकादमियां अर 
पर्यटन विभाग आप आपरे अतीत री जाणकारी सूं सागीड़ो लाभ लेय सकी है। उणारै 
अतीत री आधार-सामग्री है सैकड़ां बरसां पुराणा राजकीय अभिलेख, जिका आज 
राजस्थान रै विभिन्‍न भागां रै साथै राजस्थान राज्य अभिलेखागारां में उपलब्ध है। अठै 
बतावण जोग बात आ है के ओकलै राजस्थान राज्य अभिलेखागार में राजस्थानी भाषा 
में लिख्योड़ा अभिलेख लाखां री संख्या में सुरक्षित है। अठै इण अभिलेख-सामग्री 
मांय सूं कई महत्वपूर्ण अभिलेख श्रृंखलावां रो संखेप में वर्णन करण री चेष्टा करी जाय 
रह्यी है, जिणां रै अध्ययन सूं राजस्थानी साहित्य अर संस्कृति रै सागै-सागै पर्यटन रै 
विकास में ई मदत मिलसी। 
राजस्थान राज्य अभिलेखागार में राजस्थानी भाषा री बोलियां, ज्यूंके मारवाड़ी, 
हाड़ौती, दूंढाड़ी, मेवाडी, मेवाती आद में लिख्योडा राजस्थान शा पुराणा रजवाड़ां रै 
'राज-काज में प्रयुक्त हुवण आब्ठा कागद राजस्थानी भाषा रो लारलै तीन सौ बरसां में 
हुवण आढ्ह क्रमिक विगसाव री कहाणी बतावण मे समर्थ है। अ कागद बही, तोजी, 
नत्थी अर पत्र-व्यवहार आद भान्त-भान्त रै रूपां मे उपलब्ध हुवै है। इण कागदां रे 
अध्ययन सूं जठै राजस्थानी साहित्य रै इतिहास री दृट्योड़ी कड्ां मैं जोड़ण में मदत 
मिल सके है बठे ही राजस्थानी भाषा री लिपि अर विराम चिह्ां मैं ई खोजने निकाव्य्धा 
जा सके है। आज राजस्थान में आपरी मायड़ भाषा राजस्थानी नें राज-काज री भाषा 
बणावण नैं राज्य-सरकार तत्पर कोनीं। राजस्थानी था विद्येधो भी मारवाड़ी, ढूंढाड़ी, 
मेवाती, हाड़ोती अर बागड़ी आद बोलियां नें इणरी उपभाषावां बतायनै राजस्थानी पर 
ओकरूपता नीं हुवण रा आरोप लगावै! अठै बठावण जोग बात आ है कै तीन सौ बरस 
पुराणा औ कागद इण बात रा गवाह है कै राजस्थान रै सगव्ठा रजवाड़ां रो काम-काज 
राजस्थानी भाषा में हुंवतो हो अर राज सूं बारे करो जावण आव्ठो घणकरों 
पत्र-व्यवहार राजस्थानी भाषा में ही करयो जावतो हो। रजवाड़ां री बोल्यां न्‍्यारी-न्यारी 
ही पण उणारी प्रशासनिक शब्दावब्ठी में घणो अंतर कोनीं हो। जे राजस्थानी भाषा, 
साहित्य अर संस्कृति अकादमी इण बगत प्रशासनिक शब्दावब्ठी रो सांगोपांग अध्ययन 
'करावण री व्यवस्था करै तो ओके कानी राजस्थानी भाषा में शब्दां री ओकरूपता लावण 
में सहूलियत हुवै तो दूजै कानी राजस्थानी भाषा रो मानक-रूप भी सोरै-सांस निर्धारित 
हुय जावै। इणसूं जठै राजस्थानी भाषा रै माध्यम सूं पढाई करावण में जिंकी कठिनाई 
आवै बा दूर हुय जावै, बठै ई राजस्थानी भाषा मैं राजकाज री भाषा बणावण रो मारग 

भी प्रशस्त हुवै। ऊपर बतायोड़ा सरकारी कागदां रै अलावा राजस्थान राज्य अभिलेखागार 
में कई हजार डिंगठ्ठ गीत भी उपलब्ध है। इण गीता रै अध्ययन सूं औ ठा पड़ै के उण 
जमाने में राजस्थानी कित्ती टकसाव्ठी अर विकसित हुयगी ही अर इणमें भाव-संप्रेषण 
री कित्ती सारी शक्ति ही। 
साहित्य री तरै अठै रै अभिलेखागार में संगीत अर नाटक सम्बन्धी जाणकारी 
भी मोकब्ही प्राप्य है। राजस्थान रै रजबाडां में लोक कलाकारां नैं, जिणां में संगीत अर 
नृत्य दोनूं तरह रा कलाकार भेव्ठा हा, ओपतो आवकारों मिलतो हो। इण लोक 
कलाकारां सारू न्यारा विभाग बण्योड़ा हा, जिणांरै माध्यम सूं लोक कलाकारां सारू 
सगक्ठी भांत री व्यवस्था हुया करती हो। जयपुर राज्य में 'गुणीजन-खानो ' इण नांव सूं 
ओक विभाग हो। इणरै कागदां में जयपुर राज्य में सतरहवीं सदी सूं लगायनै उगणीसवीं 
सदी रै अंत तांईं रै लोक कलाकार री थोड़ी-घणी जाणकारी मिले। जयपुर राज्य रै ही 
कागदां री ओक दूजी श्रृंखला “दस्तूर कौमवार” है। इण श्रृंखला में जठे जयपुर राज्य रै 
'लोक कलाकारां रै सामाजिक जीवण माथै प्रकाश पडै, उछै ई उणां री आर्थिक स्थिति 
री भी जाणकारी प्राप्य है। इणरै साथै ही इणमें नृत्य अर संगीत रै छेत्र में जयपुर घराणै 
रै लोगां री वंशावव्ठियां भी देखी जा सके है। पातरां अर दमामियां रै बारे में तो 
राजस्थान रै सगन्है रजवाड़ां रै कागदां में सूचना मिलै है, जिणमें उणां नें दियोड़ी जागीरां 
रो भी उल्लेख है। जे इण अभिलेख-श्रृंखलावां रो अध्ययन करो जावै तो पुराणा लोक 
'कलाकारां री सामाजिक अर आर्थिक स्थिति पर भी मोकब्हो प्रकाश पड़ सकला। 
ललित कलावां रै सम्बन्ध में तो अभिलेखागार में भरपूर सामग्री प्राप्य हैं। 
सतरहवीं सदी री बीकानेर री संभाव्ठा बही में बीकानेर राज्य में उस्तां लोगां रा कागदां 
माथै उकेर्योड़ा चित्रामां री सांगोपांय सूचना प्राप्त हुवै है। बीकानेर कलम री जाणकारी 
सारू आ बही ओक अनूठो साधन है। इणों भान्त जयपुर राज्य रै सूरतखाना रे कांगदां री 
श्रृंखला में चित्राम अर चित्रकार रै साथै चित्राम बणावण रै काम आवण आब्ठ रंगां नें 
बणावण री भरपूर जाणकारी मिलै। बीकानेर री अठारहवीं सदी री कमठाणा बची में 
अर कोटा राज रै महलात रा कागदां में भित्ति-चित्राम बणावण में जिका रंग काम में 
आवता, उणां नें बणावण री विधि अर कयर, तलवार री मूठ अर म्यान आद हथियारां 
री जाणकारी मिल जावै है। जयपुर रै छापाखानै रै कागदां री अभिलेख- श्रृंखला में 
कपड़ा री छपाई री मोकव्ठी जाणकारी है। छपाई रै काम आवण आल रंगां नें बणावण 
रो तरीकों अर भान्त-भान्त रै बूंटां री जाणकारी देणी इण अभिलेख-श्रृंखला री अक 
खासियत है। जयपुर राज्य रै दस्तूर कौमवार में ललित कलावां में लाग्योड़ा कलाकार रै 
सामाजिक अर आर्थिक जीवण माथै सांगोपांग प्रकाश पड़ण री खासियत है। 
राजस्थान में पर्यटन री संभावना, विशेष रूप सूं विदेसी पर्यटकां नें आकर्षित 
'करण सारू अभिलेखागार में मोकब्ठी सामग्री उपलब्ध है! राजस्थान रै रजवाड़ा में राज्य 
है राजा अर उणरै परिवार रै सदस्यां खातर भोज्य पदार्थ बणावण वास्ते खास रसोवड़ा 
हुंवता हा अभिलेखागार में प्रायः सगव्ठे रसोड़ां री 'रसोड्‌ खास' नांव री अभिलेख- 

श्रृंखलावां मिले है! इण रसोड़ा खास अभिलेख-शृंखला रे अध्ययन कर्यो जाबै तो उण 
बगत रै विविध भान्त रै भोजन री जाणकारी सुलभ हुय सके हैं। खास तरे रा भोजन में 
कांई-कांई खास मसाला पड़ता हा, इणरी पूरी जाणकारी देवणी इण श्रृंखला री 
खासियत है। पर्यटन विभाग इण श्रृंखलावां रै अध्ययन री व्यवस्था कर विदेसी पर्यटकां 
में विशिष्ट प्रकार रै भोज्य पदार्था रो प्रचार करे तो मोकव्ठ पर्यटकां रै इण शाही खाणै 
कानी आकर्षित हुवण में जेज नीं लागै। 
इणीं भान्‍्त पर्यटन विभाग विदेसी पर्यटकां नें आकर्षित करण वास्ते राजस्थान रै 
अतिहासिक भवनां रो मूठ रूप कायम राखण सारू पुरातत्व अर संग्रहालय विभाग 
माथै जोर देय रह्मो है। अठे आ बात बतावण जोग है कै अभिलेखागार में घणकरा 
रजवाड़ां री सतरहवीं व अठारहवीं सदी री "कमठाणां इमार्तखाना' अर 'रंगखाना! 
नांव री अभिलेख-श्रृंखलावां मिले है। इग अभिलेख श्रृंखलाबां में भवन निर्माण में 
प्रयुक्त हुवण आब्ही निर्माण सामग्री विशेष रूप सूं भवनां नें मांय अर बारै सूं पोतण नें 
काम आवण वाले रंग नें बणावण रै तरीकां री जाणकारी दियोड़ी है। जे इण कागदां में 
मंड्ये मुजब मनुसखां रो रंग बणायो जावे अर जूनां औतिहासिक भवनां नें मांय-बारै सूं 
पोत्या जावै तो भवनां रो मूल रूप भी नष्ट नीं हुवे अर भवनां री चोखी मरम्मत ईं हुय 
जावै। राजा लोग आपरी मौज-मस्ती खातर आप-आप राज्य में मोकब्ठी शिकारगाहां 
बणाय राखी ही जठ बे भानन्‍्त-भान्त री चिड्यां अर जिनावरां रो शिकार करय्ा करता 
हा। इण शिकारणगाहां में जिका प्रसिद्ध शिकारगाह हा उणा रो तो राज्य सरकार विगसाव 
कर्थो पण जिका शिकारगाह मुख्य मारगां सूं टू 'र हा उणां रो विगसाव हुवणो अजै 
बाकी है। अभिलेखागारां में इसा घणा ही शिकारगाहां री जाणकारी मिलै है जिणारे 
विगसाव सूं विदेसी पर्यटकां नें आकर्षित करया जाय कसै। आ ओक बविडम्बना ही है 
कै पर्यटन रा पंजीकृत (रजिस्टर्ड) पथदर्शक (गाइड) भी पर्यटकां मैं अतिहासिक 
स्थलां री अधकचरी जाणकारी ई दे पावै है। जे पर्यटन विभाग चावै तो राजस्थान रै 
औतिहासिक स्थलां री सही जाणकारी अभिलेखागार सूं ले सकी है। पर्यटन विभाग 
विदेसी पर्यटकां नें आकर्षित करण वास्तै राजस्थान रै रेतीलै इलाके में सफारी कार्यक्रम 
नैं लागू करण पर विचार कर रहा है। राजस्थान में उगणीसवीं सदी तांईं सैकड़ां 
परम्परागत व्यापारी मार्ग हा जिका रेल-मारग रै बण जावण अर अंग्रेजी सरकार री 
नीतियां रै कारण सूं प्रचलन में को रह्या नों। इण मारगां में अभिलेखायार में जगात 4 
'कांगदां में खासी जाणकारी उपलब्ध है। जे पर्यटन विभाग इण भाएपा से उपयोग सफारी 
कार्यक्रम रै वास्तै करै तो उण विभाग नें खासी आमदनी हुय सके है। 
विदेसी पर्यटक राजस्थानी वेश अर गैंण॑ं-गांठां सूं घणा प्रभावित है। जे 
राजस्थान हैंडी क्राफ्ट अर पर्यटन विभाग जूनै बगत रै राजस्थानी वेष अर गैंणां री 
नकल बणायमे विदेसी पर्यटकां नै बेचै तो उणमैं घणो ई लाभ हुवण री संभावना है। 
राजस्थान अभिलेखागार में ब्याव सम्बन्धी कागदां में गैंणां अर वेषां री घणी सारी 
जाणकरी प्राप्य है। 


786/इतिहास ये साच 


राजस्थान में चिलका डाक व्यवस्था 


राजस्थान में संचार व्यवस्था रो अध्ययन करो जावै तो बेरो पड़े के अठै 
भान्त-भान्त री डाक व्यवस्था प्रचलन में ही। मुगलकाल में मुगल बादशाह आपरी 
डाक भेजणै अर लावणै खातर ओक शाही डाक व्यवस्था बणाय राखी ही। इणमें पैदल 
अर सवार हलकारा डाक नैं दूर-दूर रै प्रान्तां में लावता अर ले जावता। जिण मारगां सूं 
डाक आवती-जावती ही, उठे थोड़ी-थोड़ी दूर माथै चैक-पोस्टां बणायोड़ी हुबती ही। 
इण चैक पोस्टां रा प्रभारी मिरधा नांव सूं जाण्या जावता। इण कारण सूं राजस्थान रा 
रजवाड़ा जिका मुगल दरबार री सेवा में हा अर आपरी डाक भी उणी'ज मारगां सूं 
मंगावता अर भेजता, इण डाक रो नांव मिरधा डाक ही राख दियो। मिरधा डाक 
व्यवस्था अठै घणै ही दिनां प्रचलन में रह्यी। 
इणी'ज भान्त ]8वीं सदी में जयपुर राज रा ब्राह्मण डाक लावण लेजावण सारू 
ओक गैर सरकारी संगठण बणायो अर इणरी शाखावां राजस्थान रै दूजा रजबाड़ां में ईं 
खोल राखी ही! इण संगठण में ब्राह्मण जाति रा हलकारा हुवण रै कारण सूं इण डाक 
रो नांव “बामणी डाक' पड़ग्यो। अंग्रेजी डाक व्यवस्था लागू हुवण सूं पैलां ताई 
“बामणी डाक' व्यवस्था रो खासो बोलबालो हो। बामणी डाक रा हलकारा पागां में 
चुंघरू, सिर माथै पागड़ी अर हाथ में डंडो राख्या करता। औ हलकारा सरकारी डाक रै 
साथै प्राईबेट डाक भी लाता लेजावता अर लिफाफै रै वजन रै आधार माथे उणां 
(प्राईबेट लोगां) सूं पईसा वसूल करता। 
9वीं सदी रै अंतिम दसकां में राजस्थान रै रजवाड़ां में अफीम, रूई अर चांदी 
रो सट्टो हुवणो सरू हुयग्यो हो। अठै रै रजवाड़ां में इण जिनसां रो सौदो कलकत्ते अर 
अम्बई में इणीं जिनसां रे भाव सूं ही करता। इण खातर अठै रै रजवाड़ां रै व्यापारियां नें 
कलकत्तै अर बम्बई सूं इण जिनसां रा भाव मंगावणै री जल्दी रैवती ही। कलकत्तै सूं 
जयपुर अर अजमेर तांई तो टेलीग्राफ लाइन ही, पण इणसूं आगै जोधपुर अर बीकानेर 
रेलोग्राफ लाइन सूं जुड़दोड़ा कोर्नीं हा! इण खातर जोधपुर अर बीकानेर रा व्यापारी 
कलककत्तै सूं समाचार देरी सूं पावता। इण समस्या रो समाधान बां 'चिलका डाक' सूं 
कर लियो हो। आ चिलका डाक अजमेर सूं जोधपुर अर अजमेर सूं बीकानेर आधा घंटे 
में पूण जावती ही। चिलका डाक ओक गैर सरकारी संगठण हो जिणमें हलकारां री 
जाग्यां बडा-बडा सीसा काम में लिया जावता। जिणां नैं ऊंचै पहाड़ या ऊंचे रेत रै टीलै 
माथे राखनै सूरज रै सांमे कर अर चिलको पैदा करथ्यो जावतो। 
कुशल अर जाणीकार लोग चिलके नैं इण भान्त फेंकता के उणरै इसरे नें 
समझ अर आगै समाचारां रो भुगताण हुय जावतो। रात री बयत जे चिलका डाक सूं 
समाचार भेजणा जरूरी हुबता तो बारूद रो भभकों पाखती जब्ठायनै भी जरूरी संकेत 


इतिहास रे 


करने समाचार भुगता दिया करता। बीकान॑र-अजमंर अर जोधपुर-अजममर र बिचार्ढ 
मारगां माथै हर दस कोस पर चिलको फेंकण सारू सीसा लगाया जावता हा। बीकानेर 
राज में भीमनाथ अर उण रो भतीजो शेरनाथ चिलका डाक भेजण अर चिलके रै इसारां 
नै समझण में खासा माहिर हा। सन्‌ 873 ताँई अजमेर-बीकानेर अर अजमेर-जोधपुर 
रै बिचाल्ै चिलका डाक रै आवण री जाणकारी मिलै है। 

जयपुर अर चूरू रै बिचाव्ठै ई चिलका डाक भेजण रो प्रबन्ध हो! श्री गोविन्द 
अग्रवाव्ठ आपरी पोधी में लिखे के इण व्यवस्था रै त्हैत चिलके रो संकेत जयपुर सूं हर्ष 
री पहाड़ी (सीकर कनै) माथै अर बदठै सूं झुंझणूं री पहाड़ी माथे अर उठै सूं चूरू रै 
घुग्घु धोरे माथै पूगतो। घुग्धु धोरे माथे समाचार आवतां ही बठे सूं ओक आदमी दौड़ने 
शहर में आबतो अर व्यापारियां मैं समाचार भुगताबतो। 

आ व्यवस्था बीकानेर अर जोधपुर टेलीग्राफ लाइन सूं जुड़धां पछे बन्द हुयगी। 


80/इविहास ये साच + 


राजस्थान रै इतिहास में पर्यावरण सुधार रो महत्त्व 


आज दुनियां भर रा सगव्ठा देस पर्यावरण प्रदूषण सूं परेशान निजर आबै है अर 
पर्यावरण संतुलन बणायों राखण सारू दूजो वातां रै साथै नूंवा पेड-पौधा लगावण अर 
जूनै दरखतां नें नीं काटण मा जोर देय रहा है। भारत सरकार ईं जंगल लगावण रो 
सघन कार्यक्रम हाथ में ले राख्यों है। कई लोग निजू स्तर पर ई हरा दरखतां नैं काटण रै 
विरोध सरूप चिपको आन्दोलन चला रहा हैं। पण राजस्थान री मरु-भूमि रै लोगां नैं 
इण बात से गौरव प्राप्त है कै अठे राज्य स्तर पर अर निजू तौर पर लोग सैकड़ां बरसां 
पैलो सूं ई पर्यावरण संतुलन सारू सावचेत रह्या है। अठै रा लोग दरखता री भूमिका में 
बखूबी जाणता हा। बीकानेर, जोधपुर, जैसब्ठमेर अर शेखावाटी रै इलाकां में अंधाधुंध 
रूप में हरे शमी अर्थात खेजड़ी रै पेड़ नें काटण माथै प्रतिबंध लाग्योड़ो हो। खेजड़ै रे 
हरे पेड़ मैं तेल री घाणी, बब्ठधां री गाडी रा पहिया वास्तै तो काटण री मनाही कोनी ही 
पण दूजा कामां सारू इणनें कोई काट नीं सकतो हो। इणर लारे राज्य सरकार री मनसा 
आ हो क॑ मरु-प्रदेस में खेजड़ै रो दरखत ई इसो पेड़ है जिको कम पाणी में ई लंबे समे 
तक हरो-भरो रैवण री खिमता राख आर रेत रै धोरां नें आगै बधण सूं रोकण में औ 
आपरी महताऊ भूमिका निभावै। इणरे साथै इण दरखत रो राजस्थान रे जनमानस री 
धार्मिक भावना सूं जुड़ाव हो जिणसूं आज ई खेजड़ी रै दरखत नें लोग कम ई काटे है। 
सतरहवों अर अठारहवीं सदी री बीकानेर री बहियां में राज्य री आमदनी री 
मर्दों में 'खेजड़ी री गुनहगारी' शीर्षक रो उल्लेख मिलै। इण मद में कदे-कदास पईसो 
जमा हुया करतो हो, पण महाराजा सूरतसिंहजी रै शासनकाल में इण मंद मे खासो 
पईसो जमा हुवण रो उल्लेख मिलै। इण ये मुख्य कारण ओ हो के बीकानेर राज्य में 
खालसा छेत्र में हरी खेजडी रै काटण माथे प्रतिबंध लाग्योड़ो हो। पण तेल री घाणी, 
वब्धा-गाडी रै चककां खातर खेजडै नें काटण री छूट ही। महाराजा सूरतसिंहजी रै समे 
में इण छूट रो नाजायज फायदो उठायनै कई लोग खेजड़ां नें अंधाधुंध काटण लागग्या। 
गैरकानूनी तौर सूं इण पेड़ मैं काटण आल सूं राज्य री तरफ सूं दंड सरूप “खेजड़ी री 
गुनहगारी' कर वसूल करथो जावतो हो जिणसूं इण मद में पईसे री बधोतरी हुयगी ही। 
सन्‌ 86 मे हरी खेजड़ी काटण री बधती घटनावां नें गंभीरता सूं लियो गयो अर राज्य 
भर में हरी खेजड़ी काटण आब्ठा सूं सख्ती सूं निबटण रो निस्चै करयो गयो। इण खातर 
राज्य सरकार अक आदेश काढ्यों के भविष्य में जिको कोई नाजायज तौर सूं खेजड़ी रै 
पेड़ नें काट्सी उण सूं रुपिया पच्चीस खेजड़ी री गुनहगारी रै रूप में वसूल करा 
जासी। इण आदेस रो अक अंश इण भान्त है- - 
“देस रा गांवों रा चौधरियां जी सब सुनो जोग्य तिथां थी......जी साहबों देश 
सरवालै री मरजाद बांधी छै न आगै सदामद पीढी सूं रकम लीजै...... आगे तो सदामद 
हरी खेजड़ी बढी...... संबत्‌ 853 साल हरी खेजड़ी बाढण री बा बलद तणी बढण 
री मनाई कीवी कै नैरा कागद देस सववाल रै गांवों में हुय गया छै त़ैमे जाव छै इतरा 


कोमो ने तो हरी खेजड़ी बढसी तैरी तो माफी छै.... हरी खेजड़ी बढसी वा बव्दद तणी 
इतिहास ये साकछ। 


बादसी तो गुनहगारी रा रू 25) लागसी।'' 
जोधपुर है जूना कागदां सूं मालम पई क॑ मारसाडु में सजी काटणै पर धाड़ो 
प्रतिबंध हो, पण ठण पर सरतो सूं नीं निपटयो जायतो हो। खुद राज्य कानों सूं 
अनाप-सनाप खोजद्गां कार लो जायती ही। अठै आ बात बताबण जोग है के जोघपुर 
में बठे रा शासकां री अपेक्षा जनता में पर्यावरण सम्बन्धी जागहकता घणी ही। इण बात 
रो बंगे मारवाड़ में |7वीं अर [8वां सदी में घटयोड़ी घटनायां सूं ई पढे है। विश्नोई 
सम्प्रदाय रा प्रवर्तक संत जांभोजी आपरे अनुयाइयां मैं जिण गुणतीस सिद्धांतां रो पाछण 
करण से आदेश दियो हो उणमें अक सिद्धांत मूंगे दरखतां री रक्षा करणै से ई हो। ।7वीं 
अर ।8वां सदो में विश्नोई सम्प्रदाय रा लोग-लुगाई अर रबर इण सिद्धांत री पव्ठणा 
सारू आपरी जान तक निछरावक कर दी पण मारयाड रै इलाके में हरी खेजदुघां में 
कोनों काटण दो। बिश्नोई समाज समाज सूं सम्बन्धित इण घटनावां मैं विद्वान लोगां 
भानत-भात्त सूं प्रस्तुत करी है। श्री पुरखाराम बिश्नाई ई इण घटनावां रो सांगोपांग वर्णन 
करथो है। ठणां मुजब विक्रम संवत्‌ 66! में जोधपुर राज्य में रामड़ास गांव री दो 
विश्नोई जाति री लुगायां करमां अर गौरां मूंगो खेजड़ी ने नीं काटण देवण सारू खेजड़ी 
रै चिपकने आपरी जान देय दी। वि स॑. 4700 में इणों भान्त बूचों जी ओयरा मूंगा पेड़ 
मीं काटण देवण वास्‍्तै शहीद हुयग्या। इणीं बगत जोधपुर रै गांव तिलासणी में हरी 
खेजड्घां नहीं काटण देवण खातर सोंवजी, भौरोंजी अर नेतूजों नैण हंसता-हंसता 
आपरा प्राण देय दिया। वि, सं. ।787 री घटना तो पर्यावरण संरक्षण रै इतिहास में अक 
महताऊ घटना मानोजँ। तत्कालीन जोधपुर महाराजा में आपरे म्हैल बणावण में चूनो 
पकावण सारू लकड़ी री जरूरत पड़ी। राजाज्ञा सूँ ग़ज़्य कर्मचारी कनलै ओक ग्रांव 
खेजड्ली में इण खातर हरी खेजड्घां काटण रो विचार करयो। खेजडली गांव रै 
बिश्नोई समाज रै लोगां नें जद कर्मचारियां रै इण मत्तै रो ठा पड़यो तो उणां इणरों घोर 
विरोध करयो पण राज्य-कर्मचारी टस सूं मस नी हुया। इणनें देखने सैकड्‌ मिनख, 
लुगायां अर टाबर मूंगी खेजड्धां रै बाथ घालने चिपग्या अर कह्मों के खेजड़ी कटणै सूं 
चैली म्हांग माथा कटसी। राज्य कर्मचारी इणरी परवा कोनों करी अर खेजड्दां पर 
कुल्हाड्यां चलावण लाग्या। देखतां-देखतां 363 मिनख, लुगाई अर टाबर आपरी जान 
सूं हाथ धोय बैठया। राजा नै जद बिश्नोई जाति रै इण लोगां रै बलिदान री जाणकारी 
मिली तो राजा सगल्ठै मारवाड में हरी खेजड््यां ने नीं काटणै री मुनादी फिरवायी। 
पर्यावरण रै संतुलन खातर पेड़ नीं काटणै रै साथे नूंवा पेड-पौधा लगावण में ई 
लोग रुचि राखता हा। मरु-छेत्र री रियासतां रै राजस्व सम्बन्धी जूना कांगदां सूं 
जाणकारी हासिल हुवै कै राज्य कानीं सूं किसानां नें घोरां आव्ठी घरती में खेती करण 
खातर प्रोत्साहन दियो जावतो हो। राज्य री मनसा आ रैवती ही के इसी घरती माथै लोग 
खेती करसी तो धोगा ओर घणा नीं बचे अर उणां रो फैलाव ई रुक जासी। 
'ऊपरला सम्ठै तथ्यां सूं औ बेरो पड़े कै आज री सरकार पर्यावरण में संतुलन 
बणावण सारू जिका जतन कर रही है, उणरी जाणकारी दो सौ बरस पैली ई मरुस्थब् 
रा रैवासियां नै पूरी तरथां ही। 

'बिरछ अर पर्यावरण 


राजस्थान रो घणकरों छेत्र, विशेष रूप सूं उत्तराधो-आथूणों राजस्थान ओक 
शुष्क प्रदेस रहो है। इण छेत्र मांय सदियां सूं पड़तो कावठ अक साधारण बात है। औ ई 
कारण है के इण छेत्र रा लोग हस्मै विरछां रो महत्त्व समझता हा। ईंधन है रूप में 
लकड़ी रो उपयोग अबार सूं ई घणो हुंवतो, जिणसूं बिरछां री कटाई ई अणूती हुंवती। 
बिरछां री इण अबूझ कटाई सूं पर्यावरण-संतुलन कित्तो बिमड़तो, इण रो अंदाज आज 
री बगत लगायो जाय सके। पण सवाल औ उठ क॑ कांई समाज इण सूं अणजाण हो ? 
वास्तव में आ बात नों ही। मिनख सदियां सूं पर्यावरण-संतुलन सारू बिरछां रो महत्त्व 
समझतो रह्यो है। खेती अर पशुपाव्ठण में रूंखां रो महत्त्व हो, तो भूमि-कटाव अर 
विरखा सारू ई रूखां रै महत्त्व री जाणकारी समाज नें ही। 
भारत ठेट सूं ओक घ॒र्म-प्रधान देस रह्यो है। औईज कारण है कै किणी बात नें 
जे धर्म सूं जोड़ दी जावती तो बा घणी प्रभावी हुय जांवती। हरथे रूंखां नें काटण सूं 
रोकणो कोई सोरो काम कोनों हो। इण वात नैं ध्यान में राखन अठै रा मिनखां प्रदेस रै 
दूजा छेत्रां री अपेक्षा हस्बे रूंखां मैं संरक्षण देवण सांमी घणो ध्यान दियो अर रूखां नें 
धर्म सूं जोड्मै पर्यावरण-संरक्षण में धर्म रो ढाल री भान्त उपयोग करयो। औ ई साच है 
के उण वगत हर्थया रूख खेती अर पशुपाव्णण रो अभिन्‍न अंग बण चुक्या हा। इण 
कारण सूं आंरी कटाई रोकणी नीं तो असखेल हो अर ना ईज संभव। ओरण, रखत अर 
गोचर रै रूप में रूखां नें संरक्षण दियो गयो। 
ओरण छोडण री परम्परा हरथे रूंखां रे संरक्षण में महताऊ कह्यो जाय सके। 
जद ई कोई नूंवों गांव बसायो जावतो, उण बगत गांव री पंचायत कानीं सूं गांव रो अक 
बडो भू-भाग 'ओरण' रै रूप में छोड दियो जावतो। इण खाली भू-भाग में किणी 
देवी-देवता री मूर्ति थापित कर दी जावती अर उणां रै नांव ई औ ओरण समर्पित कर 
दियो जावतो। कई लोग इणनें ओरण री जाग्यां 'रखत' रै नांव सूं सम्बोधित करता। इण 
भान्त ओरण अथवा रखत छेत्र मांय ऊभा रूंखड़ां नैं गांव अथवा गांव सूं बारला लोग 
नीं तो काट सकता अर ना ईज उणां नें खांडा कर सकता। ओरण छेत्र रा रूख सुरक्षित 
रैवता। इणरे अलावा ओरण में ऊभा रूंखां या पत्ता सूखने ओरण री घरतो में ईज पड़ता, 
'जका सड्र बगत रै परवाण खाद रो काम करता। इणसूं घास-फूस ई दूजी जाग्यां सूं 
घणो ऊगतो। धीरै-धीरे औईज ओरण छेत्र जंगल रो रूप लेय लेंवतो। ओरण मांय 
घणकरा रूंख कम पाणी सूं काम काढणिया अर तेज तावड़ो सहन करणिया ई 
पनपाइजता। इण तरै रा रूंखां में बोरड़ी अर खेजड़ी मुख्य रूप सूं हुंबता। फगत 
उत्तराधै-आथूणै राजस्थान रो सर्वेक्षण करो जाबै तो ई ठा लाग जावै के आज ई इसा 
हजारूँ ओरण अस्तित्व में है। बीकानेर सूं बत्तीस किलोमीटर दूर 'देशनोक ' में करणी 
माता रो ओरण आज ई ओरण-व्यवस्था रो जीवतो-जागतो उदाहरण है। 
इतिहास ये साच/85 


'ओरण' अर “रखत” री भान्त “गोचर भूमि” छोडणों आर्थिक सवाल सू 
महताऊ हुंवतां थकां ई धर्म सूं जोड दियो गयो। "ओरण!' जठ देवी-देवतां रै नांव सूं 
छोडीजतो, बठे ई गायां रै चरण सारू ' गोचर भूमि! छोडण री ई लांबी परम्परा रही है। 
हिन्दू धर्म में गाय मैं माता मानीजी है। इण सारू उणरे नांव माथै छोडीजी भूमि रा रूंखां 
मै काटण सारू ई लोग संकता। इण गोचर भमि में ईज, जिणनैं कई लोग “बीड' रै नांव 
सूं जाणे, रूंखां रे साथै-साथे घाम-फूस ई अणुतो हुवतो। इणसूं पशुधन नें तो लाभ 
पिलतो ई मिलतो, साथै ई छेत्र रो पर्यावरण संतुलन बणायो राखण में ई सहायता 
पिलती। आजादी सूं पैलां ताईं ग्ंवां अर कस्वां में धनवान लोगां कानों सूँ छुडाईनी 
हजार किलोमीटर ताईँ री “गोचर भूमि” उपलब्ध ही। पण धीरे-धीरे इण भूमि माथे 
अतिक्रमण करीजतों गयो अर ' गोचर भूमि” सारू ओक गंभीर संकट खड़ो हुयग्यो। 
अठै आ बात उल्लेखनीय है क॑ ऊपर वा्ठी दोनूं प्रकार री व्यवस्थावां फगत 
उत्तराधै-आथूणै राजस्थान में ई नीं, आखै राजस्थान माय कायम ही। राजस्थान रै 
दिखणादै-अगूणै भाग में तो जंगव्ठ रा जंगल्ठ देवी-देवतावां रै नांव सूं सुरक्षित है। आं 
जंगढ्ां नें धार्मिक भावना दीठ में राखने आज ई कठण सूं सुरक्षा प्राप्त है। इणीं भान्त 
राजस्थान में प्रायः बड़, पीपठ अर नीम आद रूंखां मैं काटणो पाप मानीजै। इण सारू 
औ रूंखड़ा हर जाग्या आपरो अस्तित्व अजै ई बणाय राख्यो है अर पर्थावरण-संतुलन 
वणाबण में आपरो योग देय रह्या है। प्रदेस रे उत्तराधै-आथूणै अर अगृणै भाग में बोरडी 
अर खेजड़ी आद रूंखां ने ई इणी भान्त महत्त्व दियो जावे। इण छंत्र मांय सदियां सूं 
खेजडी रै नोचै देवी-देवतावां रा ' थान! थरपण री परम्परा चालती आय रही है, जकी 
आज ई हजारूं री संख्या मांय उपलब्ध है। इणी भान्त अठे या ग्रामीण अंचलां में ई नीं, 
सहरी लुगायां भी अनेक धार्मिक अवसरां माथै खेजड़ी रै नाव्ठ बांधनै उणरी 
पूजा-अर्चना करे है। खेजड़ी रै अलावा 'बोरडी' माथे ई लाल-पीन्‍्ठी धजावां चढायने 
लुगायां अपणै आपने धन्य समझै। आज ई जिण किणी खेजड़ी रै नीचे देवी-देवतावां रा 
थान अथवा बोरडी माथै धजा आद चढायोड़ी हुवै, उणनें काटतो करड़ी सूं करडी 
छाती आब्ठो आदमी ई डरै। 
रूंखां नें धार्मिक दीठ सूं महत्त्व दिरीजण रै लारै इणरै आर्थिक महत्त्व नै ई 
नकारतों मीं जाय सके अन्यथा फछ देवणिया तो दूजा ई घणकरा रूख अठै फव्ठापै पण 
खेजडी रो फायदो सयव्गां सूं घयो है, औ कैवणों कोई अपरोगी वात कोरनीं। खेजड़ी इण 
छेत्र री मोकव्ठी जरूरतां पूरै। कंणव्ठी खेजड़ी अठै री नरम रेतीली धरती में मोकच्ठी 
मात्रा में ऊन अर उणरै पानड़ां रो उपयोग अठै या पशुआं री चराई रै रूप में ई हुवै। इण 
रूंख री अंक खासियत आ ई है कै काव्ठ अथवा कम याणी रो इण माथै लगारैक ई 
असर नों यड़ै। अमूमन देख्यो जाय सक॑ के कात्ठ पड़यां पशु अर मिनख दोनूं ई इण रो 
लाभ उठावै। इण रा पत्ता री चराई करने गाय-भैंस अर ऊंठ-बव्ठध जठे आपरी पेट 
भराई करे, बठै ई इण रूख री फल्ठ्यां 'सांगरी' रो उपयोग सब्जी रै रूप में हुवै। इण 

सांगरे में सुखायने इण रो उपयोग चार सूं पाच साल ताँईं करयो जाय सके, जकी अठे 
शा रैवासियां अर प्रवासियां सारू घणी रुचिकर है। साथे ई इण रा पानड़ा ठोस अर 
वजनी हुवण सूं दुधारू पशुवां रो दूध बधावै। इसा तमाम फायदां रै अलावा जिण खेत 
में खेजड़ी रा रूख घणा हुवै, उण खेत में आंधी आया सूं ई रेत ओक जाग्यां सूं दूजी 
जाग्यां नीं पूण सके। इणसूं खेत री जमीन विगड़ण सू बच जावै अर साथै ई इणसूं 
झड़ण आढ्ड पानड़ां सूख सड़ने खाद री गरज पालै। 
खेजड़ी र रूँस्र बावत ऊपर लिख्या को गुणां मैं देखने ओ तथ्य ओरूं ई स्पष्ट 
हुय जावै के आपां रा बडेरां इण छेत्र विशेष रा उणी'ज रूंखां नें धार्मिक दीठ देयने 
बचाय राख्या है, जका जन-साधारण सारू सगव्ठा सूं घणा उपयोगी है। 
पर्यावरण-संतुलन मांय रूंखा रै महत्त्व नें समझने ई इण छेत्र रा लोगां जका 
धार्मिक सम्प्रदाय बणाया अथवा चलाया, उणां में 'रूख-संरक्षण' माथै खास जोर 
दियो। आज सूं लगैटग 550 बरसां पैलां नागौर जिले रै ओक छोटेक गांव में संबत्‌ 
508 में जलम्या संत जाभोजी बिश्नोई-सम्प्रदाय री थरपणा करी। उणमें वनस्पति 
संरक्षण माथे विशेष जो दियो गयो! कह्मों जाबै के संत जांभोजी नें पर्यावरण-संतुलन में 
रूँखां री भूमिका रो पूरो ग्यान हो। इण सारू उणां रा अनुयायी नीं फगत हरखै रूंखा रै 
संरक्षण में विशेष रुचि लेवे है वल्के उणां मैं अनावश्यक रूप सू कटण सूं ई रोके। 
विश्नोई-सम्प्रदाय री भाग्त नाथ-सम्प्रदाय में ई बिरछा ने हदभांत संरक्षण दियो 
जावे पण विश्नोई-सम्प्रदाय री भान्त आंगे अटल नियम कोनीं। धर्म-सम्प्रदाय रै 
अलावा ग्रामीण-छेत्र रा धर्म-स्थलां यथा मिंदरां, मठा मांय ज्यादा सूं ज्यादा रूख 
लगायने आने हरया-भरया राखण री ओक लांबी परम्परा चाली आय रही है। औ ई 
कारण है के आं स्थलां में हरियाव्ठी कीं ज्यादा ई देखण मैं मिलै। गांवां में ई नीं, अनेकूं 
शहरां मांय ई पीपत्ठ अर बड़ रा पुराणा दरखत आपरे धार्मिक महत्त्व रै कारण आज ई 
आपरो अस्तित्व बणाय राख्यो है 
आं सगढ्ठी बातां पर विचार करतां-थकां औ घणो जरूरी है के ज्यादा सूं ज्यादा 
बिरछ लगाया जावै अर साथे ई आंगे भली-भान्त पोसण ई हुवै। पर्यावरण प्रदूषण री 
समस्या फगत राजस्थान अथवा भारत रै सांमी ई हुवै, औड़ी बात कोनी। आज आ 
समस्या आखै जगत अर आखी मानव-जाति रै सांमी है। 

राजस्थान म॑ इतिहास-लिखण री परम्परा 


आपण देस में इतिहास लिखण री परम्परा पुराणै जमातरै सूं चालती आयी है। 
आज तो इतिहास नूंबी-नूंवी रीतियां ने अपणायन लिख्या जाय रह्या है। आगे समझण 
सारू पुराणै समे सूं इतिहास लिखण री काई परम्परा चालती आयी है, उणरी जाणकारी 
लेवणी जरूरी है। पिछम रै देसां में जियां हेरोडोट्स में इतिहास रो जनक मान्यो जावै है, 
बिंयां ई आपणै अठ रा महर्षि व्यास नें जे आपां आ पदवी देवां तो कोई बेजां बात 
कोनीं। प्राचीन काल में ई आपांर अठै इतिहास लिखण रो काम पुएजोर में हो। पण उण 
बगत रा इतिहासकार इतिहास पढण आव्य लोगां री रुचि वधावण सारू अतिहासिक 
तथ्यां रै साथे कथावां अर अनुश्रुतियां ई आपर इतिहास में जोड़ता गया। इणरी झलक 
पुराण अर आख्यानां में देखण नें मिली है। स्वतंत्रता रै पैलां ताईँ पिछम रा इतिहासकार 
आंनें इतिहास ग्रंथ ई मानण नैं त्यार नों हा। पण आज आंगे नूंवी दीठ सूं अध्ययन 
'करयो जाय रहा है। 
ऋण्वेद मैं संसार रो सबसूं पुराणों ग्रंथ मान्यो जावै है। इण माय धार्मिक कृत्यां रै 
साधै-साथै इतिहास सम्बन्धी बातां ई लिख्योड़ी मिले। इणों भान्त पुणणां में प्राचीन 
भारत रै राजावां री वंशावक्ठियां देखी जाय सके है। आख्यानां में पुरु-वंश रै बिचात् 
लड़ीज्या घरेलु जुद्ध री जाणकारी ई मिलै। इतिहासकार महाभारत रै जुद्ध नै ईसा सूं 
900 पूर्व रै बीच लड़यो गयो माने है। आज रा शोध रा विद्यार्थी आं ग्रंधां रा प्रणेता 
महर्षि व्यास अर लोमहर्षण नें माने है। इणीं भान्त बौद्ध त्रिपिटकां में, जिां रै बारे में 
कह्यो जावै क॑ बे ईसा पूर्व सूं 566 सूं 486 पूर्व रै विचात्ठेै लिख्या गया हा, भगवान बुद्ध 
रै. जीवण री घणमोली घटनावां री मोकब्ठी जाणकारी मिलै है। बौद्ध त्रिपिटकां रै 
अलावा अनेक जैन ग्रंथ ई लिखीज्या, जिणां में भगवान महावीर अर दूजा जैन तीर्थंकरां 
रो उल्लेख हे। 
इणरै बाद मौर्य अर गुप्तकाल में इतिहास लिखण री विधि में बदव्झव आयो। 
अतिहासिक ग्रंथां रे साथै-साथेै इतिहासकार शिला (प्रस्तर) अर धातु रा बण्योड़ा खंभां 
माथै इतिहास खुदाबण लाग्या। इण तत्थां रा इतिहास राजा खुद या उणां रा प्रधानमंत्री 
आपरी देखरेख में लिखवाया करता। सम्राट अशोक रा शिलालेख अर समुद्रगुप्त री 
विजयां सूं सम्बन्धित प्रयाग-प्रशस्ति इण तरथां रै इतिहास रा नायाब नमूना है! 
राजपूत-काल में फेरूँ इतिहास लिखण री रीत में थोड़ो बदव्झव आयो। इण 
काल में समूत्झो इतिहास दरबारी कवि-कोविदां ई लिख्यो। ओर लिख्योड़ै इतिहास री 
आ खासियत ही कै बै आपरै इतिहास रै नायकां नैं ओक साधारण आदमी नीं मान्या अर 
उणां नै कल्पित कहाणियां रै साथ मिलायनै घणा ऊचा उठाय दिया। बाण रो हर्षचरित, 
कल्हण रो राजतरंगिणी, कवि जयानक रो पृथ्वीराज विजय, न्यायचन्द्र रो हमीर 
महाकाव्य अर चन्द बरदायी रो पृथ्वीराज रासो आद इसा ई ग्रंथ है, जिणां में सम्राट 

हर्ष, पृथ्योराज अर हमीर रै यारे में इसी-इसी कल्पित घटनावां ई लिख दी गयी है, 
जि्णा रै बारे में आज रो इतिहासकार भरोसो भी कर सकै। 

मुस्लिम-काल में इतिहांस लिखण री रीति में फेरूं बदव्ठाव निजर आवे। 
सुल्तान-बादशाह आपरे दरबारी इतिहासकार सूं तवारीखां लिखावण री परम्परा 
चलायी। आं तवारीखां में दरबार में सेजीना घटण आत्ठी घटनावां दर्ज करी जावती। 
आर सांपै इतिहासकार आपरी याददास्ती सूं ई कई वातां आ तवारीखां में जोड़ता रैवता। 
आं सूं मुस्लिम-काल रै इतिहास री मोकब्ठी जाणकारी मिलै। इण तस्यां री तवारीखां में 
जीयाउद्दीन बरनी री तारीखे-फीरोजशाहो, शम्मसिराज अफीफ री तारीखे-फीरोजशाही, 
याह्या सिरहिन्दी री तारीखे-मुबारकशाही, मुहम्मद बीहामदखानी री तारीखे-मुहम्मदी 
अर शरफुद्दोन अलीयजदी रो जफरनामों आद घणी मानीजती पोध्यां है। 

मुगल बादशाह इतिहास लिखण री रीति में फेरू थोड़ो बद॒व्ठाव ल्याया। बां 
तवारीखां रै साथ-साथै आत्मचरित लिखणा ई सरू कर दिया। बादशाह इण बात री 
परम्परा चलायी क॑ दरवारी इतिहासकार जिण वात नें लिखता, उणनें यो सुणतो अर 
उण मांय आपरी समझ सारू फेर-बदव्ठ करा दिया करतों। मुगल बादशाह शाहजहां 
अब्दुल हमोर लाहोंरी सूं शाहजहांनामों पढवायन सुणतो अर उणमें फेरबदत्ठ करवाया 
करतो। इण समय में इतिहास में राजनैतिक घटनावां रै साथै-साथे भौगोलिक अर 
सामाजिक स्थिति ई स्थान पावण लागगी। बाबर से लिख्योड़ी 'बाबरनामों' इण बात रो 
लूंठो सबूत है। मुमल-काल शा इतिहासकार इतिहास लिखण सूं पैलां सरकारी रिकार्ड 
भेछों करता अर उणने आधार बणायनै इतिहास लिखता। अब्युल फजल टद्वागा जद 
*अकबरनामो' अर 'आईने-अकथरी' लिखीजी तो दस-बरस पुराणों रिकार्ड भेव्ठो 
करीज्यो अर उणौ आधार माधै आं ग्रंथां नें लिख्या। मुगल इतिहासकार य लिख्योड़ा 
ग्रंथों में बाबरनामो, अकबरनामो, आईने-अकब्री, हुमायूंनामो, जहांगीरनामो, शाहजहांनामो, 
बादशाहनामो, मआसिरे-आलमगीरी अर ओरंगजेवनामो आद घणा नामी है। 

अंग्रेजी-राज में तो इतिहास लिखण री रीति में क्रांतिकारी बदव्ठाव आयग्यो। 
इण काल गा इतिहासकार इतिहास लिखण में आ विधि सरू करदी कौ जिण सूं इतिहास 
'पढण आव्ठा खासतौर सूं तो राजनैतिक अर गौण रूप सूं सामाजिक अर धार्मिक स्थिति 
रो ई ज्ञान पाय सके। ओक बात अठ जरूर कैवणी पड़सी के अंग्रेज इतिहासकारां जिण 
इतिहास ग्रंथां री रचना करी, बै वैज्ञानिक तो हा पण इणरै साथे बै पूर्वाग्रह सूं ई ग्रसित 
हा। वां भारतीय इतिहास री पोथ्यां में इसी-इसी बातां लिख दी, जिणां नें भारतीय 
सभ्यता अर संस्कृति नैं नीचो दिखाण री कवायद कही जाय सके। अंग्रेज इतिहासकारां 
भारत रै जनसाधारण रै क्रियाकव्पां, उणरी अवुभूतियां अर सुख-दुख ये कोई विवरण 
देवणो आपरो ध्येय नीं मान्यो। इणरे बावजूद इण काल रा इतिहासकार इतिहास लिखतां 
धकां उण बगत री पुणातात््विक सामग्री, जिणमें मूर्तियां, भवन, अभिलेख, औजार, 
गुफालेख, शिलालेख, सिक्का, स्मारक-खंडहर, साहित्यिक सामग्री अर बिदेसी लोगां 

झगे इतिहाम सांमो आवण में मदत मिले है। इणर अलावा आज इतिहास लिखण आउछे 
है सांमी आ समस्या ईं कोनी क॑ विदेसां में उणरे विषय सूं सम्बन्धित सामग्री उणनें 
उपलब्ध नी हुय सके अये यो विदेसां में पड़ी सामग्री रो माइक्रों फिल्‍म बणवायने 
आप करे मंग्रवाय सके है। 

आज रो इतिहास राजा-महाराजावां रो, सुल्तानां-बादशाहवां रो अथवा लाट-गवर्नरां 
से इतिहास नो हुयने जन-साधारण रै जीवण रो, उ्ण विगसाव रो लेखो-जोखो है। उण 
माय कल्पना अर धारणा मैं स्थान कोनों। आज वैज्ञानिक-इतिहास रो सम्मान है। औ 
ईज आज प्रामाणिकता रै इतिहास रो सरूप है, जिण मांय मिनख री प्रधानता मी हुयने 
समाज री प्रधानता है। 

रे विवरणां ये भी पूरो उपयोग करणो सरू कर दियो हो। 
अठ ओक बात ओर ई ध्यान राखण जोग है के मुगल-काल आर अंग्रेजी-राज 
में मुगल-बादशाह अर अंग्रेज इतिहासकार री देखादेख उण बगत री रियासतां रा राजा 
भी आप-आपरी रियासतां रो इतिहास लिखावणो सरू कर दियो। फव्ठसरूप राजस्थान 
री राजपूत रियासतां रा राजावां सैकडू इतिहास लिखवा दिया। सरू में औ इतिहास 
वंशावत्ठियां अर ख्याता रै रूप में लिखवायो गयो। इण तरे री पोथ्यां में मुंहता नैणसी री 
ख्यात, बाकीदास री ख्यात, दयालदास री ख्यात, कर्मचन्द्र वंशोत्कीर्तनम्‌, देस-दरपण, 
आयख्यान कल्पद्रुम अर तवारीख यज बीकानेर आद घणी मानीजती रचनावां है। 
जगत रै परवाण राजा-महाराजा आपरे राज्य सूं बारै या इतिहासकार नैं आपरै 
अठे बुलायनै इतिहास लिखावण लाग्या। आं इतिहासकारां जिण-जिण राज्यां रा 
इतिहास लिख्या, बै पईसा लेयनै ई लिख्या। इण कारण सूं इतिहासकार नें इतिहास 
लिखती बगत राजा री रुचि रो पूरो ध्यान राखणो पड़तो। राजा रा नुमाइंदा इतिहासकारां 
रै सांमी बा सामग्री ई राखता, जिणसू उणांरै वंश री गौरव-गाथा ई लिखी जा सकती ही 
अर दूजी सामग्री, जिणसू कोई कमजोरी सांमी आवै, उणनैं चौड़ै नीं आवण देंवता। 
स्वतंत्र भारत में इतिहास लिखण में आज नूंबी-नूंवी रीतियां अपणायी जाय 
रही हैं। इण रो कारण औ है कै आज इतिहास लिखण आद्गं रै साथै-साथै इतिहास 
पढण आव्ठं री रुचि ई बदव्गी है। बे राजावां री उठा-पटक, जुद्ध अर सन्धियां रै 
बाबत पढ़ता-पढता ऊबग्या। अब बै उण बगत रै आर्थिक, सामाजिक अर धार्मिक 
चदव्ठावां बाबत ज्यादा सू ज्यादा जाणणी चावै। इण कारण सूं आज देस रै 
विश्वविद्यालयां अर शोध-संस्थावां रै माध्यम सूं प्राचीन, मध्य अर आधुनिक भारत रै 
जन-साधारण री आर्थिक स्थिति रो विशेष रूप सूं किसानां माथै पड़ण आल भार रो, 
विणज-व्यापार रै सरूप रो, जन-जातियां अर अनुसूचित जन-जातियां रै रहण-सहण 
शो पूरो लेखो-जोखो घणी बारीकी सूं इतिहासकार लिख रहा है। 
इणां रै साथे देस ने अंग्रेजां सूं स्वतंत्र करावण में जन-साधारण काई भूमिका 
'निभायी आद इसा विषय हैं, जिणां माथे पुरजोर सूं शोध-खोज करी जाय रही है। आज 
रो इतिहासकार इण विषया भाथे शोध करती बगत देस भर में फैल्योड़ा संग्रहालयां, 
अभिलेखागारं अर गैर सरकारी शोध-सामग्री रो यूरो लाभ उठा रह्मा है। आज रो 
इतिहासकार उण बगत री सरकार री गोपनीय सूं गोपनीय सामग्री नें देखने नूंवो इतिहास 
लिखण सारू स्वतंत्र है। 
नूंवां विषयां में शोध रै साथे उण बगत री स्थिति जन-साघारण मैं समझावण 
सारू आज रा इतिहासकार आंकड़ा अर उणां माथै आधारित ग्राफ रो उपयोग ई करण 
लाग्या है। इण खातर जठै संभव है, इतिहासकार कम्प्यूटर रो उपयोग ई कर रहा है। 
आज देस में इतिहास रा विपयां ने लेयनै बडा-बडा अधिवेशन अर सेमिनायं हुवे, 
जिणां में देस-विदेस रा इतिहासकार उणारै बारे में नूँवी-नूंवी जाणकारी देवै। इणसूं 


कक अंकल पी जा 


खरों इतिहास सांमी आवण में मदत मिल है। इ्र अलावा आज इतिहास लिखण आब्डे 
है सांमी आ समस्या ई कोनी क॑ विदेसां में उणरै विषय सूं सम्बन्धित सामग्रों उणनें 
उपलब्ध नीं हुय सके। अब थो विदेसां में पड़ी सामग्री री माइक्रो फिल्‍म बणवायने 
आप कनै मंगवाय सक॑ है। 

आज गे इतिहास राजा-महाराजावां रो, सुल्तानां-बादशाहवां से अथवा लाट-गवर्नरां 
रो इतिहास नों हुयने जन-साधारण रै जीवण रो, उणरै विगसाव रो लेखो-जोखो है। उण 
मांय कल्पना अर धारणा मैं स्थान कोनों। आज वैज्ञानिक-इतिहास से सम्मान है। औ 
ईंज आज प्रामाणिकता रै इतिहास रो सरूप है, जिण मांय मिनख री प्रधानता नीं हुयने 
समाज री प्रघानता है। 


इविदास ये साच/89 


चआमचोरी 


आज दुनिया भर रा समाजशास्त्री अर कानून आप आपरे देस री अपराध 
प्रवृत्तियां मैं रोकण सारू बारी प्रकृति अर कारणां रो अध्ययन करता मिंगे आवै। पण 
दुनिया भर में खासकर लुगायां साथै होवण आव्या अपराधां में व्याभिचार प्रमुख है। आं 
अपराधां थास्ते राजस्थानी में अक शब्द प्रचलित हो- 'चामचोरी', आ चामचोरी 
मानवीय दुरबक्ताबां रै कारण ठेट सूं हुवती रह्यी है। 

मध्ययुगीन राजस्थानी रजवाड़ां रै बगत में इसे अपराधां वास्तै कांई सजा 
दिरीजती, बांरो निपटारों कियां करीजतो, इत्याद तथ्य समाज शास्त्रीय अध्ययन री दीठ 
सूं घणा महताऊ है। उण बगत री रियासती बहियां सूं इण बाबत मोकब्ठी जाणकारी 
मिलै। सतरवीं सदी सूं लगायनै बीसवीं सदी त्ताईं रो इण भान्त रो रेकार्ड राजस्थान राज्य 
अभिलेखागार में मोकव्ठो है। बीं बगत रियासती व्यवस्था मुजब हरेक रियासत में 
अपराध सम्बन्धी अभिलेख श्रृंखला न्यारै-न्यारै नांवां सूं दर्ज रैवती। इण आलेख में 
कोटा रियासत रै इसा को अभिलेखां रो हवालो दिरीज रह्यो है। अभिलेखां सूं जाण पड़े 
के इसे मामलां में जिको डंड मूठ करोजतो बो हर रियासत में आमदनी रो ओक सीगो 


हो। 

कोट रियासत में जिका इसा मामला चाल्या, उणां में राजा अथवा पंचायत 
किण भान्त रा फैसला किया, आ बात जाणणी आज रै संदर्भ में घणी रुचिकर है। इसे 
मामलां या फैसला उण बगत गुण-दोप देखने करया जावता जिणमें सामाजिक मूल्यां री 
अहम भूमिका रैवती। उदाहरण सरूप कोटा रियासत रा कीं मामला इण भान्त है- 

।. वि. सं. 820 री बात है। कोटा महागजा रै सांमी व्याभिचार सम्बन्धी ओक 
मामलो आयो। इण मामलै में ओक लुगाई साथै अक आदमी रा गैर ताललुकात बताईज्या 
हा। महाराजा जद दोनूं नैं आप-आपरी सफाई देवण रो अवसर दियो तो दोनूं जणां 
मामलै नैं ईर्ष्यावश मनगढ़ंत बणायोड़ो कैवतां खुदोखुद नें निर्दोप बतायो। इण माथे 
महाराजा हुकम दियो के जे बै दोनूं निर्दाप है तो लुगाई नें माता समान मान आदमी मैं 
बी रो स्तनपान कर लेवणो चाहीजै। महाराजा रो हुकम मान'र आदमी जद लुगाई रो दूध 
चूंघ लियो तो बै दोनूं निर्दोष छूटग्या। 

2. कोटा रिसायत री बही में वि. सं. 866 रो ओक मामलो दर्ज है। इणमे चेचट 
गांव निवासी काछी खेतै माथै ओक लुगाई सागै चामचोरी (व्याभिचार) रो इल्जाम है। 
औ मामलो महाराजा सांमी आयो तो उणां काछी माथै बाईस रुपियां रो जुर्मानो करथो। 
इणमें सूं दस रुपिया राज रै खजानै में जमा हुया अर बारै रुपिया उण लुगाई मैं दिरीज्या 
जिण साथै चामचोरी हुईं हो। 

3. वि. सं. 888 में झालग़पाटण रै ओक ब्राह्मण माथै चामचोरी रो आरोप 
लाग्यो। सुणवाई में मामलो सही साबित हुयां महाराज उणनैं देस निकाव्ठो देय दियो। 

ये साथ 


थोड़ा दिनां पछै देस बदर हुयोड़ ब्राह्मण झालरापाटण आयनै आपरे बेटै रो ब्यांव करणै 
री इजाजत मांगी पण बा नीं मिली। अठे उल्लेख जोग बात आ है कै कोटा रियासत मे 
इसा अपराधां वास्ते बों बगत ओक हजार रुपिया डंड सूं लेयने देस निकाले तांईं री सजा 
दिरीजती। 

4. वि, सं. 893 में सोरसन गांव रो ओक लुहार चामचोरी रा अपराध में 
पकड़ीजग्यो। महाराज इण मामले में लुहार माथे ] रुपियां रो डंड घाल्यो अर राज री 
25 बीघा बंजड़ धरती ने हत्ठ सूं आछी तरयां जोतनै त्यार करण रो हुकम दियो। 

5, वि. सं. 900 में कोटा नगर रै ओक महाजन उठै री लुगाई माथे व्याभिचार 
में लिप्त हुवण रे आरोप लगायो। लुगाई दरबार में हाजर करीजी तो उण खुद नें निर्दोष 
बतावतां शिकायत करणिया माथै आरोप लगायो कै उण उणगोे चरित्रहनन करण खातर 
उण माथै सफा कूड़ो आरोप लगायो है। इण माथै शिकायत करणियै नैं आरोप सिद्ध 
करण रो अवसर दिरीज्यो पण वो सिद्ध कर नीं सक्‍यो। इण भाथै उणनें सजा हुयगी अर 
लुगाई निर्दोष छूटगी। 

6. वि, सं. 92 में बारां रै शाह सिरिया माहेश्वरी रो बेटो चामचोरी में 
पकड़ीजग्यो। पंचायत सांमी मामलो आयो तो पंचां फैसलो दियो कै पैली तो पाटण 
जायने श्री जी नें भेंट चढावै। पछे न्‍्यात रा च्यार जणा नें आपरै घर लिजायनै जिमावै। 
तद बो न्यात में लियो जासी। इण फैसलै मुजब कसूरवार पाटण तो जाय आयो पण जद 
न्यात रा च्यार लोगां नें जीमण खातर बुलाया तो कोई नों आयो। कसूरवार महाराजा नें 
'फरियाद करी के न्यात रा च्यार जणां राज रा हुकम सूं उणरे घरां जीमण नें भेज्या जावै। 

प्रण महाराज इण काम सारू आपरी असमर्थता प्रगट करी अर कसूरवार न्यात बारे ई 
रद्यो। पंचायत रो फैसलो कायम रहयो। 

चामचोरी रै मामलां में ऊपर लिख्या फैसलां सूं अबार रा समाजशास्त्री उण 
बगत रा नैतिक मूल्यां सूं अवगत हुय सके। इणरै साथै आज भारतीय दंड संहिता में इण 
भान्त रै अपराधां वास्‍्तै सजावां रा जिका प्रावधान है, उणां रो तुलनात्मक अध्ययन 
करने समाज में जिकी नैतिक मूल्यां री गिरवट आय रही है उणसूं लोगां नें अवगत 
कराया जाय सके। 


इतिहास ये साच/9 


तीरथां रो तीरथ : कोलायत धाम 


अरावली पर्वत रै आधूण अर उत्तराध-अगूण में राजस्थान रो मरु-प्रदेस 
60,000 वर्ग मील मांय फैल्योड़ो है। इण मांय जैसलमेर अर बीकानेर री समूल्ठी जूनी 
रियासत, जोधपुर रो घणकरों भाग अर जयपुर रै शेखावाटी रो इलाको भेव्ठो है। 
मानव-इतिहास रै प्राचीनतम काछ्ठ सूं आज तांईं राजस्थान रो औ मरु-प्रदेस मोकब्ठी 
गौरवपूर्ण हलचलां सूं भरथोड़ी जिंदगी री साखी रह्यो है। पवित्र प्राचीन सरस्वती नदी रै 
कांठै सारस्वत प्रदेस री सभ्यता अर संस्कृति रै छेत्र में स्थित वर्तमान में प्रगति री 
'करवर्यं लेवतों ओ विशाल मरुधरा रो रेतीलो सागर कदैई पाषाण-कालीन सभ्यता रो 
औओक प्रमुख केन्द्र हो। अठे आयै लोगां वेद ऋचावां री रचना करी। अठै ई बै सूत्र रच्या 
गया, जिणां में प्रकृति, आत्मा, विश्व अर बार दार्शनिक सम्बन्धां रै गहन सवालां माथे 
गृढ़ अन्वेषण अर विश्लेषण कर्यो गयो। विश्व संस्कृति नें इण साहित्य पर आज ई 
घणो गीरबो है। आपरी अतिहासिक परम्परा रै मुजब भुगलां रै शासनकाल में औ 
'मरु-भाग देस री कला, साहित्य अर संस्कृति नैं घणो योग दियो। चित्रकला री शैली रा 
नूँवा-नूंवा रूप अठै पनप्या, कलात्मक दस्तकारी रो विकास हुयो, काव्य रा मधुर 
भक्तिपूर्ण छन्‍द अठे रच्या गया। 
बिंयां तो राजस्थान रै इण मरुभाग में मोकव्ठा कलात्मक मिंदर अर प्रसिद्ध 
धार्मिक स्थान है पण बीकानेर नगर सूं कोई 50 किलोमीटर दूर कोलायत नांव रो तीर्थ 
धार्मिक दीठ सूं आपरो खास महत्त्व राखै। राजस्थान में तीर्थराज पुष्कर रै बाद सगव्ठा 
सूं बडो तीर्थ कोलायत ई बाजै। आज ई जद कदैई बीकानेर रै आसै-पास रा लोग 
हरिद्वार जावै तो बोनें बठे रै लोगां सूं सुणणो पड़े कै थै कपिला तीर्थ (कोलायत) नें 
छोडने इण हाडां-तीर्थ हरिद्वार में काई लेवण ने आया हो ? इण बात सूं आज ई 
'कोलायत तीर्थ री महिमा सांमी आबै। कोलायत शब्द कपिलायतन रो अपभ्रश है, जिण 
रो मतलब है कपिल मुनि रो आश्रम। कह्यो जावै है कै अठै कपिल मुनि आपरी मां 
देवहूति मैं सांख्य-दर्शन रे ज्ञान दियो अर करड़ी तपस्या करी। अठे उत्तंक मुनि रै 
तपस्या करण अर बींमें विघधन घालण आनढे रेत में लुक्योड़े दैत्य घूंघूं नें राजा 
कुबलयाश्व मार्थो हो। कोलायत तीर्थ रै महातम रै बारै में स्कन्द पुराण में सूत्र ऋषि 
आपरे सौनकादि मुनियां नें कह्यो है कै औ कपिलाश्रम (कोलायत) सतजुग में घणों 
प्रसिद्ध हुयो हो पण कब्ठजुग में देवतावां इणनें गुप्त कर दियो। सूत्र ऋषि री इण बात रो 
आज रा घणकगश विद्वान औ मतलब लगावै कै कब्जजुग में जद मिनख शरीर नें कष्ट 
देयनै कड़ी तपस्या करण में असमर्थ हुय जासी तो बै थोड़े परिश्रम सूं ई घणों 
पुण्य-लाभ हुवण सूं कोलायत तीर्थ में स्नान कर, देवतावां रो घ्यान घर, आप आपरी 
मनचाही गति नैं प्राप्त कर लेसी। इण कारण दूजा तीर्थ अर देवतावां ये ग्रभाव कम हुय 
जासी। पण लोगां पर कृपा कर भगवान स्कन्द देव कल्जुग में इण गुप्त तीर्थ नें सगव्ठां 

लोगां खातर प्रकट कर दियो। इणीं भान्त कोलायत तीर्थ रै महातम रै बारे में ओर भी 
मोकब्ठी कथावां प्रचलन में है। आं मांय सबसूं ज्यादा प्रचलित कथा इण भान्त है- 

गुर्जर प्रदेस में अवोतिकापुरी में अओक वाणियो विणज-व्यापार करतो। उण रो 
बेरो आंधो हो। ओक दिन उणरी दूकान माथै मरु-भूमि रा मूंग बिकण मै आया। चाणियै 
रो आंधो बेटो जद मूंगां ने आपरै हाथां में लिया तो बानें छाती सूं लगाय लिया। इणरै 
साथै ई उणनें आपरै पूर्व-जन्म री याद आई। वो कैवण लाग्यो कै आं मूंगा नें म्हैं 
मरु-प्रदेस में घणा ई खाया। उण समय म्हें हिरण री जूण मांय हो अर कपिलायतन रै 
खेतां में चर्या करतो। अक दिन जद म्हैं ओक जात रै विरछ सूं माथे री खाज मिटावण 
सारू रगड़का देवण लाग्यो तो बिरछ री थोथ में म्हारा सींग उन्ठझग्या। म्हें बांनें 
निकाछण सारू घणो ई आफव्त्यों पण सफल नीं हुयो अर तड़फा तोड़तों बठे ई 
मरग्यो। म्हारी अस्थियां तो बिरखा रै पांणी रै बहाव साथै कपिलायतन तव्ठाब में बहगी 
पण प्रमाण-सरूप म्हारो माथो आज ई उण जाछ रै विरछ री थोथ में अटक्यो पड़चो है। 
कोई म्हारै उण माथै नें कपिलायतन रै तव्ठाब में नहांख देवै तो म्हारी आंख्यां री जोत 
पाछी आय सके। वाणियै रै आंधै बेटे री आ बात जद पूरी कर दी गई तो सांच्या ई 
उणरी आंख्यां री जोत पाछी आयगी। तद सूं कपिलायतन तीर्थ रो महातम बधतो ई 
गयो। 

'कोलायत रै उत्तराध मे जागीरी नांव रो ओक तव्ठाब है, जिणरै बारे में कह्मो जावे 
है के अठे पौराणिक काठ में याज्ञवल्क्य मुनि तपस्या करी। 

* कोलायत तीर्थ धार्मिक महत्त्व रै साथै-साथै सैकड़ां वरसां सूं विणज-व्यापार 
रो ई ओक केन्द्र रह्मो है। बीकानेर अर जैसव्ठमेर कानीं जावण आब्ठा व्यापारी काफिला 
'कोलायत हुयने ई आया-जाया करता। कोलायत रै मेने माथै दूर-दूर रा व्यापारी आयने 
आपरो माल विछायत रै रूप में वेचता अर पशुआं री खरीद-फरोख्त ई करता। लाखी 
जंगव्ठ सूं लायोड़ा घोड़ा तो अठे वारला व्यापारी घणै चाव सूं खरीदता। अठै रै 
विणज-व्यापार सूं बीकानेर रै राजा नै हजारां रुपियां री सालाना आमदनी हुया करती। 
इण बात रो पतो बीकानेर रो जूनी बहियां सूं लागै। पण बीसवीं सदी रै पैलडै बरसां में 
कोलायत रो व्यापारिक महत्त्व कम हुयग्यो। इण रो कारण देस रै परम्परागत मारगां रो 
हास हुवणो है। व्यापारियां आपरा मारग बदव्ठ लिया, जिणसूं कोलायत रै मारग सूं बांरो 
आवशणो-जावणो भोत कम हुयग्यो। 

'कोलायत में काती महीने री पूनम नें मेव्ठो भरीजण री परम्परा सैकड़ां बरसां सूं 
कायम है। मेल्ठे माथै राजस्थान अर इणरै आसै-पासै रै इलाके रा हजारूं तीर्थजात्री अठे 
आबवै है। इण दिन पौ फाट्यां पैलां ई जात्री कोलायत रै तब्ठाब में स्नान करणो सरू कर 
देवे अर तव्ठाब रै 52 घाटां में घूम-घूमने पाणी में गोता लगायनै अपणै आपनें धन्य 
समझी। आं 52 घाटा नैं बीकानेर री महाराण्यां समै-समै पर बणवाया है। घाटां रै ऊपर 
सैकड़ां बरस पुराणा पीषव्ठ रा पेड है, जिका जात्रियां नैं छियां देवे है। जात्री लोग स्वान 


इतिहास ये साच/95 


करा पछे कपिल मुनि रै मिंदर, जिणमें विष्णु, शिव, गणेश, सूरज अर रामदेवजी री 
मूर्तियां बिराजै है अर कृच्छोदर (पतवन्ठै पेट रो गणेश) रै मिंदरां रा दरसण कर बारी 
आतती में भाग लेवै। अठै कपिल मुनीश्वर रै मिंदर रै बाबत ओक बात बतावणी उचित 
है के मिंदर री फेरी में च्यारूं कांटां में भाभियां री मूर्तियां बण्योड़ी है, जिका आज 
अनुसूचित जाति में आबै। आ बात बताबै कै ई मिंदर मांय सब जात-पांत रै लोगां नें 
मान्यता री छूट ही। 

तत्ाब रै किनारै-किनारै दूर-दूर सूं आयोड़ै हठजोगियां रो प्रदर्शन ई मेब्डै रो 
आकर्षण रैबै। कोई जोगी कांटा ऊपर सूतो दीखै तो कोई ठण्डै पाणी रै कूंड में रातभर 
खड़दो दीखै। कोई ओक यटाग रै पांण ऊभो है तो कोई चारां कानीं आग लगायने उणरै 
बिचान्रै बैठयो दीखे। घणकरा जात्री तब्ठाब में स्नान रै बाद मिंदरां रा दर्शन करै अर पछ्ै 
आं हठजोगियां रा दर्शन करै। जात्री लोग श्रद्धा मुजब पईसा-टक्कां सूं बांरी सेवा ई 
करै। सांझ री बगत जात्री लोग दीया जव्ठायनै तब्ठाब में छोडै, जिणसूं दीपमालिका रो 
दरसाव देखता बणै। 

कोलायत में सेठ-साहूकायां रै अलावा दूजा लोग ई आप आपरी जातियां री 
धर्मशाव्ठावां बणाय राखी है, जिकां में मेल्ठे मगरियै रै बगत बै आराम सूं ठैर जावै। मेब्ठै 
रै मौके लोगां रो बडो समुदाय देख आजकाल सामाजिक चेतना मैं जगावण सारू 
जनसम्पर्क विभाग, स्वास्थ्य विभाग अर समाज-कल्याण विभाग आपरी प्रदर्शनियां अर 
चलचिग्रां गे आयोजन ई करै। 

'कोलायत आपरी खनिज सम्पदा रै कारण दूर-दूर तक प्रसिद्ध रह्मो है। अठै री 
मुल्तानी मिट्टी (मेट) तो सैकड़ां बरसां सूं ऊंठां रै ऊपर लदनै दूर-दूर तक पूगती रह्यी 
है। सन्‌ 92! में महाराजा गंगासिंहजी कोलायत मैं रेल मारग सूं जोड़ दियो, जिकी सूं 
बारै रा लोगां नें अठै पृणण में आसानी हुयगी। साथे ई कोलायत री खनिज-सम्पदा ई 
भारी मात्रा में बारे जावण लागगी। आज कोलायत पंचायत समिति रो मुख्यालय है, 
जिणरै माध्यम सूं कोलायत अर आसै-पासै रा गांवां रो विकास हुय रह्यो है। कोलायत 
पंचायत ईं आपरै सीमित साधनां सूं इण कस्बै ने नूंवो रूप देवण रो प्रयल कर रहा है। 

राजस्थान मांय नगरीय विकास 
(जयपुर नगर थरपणा रै अतिहासिक संदर्भ में ) 


राजस्थान राज्य अभिलेखागार, बीकानेर आपरै अठे स्वदेसी ढंग री अभिलेख 
सामग्री सारू देस-विदेस रा शोध-अध्येतावां सारू आकर्षण रो केन्द्र रह्मो है। इणमें 
ओकठ राजस्थान री लगटगै सगव्ठी रियासतां री अभिलेख श्रृंखलावां राजस्थानी 
जनजीवण रै सगत्है पखां नें उजास में लावण में सिमरथ है। आं रियासतां रै नगरीय 
विकास री जाणकारी ई इणसूं अछूती कोनीं। कोटा, जयपुर, जोधपुर, बीकानेर अर 
उदयपुर राज्यां रै साथै दूजी सगव्ठी रियासतां रा अभिलेखां में बठै री राजधानियां रै रूप 
में विकसित करीज्या नगरां रै लगोलग विकास री विगतवार जाणकारी मिले। इणर साथे 
आई बात उल्लेख जोग है कै इण भान्त री जाणकारी अभिलेखां रै अलावा आं नगरा रै 
आसै-पासै रा धार्मिक अर सार्वजनिक स्थानां पर लाग्योड़ा शिलालेखां अर निजू छेत्रां 
में खास रूप सूं साहित्यिक ग्रंथां यथा “बीकानेर गजल” अर 'जैसब्ठमेर गजल' आद में 
सांवठै ढंग सूं मिलै। इण आलेख में राजस्थान राज्य रै मुख्य नगर जयपुर रै क्रमिक 
विकास सूं सम्बन्धित राजस्थान राज्य अभिलेखागार में उपलब्ध अभिलेख-श्रृंखलावां 
री जाणकारी देवण रो प्रयास करीज्यो है। 
आमेर (जयपुर) राज्य रै मुगलां री केद्धीय सत्ता रै सागे गहरे सम्बन्धां री 
जाणकारी जगचावी है। इणरै फव्ठसरूप जयपुर राज्य रा हरैक छेत्र पर मुगल-प्रभाव 
रह्यो। जयपुर राज्य री अभिलेख निर्माण प्रथा ई इणसूं अछूती नीं रह्मी। औ ई कारण है 
'के जयपुर राज्य री अभिलेख श्रृंखलावां में परवाना, डोल, चिट्ठियात, तोजी, जमाखर्च, 
स्याह, हजूर, अखबारात, दस्तूर, कोमवार, खरीतेजात, रुक्का, जेर, याददास्ती, निरख 
बाजार, अर्जदास्त, स्याह बकाया, रोजनामा, इमारत, लिखत अर फरद आद नाव री 
उप-श्रृंखलावां ई मिलै। जयपुर नगर रै विकास री कहाणी जयपुर री ऊपर कथ्योड़ी 
सगव्ठी अभिलेख श्रृंखलावा में बेसी-थोड़ी रूप में उपलब्ध हुवै। आं मांय सूं घणकरी 
अभिलेख श्रृंखलावां राजस्थानी भाषा री ढूंढाड़ी बोली में लिख्योड़ी है। कीं श्रृंखलावां 
'फगत फारसी भाषा में ईज मिलै तो कीं फारसी अर राजस्थानी दोनूं भाषावां में मिलै। 
आमेर रै शासक सवाई जयसिंह सन्‌ 727 मे जयनगर (जिणनें आज जयपुर 
कैबै) नें बसावणो सरू करयो। अभिलेखां सूं जाणकारी मिले के इण नगर रो नक्सो 
विद्याधर नांव रै अक बंगाली बणायों हो! संवत्‌ 784 रै परवाने मुजब इण नगर नें 
आमेर अर सांगानेर छेत्र रै बिचाव्ठे बसावण री योजना बणाईजी ही। जद इण नगर री 
बसावट सरू हुयी तो सगब्गंं सूं पैलां संवत्‌ ।784 में आमेर रे ओक गांव श्री सामीदत्त 
दीक्षित नांव रै ब्राह्मण नें संकव्ठप सरूप दिरीज्यो हो। राजकीय अभिलेखा सूं जाणकारी 
मिलै के संवत्‌ 768 सूं पैलां ई नगर में राज्य रै शासक सवाई जयसिंह रो मुख्य भवन 

*जयनिवास' बणने त्यार हुयग्यो हो। संवत्‌ 768 र 'स्याह हजूर” सूं जाणकारी मिले क॑ 
जद औ भवन बनणै त्यार हुयग्यो, तद उणरै दशंगा मोहनदास महाजन नें पुरस्कृत 
करीज्यो। संवत्‌ 883 में जयनिवास में पाणी पुगावण सारू ओक नहर लावण री 
योजना बणाईजी। जयपुर नगर उण जाग्यां बसायो गयो जठँ पैलां सूं कई लोग रैबता हा। 
आं लोगा ने बेदखल करने मुआवजो देवण री व्यवस्था करीजी अर उणरै बाद संवत्‌ 
]784 में आगे रो निर्माण-कार्य करीज्यो। 
नगर मांय निर्माण कार्य सारू सामग्रो री लदाई सारू संवत्‌ !784 में किणी 
साहबराम नांव रै आदमी मैं बढध-गाडां आद री व्यवस्था रो काम सूंपीज्यो। संवत्‌ 
784 रै अक परवान मुजब राज्य कानी सूं आमेर राज्य रा सगव्ठा जागीरदारां नैं आदेस 
दिरीज्यो कै वै आप-आपरी हवेलियां नूंवे नगर में बणावै। इणरी ओवज में आमिल अर 
अमीनां नें जागीरदारां सूं सैकड़ै दीठ दस रुपिया रकम वसूल करण रो आदेस दिरीज्यो। 
थोड़े बगत बाद संबत्‌ 786 में आमेर रा ब्राह्मणां अर महाजनां नें ई जयपुर नगर में 
बसण सा निर्देश दिरीज्या। 
सवत्‌ 788 री याददास्ती सूं सूचना मिलै के उण बगत ताईं जयपुर नगर मांय 
राजा आयमल री हवेली ई बणने त्यार हुयगी ही! इणरै पछै संवत्‌ 790 में जयनगर 
(जयपुर) २ दूर-दूर रा इलाकां नें विकसित करीज्यो। आंमें जब्ठईमहल, नगर झोटवाड़ा, 
राजचौक, महल सतखणा, जंज, घाट का दरवाजा अर शहर काट आद प्रमुख हा। शहर 
से पर्यावरण संतुलन वणायो राखण सारू औ जरूरी हो के नगर में बाग-बगीचा लगाया 
जावे। संवत्‌ 790 री ओक चिट्ठी सूं जाणकारी मिलै के महाराजा आपरै दीवान 
रामनारायणदास अर विद्याधर नें आदेस दियो कै वै नगर मांय ओक नौंबू रो बगीचो 
'लगवावै। बाद में इण बगीचे नें मानसागर री पाव्ठ ताँईं बधावण रा आदेस दिरीज्या। 
इण॑ भान्त जयपुर नगर रो विकास बराबर हुंबतो रह्मो अर नगर में अबाध गति 
सूं भवनां रो निर्माण ई हुवण लागग्यो। तोजी जमाखर्च संवत्‌ !790 सूं जयपुर नगर रा 
अनेक भवनां माथै हुवण आन्है खर्च रै विगतवार ब्यौरे री जाणकारी मिलै। स्याह हजूर, 
संवत्‌ ।79। में सतखणा महल रै निर्माण करणै पर उस्ता खेमा, विद्याधर बंगाली अर 
हृदयराम पुरोहित रो राज्य शासक री तरफ सूं सम्मान करीजण री जाणकारी उल्लेख 
जोग हैं। संवत्‌ 793 रै स्याह हजूर मुजब ब्रह्मपुरी रै डूंगर (पहाड़) माथे ठाकुरश्री 
गणेशजी रो मिंदर बणाइज्यो! 
उगणीसवों सदी रै उत्तरार्ध में नगर मांय कई आधुनिक सुविधावां उपलब्ध 
'कराईजी। संवत्‌ 909 में नगर में “टाउन हॉल' री नींव रै मुहूर्त री विस्तार सूं विगत 
उपलब्ध है। इणीं भान्त संवत्‌ 932 रै स्याह हजूर सूं जाणकारी मिलै कै इणीं बरस 
शहर मे पैली बार मैस री लालटेण लगाईजी जिणसूं कै चोखो च्यानणो हुय सकी। संवत्‌ 
930 में आमेर-सांगानेर सड़क रो रामगंज बजार रै बिचाल्है सूं निर्माण कार्य करावण 
री जाणकारी सूं जयपुर मैं सडकां सूं किण भान्त जोड़ीज्यो, इणरी विगतवार सूचना 

मिले! संवत्‌ 856 री जेक-श्ृंखला सूं जयपुर में पैली पुलिस चौकी थरपीजण री 
जाणकारी हासिल हुवे। 
इणीं भान्त संवत्‌ 786॥ अर !865 में शहर में डाक बांटीजण रा नेम-कायदा 
अर टेलीग्राफ आफिस थरपित करीजण सूं सम्बन्धित सूचना मिलै। संवत्‌ 924 में 
जयपुर मांय रायल कौंसिल री थापना अर उणरी पैली बैठक रै आयोजन री जाणकारी 
मिले। इणों बरस जयपुर में पंडित शिवदीन री हवेली मांय जयपुर राज्य रो पैलो 
अजायबधर थापित करीजण री योजना रो महाराजा जयपुर निरीक्षण करयो। इणीं भान्त 
संवत्‌ !925 में ठाकुर श्री आनन्द बिहारीजी रै मिंदरां में नगर री पैली म्यूनिसिपैलिटी 
थरपित करीजण री सूचना मिले। संवत्‌ 935 रै स्याह हजूर में रामप्रकाश नाटकघर रे 
'उद्घाटण समारोह रो विवरण मिलै। 
जिण भान्त जयपुर में नूंवा भवन बण्या, उणीं*ज भान्त नगर में विणज-व्यापार 
नें वधावण सारू ई कई प्रयास करीज्या। संवत्‌ 784 रै परवानै सूं जाणकारी मिले की 
राज्य री तरफ सूं व्यापारियां नें जयपुर नगर में दुकानां अर हवेलियां बणवायने आपरो 
विणज-व्यापार सर करण रो आग्रह करीज्यो। इणीं उद्देश्य सारू संवत्त्‌ 784 में ई 
दिल्ली सूं सेठ भीखणराम चौधरी नें जयपुर में बुलवायने सर्राफा रो काम सरू करण 
सारू कहीज्यो! संबत्‌ 785 में आगरा शहर में जरी-गोटे रो काम करण आव्ठा 
दस्तकारां नें जयपुर नगर में आपसो धंधो सरू करण सारू सुविधावां दिरीजी। इत्तो ई 
नीं, इणीं बरस वारै रो जिको कोई व्यापारी जयपुर में धंधों सरू करणों चांवतों उणनें 
कई तरै री रियायतां रो भरोसो दिरीज्यो। संवत्‌ 785 में ईज आगरा री भान्त गुजराज में 
पारीचा अर मुखमल बगैरे बणावण आव्ठा कारीगरां ने जयपुर नगर मांय आपरो 
विणज-व्यापार करण सारू कह्मो गयो। इणीं बरस सेठ धनश्यामदास चौधरी नें जयपुर 
री चौधराहट सूंपीजी अर उणमैं दूजा व्यापारियां सूं लीरीजण आज दस्तूरी रा 
नेम-कायदा बणावण रो कहीज्यो। संवत्‌ 786 में बीकानेर रा व्यापारियां नें जयपुर में 
दुकानां अर हथेल्यां बणायने रैवण सारू न्यूंतो दिरीज्यो। संवत्‌ 790 में जयपुर नगर रा 
प्रमुख बजार माणक-चौक री दुकान नें फगत 25 रुपिया में खरीदण री जाणकारी 
उल्लेख जोग है। नगर में व्यापारी ई वस्तुआं अर जीन्सां रा भाव तै करता हा। संवत्‌ 
784, 790, 820 अर 826 रै अर सिरै ड्योढो रै बजार भावां री जाणकारी आज 
ईं उपलब्ध है। 
जयपुर मगर रो जिण भान्त विणज-व्यापार री दीठ सूं विकास हुय रह्यो हो, 
उणीं भान्त सांस्कृतिक हलचल ई खासी बधगी ही। सवाई जयसिंह रो खगोल-शास्त्र 
सांमी जिको रुझान हो, वो जगचावो है! उणां जयपुर नगर में खगोल विद्या सम्बन्धी 
अनुसंधान सारू ओक केन्द्र थरपित कर दियो हो। इण केन्द्र में देस-विदेस सूं 
खगोल-शास्त्र सूं सम्बन्धित महताऊ ग्रंथां नैं लायनै अकठ करीज्या। संबत्‌ 787 री 
डोल री अभिलेख-शृंखला में किणीं नन्दराम ब्राह्मण रै मार्फत उलगबेग री ज॑ज गणित 

री सौ पानां री पोथी सूरत नगर सूं खरीदीजण री जाणकारी मिलै। इणीं भान्त संवत्‌ 
790 री तोजी इमारत में जयपुर नगर में खगोल-विद्या सूं सम्बन्धित यंत्रों रै निर्माण में 
लाग्योडा खगोलविदां नें मैणताने सरूप दिरीजी राशि री जाणकारी मंड्योड़ी है। 
दूजै सांमी डोल, संवत्‌ !777 री अभिलेख-श्रृंखला में जयपुर नगर स्थित 
गोविंदजी रै मिंदर में किणी रामनाथ बंगाली (लेखक) री बेटी ललता नैं कार्तिक सुदी 
2, संवत्‌ 777 सूं सेवा-पूजा सारू राखण अर उणरी ओवज में उणनें रोज डेढ सेर 
धान दिरीजण रो उल्लेख मिलै। अठै औ ई उल्लेखनीय है के जयपुर नएर में गोबिंद 
देवजी रै मिंदर रो धार्मिक अर सांस्कृतिक महत्त्व घणो हो। संवत्‌ 79 री याददास्ती 
अभिलेख-श्रृंखला सूं ठा पड़ै के नगर में गोविंदजी री मूर्ति नैं बाग जयनिवास में थापित 
करने उणरै भोग आद री व्यवस्था सारू दस रुपिया रोज रै हिसाब सूं देवण रो आदेस 
हो। संवत्‌ 7792 री डोल अभिलेख-श्रृंखला में इणीं गोविंदजी रै उच्छब-खरच सारू 
रकम जुटावण री जाणकारी ई उल्लेख जोग है। 
संबत्‌ 790 री याददास्‍्ती अभिलेख- श्रृंखला में किणीं बेदरू फिरंगी द्वारा 
'महाराजा सवाई जयसिंह नैं ओक पोथी भेंट कर्यां उणनें महाराजा री तरफ सूं बतौर 
इनाम दो सौ रुपिया दिरीजण री जाणकारी मिलै। जयपुर नगर में विविध हिन्दू-मुस्किम 
तिंवार ई मनाईजता हा। संवत्‌ 790 रै स्याह हजूर मुजब महाराजा सवाई जयसिंह रंगां 
रै तिंबार होती माथे जयपुर नगर रै मुख्य मारगां सूं होली खेलता लवाजमै रै साथे 
निकव्ठ्या। इणीं भान्‍्त संवत्‌ !798 री याददास्ती में जयपुर नगर री मोती डूंगरी अर 
दूजी इमारतां माथै रोशनी री सजावट करीजण री सूचना ई उपलब्ध हुवै। 
उगणीसवीं सदी रै जयपुर नगर में जीवण रै हर छेत्र में जिको विकास हुयो, 
'उणरी ई विगतवार सूचना राजस्थान राज्य अभिलेखागार रै जयपुर राज्य री महकमा-खास 
री पन्नावत्तियां में उपलब्ध है। 

डीडू सिपाही; अक विश्लेषण 


राजस्थान मांय सदियां सूं हिन्दू-मुस्किम जातियां में आपसी सद्भाव रो 
वातावरण रह्यो है। इतिहास इण बात रो साक्षी है क॑ आंमें ओक-दूजै री धार्मिक 
आस्थावां रै पेटे सम्मान रो भाव रहो है। इणरी पृष्ठभूमि में मुख्य भूमिका अठै रा 
रजवाड़ां रा शासकां री धर्म-निरपेक्ष नीति तो रहो, साथै ई मुस्व्ठिम जातियां में घार्मिक 
'कट्टरता रो अभाव ई रह्यो। शासक वर्ग ई आपसी प्रजा में कदेई धार्मिक उणमाद पैदा 
नीं हुवण दियो। ये तो सगव्ठे धर्मां रै लोगां नें समान दान-दिखणा देता अर उणोरै 
घार्मिक समारोह में भाग लेयने आपरो हेत ई जतावता। मुगलकाल में राजस्थान रा 
शासकां द्वारा मुगलां सूँ व्यांव-सम्बन्ध ई इण दिशा में खासा सैयोगी रह्या। 
मुस्कछिम-काल सूं ई भारत रै दूजा भागां री भान्त राजस्थान में ई कई राजनैतिक 
अर सामाजिक बदवब्ठाव आया, पण मुगल आक्रमणां रो मारवाड़ छेत्र रै सामाजिक 
'जीवण माथे खासो प्रभाव पड़यों। मारवाडु में औरंगजेब रै शासनकाल में इण छेत्र री 
कई हिन्दू जातियां रा को लोगां मुगल-सत्ता रै भय सूं मुस्लिम धर्म ग्रहण कर लियो। 
आंमें पिछड़ी जातियां रै लोगां री संख्या घणी ही। कालान्तर में औ ईज जातियां 
हिन्दू-मुस्किम धर्म री मिलीजुली संस्कृति रै प्रतीक सरूप सांमी आयी। यूं तो राजस्थान 
में इण तरै री जातियां रो मुख्य प्रतिनिधित्व क्यामखानी जाति करे, जिकी शेखावाटी 
छेत्र में चौहान राजपूतां नें आपरा पूर्वज मानै, पण मारवाड़ छेत्र री इण तरे री जातियां में 
सिपाही अर मुस्किम ढोली आद जातियां प्रमुख कह्यी जाय सकै। सिपाही जाति री कई 
उपजातियां राजस्थान रै आधूणै भाग में जाग्यां-जाग्यां फैल्योड़ी है। आं ईज जातियां 
मांय सूं बीकानेर नगर में वस्योड़ा डीडू सिपाही जाति रा लोग है। इण आलेख में फगत 
डीडू सिपाहियां री ही चर्चा करीजी है। 
जद्यपि इण जाति विशेष रै सम्बन्ध री जाणकारी सारू अभिलेख सामग्री रो 
अभाव है, पण गौणप्रोत रै रूप में इण जाति रो उल्लेख मिलै। डीडू सिपाही मारवाड़ रै 
राव सम्भाजी नें आपरा पूर्वज मानै, जिका डीडवाणा रै सरदारपुरा गांव में रैवता। संवत्‌ 
492 में किणीं खास परिस्थितियां रै चालतां उणरा वंशज हिन्दू हुंवता थकां ई मुस्व्ठिम 
धर्म अंगीकार कर लियो। राव बीकाजी संवत्‌ 545 में बीकानेर राज्य री थापना पैली 
सूं जद जोधपुर सूं कूच करो, उण वगत औ लोग सिपाही रै रूप में उणांरी सेना रै सागै 
बीकानेर आयग्या। डीडवाणै सूं सम्बन्ध राखण आव्ठा सिपाही डीडू सिपाही रै नांव सूं 
ई जाणीजण लागग्या। औ उल्लेखनीय है कै अठै रैवण आब्ठी सिपाही जाति अर डीडू 
सिप्राही जाति री धार्मिक अर सामाजिक प्रथावां में कोई खास अन्तर निजर नीं आवै। 
पण आजादी मिल्यां पछे मुल्ला-मौलवियां रै कैवण सूं कई सिपाही जातियां रा लोग 
मुस्व्ठिम-घर्म री मुख्य बातां नैं करड़ाई सूं स्वीकार करली अर हिन्दू परम्परावां नैं पूरी 

तरै त्याग दी। सिपाहियां री औ सगव्ठी उपजातियां, जिणांमें कै डीडू सिपाही ई हा आपरै 
गोत्र नैं माने अर इणसूं ई ओन्ठखीजै। इण गोत्र नैं औ लोग नख नांव सूं ई पुकारै। आमें 
चौहान, सिसोदिया, पंवार, जोइया, खोखर, भाटी, तंवर, सोलंकी आद मुख्य है। कई 
लोग इण उपजातियां नैं खांप ई कैवै। आज हरैक सिपाही जाति रो आदमी किणीं न 
किर्णी गोत्र, नख के खांप रो नांव आपर नांव रै अन्त में अवस लिखै। 
बीकानेर रै शासकां रो सिपाही जाति रै लोगां माथै खास भरोसो हो। सुरक्षा सूं 
सम्बन्धित घणकर काम आरै ई जिम्मै हा। जनानी ड्योढी माथै तो अवस करने डीडू 
सिपाही ई पहले देंवता हा। राज्य री सेना में ई उणां नें मध्यम दरजै रो औहदो मिल्योड़ो 
हा। राज्य री खास चाकरी री ओवज में आं मांय सूं कई लोगां नें जागीरां ई मिल्योड़ी 
ही। गारबदेसर डीडू सिपाहियां री जागीर रो प्रमुख गांव हो। इणीं भान्त किल्व्चू, गेगड़ा, 
बीछवाव्ठ ई आंरी ई जागीरी रा गांव हा। आज जिण गांवां में घणकरा सिपाही जाति रा 
लोग मिले, उणां में घड़सीसर, काहवनी, करमीसर, सोभासर, रिड्मलसर, जग्गासर, 
समेजा, बेरियांवाली आद रा नाव उल्लेख जोग है, पण डीडू सिपाही बीकानेर नगर रै 
सोनगिरि कुओ रै कने ओक मोहल्ले में ई रैबै। आं जातियां में खास रूप सूं डीडू 
सिपाहियां में जिका हिन्दू रीति-रिवाज प्रचलन में है उणांमें कीं इण भान्त है। जद 
लुगाई पेट सूं (गर्भवती) हुवे तद उणने सात महीनां हुयां पीव्ठा गाभा पैरायनै सतवासो 
मनाईजै। छोरो जलम्या छत पर चढनै थाव्ठी बजाईजै। इणी भान्त सगाई रै समै नारेह 
देवण अर मोल्ठी री गांठ बांधण री परम्परा ई है। छोरे अर छोरी रै ब्याव सूं पैली उणां नै 
ई पीव्ठा गाभा पैरायनै हाथ में लोह रो चिटियो दिरीजै। ब्याव री बगत बींद द्वारा तोरण 
टांकण री रस्म ई पूरीजै। घर-आंगणै आयोडी बहू री आरती उतारीजै। ब्यांव रै पछे 
मिरासियां अर नाइयां आद नैं दान-त्याग करण ई परम्परा ई इण जाति में विद्यमान है। 
ब्याव री बगत बींद री कमर में तलवार बांधीजै अर गठजोड़ो ई बंधै। ब्याव री बगत 
सगा-परसंग्या नैं गीतां में गाठठ गावण रो रिवाज है। मृत्यु हुवप पर औसर करण री 
परम्परा ई इण जाति में रही है। 
सामाजिक रीति-रिवाज रै साथै हिन्दू धार्मिक तिंवारां में होव्ठी, दीवाली समेत 

शीतव्ठा सात्यूं आद नैं इण जात रा लोग साधारण ढंग सूं मनावै। लुगायां रो परिवेश ई 
घणकरो हिन्दू लुगायां री तरै ई हुवै। 

राजस्थान रै इतिहास रो महताऊ स्लोत : राजस्थानी साहित्य 


राजस्थान राज्य अभिलेखागार, बीकानेर में अपुरालेखीय खंड री सामग्री में 
जोधपुर राज्य सूं प्राप्त राजस्थानी भाषा, साहित्य सूं सम्बन्धित अतिहासिक सामग्री रै 
अध्ययन रो अवसर मिलयो। यद्यपि राजस्थानी भाषा में लिख्योड़ी आ सामग्री मुख्यतः 
जोधपुर रियासत रे विविध पहलुआं सूं ही सम्बद्ध है; फेर भी इण सामग्री री आ 
विशेषता है के मध्यकाल में राजस्थानी भाषा रै साहित्य रो जिण विविध रूपां में 
सिरजण हुयो ये सगठ्ठा रूप इण सामग्रो में मिले है। इण वास्ते राजस्थान अर उणरै बारे 
रा शोध अध्येतां वास्तै, जिका राजस्थान रै इतिहास रै अध्ययन में संलग्न है, इण 
सामग्री रो महत्व घणो बधग्यों हैं। ओ सही है क॑ आजादो मूं पैलां रै भारतीय इतिहास 
से राजस्थान रै संदर्भ में अध्ययन करयो जावे तो मालूम पड़सी क॑ तत्कालीन 
इतिहासकारां उणमें साहित्यिक सामग्री रो भी काफी उपयोग कस्यों हो, पण तथ्यां सूं 
ओ पतो चाल क॑ इण तर री सामग्री रो सबसूं बेसी उपयोग उण बगत री राजनैतिक 
घटनावां रो विस्तार सूं वर्णन करण वास्ते ई हुयो हो। पण आज इतिहास लेखन में 
राजनीति रै साथ-साथ तत्कालीन सामाजिक, धार्मिक अर आर्थिक स्थिति रो मोकब्ओो 
अध्ययन करीजण सूं राजस्थात्री भाषा री साहित्यिक आधार-सामग्री रो महत्त्व घणो 
बधर्यो है, क्यूंके इण साहित्य में उपर्युक्त यखां री घणी सारी जाणकारी मिले। 
राजस्थानी भाषा में लिख्योड़ो ओ साहित्य, च्यार मुख्य भागां में बांटीजण री परम्परा 
रहा है। अ च्यार भाग जेन-साहित्य, चारण-साहित्य, भक्ति-साहित्य अर लोक-साहित्य 
है। जैन साहित्य अधिकांशत: जैन यतियां अर उणां रा अनुयायी श्रावक-श्राविकावां 
द्वारा लिख्योड़ो हैं। चारण शैली में साहित्य रे निर्माण में चारण जाति रै लोगां री देन 
मानीज। राजस्थान में भक्ति-साहित्य ई घणो सारी मात्रा में लिखीज्यों है। संत कंवियां 
री वाण्यां आज ई समाज में खूब प्रचलित है। इण तीनां रै अलावा राजस्थान रा हजारूं 
कवियां आपरी काव्य-कला रै माध्यम सूं राजस्थानी लोक-साहित्य रो सिरजण करयो 
जिको आज प्रचुर मात्रा में उपलब्ध हुवै है। इणमे जैन अर भक्ति-साहित्य री आंतरिक 
संचाई, जियां- विभिन्‍न धर्म-संप्रदायां, उणां रा आन्दोलनां अर क्रिया-कलापां री 
पद्धतियां रो उण बगत रै परिप्रेक्ष में तटस्थ अर संतुलित दृष्टि सूं अध्ययन री जाणकारी 
वास्ते महताऊ है, बठे ही चारण शैली में लिख्योड़ो अर दूजो लोक-साहित्य समाज री 
छोटी-सूं-छोटी मान्यतावां, धारणावां अर जीवण-मूल्यां नें समझण सारू महताऊ है। 
गद्य अर पद्य में रच्योड़ो राजस्थानी रो औ साहित्य इत्तो विपुल परिमाण में है के उण रो 
विवेचन ओक लेख में संभव कोनीं! इण बात नें दीठ में राखता थकां प्रस्तुत लेख में 
बोकानेर रै राजस्थान राज्य अभिलेखागार में राजस्थानी में उपलब्ध अऔतिहासिक महत्व 
आढे साहित्य री ओक संक्षिप्त ग्रंथ-सूची देवण रै साथै उणरै विभिन्‍न स्वरूपां रै बारै 

बतव्ठावण रो प्रयल करो गयो है। राजस्थानी भाषा री उपलब्ध साहित्यिक सामग्री पद्य 
अर गद्य दोनूं रूपां में है। पद्य रूप में उपलब्ध सामग्री जठे विलास, रूपक, वचनिका, 
वेलि, नीसाणी, झूलणा, झमाल, गीत, कवित्त (छप्पय) अर दूहा रूप में है, बठे ई गद्य 
साहित्य में ख्यात, तवारीख, वात, विगत, वंशावली अर वार्ता आदि रूपां में मिलै। 
राजस्थानी गद्य साहित्य रै विगसाव में ख्यातां रो खासो महत्त्व है। साहित्यिक 
दृष्टि रे अलावा इण रो अतिहासिक महत्त्व ई कम कोनीं। राजस्थानी ख्यात शब्द प्रायः 
इतिहास रै पर्यायवाची शब्द रै रूप में ही प्रयुक्त हुवे है। अठारवीं सदी में कई ख्यातां 
लिखीजी। ख्यातां प्रायः दो ढग सूं लिखी जावती ही। ओक तो बै है, जिंकी लगातार 
इतिहास ग्रंथ रै रूप में, जिणमें क्रम भंग नीं हुवे, लिखीजी। इण कोटि में दयालदास री 
ख्यात राखी जा सके है। दूजै भान्त री बै ख्यातां है, जिणमें क्रमबद्ध इतिहास री जाग्यां 
'फुटकर बातां पायी जावै। जे आं बातां नै क्रमबद्ध कर भी दियो जावै तो ई श्रृंखलाबद्ध 
इतिहास ग्रंथ को बणै नी। इण भान्त री ख्यातां मे बांकीदास री ख्यात उल्लेख जोग है। 
ख्यात लेखक या तो ख्यात रो नामकरण आपरे नांव सूं कर देवतो हो, या जिण राजा या 
राजवंश रै नांव पर जिण नै वो आपरी ख्यात रो विषय बणावतो।! उपर्युक्त ख्यातां में 
नैणसी री ख्यात अर मुंदियाड री ख्यात में सतरहवीं सदी रै राजस्थान में राजपूत अर 
मुगलां रै सम्बन्धां पर विस्तार सूं प्रकाश पड़ै। बांकीदास री ख्यात सूं दूजी बातां रै 
अलावा अंग्रेज-विरोधी विचारधारा री जाणकारी मिलै। दोनूं भान्त री प्रमुख ख्यातां इण 
भान्त हैं। 
), ठिकाणा मुंदियाड़ री पुस्तक, 2. राठौड़ां ख्यात जोधपुर री, 3. परमना 
फल्ठोदी रै गांव खारिया रै पठावतां री ख्यात (खुलासो), 4. ठाकुर रणजीतसिंघजी 
ख्यात, 5. परगनै जालौर रै गांव भंवरा रै राठौड्‌ वभूतसिंह खांप अडब्ठावतां री ख्यात, 
6. परगनै सोजत रै गांव वगड़ी खांप जेतावतां री ख्यात, 7. खांप पीढ़ियां री ख्यात, 
8. खांप करणोतां री ख्यात, 9. खांप जोधाजी री ख्यात, 0. महाराणा अजीतसिंघजी 
ख्यात, !।. खांप कांधव्ठोत राठौड़ां री ख्यात, 2. खांप भिंवोत राठौड़ां री ख्यात, 
3. खांप करमसोतां री ख्यात, [4. ऊदावतां री ख्यात, 5. खांप मांडणोतां री ख्यात, 
6 ख्यात री बही वणसुर जादूदान री बही री नकल, 7. महाराजा श्री जसव॑तर्सिहजी 
री ख्यात, 8. रावसिंहजी री ख्यात, 9. दिल्‍ली राजा पातसाह हुया जिणां री ख्यात, 
20. मूंता नैणसी री ख्यात, 2). ख्याव श्री कुचामन री, 22. महाराजा सवाई सूरसिंघजी 
री ख्यात, 23. राव श्री मालदेवजी री ख्यात, 24. राव श्री सातव्ठजी री ख्यात, 
25. महाराजा श्री रायसिंघजी री ख्यात, 26. महाराजा श्री अभयसिंधजी री ख्यात, 
27. परगना नागौर रै गांवां री ख्यात, 28, परगनै बिलाड़ै रै गांवां री ख्यात, 29. खांप 
भादावत चांपावत अर काूंपावतां री ख्यात, 30. मुदियाड़ ठिकाणै री ख्यात, 3।. ख्यात 
बीकानेर रै राठौड़ां री, 32. दयालदास री ख्यात, 33. ख्यात नैणसी री, 34. जोधपुर री 
ख्यात, 35-36. जोधपुर रा महाराज मानसिंधजी री मे तखतसिंघजी री ख्यात, 


402/इविहास ये साच 


37. बांकौदास री ख्यात आद। इण ख्यातां में राजस्थान रै राजवंशा रै इतिहास री 
जाणकारी मिले। 
राजस्थान में ख्यात-लेखन रै साथ ही तवारीख-लेखन ई कम नीं हुयो। यद्यपि 
औ लेखन घणकरों उगणीसवी सदी रै छेकडलै दसकां अर उणर बाद रो है। मुगल 
दरबार री भान्त सजस्थान रा शासक बडा जागीरदारां नैं आपरे खदुरै अथवा आपरै पैली 
रा राज्यां, जागीरां अर उणारै त्हैत आवण वाब्ग गांवां री तवारीखां लिखावणी सरू कर 
दी हो। इण तवारीखां री विशोषता आ है के औ मुगल शासन में लिखीजण बाव्ठी 
तवारीखां री दांई फारसी में नीं लिखीजनै राजस्थानी में लिख्योड़ी मिलै। आं में कीं 
महताऊ तवारीखां इण भान्त है- तवारीख कुशलगढ़ राज्य, तवारीख खांप जोधा (दूजो 
भाग), तवारीख महाराजा श्री तख्तसिंघजी, तवारीख जोधपुर महाराजा श्री विजयसिंघजी 
री, परगनै याली रै गांव सेखा री तवारीख, सीतामऊ राज्य री तवारीख, रतलाम राज्य री 
तवारीख, यंटोटी इलाके अजमेर री तवारीख, तवारीख रियासत झाबुआ री, मालपुरा री 
तवारीख, श्री अजीतप्लिंघजी री तवारीख, परगना मेड़ता गांव छातो री तवारीख, मोटा 
राजा उदयसिंघजी री तवारीख, तवारीख ठाकुरां राजश्री शिवनाथजी री, महाराजा श्री 
गजसिंहजी री तवारीख, महाराजा श्री भीमसिंह रै राज री तवारीख, महाराजा सूरसिंहजी 
रै राज री तवारीख, राव गांगाजी री तवारीख, राव चन्द्रसेननी अर मोश राजा 
उदयसिंघजी रै काव्ठ री तवारीख, महाराजा श्री अभयसिघजी री तवारीख, महाराजा श्री 
विजयसिंघजी री तवारीख, महाराजा मानसिंघजी री तवारीख, राव सूजाजी अर बाघाजी 
री तवारीख, महाराजा श्री विजसिंघजी री तवारीख आद। मुगलकालीन तवारीखा री 
भानत आं तवारीखां में ई अलेखूं अतिशयोक्तिपूर्ण बातां समायोड़ी है, पण इणर हुव॒तां 
थकां ई आं रो अतिहासिक महत्त्व कम कोनीं। 
राजस्थानी गद्य-साहित्य में बात-साहित्य रो इतिहास ई महताऊ आधारभूत 
सामग्री है। ख्यातां रै विभिन्‍न अध्यायां नें बातां रै रूप में लिखण री परम्परा रह्मी है। 
डणर राजावां रै विशिष्ट व्यक्तियां अर उणारै कार्यकव्यपां रे आधार माथै ई अणगिणत 
बातां री रचना हुयी है। समृद्धता री दीठ सूं राजस्थानी रो वात साहित्य सबसूं बेसी 
महत्त्व राखै! इणमें सूं अतिहासिक बातां रो राजस्थान रै इतिहास लेखन में विशेष 
महत्त्व है। बातां री आ खासियत है के आं में सामान्य जनजीबण री जाणकारी मिले। 
बातां रो नामकरण ई ख्यातां री भान्‍्त ई राखीजतो हो। कतिपय प्रमुख बातां इण भान्त 
है- बीकानेर रा राठौड़ां री बात, नागौर रै मामलै री बात, दिल्‍ली रै धणियां री बात, 
रायधण री बातां, लाख फूलाणी री बात, बीजी फुटकर बातां, फुटकर वातां रो संग्रह, 
जगदेव पंवार री बात, कुंवरसी सांखब्है री बात, हालां-झालां री बात, ढोला मरवण री 
बात, राव रिड्मल री बात, पाबूजी री बात, कान्हड़दे री बात, नापै सांखत्ठै री बात, राव 
अमरफसिंहजी री बात, फीरोजशाह पातिसाह री वात अर मूमल री बात। 
बात साहित्य री दांई राजस्थान राज्य अभिलेखागार में वार्तावां से संग्रह ई 

उपलब्ध है। वार्तावां औतिहासिक दीठ सू खासी महताऊ मानीजी है। इणमें कततिपय 
वार्तावां इण भान्‍्त है- वार्ता महाराणा सांगा री, वार्ता जलाल बूबना री, विविध वार्ता 
संग्रह, वार्ता शाहजादा कुतुबुद्दीन री, वार्ता रिड्मल खाबड़िया री, वार्ता पन्‍ना री, वार्ता 
ढोला-मरवण री, वार्ता महचो कवर जगमालसिंघजी री, भाटियां री ख्यात वार्ता, 
अनंतराय साखणज्ठा री वार्ता आद। 
वार्ता साहित्य री भान्त 'विगत' साहित्य ई औतिहासिक दीठ सूं घणै महत्त्व रो 
है। विगत रो शाब्दिक अर्थ वृत्तान्त है। राजस्थानी में लिखी विगतां री संख्या कम 
कोनीं। अठे आ बात उल्लेख जोंग है के आज रा इतिहासकार विगत साहित्य नें 
राजस्थान रै सामाजिक अर आर्थिक इतिहास री जाणकारी रै वास्ते महताऊ आधार 
सामग्री मान रह्मा है। महाराजा अनूपसिंघजी रै मुनसब रै तलब री विगत संवत्‌ ।724 सूं 
]752 ताईं री मुगलकालीन घटनावां रै साथै तत्कालीन विषयां सूं सम्बन्धित आंकड़ा ई 
प्रस्तुत करे है। नैणसी री मारवाडु रा परगना री विगतां में, जिकी आज रै इतिहास री 
सर्वश्रेष्ठ आधारभूत सामग्री बणगी है, मारवाड़ रै परगनां रै गांवां री भौगोलिक स्थिति, 
वाणिज्य, व्यापार, व्यापारिक-मार्ग, विभिन्‍न स्रोतां सूं आय रा साधन, किसानां री 
स्थिति आद पर विस्तार सूं प्रकाश पड़े है। अभिलेखागार में प्राप्त कीं दूजी विगतां इण 
भान्त है- महाराजा रामसिंघजी गढ ऊपर टीके विराजिया री विगत, पुस्तक प्रकाश री 
जूनी बही मे लिखी तिणरी विगत, श्रीजी साहबा रे अर रामचद्ध रे ब्याह री विगत, 
महाराजा जसवन्तसिंबजी रै ब्याह री विगत, महाराजा अजीतसिंघजी साहवा रै राज 
लोक री विगत। इणर अलावा गहलोतां री चौबीस शाखां री विगत, कछवाहां-शेखावतां 
री विगत, जोधपुर-बीकानेर टीकायतां री विगत ई उल्लेखजोग है। 
राजस्थान में कत्ता लिखण री परम्परा लंबे बगत सूं रह्मी है। कत्ता रो शाब्दिक 
अर्थ राजकीय विवरण सूं लेवां तो अतिशयोक्ति कोनीं। इण वास्ते आं मे अतिहासिक 
सामग्री भरपूर मात्रा में मिलै है। अभिलेखागार में पाया जावण आव्य कत्ता घणा पुराणा 
तो कोनीं पण फेर ई खासा महताऊ है। उणां मांय सूं कई कत्ता इण भान्त है-- डाबी 
मिसल रो कत्तों, महाराजा श्री अजीतसिंघजी रै समय रो कत्तो, महाराजा श्री 
अजीतसिघजी रै जीवणी मिसल से कच्तो, राठौड़ां रै गढावतां री बंदगियां रो कत्तो, सन्‌ 
885 सूं 886 तांई महाराजा सरदारसिंघजी रे राजतिलक रो कत्तो, सन्‌ 885 सू 
889 तांई रो कत्तो, महाराजा श्री जसवंतसिंघजी द्वितोय रे जन्म अर अहमदनगर 
पधारणै रो कत्तो। 
कुर्सीनावे अर वंशावब्दी रो अतिहासिक महत्त्व सर्वविदित है। राजस्थान राज्य 
अभिलेखागार बीकानेर में घणी सारी वंशाव्ठियां अर कुर्सीनांवा मिलै है। आं मांय सूं 
कई महताऊ बंशाव्ठियां अर कुर्सीनांवा इण भान्त है- कुर्सीनांवो अचछ॒दास खीची रो, 
राठौड़ चंशावल्हो, वंशावक्ती उणियांगा रा राव राजा फतहसिंघजी री, खाप मेडतिया 

विठलदासोत, केसोदासोत तथा मेड़तिया रघुनाथसिंघोत तथा आनन्दसिघोत सो कुर्सीनांवो, 
परगने नागौर रै गांव माण रो पोटलिया रै जागीरदारा रायमलोव, नाहरसिंघ रै पटूटे रै गांव 
रो कुर्सीनांबो, नकल कुर्सीनांवो, महाराजा साहव माढा, अचलदासजी, आसकरणजी, 
राबत सिंघोव, शंकरदास, भानीदासोत आद रा कुर्सीनांवा अर खीचिया रा कुर्सीनांबा। 
राजस्थानी गद्य-साहित्य में 'हाल' लिखण री परम्परा ई रही है। इण रो ई 
अतिहासिक महत्त्व खासो है। राजस्थान रै विभिन्‍न भागां में अनेक हाल मिले है। 
महाराजा जोधा रो हाल व जोधा रो जन्म सम्बन्धी हाल, मारवाड रै इतिहास रै बारे में 
महताऊ जाणकारी देव। इणर अलावा गद्य-साहित्य में अनेक दवावैत ई उपलब्ध हैं 
जिका हाल अर ख्यात री भान्त इतिहास रै वास्तै आधार-सामग्री रै रूप में महताऊ 
कह्मा जाय सके है। दवावेतां में महाराजा अजीतसिंघजी रो दवावैत उल्लेख जोग है। 
राजस्थानी भाषा रै गद्य-साहित्य री भान्‍्त उण रो पद्चद-साहित्य ई इतिहास री 
आधार-सामग्री रै रूप में कम महत्त्व रो नीं है। इण अभिलेखागार में पद्य रूप में जिको 
साहित्य उपलब्ध है, उणमें वचनिका साहित्य ई अऔतिहासिक दीठ सूं जाणकारी देवण 
में सिमरथ है। वचचनिका लिखण री आ खासियत रहा है के किणी अतिहासिक व्यक्ति 
नें आधार बणायन जिकी वचनिका री रचना करीजती ही, उणमें गद्य अर यद्य दोनूं 
हुंवता हा। शिवदास चारण कृत अचलदास खीची री वचनिका अर राठौड़ रतनसिंघजी 
महंसदासोत री वचनिका उल्लेख करण जोग है। 
राजस्थानी रै पद्य-साहित्य में 'नीसाणी' लिखण री ई परम्परा रह्मी है। किणी 
व्यक्ति अथवा घटना री स्तुतिपरक अथवा स्मरण दिरावण आब्ठी रचना निसाणी 
कहीजती ही। राजस्थानी साहित्य में नीसाणी रो ई औतिहासिक महत्त्व रह्मो हैं। कीं 
निसाणियां इण भान्त है- ठाकुर राजसिंघजी खीमावत री नीसाणियां, नीसाणी परगना 
सोजत र॑ गांव पंचोटिया रै किशनोजी दुरसावत री कही हुयी, नीसाणी ठाकुर बिठउलदास 
गोपाछदास चांपावत री, नीसाणियां भंडारी गंगारामजी री, नीसाणी सेवक मछारामजी री 
कही हुयी, नीसाणी वीरमाण री, गोगैजी चौहाण री नीसाणी अर आंबेर रा महाराजा 
प्रतापसिंधजी री नीसाणी। 
नीसाणी अर वचनिका री भान्त “वेलि' लिखण री परम्परा ई राजस्थान में 
पुराणै बगत सूं रह्मी है। इण कारण अठ वेलि-साहित्य प्रचुर मात्रा में मिलै। वेलियां में 
योर रसात्मक वेलियां औतिहासिक महत्त्व री है। प्राचीन राजस्थानी में लोकहित रै वास्तै 
प्राणोत्स्ग करण आक्ा वीर री चारित्रिक विशेषतावां अर उणोरै सखरै करनामां माथे 
घणकरी वेलियां रे सिरजण हुयो है। सतरहवीं सदी में रच्योड़ी राठौड़ रतनसिंघजी री 
वेलि सगव्गं सूं सिरै है। वेलि साहित्य री दूजी महताऊ वेलियां में क्रिसन-रुक्मिणी री 
बेलि, बीकानेर महाराज पृथ्वीराज राठौड़ द्वारा विरचित अर राजा रायसिघजी री वेलि, 
माला सांदू विरचित है। 
वचनिका अर वेलि रै अलावा राजस्थानी रै वीर रसात्मक साहित्य में अनेक 

काव्य गीत, फुटकर दृहा अर छंद ई उपलब्ध है। इण दूहां, गीतां अर कवित्त आद में 
डिंगछ में छप्पय, कवित्त, रूपक, झमाव्ठ, झूलणा, मरसिया आद रचनावां खासी 
महताऊ है। 
इतिहास रा अध्येता उक्त पद्य-साहित्य नें इतिहास री आधार-सामग्री बणाव, 
इणसूं यैली अनेक नांवां सूं प्रसिद्ध इण साहित्य रो शाब्दिक अर्थ जाण लेवणो ठीक 
रैसी। रूपक सूं तात्पर्य उण काव्य या ग्रंथ सूं है जिणमें किणी महान जोद्धा ये 
चरित्र-चित्रण हुवै, पण वास्तव में औ डिंगल्ठ गीत छंद विशेष में हुवै। आं छन्दां री 
संख्या 84 तक मानीजे। इणी भान्त झमाव्ठ डिंगत्ठ रो वो छंद विशेष है जिणमें छंद रे 
पछे चंद्रायण अर फेर उल्लाब्ठा छंद राखनै सिंहावलोकन री रीत सूं पढचो जावै। झमाल 
री भान्‍्त ही झूलणा 37 मात्रावां रो मात्रिक छंद अथवा 24 आखर्ां रो वर्णिक छंद 
विशेष है जिणरै अन्त में यगण हुवै। मरसिया किणी मृत व्यक्ति रै शोक में बणायोड़ो 
यद्य हुवै है। बां अतिहासिक घटनावां रै, जिण रो दूजी मूल्ठ सामग्री सूं सत्यापन नीं हुय 
पावै, सत्यापन रै वास्‍्तै आ सारी सामग्री उपयोगी सिद्ध हुवै। अभिलेखागार में इण भान्त 
री कुछ सामग्री इण भान्‍्त है-- जोधपुर महाराजा जसवंतर्सिंघजी, मानसिंधजी, 
अजीतसिंघजी, देवीसिंघजी शेखावत, सीसोदिया भीमसिंघजी, राणा अमरसिंघजी आद 
राजावां रा विड़द गीत, महाराजा अर बडा सरदार जिका जुद्ध में काम आया उणां रा 
विड॒द अर जस-गीत, कवित्त-छप्पय भटियाणीजी उम्मंदीजी राव मालदेवजी रै लारे 
सती हुवा तिण भाव रो, जयपुर, जोधपुर, उदयपुर, बूंदी, कोटा, जैसव्ठमेर इत्याद रे 
राजावां रा विड्वद गीत, जोधपुर महाराजा बखतसिंघजी रा फूटकर गीत, कवित्त, छप्पय, 
इत्याद, महाराजा जसवंतसिंघ, रामसिंघ, रायमल, राव मालदेव, पृथ्वीराज इत्याद रा 
विड़द गीत, जोधपुर, सीकर, उदयपुर रै सीहाजी, बखतसिंघजी, राणा अमरसिंघजी अर 
बडा सरदार रा, जिका जुद्ध में काम आया, विड़द गीत; उदयपुर, जयपुर रै राजावां 
समेत कोटा रै दुर्जशाल अर बडा सरदार सूं सम्बन्धित गीत; महाराजा अजीतसिंघजी, 
अमरसिंघजी, मानसिंघजी अर महाराणा प्रतापसिंघजी रा विडद गीत; जोधपुर महाराजा 
अभयसिंघजी अहमदाबाद रै नवाब शेरबुलंद खां सूं झगड़ो करो, उणसूं सम्बन्धित 
छृप्पय, किशनगढ़ महाराजा वहादुरसिंघजी, जोधपुर महाराजा मानसिंघजी, अभयसिंघजी, 
अजीतसिंघजी, सरदारसिंघजी अर बूंदी रा महारावव आर जैसव्ठमेर रा रावव्ठ गजसिंघजी 
अर देवक्ठिया अर बिदनौर रै ठिकाणां रा गीत; जैसक्मेर, बीकानेर, बूंदी, कोय अर 
जोधपुर ठिकाणां रै सरदारां री वीरता रा गीत; आलिया चारण अखैदानजी कृत डिंगछ 
भाषा काव्य-गीत, कवित्त, दृहा, छंद इत्याद फुटकर संग्रह; उम्मेद्सिंघजी रा कवित्त, 
ऋृप्पय, छंद आद, सांदू रिडमलदानजी कृत डिंगव्ठ भाषा काव्य-गीत, कवित्त, फुटकर 
संग्रह; महाराजा तखतसिंधजी रो कवित्त, छप्पय, आढा चारण मूव्ठराज कृत गीत-संग्रह, 
क्षेत्रपाव्वजी रा छंद, महाराजा मानसिंघजी रो जस कवित्त (आसिया बांकीदास कृत), 
फुटकर गीत दृहा, नाथिया अर मोतीसरां रा दृहा, पोहकरण ठाकुर बभूतसिंघजी रा 


उ७/इविहास से साच 


छण्पय, जछ॑घरनाथजी रो जस वर्णन, मेहडू्‌ महादान कृत नाथजी रा कवित्त, सेवक 
मधघजी बडलू बाय कृत रूपनगर री सत्तियां रा कवित्त, परगनों जसवंतपुरा गाव 
अवतादी रै चारण हणूदानजी री पुस्तक री नकल, फुटकर गीत, कवित्त आद, फुटकर 
गीत कविराजा गणेशदानजी री पुस्तक ये नकल, फुटकर गीत, कवित्त, दृहा (खिड़िया 
पीरदानजी री पुस्तक री नकल), फुटकर गीत, कवित्त, दूहा आदिनाथजी रा, विविध 
गीत संग्रह बारहठ रूपदान कृत; विविध गीत संग्रह, आढा चारण चतुर्भुज कृत; फुटकर 
गीत कवित्त संग्रह खिड़िया चारण हरसुख कृत; फुटकर गीत कवित्त संग्रह, वणासुर 
महादानजी कृत; बिरद प्रकाश फुटकर गीत कवित्त (बीकानेर रै गांव सीलवा रै चारण 
आसिया मोतीराम कृत, उदयपुर, जोधपुर रैं सरदारां अर राजाबां रा फुटकर गीत; 
पाबूजी या छंद; चौथ री कथा तथा अन्य फुटकर गीत, राजावां सरदारं अर बडा ठाकुरां 
रा जस अर वौरता रा गीत; महाराजा सूरतसिंघजी, महाराजा गजसिंधजी, राजा 
जसवंतसिंघजी, राव चौड़ो धूहड़जी, छत्नशालजी सम्बन्धी गीत, विविध गीत संग्रह रो 
गुटकी, जोधपुर रै राजा तखतसिंघजी रा कवित्त, छप्पय तथा छंद आद रो संग्रह, 
'फूटकर गीत संग्रह कवित्त, दूहा आद गोरखदान सी पुस्तक मांय सूँ लिया हुवा, डिंगल्ठ 
काव्य फुटकर विविध गीत चारण शंकरदानजी री पुस्तक सूं संग्रहीत; आसिया 
मोतीराम कृत गोतां रो फुटकर संग्रह, बारठ रूपदान कृत विविध गीत संग्रह, चारण 
आढ़ा चतुर्भुज कृत्त फुटकर गीत संग्रह; रतनू चारण पावूदान अर जुगतीदान कृत गीत 
संग्रह; बारठ बिहारीदास कृत फुटकर गीत संग्रह, चारण दुरसाजी कृत विविध गीत 
संग्रह, सांदू चारण घनश्यामजी कृत विविध गीत संग्रह, वारठ देवकरण रतनू चारण, 
पाबूदान अर जुगतीदान कृत फुटकर गीत, कवित्त दूहा संग्रह; जेतदान संग्रहीत फुटकर 
गीत, कवित्त अर दृहा अर नीसाणी; प्िंढायच पीरदान कृत फुटकर गीत, कंवित्त अर 
दूहा संग्रह, जेतदान संग्रहीत फुटकर गीत, कवित अर दूहा; रतनू चारण गणेशदान अर 
खेमदान द्वारा संप्रहीत फुटकर गीत, कवित्त; डिगल्ठ भाषा काव्य, गीत, कवित, दूहा 
अर छंद; सांदू चारण शोभजी कृत फुटकर गीत; बारठ रुद्रजी कृत फुटकर गीत, कवित्त 
अर दूहा; चारण नाथूदानजी कृत फुटकर गीत, कवित्त अर आढा पहाडुसिंघ विरचित 
फूटकर गीत-संग्रह उल्लेख जोग है। 

मीत, कवित्त अर दूहा री भान्त झमाव्ठों में उदयपुर महाराणा री झमाव्ठ, रतनू 
चारण कृत जोधपुर महाराजा री झमाव अर पोकरण ठाकुर देवीसिंध री झमात् 
उल्लेखनीय है। इणीं भान्त महताऊ रूपकां में मोतीसर बखतावर कृत पाबूजी रो 
रूपक, गोगाजी रो रूपक, महाराजा बजरंगसिंघजों रो रूपक, चारण रामदीन कृत 
विरदगप्रकाश रूपक, महाराजा गजसिंघ अर आयश देवनाथ रो रूपक उल्लेख करण 
जोग है। महाराजा मानसिंघ रो मरसियो अर रायसिंध रो झूलणों, प्रमुख मरसिया ने 
झूलणां में आवै।इण सामग्री रै याव्ठ हिन्दी अर राजस्थानी में लिखी दूजी अनेक रचनावां 
इण अभिलेखागार में उपलब्ध है, जिकी मध्यकालीन राजस्थान रै इतिहास री 

जाणकछ रै वास्तै धणी महताऊ है। आ मांय सूं कई इण भातत है- गुण भाषा चित्र 
महाराजा गजसिंघजी रो कह्मयों, हेम कवि कृत तवारीख पातसाह री; विजय विलास, 
कवि बारठ विशनसिंह कृत, रतनरासो कविशजा गणेशदान कृत, भरतपुर रो इतिहास, 
झाबुबा राज्य रो संक्षिम्त इतिहास, सीवामऊ राज्य रो संक्षिप्त इतिहास, पृथ्वीराज 
दोौलमतोत री विजय, गुण जिहाज महाराजा श्री गजसिघजी रा, गुण कुंडब्िया 
सावकदास भोजराजोत रा, गुण महाराजा श्री गजसिंघजी रो हेमकवि कृत, बडा 
महाराजा श्री मानसिंह रा ख्यालातां रो खरड़ो, महाराजा मानसिंघजी रो राजविलास, 
देशी नाममाला, आढा सामदान कृत नाथजी रो वर्णन, गोगामेड़ी आसाजी री कही हुयी, 
मानजसोमंडण, आसिया बांकौदास कृत वीर सतसई, चारण सूरजमल कृत माममाला 
डिगछ, हमीर रतनू कृत ओसवाब्ठ उत्पत्ति, अनेकार्थ मंजरी नंददास कृत, परगना 
मालाणी रै गाव सेताराऊ री खांप, राठौड़ जैतमलोत वथा वाला नगगाजोत दूदावत तथा 
बीदावत री खांपां, रजिस्टर खाप पतावतां री, रजिस्टर खांप नकक्‍्शों शेखावत 
लाडरवाणियां रो अर ऊदावतां राठौडू, गांव जसोल खांप करमसोत रा नक्शा, रजिस्टर 
गोगादे, पागव्ठिया, भाटी जैसा आद री खांपां, रजिस्टर नक्शा मेडतिये रघुनाथ सिंधोत 
चांदावत, कल्याणदासोद इत्याद पुराणी खांपां शाठौड़ां री अमरखाण, रावजी श्री 
अमरसिंघजी रे समय रो रजिस्टर, राव रायसिंघजी अमरसिंघ रै काब् रो रजिस्टर, 
महाराजा श्री जसवतसिंघजी रै काछ रो रजिस्टर, महाराजा श्री अभयसिंध रै काक् रो 
रजिस्टर, महाराजा श्री विजयसिंधजी रै काव्ठ रो रजिस्टर, महाराजा तखतसिंघजो रै 
काव्ठ रो रजिस्टर, महाराजा श्री भीमसिंघजी रे काव्ठ रो रजिस्टर, भहाराजा श्री 
सरदारसिंधजी रै काव्ठ से रजिस्टर, महाराजा श्री सुमेरसिंघजी रे काठ रो रजिस्टर, 
उदयपुर रै कविराजा श्यामलदासजी बिरचित वीर विनोद मे सत्ताजो सूं मंडोवर लेवण 
शे वृत्तांत, महाराजा मानसिंघजी विरचित जव्ईंघधर नाथजी रो जसंभूषण, पिंगलछ गुणग्रंथ, 
आलमगीर नामा, पृथ्वीराज रासो चंदवरदायी कृत आर ग्रंथ लच्छ सतरंग बारठ 
विहारीदास कृत। इण फुटकर रचनावां रो राजस्थान रै इतिहास लेखन में घणो महत्त्व 
है। मुगलकाल सूं लेयने राजस्थान में मराठां रो आक्रमण अर उणां पछे अंग्रेजी सत्ता 
द्वारा रजवाड़ां रै आऑतरिक मामलों में भरपूर मात्रा में हस्तक्षेप री सूचना आं सूं मिले। 
राव जैतसी रो छंद बीदू सूजा रो कह्यो, में बीकानेर माथे कामरान रै आक्रमण आर 
बीकानेर रै शासक राव जैतसी द्वारा उणनें हरावण ये महताऊ वर्णन मिले। राजरूपक में 
जोधपुर रै राठौड़ शासकां रो औरंगजेब रै मुगल सेनापतियां रै साथ हुयोड़ा जुद्धां रो 
वर्णन करथो गयो है। उगणीसवों सदी में बूंदी राज्य रे चारण कवि सूर्यमलल मौसण 
द्वारा रचित वंश भास्कर अर वीर सतसई क्रमशः: राजस्थान में मराठा अर अंग्रेज विरोधी 
भावना री जाणकारी री महताऊ आधार-सामग्री है। बांकीदास, महाराजा मानसिंघ 
(जोधपुर) अर दूज़ा कई चारण कवियां आपरी अंग्रेज-विशेधी भावना सूं राजस्थान रै 
जनमामस मैं झकझोरनै राख दियो। 

राजस्थानी में शोध अर सिरजण री समस्यावां 


राजस्थानी आपरो स्वतंत्र अस्तित्व राखण आक्ही ओक सिमरध भाषा है। आ 
सिरजण री दोठ सूं दूजी भाषावा रै टक्कर री है। सगव्ठी विधावां इणमें विद्यमान है। इण 
से आपरो व्याकरण, कोष, लिपि अर पुराणों ने नूंवो साहित्य भी उपलब्ध है। इणरे 
बावजूद देखां हां क॑ राजस्थानी भाषा देस री दूजी आधुनिक भाषावां री भान्त अबार 
तांईं उचित प्रतिष्ठा प्राप्त नीं कर पायी है। इण रा कईं कारण है। राजस्थानी भाषा में 
शोध अर सिरजण सम्बन्धी जिकी समस्‍्यावां है बै ई आं में कारण-भूत है। इण 
समस्यावां नें सही रूप में समझण सारू पैलां संक्षेप में इण भाषा रै साहित्य रै सरूप ने 
समझणो जरूरी है। 

राजस्थानी भाषा रो प्राचीन साहित्य जठे शोध री दीठ सूं महताऊ है, बठे ई 
आधुनिक राजस्थानी साहित्य रो इण दीठ सूं खास महत्त्व नीं है। राजस्थानी रा दिद्ठाना 
इण भाषा रै सिरजण-काल मैं तीन भागां में बांट मेल्यो है, जिका बारहवीं सदी सू आज 
तांईं रे बिचाछ रा है। जे बीसवीं सदी ने टाछ देवां तो ई तीनूं काल-बिभागां में 
राजस्थानी भाषा में मोकल्ठो सिरजण हुयो है। इणरे बाद विविध विधावां में आधुनिक 
राजस्थानी साहित्य सं सिरजण हुयो अर हुय रह्यो है। 

शोध री दीठ सूं राजस्थानी रे पुराण साहित्य ने घरणो अर आधुनिक साहित्य ने 
उणसूं कम महत्त्व दियो जावे। इणीं बात ने ध्यान में राखन इण लेख में राजस्थानी भाषा 
$ पुराण साहित्य मृ जुड्योड़ी को समस्यावां माथे विचार करयो जावे है। इण रो मतलब 
औ नीं है के राजस्थानी २ आधुनिक साहित्य रै सम्बन्ध में शोध री कोई समस्या ई नीं 
है, पण आधुनिक साहित्य रै संदर्भ में अंक बात अवस कह्मी जाय सके है के पुराण 
साहित्य रै मुकावलै इण माहित्य में शोध सम्वन्धी समस्यावां कम हैं। 

अठ इण साहित्य रे शोध अर सिरजण में व्यावहारिक रूप में आज रे संदर्भ मे 
जिकी भमस्यावां है, उणां माथै संक्षेप में विचार करो जावै हैं। 

शोध समस्यावां 

राजस्थानी भाषा सो पुराणों साहित्य, जिण रो ऊपर वर्णन करो गयो है, प्रदेस 
में च्यारूमेर विखस्थों पड़चों है। शोध-अध्येतावां नै इण साहित्य रो सर्वेक्षण नीं हुवण 
सूं मोकव्ठी अबखायां उठावणी पड़ं। सुप्रसिद्ध विद्वान अर भाषाविद डॉ. ग्रियर्सन आपरे 
ग्रंथ 'ओ लिंग्विस्टिक सर्वे ऑफ इण्डिया” में राजस्थानी भाषा री बोलियां रो सर्वेक्षण 
'कस्यो है। इण पछे इठालियन विद्वान डॉ ओल. पी टैस्सीटोरी राजस्थानी भाषा रै चारण 
साहित्य रो व्यापक सर्वेक्षण करबो। उणरै बाद राजस्थान री प्रायः सगव्ठी रियासतां में 
आप-आपरा इतिहास लिखावण वास्ते राजस्थानी भाषा री विविध विधावां रो सर्वेक्षण 
कार्य हुयो। इणरै बावजूद राजस्थानी भाषा री अथाह सामग्री अबार भी इत्ती है कै जिण 
से व्णपक सर्वेक्षण हाल नीं हुयो है। आ सामग्री अबार इसा व्यक्तियां अर संस्थावां 

कने पड़ी है, जिका उर्णर महत्त्व ने नों समझ अर जद शोध -अध्येता उण सामग्री ने 
देखण ने जाबे तो उणांन आपरी सामग्री दिखावँ तक कोनीं। डण कारण सूं 
शोध-अध्येता अंदाज सूं ही सामग्री-संकलन वास्ते इन्मै-बिन्ने भागता फिरे। इणसूं भी 
'फगत उणां रो धन खरच हुवे वल्के बगत भी बरवाद हुवै। जे उणां नें वांछित सामग्री रो 
'केटलाग या सूची उपलब्ध हुय जावे तो उणां रै शोध रो काम आसान हुय जावै। इण 
वास्ते राजस्थानी भाषा अकादमी अर दूजी शोध-संस्थावां रो औ दायित्व है के 
राजस्थानी भाषा री अणछपी अर छप्योडी सामग्री रो व्यापक सर्वेक्षण करे अर करावै। 
पछे उण सामग्री रा केटलाग त्यार कयायने शोध-अध्येतावां मैं उपलब्ध करावै। 
पुराण राजस्थानो भाषा-साहित्य में शोध करण आक्रै शोध-अध्येता रै सांमी 
ओक समस्या राजस्थानी भाषा री पुराणी लिपि नैं पढण अर समझण सम्बन्धी भी आवै। 
कैवण में राजस्थान रै विविध क्षेत्रां री लिखावट राजस्थानी ही कहावै पण व्यवहार रूप 
में जद उणाने पढ्यों जावे तो उणां री लिखण री आप-आपरी विशिष्ट शैली रै कारण 
शोध-अध्येता नें पढण में थोड़ी कठिनाई मैसूस हुवै। राजस्थान राज्य अभिलेखागार मे 
उपलब्ध राजस्थानी अभिलेखां री विविध लिपि-शैलियां रो तुलनात्मक अध्ययन करां 
तो पतो चाले क॑ बीकानेर रो आदमी कोटा, झालावाड़ अर बूंदी री लिखावट नें सोरे 
सांस नीं पढ सकै। इण वास्तै जरूरी है क॑ सम्बन्धित शोध-संस्थावां राजस्थानी भाषा 
रो ग्रियर्सन द्वारा त्यार करोड़ों लिपिचार्ट अर तुलनात्मक चार्ट शोध-अध्यतावां नें 
उपलब्ध जरूर करावे। 
साहित्यिक शोध में व्याकरण रो महत्त्व सर्वविदित है। राजस्थानी भाषा रा कई 
ज्ञात अर अज्ञात व्याकरण-ग्रंथ संग्रामसिंह, जर्मन विद्वान केलाग, मेकालिस्टर, 
सूर्यमलल मीसण, डॉ. टैस्सीटोरी, प. रामकरण आसोपा, सीताराम लाछस, नग्ेत्तमदास 
स्वामी, काव्ठीचरण वहल, कन्हैयालाल शर्मा, कैलाशचन्द्र अग्रवाव्ठ, चिन्तामणि 
उपाध्याय आद रा उजास में आया है। पण आं मांय सूं किणी अक पोधी मैं राजस्थानी 
भाषा रो सम्यक या सम्पूर्ण व्याकरण नीं कह्मो जाय सके। इण रो परिणाम औ है के 
देस अर विदेस रा शोध-अध्येता, जिका राजस्थानी साहित्य माथे शोध करणो चाबै, 
उणां नें मानक-व्याकरण रै अभाव में खासी कठिनाई अनुभव हुवै। राजस्थानी भाषा, 
साहित्य अर संस्कृति अकादमी, दूजी शोध-संस्थावां अर मानीता विद्वाना रै सैयोग सूं 
राजस्थानी भाषा रो ओक मानक-व्याकरण त्यार करवायनै शोध नें भूवी दिशा प्रदान 
'करणी चाहीजै। 
व्याकरण री त्तरै राजस्थानी भाषा रा कई शब्द-कोश ई सांमी आया है। आं में 
राजस्थानी शोध संस्थान, चौपासनी (जोधपुर) सूं छप्योड़ो डिंगठ शब्दकोश, श्री 
बदरीप्रसाद साकरिया रो राजस्थानी भाषा शब्दकोश अर श्री सीताराम लाब्ठस शे 
राजस्थानी भाषा रो विस्तृत शब्दकोश उल्लेखनीय है। आं में श्री सीताराम लाब्ठस रो 
'सबद कोस' (शब्दकोश) तो चार खंडां अर नौ जिल्दां में दो लाख सूं बेसी शब्दां रो 

है। निश्चित रूप सूं औ शब्दकोश घणो महताऊ है, पण शोध-अध्येतावां नें आपरे 
शोधकार्य में इसा-इसा शब्दां रो सामनो करणो पड़ै, जिकां रो उल्लेख इण शब्दकोशां 
में नों मिले। कारण साफ है क॑ राजस्थानी भाषा में हाल इसो मानक शब्दकोश नीं है. 
जिणसूं शोध-अध्येता पूरो लाभ उठा सके। इण वास्तै राजस्थानी भाषा, साहित्य अर 
संस्कृति अकादमी अर दूजी संस्थावां ने 'मानक व्याकरण” री भान्त ' मानक शब्दकोश! 
त्यार करण सारू ई ठोस योजना वणावणी चाहीजै। 

आज राजस्थानी भाषा मे उणरै शास्त्रीय-साहित्य में वैज्ञानिक पद्धति सूं शोध 
करावण आक्ा शोध-निर्देशकां री कमी भी शोध क्षेत्र में अंक समस्या बण रही है। 
इण गो कारण जठे पुराणै शास्त्रीय-साहित्य रो समय रै साथ दुर्लभ हुय जावणो है, बठै 
ई नूंवा साहित्यकारां द्वारा शास्त्रीय-साहित्य में रुचि कम लेवणी भी है। आ समस्या 
बरोबर बधती जावे है। आज राजस्थानी भाषा रा घणकरा शोध-प्रंथ हिन्दी भाषा में 
लिख्या जावे है अर उणां रा शोध-निर्देशक भी प्राय: हिन्दी शा प्रोफेसर ई मिले। इणसूं 
राजस्थानी भाषा रै शोध में गिरावट आ रह्यी है अर राजस्थानी भाषा रो महत्त्व ई कम 
हुय रह्मो है। इण वास्त शोध-संस्थावां अर विश्वविद्यालय नें चाहीजै के राजस्थानी 
भाषा-विषयक शोघ-निर्देशक उण व्यक्ति नें ई बणायों जावे, जिके आपरी डाक्टरेट या 
शोधकार्य राजस्थानी भाषा रै ईज किणी पक्ष मैं लेयने करदो हुवे। इणर साथ राजस्थानी 
शोध-ग्रंथ राजस्थानी भाषा में ईंज लिख्यो जावणो चाहीजै, जिणसू राजस्थानी में शोध 
रो स्तर ऊंचो हुवे। 

विश्वविद्यालय अनुदान आयोग न्यार-न्यारै विश्वविद्यालयां में विशिष्ट विययां 
रै विशेष अध्ययन सारू 'अडवांस स्टडी सेंटर' खोल राख्या है। उणां में सम्बन्धित 
विषयां में शोध करण आढा छात्रा नें आधुनिक वैज्ञानिक शोध सुविधावां उपलब्ध है। 
पण अबार तांईं विश्वविद्यालय अनुदान आयोग राजस्थानी भाषा रै वास्‍्तै इण तरै री 
'कोई सुविधा नीं जुटायी है। इण कारण सूं राजस्थानी भाषा रो अध्ययन अर शोध करण 
आक्ा शोध-अध्येतावां नैं वै सुविधावां नी मिल रही है, जिकी दूजै विषयां रै छात्रां नें 
मिले है। अठैे आ बतावण जोग बात है क॑ आज राजस्थान में प्रायः संगव्ठा 
विश्वविद्यालयां में ओम. ओ. स्तर तांईं राजस्थानी पढावण री व्यवस्था करीजी है। इण 
वास्तै विश्वविद्यालय अनुदान आयोग सूं राजस्थान रै किणीं ओक विश्वविद्यालय में 
राजस्थानी भाषा रै वास्तै 'ओडवांस स्टडी सेंटर' खुलावण रो प्रयास करणो चाहीजै, 
जिणसूं राजस्थानी भाषा रै शोध-अध्येतावां री अनेक समस्यावां रो समाधान हुय सके। 

राजस्थानी भाषा साहित्य रै शोध नैं सरकारी अर गैर-सरकारी प्रोत्साहन ना रै 
बरोबर मिल रहो है। आज जिको विद्यार्थी राजस्थानी विषय लेयने पी. ओचडी. री 
डिग्री प्राप्त कर लेवै है, उण सारू नौकरी दूंढणी मुश्किल हुय जावै। राजस्थान रै 
विश्वविद्यालयां अर दूजी शोध-संस्थावां में राजस्थानी भाषा रै शोध सम्बन्धी पदां माथे 
ई हिन्दी भाषा रा विद्वान ई नियुक्त कर दिया जाबै अर राजस्थानी भाषा रा विद्वान टपता 

रेबे। इण बजे सूं राजस्थानी भाषा रै शोघ-अध्येतावां रै सांमी रोजी-रोटी री समस्या भी 
बणी रेवे है। जे राजस्थानी भाषा रे शोध न प्रोत्माहन देवणों है तो इण पदां माथे 
राजस्थानी रे विद्वानां ने ई नियुक्त करा जावे। 
राजस्थानी भाषा रे आधुनिक साहित्य सू सम्बन्धित शोध-विषय से चयन कर 
उण् विश्वविद्यालय सू शोध रे वास्त स्वीकृत करावणों आसान काम मों है। वापड़ो 
शोधार्थी अर उण रो शोध-विषय विश्वविद्यालय २ प्रोफ॑मरां रे चक्कर में चढ जाव॑ तो 
बरसां ई शोध-विषय स्वीकृत नीं हुवै। दिखावै २ रूप में विषय मैं स्वीकृत करण सारू 
विश्वविद्यालयां मे कमेटी बणायोड़ी हुव॑ पण उणमें समुचित न्याय नों हुवै। इण कारण 
सू शांधार्थी नूँवे राजस्थानी साहित्य नें शोध रो विपय नी बणा पाव अर उण रो बगत ई 
बरवाद हुवे। 
सिरजण री समस्या 
राजस्थानी भाषा रो जुड़ाव अबार ताईं रोजी-रोटी सूं नीं हुय सकयो हैं। 
राजस्थानों भाषा पढण आछ नें जद राजस्थान री मरकार ई प्रोत्साहन नीं देय रही है तो 
दूजा प्रदेसां अर केन्द्र सरकार सूं काई उमेद राख सकां हां ? राजस्थान में राजस्थानी 
भाषा पढण आख्ो नौकरी वास्ते भटकतों फिरे। दूजे प्रदेसां में नौकरी वास्ते प्रदेस री 
भाषा रो ज्ञान जरूरी मानीजे पण अठे इण ढंग री कोई व्यवस्था नीं है। इणसूं राजस्थानी 
भाषा ने कोई पढणो नी चावे। इणसू राजस्थानी भाषा में अंक खास तर रो सिरजण तो 
हुय रह्मो है पण आम लोगां वास्‍्ते सिरजण बन्द पड़चो है। राज्य सरकार ने चाहीजे के 
टाबरां नै बचपन सू ई राजस्थानी भाषा र माध्यम सूं शिक्षा देवणी सरू करे अर अठ री 
हर स्तर री नौकरी में राजस्थानी भाषा मे महत्त्व देवे। इणसूं राजम्थानी भाषा रे सिरजण 
में विशेष गति आसी। 
राजस्थानी भाषा, साहित्य अर संस्कृति अकादमी (बीकानेर) ई सिरजण में 
थथोचित मदत नी दे पाय रही है। इंयां लागे है क॑ ई संस्था आपरो धर्म जरूरतमंद 
लेखका नें आटे में लूण रै बरोबर आर्थिक सहायता देवण, साधकां नें इनाम देवण अर 
ओक पत्रिका निकालण ताईं ई मान राख्यो है। कदई-कदेई सेमिनारां रो धूम धड़ाकों ई 
कर लेवे है। इण भाषा रै विगसाव सारू जिका दूजा काम हुवणा चाहीजै, बे नीं रे 
बरोबर है। काई इण अकादमी रो औ दायित्व नीं है के आ राजस्थानी भाषा रो मानक 
व्याकरण अर छात्रोपयोगी शब्दकोश त्यार करवावै, राजस्थानी भाषा री अकरूपता रै 
वास्तै मानक भाषा रो सरूप निर्धारित करै अर साहित्य रे साथै दूजै विषयां में ई 
परिजण नें प्रोत्साहन देवे ? जिण भान्त राजस्थान हिन्दी ग्रथ अकादमी दूजे विषयां री 
पोध्यां रो हिन्दों में अनुवाद करवाबै, उणों भात्त दूजी भाषावां री श्रेष्ठ पोध्यां रो 
राजस्थानी में अनुवाद करावतां इण अकादमी नैं कुण रोके है ? जे अ काम अकादमी 
सरू कर देव तो राजस्थानी मे सिरजण री कमी नीं रेवै। 
राजस्थानी भाषा रै लेखकां रै सांमी आ ओक लूंठी समस्या है के उणां नें किणी 

कानीं सूं प्रोत्साहन नीं मिल रहो है। राजस्थानी भाषा रो लेखक जे रचना त्त्यार कर लेवे 
तो प्रकाशक उणमनें सोरै सांस नों छापे! जे छाप देवे तो उण सारू पाठकां अर ग्राहकां रो 
अभाव बण्यो रैवै। इण कारण सूं राजस्थानी में सिरजण रो परिमाण जाबक ई ओछो 
रैवे। इण समस्या सूं छुटकारो तद ही मिल सके है, जद कै राजस्थानी भाषा, साहित्य 
अर संस्कृति अकादमी राजस्थानी भाषा में पोथी छापण रो जिम्मो आप माथे लेवै। 
राजस्थानी भाषा रो “मानक सरूप' सांमी नीं आवण सूं सिसजण री अकरूपता 
नीं आय रही है। इणसूं नूंवा लेखकां रै सांमी आ समस्या है क॑ बै राजस्थानी भाषा रै 
किण रूप नें अपणावै ? राजस्थानी भाषा रो मानक रूप त्यार करण रा प्रयास ई हुया 
है, पण फेरू ई औ मामलो आज त्ताईं तय मीं हुय सक्‍यो है। ओक बात इण वास्तै जरूर 
कह्मी जाय सके है के इण भाषा नें जन-जन तांई पुगावण वास्त राजस्थानी भाषा रै 
तद्भव शब्दां रै साथे तत्सम शब्दां रो प्रयोग समुचित मात्रा में करने इण रो मानक 
सरूप त्यार करयो जावै। इणसूं इण भाषा रै सिरजण में गति आसी। 
राजस्थानी भाषा नें संविधान री आठवीं अनुसूची में स्थान नीं मिलण सूं नूंवा 
लेखक हतोत्साही हुयोड़ा-सा निजर आवै है। इणसूं राजस्थानी भाषा रै सिरजण में ओक 
ठेराव-सो आयोड़ो है। राजस्थानी भाषा रै भविष्य रै प्रति आशान्वित नीं हुवण सूं. 
लेखक दूजी भाषा में सिरजण नें बेसी महत्त्व देवण लाग रह्मा है। इण वास्ते जरूरत आ 
है क॑ राजस्थानी भाषा मैं मान्यता दिरावण वास्ते ग्राम पंचायत स्तर माथे प्रचार सरू 
करयो जावे। पंचायतां रो सगव्ठे कामकाज राजस्थानी में करण वास्तै पंचायत राज रै 
जन प्रतिनिधियां में समझायो जावे; निशुल्क कक्षा लगायी जावे अर साल रै अन्त में 
उण ग्राम पंचायत नैं पुरस्कृत करी जावै, जिकी राजस्थानी भाषा में आपरो सगठो काम 
करथो हुवे। ओ क्रम पंचायत समिति स्तर तक अपणायो जावे। इण काम नें ओक संस्था 
या आदमी नी कर सके। इण काम वास्ते इसे उत्साही लोगां री जरूरत है, जिका 
राजस्थानी भाषा मैं मान्यता दिरावण वास्तै आपरो जीवण लगावणो चावै। राजस्थानी 
भाषा रो जन-आन्दोलन जद ग्राम-स्तर सूं उठसी तो उणनें मान्यता देवणी ई पड़सी। 
जनवा आगे सरकार दबती आई है। 
राजस्थानी भाषा में देस री दूजी प्रान्तीय भाषावां री भान्त विविध विधावां में 
सिरजण अजै ई बरोबर नीं हुय रह्मो है। सिरजण अर उणनैं पढण आके पाठकां री 
संख्या बधावण सारू राजस्थानी में ई रोचक कहाणियां अर उपन्यासां ये हछको-फुष्ठको, 
सुबोध अर सरस साहित्य लगोलग छपणो चाहीजै। 
राजस्थानी भाषा रो प्रचार माध्यम ई खासा कमजोर है। दूरदर्शन में तो इण भाषा 
नैं नगण्य स्थान मिल्योडो है। रेडियो में जरूर इण भाषा माथै बरोबर ध्यान दियो जावबै। 
भण इत्तो नीं, जित्तो के दियो जावणो जरूरी है! पत्र-पत्रिकावां ई साहित्यिक है, इण 
वास्तै बै ओक वर्ग विशेष तांईं ई सीमित है। 'माणक” नांव री राजस्थानी मासिक 
यत्रिका री पकड़ आम पाठकां ताईँ जरूर है अर उणमें छपण आव्डी सामग्री ई रुचिकर 

है पण अकली 'माणक' पत्रिका कांई कर सके ? इसी रुचिकर पत्रिकावां और भी 
निकन्णी चाहीजै। 

राजस्थानी में वाल-साहित्य री रचनावां ई नीं रे बग्रेवर सांमी आय रही है। इण 
कानी लेखकां रो ध्यान जावणो जरूरी है। जे राजस्थानी भाषा रै सिरजण नै प्रोत्साहन 
देवणो है तो पाठका री रुचि अर जरूरत रै अनुरूप साहित्य रो सिरजण हुवणों चाहीजै। 


/44/इवि्हास ये साच 


राजस्थानी लोकगाथावां मांच अतिहासिक तत्त्व 


लोकगाथावां रे परम्यस मोकछी पुराणी है। औ गाथावां जातक, पंचतंत्र आद 
ग्रंथां है सहारै सूं संकलित हुयनै आज तांईं किणीं न किणीं रूप में चालतो आ रही है। 
भणकरी लोकगाथावां मौखिक रूप में प्रचलन में रह्मी, लिपिबद्ध नीं हुय सकी। इण 
कारण सूं समै रै साथे मोकछी गाथावां बणतों अर बिगड़ती भी रही। जिकी 
लोकगाथावां लिपिबद्ध हुयोड़ी मिलै, वे कित्तीक पुराणी है, ओ बतावण रो आधार नीं 
है। आ बात दूजी है के अतिहासिक लोकगाथावां रो घटनावां से दूजे इतिहास रै साधनां 
सूं मे बैठावां तो इण बात रो पतो लागे क॑ औ गाधावां कित्तीक प्रामाणिक है। यूं आज 
भी दसूं गाथावां प्रचलन में है, जिकी अठै रै गांवां में बडे आणन्द सूं सुणी अर सुणाई 
जावे। राजस्थानी जनजीवण में तो औ गाथावां इण भान्त रमगी कै आंमें जन-साधारण 
शे पूरे भरोसो बंधग्यो। 
राजस्थान २ इतिहास री संरचना में जितो फारसों अर राजस्थानी ख्यातां रो 
महत्त्व है, बित्तो आं लोकगाथावां रो कोनीं। पण आज रो इतिहासकार इण विडम्बना मैं 
समझण लागग्यो है। अबै इतिहास में राजनैतिक घटनावां रे समावेश कम अर 
जन-साधारण री सामाजिक, आर्थिक, धार्मिक स्थिति अर उणरै दुख-दरद री 
जाणकारी माथे ज्यादा जोर दियो जावण लाग्यों है। इणसूं दूजा अतिहासिक साधना रै 
साथ-साथ जिण जाग्यां रो इतिहास लिख्यो जाणो है, उ्र जनजीवण रो अध्ययन उत्ते 
रै लोक-साहित्य रै अध्ययन रै बिना अधूरी ई रैवे। लोकगाथावां लोक-साहित्य रो मुख्य 
अंग है। गाथावां में देस अर समाज री स्वाभाविक चेतना, लोकविश्वास अर संस्कृति री 
झलक साफ निजर आबै। समाज री अलग-अलग प्रवृत्तियां अर न्यारै-न्यारै वर्गा रो 
सही चित्रण जिण रूप में आं गाधावां में मिलै, वो खरों है। समाज री छोटी-छोटी 
मान्यतावां जीवण-मूल्यां अर धारणावां से जे गहन अध्ययन करणो हुवे तो लोकगाथावां 
है मुकावलै में दूजो स्रोत नीं है। कैवण रो मतलब औ है कौ जे राजस्थान रो सही 
सामाजिक अर आर्थिक इतिहास लिखणो है तो उणमें लोकगाथावां रो महत्त्व नकारयो 
मीं जा सके। मध्यकालीन शासन-व्यवस्था, कलात्मक सृजन, साहित्यिक बातावरण, 
आमोद- प्रमोद, पशुपालण, विणज-व्यापार अर खेती-एंती आद री भरपूर जाणकारी 
इण गाधावां में मिलै है। अठे आ बात ई बतावण जोग है कौ इण गाधावां रे राजस्थान रै 
राजनैतिक इतिहास में ई महत्त्व कम नों है। मोकव्ठी लोकगाथावां में जाग्यां-जाग्यां 
अतिहासिक विवरण, जुद्ध विशेष में भाग लेवण आव्य अर हताहत लोगां री नामावल्ठी 
# मिले है। इणी भाग्त कई जाग्यां वंश-परम्परा अर घटनावां रे उल्लेख ई देख्यो जावे 
[। 
राजस्थानी भाषा अर लोकगाथावां या मर्मज्ञ विद्वान डॉ. मनोहर शर्मा राजस्थानी 
लोकगाथावां रो सांतरो अध्ययन कर्यो है। उणां आं गाथावां से वर्गीकरण ई करो है। 

अठै आं सगढ्ठी भान्त री लोकगाथावां रो इतिहास री संरचना में जिको योग हुय सर्क 
उणनें अलग-अलग देवणों संभव नीं है। इण खातर अठ मात्र उण वीर अर 
औतिहासिक लोकगाथावां रो बखाण करो जावे है जिणां रो इतिहास-संरचना में 
महत्त्व हैं। राजस्थान सरू सूं ई वीरां री धरतों रह्मो हैं। औबीर अठै जनमिया अर आपरी 
किणी बीरता या विशिष्टता रै कारण सूं जन-साधारण री पूजा रा पात्र बणग्या। समय रै 
साथ-साथ जन-साधारण उण वीरां री स्मृति मैं कायम राखण सारू प्रयास करो, 
जिको आज अतिहासिक गाथावां रै रूप में पिलै है। 
गोगाजी, ओक इसे वीर री गाथा है, जिका आज जन-साधारण में सांपां रे देवता 
रै रूप में पूजीजै। उणां रै बारे में आ गाथा प्रचलित है के जिण किणनें सांप डस लेवै तो 
उणरै गोगाजो रे नांव रो डोरो (तांती) वांधण सूं सांप रो जहर उतर जावै। आज रै शोध 
सूं गोगाजी अक इतिहास-पुरुष होयग्या है। भारत रा प्रसिद्ध इतिहासकार डॉ. दशरंध 
शर्मा आपरे शोध-पग्रंथ ' अर्ली चौहान डाइनेस्टीज' में गोगाजी नें दिल्‍ली रै अंतिम हिन्दू 
सप्नाट पृथ्वीराज चौहान रै वश में जन्मग्योड़ो वीर मान्यो है। गोगै चौहान रे जन्म ददरेवा 
(जिको आज चूरू जिले री राजंगढ तहसील सूं 6 मील दूर है) में हुयो। उणर बाप रो 
नांव सूरजपाव्ठ हो। गोगो चौहान गोरखनाथ रे सम्प्रदाय रो अनुयायी हो, इण खातर 
उणनें मोकब्ठी सिद्धियां प्राप्त ही। बो आपर जीवण में घणा ई शौर्यपूर्ण अर चमत्कारी 
काम करया। अन्त में जद संवत्‌ )440 में दिल्ली रो बादसाह फोस्रेजशाह तुगलक 
ददरेवै माथै आक्रमण करयो तो चौहान कुब्ठ रो गोगो लड़तो थको वीर गति नैं प्राप्त 
हुयो। इण बात सूं ठा पड़े के गोगोजी सम्बन्धी गाथा में इतिहास-संरचना में काम 
आवण आबल्ी भोकब्ठी सामग्री मौजूद है। 
पाबूजी राठौड़ बडा वीर हा। उणार बारे में आ गाथा प्रचलित है कै बां आपरे 
वचन री रक्षा वास्तै आपरा प्राण न्योछावर कर दिया। गोशक्षा रै वास्‍्तै वे आपर ब्यांव री 
बगत चंवरी मांय सूं उठने बाहर चढ्या अर जुद्ध करता थकां वीर गति प्राप्त करी। 
पाबूजी राठौड़ राजस्थान रा लोकदेवता मामीजै है। गांवां में आज ई उणां री याद में 
रातिजोगो लागे अर लौकगायक पाबूजी राठौड़ री फड़ गायनै जागण लगाव। 
अऔतिहासिक शोध सूं बेरी पड़े के पाबूजी राठौड़ ई इतिहास-पुरुष हा। मारवाड़ मांय 
आसथान राठौड्‌ पाली में आपरी सत्ता स्थापित कीवी। आसथान राठौड़ रै आठ बेटां 
मांय सूं दो बेटा धूहड़जी अर धांधव्ठजी घणा प्रतापी हुया। धूहड़जी या वंशज जोधपुर 
अर बीकानेर रा राठौड़ शासक बण्या। धांधव्ठजी रा दोय बेटा बूडोजी अर पाबूजी हा। 
पाबूजी घणी लड़ायां लड़ी। सरू में पाबूजी री आना बाघेलै सूं सात थोरियां नें लेयने 
अणबण हुयगी। अ सातूं थोरी पैलां आना बाघेलै रा सेवक हा, जिका उणसूं अणबण रै 
कारण पाबूजी राठौड़ रै कनै चल्या गया। जद दोनां में लड़ाई हुईं तो आनो बाघेलो 
मास्यो गयो। इणरै पाछै जायल रो जिनराज (जींदरव खीची, जिको देवब्ठदे चारणी री 
गायां नैं आप अठै लेयग्यो हो, उणसूं पाबूजी राठौड़ री गायां छुडावण रै वास्तै लड़ाई 

हुयो। पाबूजी राठौड़ गायां छुडावण में तो सफल हुयग्या पण जुद्ध में वीरगति प्राप्त 
करी। पाबूजी राठौड़ रो गाथा सूं जठे उण समे रा जागीरदारां रै आपसी सम्बन्धां री 
जाणकारी मिलै, बे ई गोरक्ष! रै महत्त्व रो ई बेरो पड़ै। 
करणीजी नांव री देवी आपरै चामत्कारिक कामां रै कारण सूं जोधपुर अर 
बीकानेर रै शासकां में ही नों, जन-साधारण में भी पूजी जावण लागी। ओरै बारै में 
घणी लोकगाथावां प्रचलन में है। औ ओक ओऔतिहासिक सत्य है के विक्रम री पंद्रहवीं 
सदी रै उतरार्ध में ओक चारण कुछ में करणीजी रो जन्म हुयो। करणीजी रा पिता 
'कीनिया खांप रा मेहोंजी चारण हा। करणीजी री मां रो नांव देवर बाई हो। करणीजी रो 
ब्यांव साठीका गांव रै केब्दू बीठू रै बेटे देपोजी बीदू रै साथ हुयो। ब्यांव री बगत आपरे 
बाप सूं दायजै में मिलो गायां रै खातर सासरै में पाणी रै अभाव नें देख'र करणीजी 
आप सास्रै मैं त्याग दियो अर गायां नैं लेयनै ओक तब्ठाब कने डेरो लगायो। थोड़ां 
दिनां पछै बैसाख शुक्ला दूज, शनिवार, संवत्‌ 476 में करणीजी देशनोक गांव री नींव 
राखी। अछै पैलां पंवार क्षत्रियां री सांखला खांप रो आधिपत्य हो। तापछै भाटियां आपरो 
आधिपत्य जमा लियो। सांखला अर भाटियां रै आपसी झगड़े सूं फायदों 'उठायने 
जोधपुर रा राठौड़ां करणीजी री सहायता सूं बीकानेर राज्य री थापना कोबी। बीकानेर रा 
शासकां देशनोक में करणीजी रो ओक भव्य मात्दिर बणायो अर करणाजी नैं कुब्ददेवी रै 
रूप में मान्यता दीवी। बीकानेर राज्य री सत्रहवीं अर अठारवों सदी री बहियां में इण 
ऋब्ददेवी रै वंशजां नें राज्य कानीं सूं दिया गया गांवां रो उल्लेख मिलै। करणीजी री 
गाथा में अतिहासिक तत्त्वां री कमी नीं है, आ बात तो अकदम स्पष्ट ईज है। 
रामदेवजी तंवर दिल्‍ली रै तोमर-नरेश अनंगपाछ रै वंश में अजमाल रा बेटा हा) 
* चमत्कारी कामां रै बारे में जन-साधारण में मोकव्ठो गाथावां प्रचलित है। आज तो 
बारे रामदेवजी तंवर राजस्थान अर गुजरात में लोकदेवता रै रूप में पूजीजै है। 
अजमालजी रै दूजे बेटे रो नांव वीरमदेव हो। कहो जावै कै ओक दिन खेलवा-खेलता 
दोनूं भाई पोकरण में बाझकनाथजी री कुटिया में पूगग्या। वाव्ठकनाथ सूं रामदेव में 
सिद्धि प्राप्त हुयी। बाव्ठकनाथ रै आशीर्वाद सूं सबसूं पैलां रामदेवजी तंवर पोकरण रै वुष्ट 
भैरू में मात्यो अर उजड़थोड़े पोकरण नें पाछो बसायो। रामदेवजी रै चमत्कारां सूं हिन्दू 
अर मुसव्ठमान दोनूं जातियां रा लोग प्रभावित हां। इण खातर रामदेवजी तंवर नैं 'रामसा 
पीर' ई कह्मो जावै है। संचत्‌ 55 में रामदेवजी पोकरण सूं आठ मील दूर रूणीचै नांव 
री जाग्यां में जीवित समाधि ली ही। इतिहास में जद धार्मिक सहिष्णुता रै बारै में 
लिख्यो जामी तो रामदेवजी तंवर भुलाया नीं जाय सके। 
डूंगजी-जवाहरजी रै कामां रो मोकव्ठी गाथावां जन-साधारण में प्रचलित है। 
डूंगजी अर जवाहरजी शजस्थान रै शेखावाटी छेत्र रा राजपूत सरदार हा। बै अंग्रेजां नें 
देस री सम्पदा लूटतां अर प्रजा नें भूखी मरतां देखने जनता रा हिमायती बणग्या अर वीं 
री सहायता सारू धाड़॒वी रो रूप घारण कर्यो। अै गरीबां री मदत करता, इण कारण 

राजस्थान री जनता रो तो उणां नै समर्थन हो ई पण राजस्थान रा शासक अर भारत री 
अंग्रेज सरकार रा नुमाइंदा आंरा बैरी बणग्या। आज डूँगजी-जवाहरजी नें इतिहासकार 
स्वतंत्रता सेनानी बतावै है अर आं सूं सम्बन्धित लोकगाथावां रो उपयोग करे है। 
औतिहासिक लोकगाथावां रै अलावा बगड़ावत, निहालदे-सुल्तान, ढोला-मारू, 
जलालबूबना, नागजी-नागवंती आद इसी लोकगाथावां है, जिणां में समाज रै सगत्है 
अंगां से सांग्रोपांग वर्णन मिलै। राजस्थानी जनजीवण में प्रचलित परम्परावां जिंयां 
पुत्र-जन्म, ब्यांव आद्‌ रीतियां रो वर्णन ई आं गाथावां में विस्तार सूं मिलै। इणरै साथे 
राजस्थानी तिंवारां, जिंयां सावण री तीज रो वर्णन ई उल्लेखनीय है। लोकविश्वास तो 
आं राजस्थानी गाथावां में भर्या पड़या है। विणज-व्यापार किण भान्त करो जावतो, 
व्यापार में काम आवण आब्ठ नांव जिंयां बिणजारा, मोदी, कोठी, हाट, बिछायत, 
कतार, जोखम, हुंडी आद री सूचना इण गाधावां री विशेषता है। राजस्थान में पशुधन 
समाज में श्रेष्ठ धन मानीजै। बेटी रो बाप आपरी बेटी नैं दायजै में गाय-भैंस अर ऊंठ 
दिया करतो। दायजै में गायां अर ऊंठां रा टोव्ठा देवण रा उल्लेख सैकड़ां लोकगाथावां 
में मिलै। प्रेम-गाथावां में लुगायां री सामाजिक स्थिति रो चित्रण है। कैवण रो मतलब 
है के जीवण री विविध अवस्थाबां अर अनुभवां रो चित्रण आं गाथावां में मिलै। 
अंत में आ बात कैवणी उचित है के आज रो इतिहासकार जे राजस्थान री 
सांगोपांग सामाजिक अर आर्थिक इतिहास लिखणो चावे तो उणनें राजस्थान में 
प्रचलित लोकगाथावां अर लोकगीतां रो अध्ययन जरूर करणो चाहीजै, पण साथै ई औ 
ध्यान भी राखणो जरूरी है के आं गाथावां में वर्णित घटनावां नें अतिहासिक स्वीकार 
करणी ओक अलग बात है। 

राजस्थानी भाषा अर इतिहास रो साच 


राजस्थान विधानसभा मांय जद-जद्‌ राजस्थानी भाषा री मान्यता सारू आवाज 
उठाई जावे, तद-तद राजस्थान रा अलग-अलग अंचलां रा विधायक इणरै पख अर 
विपख मांय आप-आपरो अलाप सरू कर देबै। उण बगत सत्ता पख मांय बैठ्योड़ा 
राजनेता आपरै वोट-बैंक में नुकसाण रै डर सूं मातृभाषा री मान्यता रो प्रस्ताव पाछो ले 
लेवै। इण भान्त लारलै पिचपन बरसां सूं राजस्थानी भाषा आपरै वाजिव हक सूं वंचित 
हुयने ओक निर्वासित जीवण जी रहा है। 
जद्यपि अठै री साहित्यिक संस्थावां, साहित्यकार अर मारवाड़ी बोली रै प्रभाव 
आवठ्ठ छेत्रां रा जन प्रतिनिधि समै-समै पर राजस्थानी भाषा री मान्यता सारू आपसी 
आवाज उठावण में पाछ नो राखी। जिका लोग राजस्थानी भाषा रो राजस्थान मांय ई 
विरोध कर रहा है, उणारे मन मांय शंका रा मोकव्ठा कारण घर करगोड़ा है। पण मोटा 
कारण घणा कोनीं। राजस्थान मांय लारलै पचास-साठ बरसां पैली बारै सूं आयनै अठै 
स्थायी रूप सूं बस्योड़ा लोग, जिणां री मातृभाषा सरू सूं हिन्दी ई रह्योड़ी ही, उणां नें 
इण बात रो भय है के जे राजस्थान मांय राजस्थानी भाषा नैं मान्यता मिलगी तो उणारे 
टावर री मुश्किल वध जासी। पण इसा लोगां री संख्या ई कम ही है! राजस्थान मांय 
अठे री अगूणी अर दिखणादो छेत्र री रियासतां मांय जाया-जलम्या उठे रा मूठ निवासी 
आज इण वात सूं भयभीत है के अबार जिंकी राजस्थानी भाषा विभिन्‍न माध्यमां सूं 
बोलण अर लिखण में काम आय रहा है, उण माथे मारवाड़ी बोली रो घणो प्रभाव है। 
औ लोग इणनें आपरे सारू फायदैमंद नीं मानै। इण कारण सूं बै राजस्थानी भाषा री 
मान्यता रो भी विरोध करता रैवे है! राजस्थानी भाषा रै विरोध रा औ दोनू ई स्वर बिर्था 
अर लचर है। इण दोनूं ई बातां में कोई दम-खम नीं है। औ तो ओक सही काम में रोड़ो 
अटकावण आजक्ी बात है। आज राजस्थानी भाषा नैं बोलण अर समझण आब्य री 
संख्या दस करोड़ रै अडै-गड़ै है। राजस्थानी भाषा रो विरोध करणियां नैं इण बात रो 
ध्यान राखणो चाहीजै कै इणसूं बत्तो विरोध तो गुजरती, मराठी, पंजाबी, असमी आद 
प्रांतीय भाषावां रो आप आपरे राज्यां मांय हुयो हो। पण औ सगत्ठी भाषावां छाती ठोकने 
आपरे राज्यां री मातृभाषा बणगी। राजस्थान मांय ई राजस्थानी भाषा नें देर-सबेर 
मातृभाषा घोषित करणी ई पड़सी। 
राजस्थानी भाषा रो बिरथा विरोध करणिया लोग इण बात सूं भली-भान्त 
परिचित है के राजस्थानी भाषा साहित्यिक अर वैज्ञानिक दीठ सूं ओक सिमरध भाषा है 
अर इणरी ओक लांबी औतिहासिक परम्परा रह्मी है। पण बै इण बात सूं परिचित नीं है 
के लारला तीन सौ बरसां सूं राजस्थान रा सगव्ठा रजवाड़ां री प्रशासनिक भाषा भी 
राजस्थानी ई ही। न 
राजस्थान राज्य अभिलेखागार रै नांव सूं ओशिया में चावै महकमे में 3५, * 
इतिहास रे . 


राज्य अभिलेखागार सूं लगैटगै साठ औतिहासिक दस्तावेजां रो फोटो प्रतिलिपियां भी 
प्रस्तुत करीजी। आं अविहासिक दस्तावेजां रो चयन करण मांय समिति रा अध्यक्ष अर 
सदस्यां रे साथे इण आलेख रै लेखक रो ई घणमोलो सहयोग रहो। 
राजस्थान भर में सन्‌ 920 सूं रियासतां मांय उत्तदायो शासन सारू जिका जन 
आन्दोलन हुया वै सगव्ठा राजस्थानी भाषा रै माध्यम सूं ई लड़या गया। आं आन्दोलनां 
श नेता आपरा भाषण, अपीलां अर पेम्फलेट राजस्थानी में ई प्रचारित-प्रसारित करता 
हा। रियासतां स लोगां रो राजस्थानी नें यब्ठ दूजी किणी भाषा सूं कोई सरोकार ई कोनीं 
हो। राजस्थान राज्य अभिलेखागार में रियासतां रै जन-आन्दोलन सूं सम्बन्धित जिका 
दस्तावेज सुरक्षित है, उणारै आधार माथै कह्यो जाय सके है के अबार रै संयुक्त 
राजस्थान री नींवां रो मजबूती मांय राजस्थानी भाषा ई आपरो सांतरों योगदान दियो हो। 
छतांपण लारला पचपन सालां रै उपरान्त भी राजस्थानी भाषा आपरै खुदरै प्रदेस 
मांय आपरो उचित स्थान नीं पाय सकी, आ ओक भारी विडम्बना है। आपोनें इण बात 
माथै भी गौर करणो चाहीजै कै जद सन्‌ 949 में देसी रियासतां रो अओकीकरण हुयनै 
राजस्थान रो निर्माण हुयो तो आपणा राजनेता राजस्थानी भाषा नें उण रो उचित स्थान 
किण कारण सूं नीं दिराय सक्‍या। इणरी पृष्ठभूमि में कोई प्रशासनिक कारण हो या 
कोई दूजो। म्हारी दीठ में इण रो ओक कारण राजस्थान में स्वतंत्रता आन्दोलन रै दौरान 
ही त्यार हुयग्यो हो। राजस्थान री घणकरी बडी रियासतां रै जन-आन्दोलनां मांय उठे रा 
मूछ निवासियां रै साथै बडी संख्या में मध्यप्रदेस, उत्तरप्रदेस अर पंजाब आद इलाकां सूं 
आयोड़ा बुद्धिजीवी भी सक्रिय हुयग्या हा। उणां रो आं आन्दोलनां मांय खासो दबदबो 
भी हो। घणकरा इसा बुद्धिजीवी हिन्दी भाषी हा। राजस्थान रै निर्माण में ई आं लोगां री 
लूँठी भूमिका रह्मी ही। बाद में मंत्री ई आं मांय सूं बण्या। बां हिन्दी भाषा रो पख लियो 
अर अठे रा मूढ्ठ नेता झोड़-झपाट सूं बचण सारू उणां री बात नें सहजां स्वीकार कर 
लेवणो ई उचित मान्यो। इणरै साथे हिन्दी-भाषी नेता जिका केन्द्र मांय सत्ता में बैठयोड़ा 
हां, बै भी हिन्दी-भाषी राज्यां री संख्या मांय कमी नीं आवण देणी चांवता हा। इण 
भान्त राजस्थानी भाषा आपरे वाजिब हक सूं वंचित रैयगी। पण अबे राजस्थान में 
राजस्थानी भाषा रै विसेधियां नें ऊपर बतायोड़ा औतिहासिक तथ्यां रै अध्ययन सूं. औ 
आछी तरै समझ लेवणो चाहीजै के राजस्थानी भाषा रै साथै जिको ओक सुनियोजित 
पड्यंत्र रचीज्यो, वो लंबे समै तक टिकण आव्दे नीं है। राजस्थानी नें उण रो वाजिब 
हक देवणो ई पड़सी। 

.. हराणै मांय राजस्थानी रो वैवार 


| 
पांच सौ बरसां री लूंठी थाती रहो है। मारवाड़ रै राठौड़ 
बीकानेर राज & टा राव बीका वि. संबत्‌ 545 मांय इण री नींव 
ये #री आपरी लूंठी साख रही है। आ बात न्यारी है के 
बीकानेर राजघराणै री सतत नैं ई 'सैंगठ राजस्थान” मांय रव्य लीवी। राजस्थानी 
राजघराणै रै राब जोधा रा म्ररासत मांय मिली। विरासत री इण साख मैं औ घराणो 
राखी। तद सूं अबार ताईं इरे रो सुफल औ हुयो के लारलै पांच सौ बरसां मांय अठै 
स्वतंत्रता रै पछै बीकानेर नी नी साहित्य रो सिरजण हुयो अर रियासत रै विलीनीकरण 
भाषा चीकानेर राजघराणै नें ५ अठै रो राजकाज री भाषा रही। अठै रो आम जन भो 
सदैव सवाई बणाई राखी। ३९ लिखतो अर पढतो रहो है। अठै रा गांव अर स्हैर मायड्‌ 
अणमीत परिमाण मांय राजस्थ्तति उगणीसवीं सदी रै छेकड़ ताईं चालती रहा। अंग्रेजी 
रै कीं वस्सां पैली राजस्थानी परण लागी। पण तोई, राजस्थानी आपरो बडेरचारो उर्दू, 
राजस्थानी भाषा मांय बोलतो4 राख्यो। 
भाषा में रंग्योड़ा हा। आ स्थिजघराणो जीवण रै हरेक पख मांय राजस्थानी भाषा रो 
तापछै वीकानेर राज मांय वाज़ठै रा राजाबां अर राजबियां रो राजस्थानी साहित्य सूं 
हिन्दी अर अंग्रेजी माथै बणायग्र भी सगव्णां री राजस्थानी ही। दरबार अर जनता ओक ई 
सहू सूं ई दीकानेर स्लुगायां ई राजस्थानी साहित्य कांनी घणी रुचि राखती। 
उपयोग कर रहो हो क्यूंके सरै मांय साहित्य सिरजण मैं जित्तो बधावों दियो बिचो ई 
खासो हेत हो। रोजीना री भाष्जस्थानी रो सगव्ठेठ वैवार कर उणमैं घणी-घणी पांघरण 
भाषा बोलता। राजघणणै री |सूं लेयमै राज मांय नीति निर्धारण करण आजा सैंग लोग 
बोकानेर राजघराणै आपरे आ| रा राजा साहित्यकार नैं आसरो देंवता थकां खुदोखुद ई 
आपरे सचिवालय स्तर पर राबना करी। कह्मो जावै कै बीकानेर री थापना करण आढ्य 
रा अवसर दिया। नीचले स्तर| खारी गांव अर चारण चन्नण खिड़िया नें (लाख पसाव! 
ओक ई भाषा नैं बरतता। अठैठ चौथो तो राब बीका रै बगत रो सिरैनांव कवि हो। उण 
सिरे राजस्थानी साहित्य री रज्लेर में चारणां, संतां अर जैन साधुवां घणमोलो राजस्थानी 
राव बीका कवि माधूलाल नैधोक शैली मांय साहित्य सिरजण करथो। 
निजर कर सम्मान दियो। बार जैतसी रै बदत चारण कवि सूजो बीठू घणो नांव कमायो। 
चगत अर उणरै पछे ई बीकात “राव जइतसी रठ छंद' डिंगछ साहित्य री अनुपम पोथी 
साहित्य रच्यो। संत-महात्मा ] जैतसी मुगल बादसाह हुमायु रै भाई कामरां सूं जूसने उण 
बीकानेर रा राजा शब॒री, उण रो खांगोपांग वर्णन है। इणों प्रसंग मैं लेयनै कवि 
वांरी कौरती में बीठू सूजा कक काव्य लिख्यो। है | 
मानी जावै। इण पोधी में रावरायप्सिंघ घणा मानता लेखक हा। बां 'ज्योतिष-रत्ाकर 
माथै जकी विजय हासल कुस्यानी टीका मांडी। बां बारठ शंकर नैं बांगे कविताई माथे 
मेहा बोदू ईं इणों नांव सूं ओवभेंट करी। ययस्सिंघ रा भाई पृथ्वीराज राठौड़ तो ग्ाजस्थानी 
बीकानेर रा ई राजा 
नांव री संस्कृत पोथी रो | 
रीझने सवा क्रोडु-पसाव रो 


साहित्य रा ऊजब्य नखत हा। बांरी मिणत अकबर रा नव-रलां मांय करी जांवती। बारे 
रच्योड़े 'वेलि क्रिसन रुकमणि री' ग्रंथ नें पाचवै वेद री संज्ञा दिरोजी। वै दसरथ रावउत 
स दूहा, वसदेव रावउत रा दृह्ा अर दूहा साहित्य में ई 'गंगाजी रा दृहा' नांव री 
घणमोली पोथ्यां लिखी। बारे पछे बीकानेर रा महाराजा सूरसिंघ रै बगत ओक चारण 
कवि “सूरसिंघजो रो पाघड़ी छंद” रच्यो। बीकानेर नरेशां री पीढ़ी में अनूपर्सिंघ खुद 
आछा विद्वान अर साहित्य पारखी हा। वां प्राचीन राजस्थानी साहित्य अर संगीत साहित्य 
रै विगसाव छेत्र में घणो नांवचोन काम करथो। कित्ता ई विद्वानां अर संगीतकारां नें वां 
आपरे गुणीजन खाने मांय आससे दियो। बारे बगत में कवि देवोदान वेताव्ठ पच्चीसी, 
सिंघासण वत्तीसी अर सूवा बहतरी नांव री लोकचावी पोध्यां लिखी। उणी बगत 
जोसीराय 'दम्पति विनोद” री रचना करी। महाराजा अनूपसिंघ राजस्थानी रा हजारूं दूहां 
नें भेव्य करवायनै 'दृहा रत्नाकर' नांव रो संकलन त्यार करवायो। इण पछे महाराजा 
सुजाणसिंघजी रै आसरै मांय कवि जोगीदास मथेरण बरसलपुर गढ विजय, सुजाणसिंघ 
रासो अर राधाकिसनजी रा दूहा सिरैनांव सूं भ्रमर-गीत परम्परा रा छिंयासी दृहा बणाया। 
इणीं भान्त गजसिंघजी रै आसरै रा कवि गोपीनाथ गाडण ओक नामी ग्रंथ 
“ग्रंभराज' त्यार करयो। महाराजा रो मंत्रो भीमसिंघ 'गजनामा' नांव री ख्यात त्यार 
करवाई। गजसिंघ रै पछे महाराजा रतनसिंघ रै राज मांय बीठू भोमा 'रतन-रूपक', 
*रतन-विलास' अर 'रतन जस प्रकास' नांव रा तीन ग्रंथ त्यार करया। आरे ई राज में 
सागरदान “रतन-रूपक” लिख्यो। महाराजा रतनसिंघ रा भाई लिछमणसिंघ “मुहता 
नैणसी' री ख्यात री पड़त करवाई। 
महाराजा रतनसिंघ रै पछै महाराजा सरदारसिंघजी अर डूंगरसिंघ रै राज मांय 
सिंढायच दयालदास राजस्थानी भाणा में दोनूं रै राजकाज रे लेखो-जोखो तो विस्तार सूं 
अर पैलड़ी पीद्यां रो लेखो संक्षेप में लिख्यो। दयालदास गा लिख्योड़ा ग्रंथ- “बीकानेर 
रै राठौड़ां री ख्यात', 'ख्यात देस-दरपण' अर “आर्य आख्यान कल्पद्गुम' राजस्थानी रा 
ख्यात ग्रंथां मांय घणा महताऊ जाणीज्या। आं ख्यातां रै अलावा ई दयालदास 
“जस-रत्लाकर', ' पंवार वंश दरपण ', ' सुजस बावनी ', 'उजास इकक्‍्कोसी” अर फुटकर 
डिंगठ गीतां री रचना करी। महाराजा गंगासिंघजी तो राजस्थानी भाषा रा घणा लूंठा 
हिमायती हा। वां इट्ली रै विद्वान डॉ. ओल. पी. टैस्सीटोरी सूं बीकानेर रै राज्य 
पुस्तकालय सूं राजस्थानी ग्रंथां री विवरणात्मक सूचियां त्यार करवाई। इण सूचीकरण 
सूं शोधार्थियां नैं घ्रणो लाभ हुयो! टैस्सीटोरी वेलि क्रिसन रुकमणि री, राव जइतसी रउ 
छंद अर बचनिका राठौड़ राव स्तन महेसदासोत री रो संपादन करो! महाराजा 
गंगासिंघजी रै ई बगत महाराज जगमालसिंघ पृथ्वीराज रची 'वेलि” री टीका लिखी 
जिणनें बाद में ठाकर रामसिंघजी अर सूर्यकरण पारीक संपादित कर छपवाई। 
महाराजा सार्दुलसिंघजी रै शासन मांय “सार्दुल राजस्थानी रिसर्च इंस्टीट्यूट री 
थापना हुयी। इण संस्था राजस्थानी भाषा रै विगसाव री दीठ सूं कई घणमोला ग्रंथां रो 
प्रकासण करयो। बीकानेर राजघराणो आपरो घरू अर दूजा राज्यां रै राजावां सागै आखो 
पत्र वैवार राजस्थानी भाषा मांय ई करया करतो। बीकानेर रै अभिलेखागार मांय भेव्ठा 

करथोड़ा दस्तावेज इण बात सा मूंडे बोलता प्रमाण है। घरू पत्र बैवार रै अलख सगढ्ठो 
लेखो-जोखो ई राजस्थानी माय ई मिलै। जलम सूं लेयने मृत्यु ताँईं रा औ अभिलेख 
पढियां आपांनें ओके कानी सामाजिक, धार्मिक, आर्थिक स्थितियां री जाणकारी मिले 
उठ ई दूजै कांगी राज-परिवार री जीवन-शैली री भी ठा पड़ै। बीकानेर रा राजा आपरै 
बराबर रे दूजे राजा मैं आपरी निजू बात कै दूजी कोई बात लिखता तो उणरी भाषा 
राजस्थानी ई होंवती। हां, आ वात दूजी है कै कई वार आ बात पद्च भाषा मांय ई लिखी 
जांवती। इण ढंग रा कागदा नें 'खरीता' नांठ सूं जाण्या जांवता। इसा खरीता बीकानेर रै 
अभिलेखागार मांय मोकव्ठा ई ठावा पड़चा है। अठै ओक वत्तावण जोग बात आ है कै 
राजस्थान रै समव्ण राजघराणा आपरे पत्र चैवार अर दस्तावेजां रा नांव मुगल शैली रै 
उणियार ई राख राख्या हा। अठै रा राजा फारसी नीं जाणता) इण वास्ते कागद-पत्र 
राजस्थानी मांय ई मांडता। मुगल बाहसाह कै बारे किणी प्रतिनिधि मैं राजस्थानी मांय ई 
'कागद लिखता हा। राजस्थानी भाषा नें जाणणिया लोग मुगल दरबार मांय होंवता अर बै 
ई बां कागदां नें बांचने सुणाय देंवता। आ बात जगचावी है कै मुगल दरबार मांय 
राजस्थानी रो बोलबालो हो। 
मुगल दरबार री ज्यूं बीकानेर रा राजा ई कागद-पत्र आपरै हाथ सूं कोनी 
मांडता, जिणसूं आज ई वांरी हस्तलिपि री ठाह कोनों पड़ै। सगव्ठों पत्र बैवार बे दूजै 
लिखारे कनै सूं लिखवाया करता। वीं वगत कागद माथै किणीं राजा-राणी कै राजकुंवर 
रा दसखत नीं मिले। राजा लोगां कानी सूं कई भान्त रा कागद लिखवाया जांवता। जद 
बै किणी आदमी माथै घणा मेहरबान होंवता तो उणनें खास रुक्‍्को' इनायत करता। 
बीकानेर राज गा पुराणा सेठ-साहूकारं रै घर्या मांय आज ई औ देखण मांय मिलै। आं 
रुक्‍्का, परवाना मांय वरतीजी राजस्थानी भाषा आज री राजस्थानी सूं न्‍्यारी नीं है। 
अभिलेखागार री कई बहियां मांय औ रुक्‍्का, परवाना ठावा मंड्योड़ा है। 
बीकानेर राज रो आखो काम राजस्थानी भाषा मांय हुंवतो। राज री कई 
प्रशासनिक इकाइयां होंवती, सैंगां सूं छोटी इकाई “गांव” हो। गाव रै राजस्व रे सगव्ठो 
'काम चौधरी री मार्फत हॉंवतो। इण वास्तै बगत-बंगतसर चौधरी नें राज कानी सूं कई 
भान्‍्त रा निरदेस अर सल्लावां दिरीजती, बै राजस्थानी मांय होवती अर चौधरियां रा 
पाछा उथ्ा ई राजस्थानी मांय होंवता। इणीं भान्त चीरा, परगना रै अधिकारियां सागै ई 
आ ईज प्रक्रिया अपणाई जांवती, पछे जांवता राज मांय निजामी व्यचस्था कायम हुयी। 
निजामत रै हेठैे तहसीलां बणी, पण भाषा वैवार तो राजस्थानी मांय ई होवता रह्यो। 
बीकानेर रजवाड़ै मांय हरेक स्तर माथै राजस्थानी ई बरतीजतो! आज ई न्यारैं-न्यारै 
महकमा री बहियां, चौपड़यां, पानड्यां, कागदां सूं औठा लागै कै राजस्थानी मांय 
काम करण सूं अठै रै रजवाड़ै नें घणी सोराई रैवती, क्यूंके राज अर समाज री ओक ई 
बोली अर ओक ई भाषा ही। भान्त-भान्त रा अभिलेखां रो जखीरो देख्यां सूं ठा लागै कै 
राजस्थानी सरू सूं ई कित्ती सिमरघ भाषा रह्यी है। राजस्थानी भाषा रै वैवार रै कारण ई 
राज रे आखीे रजवाड़ै माथै दबदबो रहो। राजस्थानी भाषा उण बगत जणै-जणै रै 
काव्जै इण भान्त मंड्योड़ी हो के कोई आ सोच ई नीं सकतो कै ओक दिन आजादी 

मिल्यां पछे आ भाषा राजनेतावां री ओछी सोच री बब्ठी चढ जावैला। 

महनें बीकानेर राज री कोई दो हजार बहियां री विवरणात्मक सूची बणावण रो 
मौको मिलयो तद लगातार औ ई सोचतो रद्यो कै जे पैली री भान्त बाद में ई राजस्थानी 
से बैवार चालू रैवतो तो निस्चै ई आज राजस्थान री ओक न्यारी ई छिब होवती। ओक 
भाषा हजार बरसां पैली अठे जलमी, पांगरी बीनें तो छोड छिटकाय दी अर दूजी भाषा 
नें आजादी रै पचास बरसां मांय घिंगाणै अपणावण री चेष्ट करीज रह्मी है। कने ओक 
सिमरघ भाषा होंवतां थकां ई भाषा रो फोड़ो क्यूं भुगत रह्यो है--औ प्रान्त। बीं बगत 
राजस्थानी भाषा नें जाणणिया अर लिखणिया दूजी भाषा नें जाणता ई कोनीं, इण 
का बांगे भाषा में जिकी सवदावब्शी काम मांय लिरीजती बा ठेट राजस्थानी री ई 
मिले। 

बोकानेर राज री बहियां में काम लिरीजी सबदावव्ठी मांय सूं कोई दोय हजार 
सबदां रा परिभाषावां समेत अर॒थ त्यार करीज्या है। देस-विदेस रा शोध-खोज करणियां 
खातर आ सबदावव्ठी घणी महताऊ है। बीकानेर राज रो जिको ई काम-काज होंवतो 
बो आं बहियां मांय दरज है। 

औ सगक्ही बहियां सतरहवीं सदी सूं लगायनै राजस्थान रै अकीकरण सूं पैली 
तक री मिलै है। हर मुख्य सीगै री बही रै साथे सैकड्‌ सीगे री बहियां मिलै है। हासल 
बही, लेखा अर जमा खरच री बही, जगात बही, जमीं रै कागदां अर अमल रै चिटूठा 
री बही, कूचमुकाम री वही, मरजाद रै कामदां री बही, कमठाणा बही, पट्थ-परवाना 
'बही, ब्याव वही, तलब तैयारी (तलबाणा) बही, चिट्ठा अर खतां री बही आद मुख्य 
सीगा है। अकली कागदां री बही मांय सेठ, नाता, फरोही, गुनैगारी, पेसकसी, जमाबंदी, 
सिरबंधी रा कागद मिले है। 

'उगणीसवीं सदी रै सरू मांय बीकानेर राज में उर्दू भाषा रो बोलबालों ई हुयग्यो 
हो। पण राजस्थानी राजकाज मांय प्रमुख भाषा बणी रह्यी। बीकानेर राज में थापना सूं 
लगायने 956 तक रो दीवानी काम राजस्थानी मांय ई चालतो हो। मालमण्डी रै 
दस्तावेजां रा सीगा तो उर्दू मांय हा, पण उणांरी मांयली इबारत राजस्थानी भाषा में ई 
लिख्योड़ी है। मुतफरकात माल, कुलियात माल, नम्बरी दीवानी, परचा खतोनी, ढाल 
मंच, मुशाबी, हकमोरूसी, सनदी कागजात, मिसल बन्दोबस्त, कौंसिल रा हुकम, 
रोकड़, जमा बन्दी अर मोहर छाप रा पट्टा इसा प्रमुख सीगा हा। 

अठै फेरूँ अंक बात बतावण जोग है के बीकानेर राजा जिण भान्त निजू अर 
राजकाज माय राजस्थानी भाषा रो उपयोग करता रह्मा है, ठणीं भान्त बोलचाल में ई 
इणों भाषा नें बोलता। आपरी सेना अर प्रजा दोन्यू में आपरी बरसगांठ, दसरावै अर 

होव्दी-दीवाव्ठी रै अवसरां अर बगत-बगत माथै राजा अर सरदार लोगां री भाषण देवण 
री परम्परा कोई नूवी नीं ही। राज्य रा सरू रा राजावां रै भाषण रो उल्लेख तो जरूर 
मिले है पण लिख्योड़ा भाषण देखण में नों मिलै। पण जद सूं राज्य मांय छापाखाने रो 
विगसाब हुयो, उग वगत रा राजस्थानी भाषा में दियोड़ा राजावां रा भाषण ठावा मिले 
है। महाराजा गंगासिंध, महाराजा सार्दुलसिंध अर आखीर मांय महायजा डॉ. करणीसिंघजी 

रा घणकरा भाषण राजस्थानी भाषा मांय दियोड़ा है। अठे आ फेरू ओक विशेषता हो 
के बीकानेर रा लोग छेत्र रो दोरो करण नें जांवता चठे बारों अभिनंदन राजस्थानी भाषा 
मांय ई हुया करतो। बीकानेर मांय राजावां नें जनता कानी सूं जिका राजस्थानी भाषा में 
अभिनंदन-पत्र भेंट करा जांवता हा, वै आज ई बीकानेर रै जूनागढ री दर्शक दीर्घावां 
मांय ठावा है। 
इणीं भान्त जद आपां रजवाड़ मांय राजस्थानी रै वैवार री बात करां तो बीकानेर 
रै राजा राजस्थानी भाषा रै लोकगीतां नें कित्तो महत्त्व दियो, उण रो दीठाव उण बगत रा 
लोकगीता नें सुणियां सूं लागै। बीकानेर रा महाराजा गंगासिंघ रै बगत दिनूंगे सूं लेयने 
सोपो पड़चां ताँईँ लोक गायिकावां महलां मांय गोत गावती, बै सगव्ठ गीत राजस्थानी 
मांय ई हुंवता। खास-खास अवसरां माथै राजस्थानी 'मांड' सुणणो ई राजावां रो खास 
शौक हो। मेव्ठा-मगरियां रै मौके ई गीतां रा हिलोर उपड्ता। राज रा बैण्ड ई मारवाड़ी 
धुनां ई बजांवता। कैवण रो अरेधाव औ कै राजस्थानी भाषा सूं निरवाब्ठी कोई चीज 
नीं ही। 
बिंयां तो बीकानेर रा सगव्ठा ई राजा अर राणियां राजस्थानी भाषा रा उपासक 

हा, पण गंगासिंघ, सार्दुलसिंघ रै जमानै मांय हिन्दी, अंग्रेजी अर उर्दू ई च्यारूं कानी 
बरतीजणी सरू हुयगी ही। पण दोनूं ई राजा आपरी राजस्थानी भाषा अर राजस्थानी 
माठ छोडी कोनीं। स्वतंत्रता रै पछे महाराजा करणीसिंघ ई राजस्थानी री जोत नें जगाई 

राखी। वां राजस्थानी मांय बोलण रो व्रत लियो अर राजस्थानी भाषा री मानता खातर 

अणथक प्रयास करथा। जद पंजाबी भाषा रै आधार माथे पंजाब राज्य रो गठन हुयो तो 

]4 मार्च, 966 नें लोकसभा मांय राजस्थानी भाषा नें मान्यता री बात राखी। बां 

'कह्यों- जद के राजस्थानी दो करोड राजस्थानियां री भाषा है, पण इण प्राचीन भाषा नें 

सविधान री मान्यता कोनीं) म्हासे आपसूं अनुरोध है कै आप म्हारै बिल रो समर्थन 


करने राजस्थानी मैं मान्यता दिरावण सारू सहयोग करो। 

आगे फेरू 6 फरवरी, 968 नें बां लोकसभा मांय राजस्थानी भाषा री 
मान्यता सारू आपरो औतिहासिक भाषण देवता कह्मो- हूं राजस्थानी रा दोय करोड़ 
लोगां कानीं सूं बांरी भावना प्रगट कर रहो हूं। राजस्थानी म्हारी मायड़ भाषा है। आ, बा 
भाषा है जिकी देस नैं जुझारू जोधा दिया है। भाषा शास्त्रियां री दीठ मांय आ ओक 
सुसंकृत अर सिमरध भाषा है। बगत माथै जनभावना मैं समझणो राजनैतिक समझदारी 
मानी जावैली। आ मांग राजस्थान रै अकीकरण रै सागै ई सरू हुयगी ही। राजस्थान री 
भावनात्मक ओकता रै वास्तै राजस्थानी नैं संवैधानिक मान्यता जरूरी है। इण विधेयक 
सूं राष्ट्र री अकता माथै कोई आंच नीं आवैला। 

सन्‌ 974 पछे महाराजा करणीसिंघजी संसद सदस्य कोनी रह्ाया। सन्‌ 988 में 
आपरे देवलोक गमन हुयां तक आप राजस्थानी नें मान्यता दिरावण रा जतन करता 
रह्या। बांरी धर्मपत्नी राजमाता सुशीला कुमारीजी गे अर बांरे कडूबै रा दूजा लोगां रो ई 
राजस्थानी रै प्रति मोकव्ठो सनेव रहो है। राजस्थानी भाषा अर राजस्थानी साहित्य सारू 
राज-परिवार कानी सूं माली इमदाद ई दी जावै। 

बीकानेर रा सेठ-साहूकार 


राजस्थान रा सगव्ठा राजपूत राज्यां मांय सेठ लोगां री ओक लंबी परम्परा रह्मी 
है। जिको राज्य जित्तों घुराणो है उणमें सेठ लोगां रो वर्ग उत्तो ई पुराणो। सेठ-साहूकारां 
रो औ वर्ग दो भागां में बंट्योड़ो हो। पैलडो वर्ग राज-मंत्रियां रो हो, जिण रा घणखरा 
सदस्य गज्य रा मंत्री, राजदूत या पछे सेनापति जैड़ा पदां पर लाग्योड़ा रैवता। सेठ लोगां 
रो दूजो वर्ग व्यापारियां रो हो। औ वर्ग ई खासो प्रभावशालो रह्यो है। सेठ-साहूकारां रै 
आं दोनूं वर्ग रा लोगां बगत पड़ियां आपरै राज्य रा शासकां री आर्थिक सहायता करने 
खासी ख्याति अर्जित कर चुक्या हा। 
बीकानेर राज्य घणो पुराणों नीं हुवण सूं सेठ-साहूकारां री परम्परा ई घणी 
पुराणी कोनीं। पण राज्य थरपणा री सरुआती सदियां में सेठ लोगां रो पैलड़ो राज्यमंत्री 
वर्ग अठै आपरो राजनैतिक अर सैनिक कौशल दिखायनै आपरो मोकब्ठों ही प्रभाव 
बधायो। बीकानेर री भौगोलिक स्थिति रै कारण उण चगत ताईं व्यापारी वर्ग घणों 
विकसित नीं हो पायो; पण लारली सदियां, खास करने 9वों सदी में अर उणरे पछे 
औ वर्ग इत्तो घन सम्पन्न हुयो क॑ इण वर्ग रा लोग फगत राज्य मांय ई नीं बल्‍्की देस रै 
आर्थिक निरमाण में ई आपरी महताऊ भूमिका निभाई। 
राव बीकाजी जद जोधपुर सूं रवाना होया, उण वगत बारी सेना मांय की 
मुत्सद्दो अर साहूकार भी हा। आमें मुत्सद्दी रै रूप में ओसवाठ जात रा लाला लाखणसी 
वैद, चौथमल कोठारी, बरसिंह बच्छावत अर साहूकार रै रूप में माहेश्वरी जात रा 
सालोजी राठी भी हा। सन्‌ 874 में जद पाउलेट बीकानेर राज्य रो गजेटियर त्यार 
कियो, उणमें राज्य री आबादी रै सर्वेक्षण री बगत नगर में रैवणिया 80 व्यापारी अर 0 
मुत्सद्दी घाणां ऊपर उल्लेखित लाला, लाखणसी वैद नें आपरा पूर्वज मानता। इणरै 
अलावा पांच व्यापारी घराणा चौथमल कोठारी अर लगै-टगै 50 घराणा सालोजी राठी 
नें आप पूर्वज मानता। राज्य रा घणखरा ओसवान्ठ अर माहेश्वरी जात शा लोग ऊपर 
कथ्योड़े घराणां रा वंशज ई है। व्यापारी वर्ग री दूजी जातियां में अग्रव' 5 प्रमुख रह्या है। 
आं अग्रवाढ्यं रा पूर्वज राज्य में ज्यूं-ज्यूं नूंवा गांव अर कस्बा अस्तित्व में आता गया, 
त्यूं-त्यूं बीकानेर राज्य रै आसै-पासै आयने बसता गया। 
इणां मांय सूं कई लोग जठै राज्य री थरपणा पछे ऊंचे पदां रा अधिकारी रहा 
बढ़े ई कई लोग राज्य री सेना में जुद्धां रो संचालन करता थकां वीर गति पाई। मुत्सद्दी रै 
रूप में ओसवाब्ठ घराणै रा मेहता कर्मचन्द बच्छावत, अमरचंद सुराणा अर मेहता 
हिन्दूमल आद रा नांव उल्लेख जोग है। माहेश्वरियां मांध मोहता बख्तावरसिंह ई 
दीवाण रै रूप में खासी ख्याति अर्जित करी। 
उगणीसवीं सदी में भारत री आर्थिक स्थिति मांय घणी उथव्ठ-पुथव्ठ माची, 
जिण से प्रभाव बीकानेर राज्य रा मारवाड़ी व्यापारियां माथै ई पड़ियां बिनां नीं रैय 

सकयो अर मजबूर होयनै उणा मैं राज्य सूं देस रै दूजा भागां में जावणो पड़चो। आं माय 
सूं अनेक लोग तो संचार अर आधुनिक सुविधावां रै अभाव सूं उपजी आशंकावां रै 
बिचाव्ठै पलायन करो अर आपनो व्यापारिक सूझ-बूझ रै पाण भारत रै विणज-व्यापार 
नैं अंतरराष्ट्रीय स्तर माथै पुगावण में महताऊ भूमिका निभाई। आगै चालनै आं मांय सूँ ई 
की लोगां पैलडै विश्व-जुद्ध रै पछे भारत रै ओकीकरण में योग देयनै देस रा प्रमुख 
उद्योगपतियां में आपरो स्थान बणायो। धपाऊ धन हुयां पछे विणज, व्यापार अर उद्योगां 
मांय लाग्योड़ा आं व्यापारियां आपरै मूठ राज्य वीकानेर समेत आखै देस में 
जन-कल्याण रा कामां में धन लगावणो सरू कर दियो अर देखतां-देखतां आरै मार्फ॑त 
चालता जन-कल्याण रा कामां रो समूचे भारत में जाठु-सो बिछग्यो। आं मांय सूं 
अनेक व्यापारियां राज्य री आर्थिक विगसाव योजना में ई घन लगावण रै साथै-साथे 
राज्य रै शासकां री ई घणी सहायता करी। आखिरकार जद “अंग्रेजी भारत” में आं रै 
कारोबार में अंग्रेज राज अबखायां पैदा करणी सरू करी तद भी बै दूजा व्यापारियां रै 
सहयोग सूं भारतीय स्वतंत्रता आन्दोलन में छानै-छुपके ई सहयोग देयने आपरै कर्त्तव्य 
रो भली-भान्ति पाण करण सूं ला नीं रह्या। 
चूरू रा चतुर्भुज पोद्दार लगैटगै 200 बरसां पैली चूरू सूं व्यापार करण सारू 
भटिंडा (पंजाब) पलायन कर्यो। आंर वंशज देखता-देखतां इत्ता धनवान हुयग्या कै 
उणों रो छोटकियो बेटो ताराचंद पोद्दर अर वी रा वंशज “सतपीढिया शाह' कहाया। 
चतुर्भुज पोद्यार रै पौते जिंदाराम रो बंटो मिर्जामल पोद्दार बैंकिंग अर विणज-व्यापार में 
अगूती ख्याति अर्जित करी। लगैठगै उणी'ज वणत में चूक रा मोहनराय सरावगी खुरजा 
में जाय बसिया। आगै चालनै आंरा वंशज रानीवाब्ग रै नांव सूं प्रसिद्ध हुया! दोय सौ 
बरसां पैलां ई राजलदेसर रा हजारीमल दुधेडिया बगाल रा अजीमगंज में जायने कपड़े 
रो व्यापार करण लागग्या। बीकानेर रा बंशीलाल अबीरचंद डागा अर अमरसी 
सुजानमल लगैटगै डेढ सौ बरस पैलां अठै सूं मध्यप्रदेस अर बनारस मांय आपरा 
कारोबार खोल चुक्‍्या हा। थोड़ा-घणा लोगां नैं ई इण बात रो ठा है के सन्‌ !828 में 
बंगाल सूं आसाम जायनै विणज-व्यापार करण वाव्ठा पैला मारवाड़ी व्यापारी बीकानेर 
राज्य रा नौरंगराय अग्रवाछ् हा। आरंभ में उणां तेजपुर में रबड़ रो कारोबार करयो। पछे 
उणां रो ईज बेटो हरविलास तेजपुर अर डिब्रूगढ में दूजी चीजां साथै-साथै चाय-उद्योग 
में प्रवेस करयो। सन्‌ 868 में उणां द्वारा खरीदयोड़ो चाय रो बगीचो आज ई आसाम में 
सगढ्गं सूं पुराणो बगीचो बाजै। 
महनें सेठ हरखचंदजो नाहय सूं ठा लाग्यो कै सन्‌ 748 में गेरसर रा श्री 
महासिंघजी अजीमगंज में जगत सेठ री टकसात्ठ रो प्रवन्ध संभावठ लियो हो। उण 
परिवार रा सेठ मेघराजजी कोठाये सन्‌ 82 में आसाम रै ग्वालपाड़ा में पूग्या हा। 
उणां सन्‌ 8।8 में बठे व्यापार थापन करो हो, जको “बडै गोब्ठे रै नांव सूं आज ई 
जाणीजै है। उणां सन्‌ 828 में व्यापार घणो फलण सूं गोहाटी, तेजपुर अर चारहली में 

भी व्यापार ठिकाणों बणायो हो। सन्‌ 830 में सेठ मेघराजजी कोठारो तेजपुर में जैन 
मंदिर ई बणवायो हो। सन्‌ 835 में बीकानेर सूं डांडूसर वाव्य सेठ उदयचंदजी नाहटा 
काशेबार खातिर ग्वालपाड़ा पहुंच्या अर *उदयचंद राजरूप' नांव सूं व्यापार थापण 
करयो हो। उ्णां २ पछे ई छापर रा श्री हुकमचंदजी माहट ई ग्वालपाड़ा में आपरो 
व्यापार सरू करो हो। सन्‌ 839 में सेठ उदयचंदजों नाहण, सेठ मेघराजजी कोठारो 
आदि मिल पस ग्वालपाड़ा में जैन मंदिर ई बणवायों हो, जिको आज तक कायम है। 
सन्‌ 864 में सेठ मेघराजजों कोठारी नें 'राय बहादुर' री पदवो मिली हो। बाद में 
उदयचंदजी रै परिवार रा सेठ शंकरदानजो नाहटा आसाम में चापड़ (घुबड़ी), सिलहट, 
बाबुरियाहाट में पेढ़ो थापण करी। पछे बंगाल में बोलपुर अर कलकत्ता में गद्दी बणायी 
ही। भारत रै बंखवारे रै बाद जद सिलहट, वाबुरियाहट पाकिस्तान में चलो गयो; पछे 
सिलचर, करोमगंज अर हाथरस में गद्दी थरपने बठे व्यापार सरू करयो। उणरे बाद 
परिवार बाब्ग व्यापार नें कानपुर, अगरतला, मुम्बई, दिल्‍ली आद घणी जगै फैलायो हो। 
इंयां ई महासिंघ मेघराजजी कोठारो रो व्यापार ई गोहाटी, दिल्‍ली, कलकता अर दूजी 
जाग्यां में फैल्योड्रो है, जठे सब उणाने 'बडै गोके वाल्ठा' रै नांव सूं ओब्ठखे। 
उदयचंदजी माहय रै परिवार में ही अगरचंदजी अर भंवरलालजी हुया है, जिका भाषा, 
इतिहास अर साहित्य रै छेज्ां में देस रा घणा मानोजता विद्वान रै रूप में ओब्ठखोज है। 
सन्‌ 860 में जद दिल्‍ली अर कलकत्ता विचाब्ठे रेल मारग वणग्यो, तद तो 
राज्य रा जोध-जबानां रै साथै-साथै बुढा-बडेरा ई अछूघी-अब्हघी जाग्यां जायनै आपरा 
डेरा जमावण लाग्या। बीकानेर राज्य रा सेठ रिद्धकरण सुराणा अर गणपतराय खेमका 
इणी 'ज बगत में कलकत्ता गया अर सन्‌ 900 में बठै “मारवाड़ी चैम्बर ऑफ कॉमर्स! 
री धरपणा करी। सुराणाजी इण रा पैलडा मानद सचिव बण्या। राजा शिववकक्‍्स राय 
बागला अर रायवहादुर भगवानदास बागला बंगाल अर वर्मा जायने चावत्ठ, जमीदारी 
अर काठ से घंघों करने खासो धन कमायो। सेठ भगवानदास बागला नें तो मारवाडियां 
मांय पैला कग्रेड्पति बणण रो गौरव मिल्यो। आगे चालनै बागला परिवार रा सेठ 
रामनिवास वागला तो “कंसरी हिन्द” बण्या। सेठ खेमराज बजाज बम्बई जायने 
मारवाडियां में छपाई रै काम सारू पैलपोत स्टीम प्रेस लगायो अर 'वंकटेश्वर-समाचार' 
नांव सूं पैलड़ो दैनिक अखबार निकाव्ठ्यों। बीकानेर रा ई सेठ चलदेवदास नाथाणी 
कलकत्ता जायने पैले “कलकत्ता स्टॉक ओक्सचेंज असोसियेशन' री धरपणा करी। 
सरदारशहर सा सेठ चैनरूप दुग्गडु ई कलकत्ता जायने 'चैनरूप-सम्पतराम ' नांव री फर्म 
थापित करी, जिणमें बैंकिंग रै कामां रै साथै-साथै इग्लैंड सूं सीधो कपड़ो आयात 
करीजतो। सेठ रुक्माचंद बहिचंद, सेठ उद्यमल बैद, सेठ नरसिंहदास मूंधड़ा, सेठ 
खड़गसिंह, सेठ माणकचंद बैद अर सेठ सदासुख कोठारी री 'सदासुख-गंभीरचंद' नांव 
री फर्मा उगणोसवीं सदी रै आखरी दसक में कलकत्ता मांय थरपीज चुकी ही। इण 
फर्मां में कपड़ा अर बैकिंग रो काम मुख रूप सूं हुंवतो। सेठ सदासुख कोठारी तो सन्‌ 

902 में कलकत्ता माय 'सदासुख-कव्व्ठ” ये निर्माण करवाय दियो, जिको आज ई 
बडा बाजार, कलकत्ता रो सिरे व्यापारी केन्द्र हे। सन्‌ 883 में बहादुरमल रामपुरिया 
कलकत्ना मांय 'हजारीमल हीरालाल' नांव री कपड़ा फर्म थापित करी। इणीं बगत मे 
सेठ अगरचंद सेठिया, चिमनलाल गनेड़ीवाल ई कलकत्ता में आपरा व्यापारी प्रतिष्ठान 
थरपित कर चुक्‍्या हा। विहार में राज्य रा राजगढ़िया परिवार अभ्रक रो कारोबार करने 
अग्रणी व्यापारी बण चुक्या हा। सन्‌ 900 रै पछे तो बीकानेर राज्य शा सैकड़ां व्यापारी 
अठे सूं पलायन करने देस रै विभिन्‍न भागां मांय आपय व्यापार थरप चुक्या हा। 
मारवाड़ी व्यापारियां री भान्‍्त ही बीकानेर राज्य रा व्यापारी ई जिण किणी छेत्र 
में गया, बठे री जरूरतां नें ध्यान मे राखने आपरो कारोबार आरंभ करयो। बैंकिंग रा 
कामां सूं जुड्योड़ा लोग उण छंत्रां रै ग्रामोण अंचब्गं तांईं प्रवेश करने उठे रा करसां नें 
औडी नगदी फसल उपजावण सारू घन देवणो आरंभ करो जिणरी अंग्रेजां सारू घणी 
माग हुवती। वंगाल अर आसाम शी ब्रह्मपुत्र घाटी मांय पूगनै बीकानेर रा सेठ-साहूकार 
आयात-निर्यात रे काम अंगेज'र उठे रा सिरे व्यापारी बणग्या। जका सेठ लोग महाराष्ट्र 
अर मध्यप्रदेस सांमी गया वे अफीम अर कपास रो धंधो अपणाय मराठां रा बंकर अर 
सेना नें रसद सप्लाई करणिया ठेकंदार बणग्या। इणी'ज भान्त जिका व्यापारी 
गगा-जमुना घाटी छेत्र सांमो गया उणां खुरजा, हापुड़, हाथरस, फिरोजाबाद, कानपुर 
अर मिर्जापुर में गल्‍लै रो काम अपणायो। धीरे-धीरे बीकानेर राज्य रा कीं सेठ-साहूकार 
लोग दूजा मारवाडिया री देखादेख आपरे छेत्रां में जमींदारी अर सटूटा लगावणा ई सरू 
कर दिया हा। 
पैलडै विश्व-जुद्ध रै पछे आं मांय सूं घणकरा लोगां उद्योगां में प्रवेश पाय 
लियो। उद्योगां री थरपणा करण वाब्ठा बीकानेर राज्य रा प्रमुख लोगां में सूसजमल 
नागरमल जालान रो नांव उल्लेख जोग है। इण फर्म सन्‌ 927-28 में बंगाल माय 
ओअक जूट री मिल थापित करी। पछे इणी'ज फर्म रा मालकां “डेवनपोर्ट”! अर 
*मालियोड्स' रा “राइट' खरीदने जूट री मिलां नें औरूँ बधायी। उण बगत में ई 
बीकानेर रै कनोई घराणो 'ओडरसन' रा राइट खरीदने पटसन अर हेसियन रै निर्यात छेत्र 
में प्रवेश करथो। बीकानेर राज्य रा ई ओक दूजा सेठ भीखमचंद मोहता मध्यप्रदेस रा 
हिंसनघाट मे सूती कपड़े री मिल थरपित करी। अठे ईज बीकानेर राज्य सा बंशीलाल 
अबीरचद डागा सी फर्म लगोलग हिंगनघाट, नागपुर अर बदनेर आद में सूती कपड़ा री 
मिलां चालू करी अर कोयलां री छह खानां ठैके माथै ली। सन्‌ 930 में बीकानेर राज्य 
रा सेठ गणपत राजगढिया विहार में ई ओक जूट मिल थरपी। सन्‌ 933 में सेठ गंगाधर 
बैद्यनाथ बागला कानपुर में अक जणा रै भेव्ठप में अक जूट मिल खोली। लगैटगै इणीं 
बगत में 'हजारीमल हौरालाल रामपुरिया' नांव री फर्म कलकत्ता में कपड़ा री मिल 
खोली। अठै ओक दूजी फर्म 'अगरचंद भैरूदान सेठिया' रंग बणावण रे कारखानो 
खोल्यो। 'सेठ समगोपाव्ठ शिवरतन मोहता' कराची मे हरमन री हिस्सैदारी में बॉल 

वियरिंग बणावण रो कारखानो खाल्या। बाकानर छत्र रा जौ. डा, कांठार्र, अम, क. 
मेहता, माधोदास मूंधड़ा, डूंगरमल सेठिया इत्याद उद्योग धंधा में नांव कमा चुक्या है। 
अठ आ बात ई उल्लेख जोग है क॑ बीकानेर रै औद्योगिककरण में ई आं 
सेठ-साहूकारं आपसे महताऊ योग दियो हो अर आज लम देय रहा है। आजादी सूं 
पैलां बीकानेर में सन्‌ ॥929 में सेठ चांदमल चढ्ढ़ा 'वूल बरिंग” फैक्टरी खोली। 
गंगानगर रा सेठ शिवचंद झावक अर सेठ ईसरदास चोपड़ा ऊन साफ करण अर कॉटन 
जोनिंग फैक्टरी थरपी। आजादी रै पछे तो बीकानेर नगर, नोखा, चूरू, लूणकरणसर, 
नापासर अर गंगानगर में मोकव्ठा सेठ-साहूकारां भान्त-भान्त रा उद्योग थापित करथा। 
आं सगव्ग॑ से वर्णन करणो संभव नीं, क्यूंके आंरी सूची खासी लांबी है। 
योकानेर जैड़ा मरुस्थल्ठ राज्य रै सारू फगत राज्य रा संसाधनां रै बूते विकास रा 
कामां सारू घन जुटावणों आसान कोनीं हो। राज्य रा सेठ-साहूकारां सैकड़ां बरस पैलां 
सूं राज्य में कुआ, वावड़ियां, ताव्ठाब, वाग-वगीचा अर बीड़ आद बणावता रह्या पण 
9वीं सदी रै छेकड़लै दसक सूं लेयनै भारत रो आजादी ताईं आं लोगां जन-कल्याण रै 
कामां में अणूंतो धन खरच करथो। राज्य में पाणी रो समस्या रै समाधान सारू राज्य रो 
कोई कस्बो क॑ गांव लारे नों रह्मो जठे सेठ लोगां कुओ नीं बणवायो हुवै। संस्कृत शिक्षा 
अर आयुर्वेद चिकित्सा नें प्रोत्साहन दंवण सारू जाग्यां-जाग्यां संस्कृत पाठशालावां अर 
आयुर्वेद औपधालय खुलवाया। अनेक सेठ-साहूकारां अलोपैधिक अस्पतान्, डिस्पेसरी 
अर प्रसूतिगृह रा निर्माण करायन आपरो महताऊ योग दियो। 
बीकानेर राज्य मांय काव्ठ पड़णो तो साधारण वात ही। सन्‌ !899-900 अर 
उणरै पछे पड़या भीषण काव्ठां री वगत ओ ही सेठ-साहूकार जन-धन नैं बचावण सारू 
पाणी रै परवाण रुपिया खरच करण में ईं संकोच नीं करयो। इत्तो ई नीं, महाराजा 
गंगासिंहजी रे शासन-काल में रेल-लाइण रै विस्तार अर सिंचाई साकू गंगानहर रै 
निर्माण रो अवसर आयां, आं सेठ-साहूकारां राज्य सूं जारी लाखूं रुपिया रा बॉंड 
खरीदघा। सन्‌ 903 में जद बीकानेर में रेल परियोजना ये विस्तार करीज्यो, उण बगतत 
सेठ कस्तूरचंद डागा इण काम पेटे 3,46,000 रुपिया सरकार नें दिया। इणरै अलावा 
गंगानहर रै निर्माण कार्य में घन लगावण वाब्ठां में हजारीमल हीरालाल रामपुरिया 5 
लाख रुपिया, सेठ दानचंद चौपड़ा 20 लाख 50 हजार रुपिया अर सेठ बालचंद 
आसकरण 50 हजार रुपियां स़ बॉड खरीदया। राज्य में स्कूलां खुलाबण वां में 
बीकानेर रो ग्मपुरिया परिवार बीकानेर में रामपुरिया कॉलेज, सेठ 'चम्पालाल बांठिया 
भोनासर में जवाहर हाई स्कूल, सेठ कन्हैयालाल लोहिया चूरू में लोहिया कॉलेज, अर 
सेठ जब्बरमल दुग्गड़ सरदारशहर में सेठ बुद्धमल दुगड़ विद्यालय' री थरपणा करी। 
आजादी आयां पछे तो आं सेठ लोगां बीकानेर रियासत रा छोथ-मोय्य अनेक कस्बां में 
स्कूल अर कॉलेजां खुलवाय दी। 
राज्य रा इसा सेठ-साहूकारां री संख्या हजार मे है, जिणां वीकानेर राज्य सूं बारै 

जायने आपरो विणज-व्यापार अर उद्योग-धघै में वधेपो करने देस रै जन-कल्याणकारी 
कामां अर आर्थिक विगसाव में आपरो जथा योग दियो! ऊपरे आया नांवां रै अलावा 
बीकानेर राज्य रा कों प्रमुख सेठ-साहूकारां रा नांव इण भान्त है-- सेठ विश्वेसर दास 
डागा, सेठ भैरूदान भंसाव्ठी, सेठ खुशालचद डागा, सेठ मरसिंहदास डागा, ग़मनाथ 
डागा, सेठ गणपतराय फतैपुरिया, सेठ बजरगदास, सेठ शिवप्रसाद टीकमाणी, सेठ 
निहालचद सरावगी, सेठ हजारीमल दूधवैवाव्य, सेठ थानमल मुहणोत, सेठ प्रेमचंद 
खजांची, सेठ राधाकृष्ण मेहता, सेठ भैरूदान दुगड़, सेठ चिरंजीलाल वाजोरिया, सेठ 
ईशरचंद चौपड़ा, सेठ मदनगोपाछ दम्माणो, सेठ बैजनाथ जालान, सेठ मथुरादास 
मोहता, सेठ जवाहरमल खेमका, सेठ मूठचंद कोठारी, सेठ जगन्नाथ बजाज, सेठ 
गणेसदास गधैया, सेठ गंगाधर बगड़िया, सेठ मूठचंद मीमाणी, सेठ फूसराज दुग्गड़, 
सेठ कन्हैयालाल दुग्पडू, सेठ भैरूमल कोठारी, सेठ शिवदास मोहता, सेठ रामगोपात्ठ 
मोहता, सेठ दिलसुखराम लोहारीवाब्ठा, सेठ गोविंदराम पेड़ीवाछ, सेठ रामेश्वरलाल 
गनेडीबाब्ठा, सेठ नौरंगराय अजितसरिया, सेठ रामरतनदास बागड़ी, सेठ मंगूराम 
तापड़िया, सेठ सूरजमल मोहता, सेठ मूलचंद वाघेरा, सेठ सूरजरतन दम्माणी, सेठ 
मालचंद भादाणी, सेठ आशाराम झंवर, सेठ गजानंद लेवर, सेठ चम्पालाल बांठिया, 
सेठ विलासराय केडिया, सेठ मथुरादास बागड़ी, सेठ नरसिंहदास विन्नाणी, सेठ 
रामचन्द्र मंत्री, हनुमान प्रसाद कनोई, सेठ गिरधरदास मूंधड़ा, सेठ पूनमचंद सावणसुखा, 
सेठ गिरधारीलाल बिहाणी, सेठ रामनारायण राठी अर सेठ मांगीलाल बागड़ी आद रा 
नांव उल्लेखजोग है। विणज-व्यापार नें टात राजनैतिक हलकां में बीकानेर रो नांव 
रोशन करण आकब्ं में गांव कान्दू रा श्री रूपचन्द नाहटा रो नांव खास करने उल्लेखण 
जोग है। नेपाली क्रान्ति में ओरो अंजसजोग योगदान रह्यो। 
आं सेठ-साहूकारां मांय सूं सेठ जयदयाल गोयनका, सेठ हनुमानप्रसाद पोद्दार, 
सेठ अगरचंद नाहटा, श्री कन्हैयालाल सेठिया अर साहित्य महोपाध्याय मांणकचन्द 
रामपुरिया आद सिरै साहित्यकार हुया है जिणां बीकानेर रो नांव साहित्य जगत माय 
उज्ज्वव्ठ कस्यो है। पण आज तो अठे रा सैकडूं धनीमानी सेठ-साहूकार देस रै विभिन्‍न 
अंचब्ठां मांय साहित्य अर शोध रै प्रति समर्पित हुय रह्या है। 
अंत मांय म्हारो मानणों है के वीकानेर सरीखै मरुथव्ठ में पर्यावरण सन्तुलन 

बणावण माय सांगोपांग योगदान देवण आब्ठी सेठ-साहूकारां री आ बियदरी भारत रै 
विभिन्‍न छोटठा-मोटा अंचव्ठा मांय राजस्थान री संस्कृति री अंबेर मे आपरो सांतरो 


अवदान दियो है। 


32/इविह्ास ये साच 


बीकानेर नगर रो विकास-क्रम 


बीकानेर नगर री स्थापना नै लेयमै इतिहासकारां में कोई मतभेद नीं है। उ्ां 
मुजब जोधपुर रै शासक जोधा रो पुत्र राव बीको 30 सितम्बर, )465 ई. नें आपरै काके 
'कांधछ अर जांगल्बू रै अधिपति नापै सांखलै रै साथै जोधपुर सूं नूंवो इलाकों जीतण 
सारू व्हीर हुया। इणरै पछे वीको लगैटगे बीस बरसां तांई वर्तमान बीकानेर नगर रै 
आसै-पासै रैबण आब्ठा शासकां अर प्रमुख जातियां रै साथ जुद्ध, संधि अर बिवाह 
सम्बन्ध स्थापित करने थोड़ो विसराम करो अर रातीघाटी में ठावी जाग्यां देखने 
आखाबीज रै दिन वि. संवत्‌ 545 (सन्‌ 488) में नगर (गढ़) री नींव राखी। पांच 
सौ सूं बेसी बरसां रो लम्बो बगत इण नगर वास्ते हालांकै राजनैतिक दीठ सूं प्रो मोकब्ठी 
'उठा-पटक रौ रह्यो, पण इण नगर रो क्रमिक-विकास नों रुक्‍्यो। 
जद इण नगर रै विकास-क्रम रे अध्ययन करां तो पतो लागै के लारले पांच सौ 
वबरसां सूं लगायने आज त्ताई इण नगर रो चौफेरी विकास हुयो है। पण औ दुरभाग है के 
जयपुर, जोधपुर अर उदयपुर नगरां रै विकास-क्रम री जाणकारी देवण आन्ही पुरालेख 
शोध-सामग्री री भान्त वीकानेर नगर री थरपणा री पैली दो सदियां री जाणकारी देवण 
आल्ठी शोध-सामग्री उपलब्ध नीं है। पण साथे ई सौभाग री वात आ है के उणरे बाद री 
जाणकारी सारू शिलालेख, जैन-उपास़रां री अभिलेख सामग्री, व्यापारी घराणां री 
बहियां, मुत्सद्दी घशणां रा कागजात अर सरकारी ने गैर सरकारी अभिलेखागारां री 
अभिलेख सामग्री आज ई सुरक्षित है। जेन उपासरां में तो बीकानेर-नगर रा सचित्र 
विज्ञप्ति-पत्र (00 फुट लम्बा) भी है, जिणां में बीकानेर नगर रा बाजार, मारग, मिंदर 
आर दूजा मुख्य स्थानां नें चित्रां रै रूप में दरसाया गया है। इणरै साथै जैन कवियां री 
लिख्योड़ी गजलां आद सूं बीकानेर नगर रै क्रमिक-विकास रै सम्बन्ध में महताऊ 
जाणकारी मिलै है। 
राव बीको जिण गढ री नगर रूप में नींव राखी ही, उण रा अवशेष वर्तमान में 
लक्ष्मीनाथजी रै मिंदर रै सांमी बताया जावै है। राव बीके रो समय जुद्ध रै दौरां में 
गुजर्यो हो। इण खातर उणरे साथे जोधपुर सूं आयोड़ा भाई-परसंगी अर दूजी 
जात-बिरादरी रा कामयार आपसो रैवास गढ या उणरै आसै-पासे तांईं ई सीमित राख्यो। 
मध्यकालीन नगर-व्यवस्था मुजब राव बीको ई नगर नैं व्यवस्थित ढंग सूं 
बसावणै सी परिकल्पना करी हुसी। पण जल्दी ई स्वर्गवास हुय जावण सूं बो 
नगर-नियोजन री कल्पना नैं साकार रूप नीं दे सकयो। इणरै वावजूद आपां कल्पना तो 
कर ही सकां हां कै राव बीके अक शासक रै रूप मे नगर री प्राथमिक आवश्यकता तो 
पूरी करी है। राव बीकै रै पछे उण रा उत्तराधिकारी शासकां बीकानेर नगर रै विकास में 
आपसे योग दियो। इण समै तक बीकानेर रै आसै-पासे रा लोग रुजगार वास्तै नगर में 
आवणा सरू हुयग्या हा। पण उण बगत तांई नगर में तरतीव सूं बसणै री व्यवस्था 
इतिहास ये साचथधउउ 


कायम नीं हुय सकी ही। 
राजा रायसिंह जद सन्‌ 574 में बीकानेर री गद्दी बैठयो तो वींगे ध्याव बीकानेर 
नगर नैं व्यवस्थित ढंग सूं बसावण कानी गयो। जेन उपासरे सूं प्राप्त बच्छावत वंशावल्रो 
सूं जाणकारी मिलै है कै राजा रायसिंह रे प्रधानमंत्री करमचन्द बच्छावत पुराणै ढंग सूं 
बीकानेर नगर नें फेरू बसायो अर जाति विशेष अर उणरै गोत्र मुजब चूंवा मोहल्ला 
बणाया, जिका आज ई बीकानेर रै मांयलै भाग में कम-बेसी रूप में देख्या जाय सक॑ 
है। राजा रायसिंह रै शासन-काल में नगर री सीमा सो विस्तार करबो गयो अर 30 
जनवरी, 589 ई. में नगर रै बारलै पासै नूंवे गढ री नौव राखीजी। इण नूंबे गढ में आज 
जूनागढ रै नांव सूं जाण्यो जावै है। इण रो निर्माण ई रायसिंह रै प्रधानमंत्री करमचन्द 
बच्छावत री देखरेख में ई हुयो। इणरे शासनकाल में मोकछ्छों साहित्य रच्यो गयो अर 
बरे सूं विद्वानां नैं बुलायनै भरपूर संरक्षण दियो गयो। राजा रायसिंह रा भाई पृथ्वीराज 
*वेलि क्रिसन रुकमणि री ' नांव री प्रसिद्ध रचना इणीं बगत में लिखनै बीकानेर रो नांव 
अमर कर दियो। 
महाराजा रायसिंह री मृत्यु रै पछे ई नगर रो बरोवर विकास हुंवतो रह्मो अर 
महाराजा सुजानसिंह रै शासनकाल तक तो बीकानेर नगर में आधुनिक सुविधावां रो 
सांतरों विकास हुय चुक्यो हो। महाराजा सुजानसिह रै समे में कवि उदयचन्द सबत्‌ 
765 में आपरी “बीकानेर गजल' नांव री पोथी में बीकानेर मगर रा तत्कालीन बजारों, 
व्यवसायां, तब्ठावां, कुआं-बावडियां, मिंदयां अर उण बगत रै रहण-सहन रो सांतरो 
वर्णन प्रस्तुत करो है। उण्रे मुजब अठै व्यवस्थित बजार हो, जिणरै बिचाव्ठे अक चौक 
हो। अलग-अलग व्यवसाय रा व्यापारी अलग-अलग बजाए में बैठता। साहूकार, 
बजाज, तम्बोत्ठी, सर्रफ, गांधी, फड़िया, ठंठेरा, तेली, पटुआ, चूड़ीगर, छींपा, रंगरेज, 
'कुम्हार, माव्कार, मोची, दरजी, मणिहार आपरी अलग-अलग दुकानां में कारोबार 
करता। बजार में हुण्डी रो ई प्रचलन हो। इणरे साथै नाई, वैद्य ई बजार में बैठता। 
उदयचन्द कवि बीकानेर रै बजार रै बारै में ओ ई बतावै कै नगर में लोगां रै घर पर 
जाब्यां, गोखा अर कोरणी रो काम हुयोड़ो हो। उस्ता लोग चित्रकारी में संलग्न हा। 
नगर मे धर्मशाव्गा अर भांडाशाह, लक्ष्मीनाथ, नीलकठ, नेमनाथ, गोगा पीर री दरगाह, 
शीत्रव्ग, आदिनाथ, चिंतामणि, भैरव, महेश्वर, नागणेचीजी, मदनमोहन, महादेव अर 
महावीर रा मिंदर बण्योडा हा। नगर में पीवण रै पाणी सारू अनूप सागर कुओ, 
आचार्यों से कुओ, घवव्ठागिर कुओ, नत्थूसर कुओ अर ताबां में सूरसागर, 
जसवंतसर, सीसोव्ठव, हर्षोत्गाव तब्ठाव विद्यमान हा। अठे पणिहारियां पाणी भरथा 
करती। इणीं भान्‍्त गढ री गहरी खाई अर इणरै मायलै महला रो चर्णन है। नगर रो इतरो 
सजीव वर्णन मात्र अक गजल में दूजी ठौड़ मिलणो मुश्किल है। 
महाराजा सुजानसिह री मृत्यु रै बाद बीकानेर नगर में ओक बदव्ठाव आयो अर 
नगर रै च्यारू कानी परकोटे रो पुख्ता इन्तजाम करो गयो। 8वीं सदी में महाराजा 


434/इविह्ात ये साच 


गजसिंह रे शासन-काल में राजाशाही रोड़ा सूं, जिणां नें मवाली नाव सूं ई युकारधों 
जावतो हो, नगर रो नूंवो परकोटो वणायो गयो। इण परकोटे री भींत रो छह फुंट चौड़ो 
औसार राख्यो गयो। ठौड़-ठौड़ दरवाजा अर बारियां राखीजी। आंमें घणकरां रा नांव 
लोकदेवां रै नांवां पर राखीज्या। जिंयां गोगो दरवाजो, पावू बारी, शीतव्श दरवाजो आद। 
समै-समै पर इण परकोटे से भींत में वदव्यव अर परिवर्धन ई करथों गयो। सन्‌ 
3899-900 में महाराजा गंमासिंह उत्तरी-पूर्वी परकोटे री नूंबी भींत बणवाई उणमें 
लाल पत्थर रो उपयोग करवायो अर भीत रो औसार ई तीन फुट करीज्यो। 
आज जूनागढ़ रो जिको वर्तमान रूप दोखे है, उणमें क्रमश: महाराजा सूरसिंह, 
कर्णसिंह, अनूपसिंह अर महाराजा गंगासिंह रो नूंवो निर्माण-कार्य उल्लेखनीय है। अठै 
आ बताबण जोग बात है के महाराजा गगासिंहजी जद इण किले में नूंवो निर्माण सरू 
'करायो, उण बगत गढ़ में सदियां सूं रैवण आव्ठा लोग, जिका राजघराण में हां, उणां नें 
गढ़ सूं बारे बसा दिया। गढ रै च्यारूमेर आज जिका बडा-बडा मोहल्ला वस्योड़ा है, बै 
उणीं लोगां रै परिवारां सा है। 
बीकानेर रा शासकां अठे री स्थापत्य-कला अर चित्रकला रै विकास में ई कम 
योगदान नीं करतो। बीकानेर रै राजस्थान राज्य अभिलेखागार में उपलब्ध बडे कमठाणै 
री वहियां, जिकी 7वीं सदी सूं 20वीं सदी रै मध्य समै तक लगोलग मिले है, इण 
बात नें पुष्ट करै। बीकानेर शासक ई राजस्थान रै दूजे राज्यां रै शासकां री भान्त, मुगल 
सेवा में लम्बे समै तक रह्मा हा। इण कारण सूं बीकानेर में ई मुख्य रूप सूं जूनागढ़ रै 
निर्माण में मुगल अर राजस्थान री मूठ्ठ स्थापत्य कला रो सम्मिलित रूप निजर आवे। 
महाराजा सूरसिंह (63-3! ई.) सूरसागर तत्ठब अर सूर-मन्दिर उणीं शैली में 
निर्मित करबायो। महाराजा करणसिंह (63-69 ई.) द्वारा देवीकुण्ड सागर में 
वणायोडी छत्री फतहपुर सीकरी री मुगल-शैली रो ओक नायाब नमूनों है। महाराजा 
अनूपसिह (669-98 ई.) मुगल बाहशाह शाहजहां री शैली रै अनुरूप जूनागढ़ में 
सफेद संगमरमर रो उपयोग करत्ो। इणसूं पैलां महाराजा सूरसिंह अर करणसिंह गढ मे 
ई कमरा रै आगै दो मंजिला महरावदार संगमरमर रा खंभां रो निर्माण ई मुगल-शैली रै 
प्रभाव सूं ई करवायो हो। कमठाणों री बहियां सूं जाणकारी मिलै है के महाराजा 
करणसिंह अर अनूपसिंह रै समै में बीकानेर रै गढ में मुगल-शैली रा उस्ताद उस्ता अर 
हिन्दू शैली रा जयपुरिया अर मथेरण चित्रकारांं मिलनै चित्रकला में बीकानेर-शैली नें 
जन्म दियो। 
महाराजा गंगासिंह तो बीकानेर नगर नें पश्चिमी प्रभाव सूं प्रभावित हुयनै अक 
नूंवो रूप देय इणनैं आधुनिक नगर बणाय दियो। सन्‌ 3902 में लालगढ महल अर सन्‌ 
937 तक आप नगर में आलीशान सड़कां, विविध महकमा रा आधुनिक भवन, 
सिनेमा हॉल, अस्पताव, असेम्वली भवन, पब्लिक पार्क आद ये विकास कर दियो, 
जिणनें आज ई देख्यो जाय सके है। 

राज रै साथ-साथे बीकानेर मगर रो श्रेष्ठी-वर्ग ई बीकानेर री स्थापत्य अर 
चित्रकला में आपरो भरपूर योग दियो, जिको उणां रो हवेल्यां रै रूप में आज ई देख्यो 
जाय सके। आ ई अठे बतावण जोग बात है कै महाराजा गंगासिंह सूं पैला सन्‌ 886 में 
महाराजा डूंगरसिंह बीकानेर नगर में सबसूं पैलां विजब्ठी लाया हा। पण आ बिजव्द 
जूमागढ़ रै मांय तक ई सीमित हो। 

किणी ई नगर रो विकास शिक्षा अर संस्कृति रै अभाव में अधूरों ई मानीजै। 
उगणीसवीं सदी में अठे रै श्रेष्ठो-वर्ग बाणिका पढावणे री माडजा (मार्जा) पद्धति री 
पोसाब्णं, संस्कृत पाठशाब्ठावां अर प्राथमिक शिक्षा रै प्रचार-प्रसार में आपरो कम 
योगदान नीं दियो। राज रै कानीं सूं ई नगर में बीसवीं सदी में अनेक स्कूलां खोलीजी। 
उच्च शिक्षा रै वास्तै अक कॉलेज खोलने नगर री शिक्षा नें विस्तार दिरीज्यो। 

आजादी मिल्यां पछे तो इण नगर रो इत्ती तेज गति सूं चौफेरी विकास हुयो है 
क॑ आज औ बीकानेर नगर हर दीठ सूं राजस्थान रै अग्रणी नगरां री गिणती में आयग्यो 
है अर उन्‍नति-पथ पर लगोलग अग्रसर है। 

बीकानेर नगर री भित्ति-चित्र परम्परा 


बीकानेर नगर री भित्ति-चित्र परम्परा में लेयनै लारले तीन दसकां मे कई 
विद्वानां खासो काम करयो है। आंमें अगरचन्द भंवरलाल नाहटा, मोतीचन्द खजांची, 
रामदयाल लाटा, नवलकृष्ण, कृष्णचन्द्र शर्मा आद प्रमुख नांव है। आरै अलावा 
पत्र-पत्रिकावां रै मार्फत कई दूजा लेखकां ई आपरी लेखनो रै पाण बीकानेर नगर री 
भित्ति-चित्र कला पर कलम चलाई है। 
लगैटगै तीस बरसां पैली म्हैं बोकानेर री चित्रकला, विशेष रूप सूं भित्ति-चित्रकला 
सूं सम्बन्धित मोकब्ठे आयामां रा स्रोत “बीकानेर के बड़े कमठाणे की बहियां! अर 
*संभाव्ठ बहियां' पर विस्तार सूं टिप्पणियां प्रस्तुत करी ही। बाद में औ ईज टिप्पणियां 
सूची रै रूप में ई छापीजी। ऊपरला सगव्ठ विद्वानां मांय सूं घणकरा आपरे आलेखा अर 
शोध-कार्या में इण सामग्री गो ढबसर उपयोग करो है। इण आलेख में राजस्थान 
अभिलेखागार में उपलब्ध अभिलेख-सामग्री रे साथै आं विद्वरानां रै विचार नें स्थान 
दिरीज्यों है। 
बीकानेर री चित्रकला रो इतिहास घणों पुराणों कोनीं। इण री सरुआत ॥7वीं 
सदी रे बिचात्ठे (मुगलकाल सूं) मानीजै। उण बगत तक राजस्थान रे दूजा राज्यां रा 
शासकां री भान्त बीकानेर रा शासक राजा रायसिंह ई मुगल दरवार में खासी प्रतिप्ठा 
हासल कर चुक्यों हो। वां ई दूजा शासकां री देखादंखी आपरै दरवार में मुगल दरबार रै 
चित्रकारं नैं न्यूंतती ओपतो आवकारों दियो। औ चित्रकार आपरे साथै मुगल-शैली रै 
प्रभाव मैं तो लंबने आया ई हा, साथ ई उणां स्थानीय प्रभाव रै त्हैत काम करने ओक 
औड़ी शैली नें जन्म दियो जिकी 'राजपूत-मुगल शैली' रै रूप में लोकप्रिय हुयी। 

!7वीं सदी रै मध्य में चित्रकला रै इण रूप नें “बीकानेर-शैली' रै रूप में 
जाणीज्यो। राजा रायसिंह मुगल दरबार रै वां बंजोड़ कलाकारां नैं लाया जका सोने रा 
उभारदार काम, अनूठी मीनाकारी, बेल-बूंटी अर फूलां री उम्दा कोरणी में उस्ताद हा। 
बाद में इणीं चित्रकारों नें बीकानेर में 'उस्ता' नांव सूं घणी ख्याति मिली। 

राजा रायसिंह रै पछे महाराजा कर्णसिंह मैं चित्र कोरावण में खास रुचि ही। 
उणां आपरी पसन्द रा चिंतराम बणवाया पण महाराजा अनूपसिंह री तो बात ई न्यारी 
ही। उणां सन्‌ 765 में चित्रकला में वीकानेर शैली नै ओक खास रुतबो दिरवायो। उणां 
दिल्ली अर लाहौर शा चावा चित्रकारां नें बुलायनै आपरी राजसभा में बांनें ओपतो 

आवकारो दियो। महाराजा अनूपसिंह आपरी अभिरुचि अर विषय-वस्तु मुजब चित्र 
'बणवाया। मुगल-शैली य उण चित्रकायं आपरी भावपूर्ण तूलिका सूं “नवीन बीकानेर-शैली ' 
रो श्रीगणेश करो अर रसिकप्रिया, रागमाव्ठा, बारह मासा, नायिका भेद, शिकारगाहो 

अर लोकगाथावां ढोला-मारू आद रै चित्रा नैं घणी बारीकी अर चतराई सूं उकेस्था। 
राजस्थान राज्य अभिलेखागार, वीकानेर री 7वीं सदी री 'संभाव्ठा बही' में इण 

रे उल्लेख मिलै। इण बही सूं बीकानेर शैली रै सरुआती चित्रकारं में रुकनुद्दीन, 
उस्ताद नुरूद्दीन, उस्ताद हसन, उस्ताद अहमद मुराद, उस्ताद हसन रजाक आद चावा 
चित्रकारां रो नांव मिलै। इण चित्रकारं पर शाहजहां कालीन मुगल शैली रो प्रभाव हो। 
बगत परवाण जका नूंवा चित्रकार आया उणां बीकानेर शैली रै चित्रां में 
गोव्गकार धोने बादव्ठां री छटा, रेत रा धोशं रा दरसाव अर इरानी शैली री पहाड़ियां 
आद नें ई आपरै चित्रां मे स्थान दियो। आं चित्रकार में उस्ताद कायम, उस्ताद कासिम, 
ड्ताद अबुहमीद, उस्ताद शाह मोहम्मद अर उस्ताद अबुरसा आद रा नांव उल्लेख 
जोग है। आं चित्रकारां भित्ति-चित्रां रो आलेखन ई बखूबी करयो। इण आलेखन में 
उणां रो साथ दियो अठै रा मथेरणां, जयपुर सूं आया जयपुरिया अर दिखणाद सूं आया 
दिखणादी चित्रकारां। आं रो घणमोलो सैयोग उगणीसवीं सदी रै छेकड़ तांई बीकानेर 
नगर री अनेक जाग्यां पर उकेरीज्या भित्ति-चित्रां में देख्यो जाय सकै। 
बीकानेर नंगर मे भित्ति-चित्रां रो आलेखन मुख्य रूप सूं राजप्रसाद, मिंदर्य, 
मिरतु-स्मारकां (छत्रियां), सेठ-साहूकार अर मोटै ठिकाणैदारां रै ठिकाणां अर उणारै 
बणायोड़ी धर्मशाब्यवां में हुयो है। बीकानेर में भित्ति-चित्रांकन नैं क्रमबद्ध दीठ सूं देखां 
तो अठै रै जूनागढ राजप्रसाद रा भित्ति-चित्र सबसू पुराणा है। बाकी जाग्यां बण्योड़ा 
भित्ति-चित्र इणरे बाद रा ई है। सगव्गं सूं पैलां अठै रा मिंदरां में मंड्योड़ा भित्ति-चित्रां 
री चरचा जरूरी है। 
बीकानेर नगर में जैन समाज रा सेठ-साहूकारं री तरफ सूँ बण्योड़ै त्रेलोक्य 
दीपक-प्रसाद (भांडासर जैन मिंदर) चितामणी मिंदर, जैन श्वेताम्बर आदिनाथ मिंदर 
अर चादकूंबरी जैन मिदर भित्ति-चित्रां री दीठ सूं घणा सिमरध है। ऑ्माय सूं पैलड़ा 
दो मिंदर तो बीकानेर भगर री थापना रै आसै-पासे रा ईज है। आ सगव्गं जैन मिंदरां में 
मथेरण अर उस्ता कलाकारां समै-समै पर भित्ति-चित्रां रो सांगोपांग अकन करो है। 
सगव्ठा जैन मिंदरां में जैन कथा-साहित्य माथै आधारित चित्रावत्वयां री 
मोकव्ठायत है। भांडासर जैन मिंदर में मंड्योड़ा सरुआती चित्र किणीं हस्थीमल रै 
उकेर्घोड़ा है। उणरै बाद रा चित्र मुरादबख्श रा बणायोड़ा है। मुरादबख्श तो लगोतार 
चार बरसा लग अर उणरै पछे ई जैन कथा-साहित्य सूं सम्बन्धित चित्रों अर सोनै री 
'मनोती रो काम करने इण जिनालय रै सभा-मण्डप रा गुम्बज रो मांयलो पासो इण ढंग 
सूं सजाय दियो के औ मिंदर जैन कथा-साहित्य रो संग्रहालय वाजण लाग्यो। आं 
भित्ति-चित्रां में पाटलोपुत्र रै राजा नन्‍्द री बगत स्थूलिभद्र स्वामी री दीक्षा सम्बन्धी 
चित्र घणा मनमोवणा है। 
इणरै बाद रा चित्रां में आथुणो प्रभाव ई दृष्टिगोचर हुवै। इण रो अदाजों उण 
पंख-युक्‍त टाबर (ऐजिल) सूं लागै जिणनैं फूलां अर उणरी पांखड़दां री बेल्यां में 
उड़तो दरसाइज्यों है। इणीं भान्त चिंतामणि मिंदर में ई जैन कथानकां रै साथै गुम्बद रै 
मायलै पासै पुष्प-बिरखा करता चैमानिक देवां नें बादव्ठां बिचावे आभै में विचरण 

करता थकां आलेखित करीज्या हैं। वि. संबत्‌ 662 में जिनचन्द्र सूरिजी द्वारा प्रतिष्ठित 
पुराणै श्री जेन श्वेताम्बर आदिनाथ मिंदर रै गुम्बददार मंडप री छत माथे रंगां रो सांतरो 
संयोजन करने घणी बारीको सूं बेल-वूंट्यां अर दूजी आकृतियां मांडीजी है। गुम्बद रो 
मोब्ठाई री पूर्णता पर सपाट रूप लेवती भीतां पर सुनहरी अर दूजै रंगां सूं च्यारूं कानी 
देहरियां उकेरीजी है, जिणां में चौबीस तोर्थकरां रा चित्र बण्योड़ा है। इणरै बीच-बीच 
में काच ई जड़योड़ा है। सभा-मण्डप रै गुम्बद रै हेठे श्रो जिनचन्द्र सूरि नें वादशाह 
अकबर नें उपदेश देतां थकां चित्रित करीज्या है। ओक दूजे चांदकुंवरी जैन महावीर 
मिंदर रै निज मिंदर में उस्ता कलाकारां द्वारा भगवान महावीर रै 27 भव रा भित्ति-चित्र 
मंड्योड़ा है। अठै अंकित दूजा चित्र ई जैन कथानकां सूं सम्बन्धित है। 
जैन मिंदरा री भान्त नगर रा दूजा मिंदरां में ई भित्ति-चित्रां रो आलेखन हुयो है। 
डेढ्सै दोयसे बरस पुराण मदनमोहन अर मरुनायक मिंदरां में मथेरण अर जयपुरिया 
कलाकारं हिन्दू देवी-देवतावां रै चित्रां नैं घणी जीवटता सूं चित्रित करया है। इणी 
मिंदर में जयपुरिया चित्रकार गोपाठठ अर मिंदर बणावणिया मोहता सेठां रो ओक ग्रुप 
चित्र ई कोर्थोड़ो है। महाराजा डूंगरसिंह री बगत में बण्योड़ै लालेश्वर महादेव रा 
शिववाड़ी स्थित मिंदर में जयपुरिया, उस्ता, मथेरण आद चित्रकारां री कलम रो 
कोरणी सूं मिंदर रै मांयले पासी बेल- बूंट्या, पंखेरुआं अर देवतावां रा चित्र मंड्योडा 
है। इणीं भान्त मोहता परिवार री धर्मशाव्ठ में बण्योडै गणेश मिंदर में ई हिन्दू 
देवी-देवतावां रे अवतारां रो चित्रांकन करोड़ो है। 
मिंदरा रै ज्यूं नगर रा पुराणा व्यापारी घराणां री हवेलियां में ई भित्ति-चित्रां रो 
घणो बारीक काम देखण नै मिलै। बगतसर सार-संभाव्ठ नीं हुवण सूं कई हवेलियां में 
मंड््योड़ा औ चित्र अबै मगसा पड्ण लागग्या है। इण तरै री हवेलियां में डागा, बागड़ी, 
'कोठारी, मोहता, दम्माणी, रामपुरिया अर ढढ्ढा आद परिवारां री हवेलियां उल्लेख 
जोग है। आं हवेलियां में ईं उस्ता अर मथेरण आद चित्रकारां रो ई योगदान है। सेठां री 
हवेलियां री भान्‍्त नगर रा पुराणै ठिकाणैदारां रै रैवास-स्थान में ई भित्ति-चित्र अंकित 
है। महाराज मानदातासिंह रा रैवास इण दीठ सूं विशेष रूप सूं उल्लेखनीय है। 
नगर में सेठ-साहूकारां अर राज-परिवार सूं सम्बन्धित मृत्यु-स्मारकां (छत्रियां) 
रै मांयलै पासी मनमोवणा भित्ति-चित्र देखण ने मिलै। बीकानेर-शासकां री औ छत्रियां 
देवीकुण्ड सागर में ओक ई जाग्यां बण्योड़ी है। उमणीसवीं सदी रै मध्य में बण्योड़ी 
महाराजा रतनसिंह री छत्री रै गुम्बद मांय नीली अर सुनहरी कलम सूं देवी-देवतावां रा 
मनहरणा चित्र उकेरीज्या है। इणीं भान्त महाराजा डूंगरसिंह री छत्री में कृष्ण-लीला रो 
चित्रण है। सेठ-साहूकारं री कीं पुराणी छत्रियां में ई मगसा पड़्योड़ा चित्र आज ई निंगै 
आवे। 
बीकानेर नगर में जूनागढ़ रै राजप्रसादां में उकेरयोड़ा भित्ति-चित्र पौयणिक दीठ 
सूं बेजोड़ है। आं भित्ति-चित्रां री आ खासियत है क॑ आरै आलेखन रै सम्बन्ध हें 

सरकारी दस्तावेजां में ई थोड़ी-घणी जाणकारी मिलै। औ सरकारी दस्तावेज बौकानेर 
राज्य री 'वडा कमठाणां' री वहियां रै रूप में मिल। आमें भित्ति-चित्रां रै निर्माण, 
चित्रकारां रै नांव, उणां रो दिहाड़ी अर मासिक पगार, चित्रांकन सूं काम में लिरीज्या रंग 
अर दूुज्जी सामग्री रो घिवरण मिले, पण आं चहियां रै मार्फत भित्ति-चित्रां रो सही 
विश्लेषण करणो घणो दोरो काम है। 
बीकानेर नगर रै जूनागढ सो मूल्ठ निर्माण राजा रायसिंह रै आदेस सूं सन्‌ 589 
सूं सरू होयनै सन्‌ 594 तांईं चाल्यों। उणरै बाद इणमें बीकानेर रा राठौड़ शासकां 
आपगरी जरूरत मुजब नूंवो निर्माण करवायो। औ क्रम बीसवों सदी में बीकानेर महायजा 
गंगासिंह रै शासन रा सरुआती दसकां तक जारी रह्यो। 
आज ई जूनागढ रा कई महलां में ढाई सौ सूं तीन सौ वरसां रै विचाव्ठे बण्योड़ा 
भित्ति-चित्र देखण नें मिले। राजा रायसिंह रै दणायोडै हर-मिंदर, सूर-मिंदर, चौबारा 
अर रायनिवास तो आज ई मूछ रूप में थिर ऊभा है। जद्यपि राजा रायसिंह रा 
उत्तराधिकारियां रायनिवास में फूलमहल, चन्द्रमहल, गज-मिंदर आद बणवाय दिया 
हा। आंमें चन्द्रमहल अर फूलमहल (निवास) भित्ति-चित्रां री दीठ सूं खासा सिमरध 
है। आं महलां में चूने रै प्लास्टर री घिसाई इत्तो ज्यादा करीजी है के आज वो संगमरमर 
शा पत्थरां र उणमान दीखै। इण माथै सोने री उभारदार रेखावां, फूलां रा गुच्छां अर 
जब्पात्रां रै रूप में चित्रित भित्ति-चित्रां मैं ओक-दूजै सूं निरवाब्यी करती दरसाईजी है। 
चन्द्रमहल रै ओक कक्ष में छव इंच चौड़ी पट्टी पर घणी बारीकी सूं शिकार रा दरसाव, 
हाथी-घोड़ां रै साथे शाही लवाजमो, मीन-कन्यावां (पाणी में उछव्ठ-कूद करती), 
राधा-कृष्ण री अनेक लीलावां रो चित्रण हुयोड़ो है। छत माथै बादव्यं री घटाटोप सूं 
घिरंथोड़ेै आभे में नागण री दांई बीजव्ठ-रेखावां अर अप्सरावां ई मांडीजी है। इणीं भान्त 
महल रै आंगणै सूं की ऊपर भान्त- भान्त ये फूल-पत्तियां अर ठंडब्ठा आन्गी बेलडथां रा 
रंग-बिरंगा चित्राम उकेरीज्या है। आं दोनूं महलां रै माय-बारै दरवाजां पर राधा-कृष्ण 
अर फूल-पत्तियां चित्रित है। इणमें उस्तां अर जयपुरिया, दोनूं वर्ग रै चित्रकारां आपरो 
कौशल दिखायो है। 
जूनागढ रो जूनौ महल कर्ण-महल है। औ आगरा रै किलै गा खासमहल अर 
दिल्ली रै लालकिला रा दीवाने-खास, रगमहल अर मुमताज-महल री लघु अनुकृति 
मभानीजै। इण रो निर्माण सन्‌ 690 में महाराजा अनूपसिंह, आपरै पिता कर्णसिंह री 
स्मृति में करवायो हो। इण महल रै डागढ्ठै री भींतां पर जका चित्र है, बै अबे मगसा 
पडुण लागग्या है, पण इणरै बरामदै री छत पर सोनै रो घरातव्ठ अर उण माथै फूल, 
बारीक डंठव्ठ री बेलड्यां अर तीखी पत्तियां रो सांगोपाग अंकन हुयो है। इणीं भिक्ति 
चित्रां रै हेठे छोटी-बडी हरी पत्तियां अर लाल फूलां रो मोवणो चित्रण करीज्यो है। इणरै 
अलावा इण महल रै सगव्ठ खंभां ई सुन्दर अलंकरणां सूं आच्छादित है। औ गढ से 
चैलो महल है, जिको मुगल बादशाह जहांगीर रै काल रा उत्तरार्ध में विकसित 

उभिजात्व अर अलंकूत मुगल शैली माथे आधारित है। 

कर्णमहल रै कमे अनूप-महल है। उणनें दरवारे-खास भी क्ो जावै। औ इण 
गे रे सिरे कला-महल है। इणरी छतां, भौंतां अर खंभां सोने सूं जड़घोड़ा है। इण 
हल रै मांयलै पासी लाल रंग री पृष्ठभूमि में सुनहरी आलंकारित फूल, पत्तियां अर 
ठछ चित्रित करीन्या है। रेखावां में लय अर गति ये आभास सहजां ई हुवे अर को 
ग्रग्यां तो सागर-उर्मियां-सो दरसाव दीखी। इण महल रै खंभा पर भी राधा-कृष्ण अर 
पपिर्या नें फूला रै गाछा में गुम्फित करीज्यो है। सिन्दूरियां पृष्ठत् माथे सगव्ठा चित्र 
लास्‍्टर सूं उभारन सुनहरी रंग में आच्छादित करीज्या है। वीध-बोच में गहरे हरथे रंग 
। जंग्ठां रो दरसाव है। इण महल र मांयले दरवाजां माथै भी राधा-कृष्ण अर गोपियां 
त चित्रांकन खासो मनोहारी है। 

* महाराजा अनूपसिंह रै पछे इण दुर्ग में सगव्श सूं बेसी निर्माण कार्य महाराजा 
जसिंह करवायो हो। उणां रो बगत रै महलां में गज-मिंदर रो आपयो न्यागे-निरवात्टो 
स्थान है। इण महल में दरपणां नें उभारदार स्वर्ण-रेखावां रै बिचाल्छै सजायनै विड़ीज्या 
है। आ उभारदार स्वर्ण-रेखा वेल रै रूप में आलंकारिक ढग सूं वण्योडी है। इणमें फूल 
अर पत्तियां रो आलेखन ई हुयो है। कठै-कठेई पुष्प-गुच्छ अर फल्ठपात्रां नें ई संयोजित 
करी्या है। अंधारे में अक दीपक रै उजास सूं ईं स्वर्ण-रेखावां रै विचाल्ठे जड़चोड़ा 
दरपणां में पड़बिम्बां रै कारण दीपमाब्ठ जिसो आभास हुवै। इण महल रे ओक छांटै-से 
भाग में अनमोल पत्थर मुनहरी लतावां अर फूलां से पांखड्यां सूं अलंकृत है। इण 
महल री मुख्य छत सिंदूरिया वर्ण छटा री सुनहरी उभार खायोड़ी रेखावां सूं अलंकृत 
है। आं अलंकृत रेखावां रै विचाक ड्रेगग, शेर अर अप्सयवां ये ई चित्रण हुयो है। इणों 
भान्त इण छत्त रा किनाग फूल-पत्तियां री अलंकृत लतावां सूं दरसाईजी है। गज-मिंदर 
रै दरवाजा पर सुनहरी, लाल, नीली, हरी फूल-पत्तियां रै साथै राधा-कृष्ण रा चित्र ई 
वण्योड़ा है। इण महल रै ओक कक्ष मे बल्यू पोर्टरी ज्यूं चित्र ई अंकित है, जिणां रै बारे 
में क्यो जावै के औ चित्र दिखणादी चित्रकारां रै बणायोड़ा है। 

बादव्ठ-महल अर डूंगर-निवास, दोनूं महलां में लगैटग अक सरीखा भित्ति-चित्रां 
ये आलेखन हुयो है। बादबठ-महल में आभै में काव्ठ-धोव्ठा बादव्ठा रा चित्र मंड्योड़ा 
है। इणों महल में ओरावत माथे आरूढ देवराज इन्द्र नें दरसाइज्यो है। डूंगर निवास में ई 
अक कक्ष रो छत माथै आभै अर बादद्गं नें चित्रित करीज्या है, साथे ई इन्द्र रै च्यारूमेर 
अप्सरावां अर हंसां नें ई दरसायो गयो है। इणरै साथे ई इण महल री धोब्ठी भींता पर 
फूल, पत्तियां य आलंकारिक रूपां रै विचातठे कठै-कठेई पखेरू ई मांडीज्या है। 
डूँगर-निवास रै साथै ई लाल-निवास री छत माथै सुनहरो काम अर महल रै माय 
च्यारूं कामी फूल-पत्तियां रो अंकन हुयो है! 

जूनागढ में सगव्ठं सूं ऊंचो छत्र-महल है। इणरी छत आर भींतां माथे कृष्ण मैं 
रासलीला करता थकां दिखाइज्या है। साथै ई फूल, पौधा अर बादव्ठां यो आलेखन हुयो 

है। इणा ओक् में देवोद्वारे रो उल्लेख करणो ई लाजमी है। इण कक्ष री आ खासियत है 
इण रो पूरो आलेखन बीकानेर रा मथेरण चित्रकारां करयो है। उणां इणम कई 
देव-देवतावां रा चित्र हिन्दू अवतारवाद रे आधार पर वणाया है। 

किले में कर्ण-महल रा कोर्टयार्ड में अओक चौबारों है, जिणमें महाराजा गंगासिंह 
सो जन्म हुयो हो। उणर बारे आधूणी शैली में डकल रेलगाडी, पाणी में चालवी नाव अर 
हाथी सूं जुड़ी गाडी रो मनहरणो चित्रांकन हुयो है। नीले रंग रो औ नयनाभियम 
चित्रांकन उगणीसवीं सदी रै आखरी दसकां रो प्रतीत हुवै। अठै आ बात ई उल्लेख 
जोग है के महाराजा ग॑ंगासिंह इण गढ में निर्माण कार्य तो मोकब्छो करवायो, पण इण 
नूंवा महलां में भित्ति-चित्रां री ठौड्‌ पत्थर री कोरणी रो काम ई हुयो है। बावजूद इणरे 
बीकानेर नगर री भित्ति-चित्र परम्परा घणी सिमरध रहा है। 


42/इतिहास से साच 


बीकानेर रियासत में दिरीजी लुगाई नें फांसी 


आज तो लुगायां नें फांसो देवण री बात साधारण-सी लागै पण बीकानेर 
रियासत रै इतिहास में सन्‌ 935 सूं पैली सैकडू बरसां में किणी अपराध सारू कोई 
लुगाई ने फांसी देवण री जाणकारी नीं मिलै। पण बीकानेर हाई कोर्ट री डवल बैंच 
आपरे 9 भवम्बर, 934 रै फैसलै में अक हत्या रै मुकदमै में ओक लुगाई नें फांसी री 
सजा दी अर उणरै मुताबिक 2 मार्च, 935 रै दिन बीकानेर री सेंट्रल जेछ में रामेती 
नांव री ओक बेवा ब्राह्मणी नें आपरै प्रेमी अमरसिंह रै साथै फांसी माथे चढणो पड़थो। 
उण बगत इण घटना री बोकानेर राज में मोकव्ठा दिनां ताँईँ चरचा रही। औ महाराजा 
गंगासिंहजी रो जमानो हो। 
रामेती अर अमरसिंह माथे औ आरोप हो कै उणां दोनूं मिलने अमरसिंह री 
लुगाई चंद्रावडी (उमर 22 बरस) री हत्या करी है। मुकदमे में जिकी गवाहियां हुई अर 
कोर्ट नैं जिका हालात निजर आया, उण मुजब हत्या री घटना इण भान्त ही- 
५... अमरसिंह (उमर 32 बरस) बोकानेर राज रै टीवी परगने में अंक विस्वेदार हो। 
पैलड़ी लुगाई मर जावण सूं उणगो दूजो व्यांव चंद्रावठ सागै हुयो। कह्यो जावे कै इण 
दूजै ब्यांव सूं पैली ई अमरसिंह रा नाजायज सम्बन्ध इण रामेती नांव री बेवा ब्राह्मणी 
सागै होयग्या। व्यांव हुयां पछे ई औ सम्बन्ध कायम रह्या। इण कारण रामेती अर 
चंद्रावी में खटपट हुवणी सुभाविक ही। 2 मार्च, 933 रै दिन या दोनू रै बिचाब्हे 
खासो झोड़्‌ हुयग्यो। रामेती, चंद्रावव्ठी नें मारी-कूटी अर घरे आयां अमरसिंह रा कान 
भरया। तापछ दोनूं जणां चंद्रावव्ठी ने मारण री तेवडली। बै उणनें अक कोठड़ी में 
लेयग्या अर कयर नें लाठी सूं वार करने मार न्हाखी। अमरसिंह लाठी सूं 6 चोटां करी 
अर समेती कयार सूं च्यार वार करया। कोठड़ी खून सूं भरीजगी, सो उणनै लीप पोतने 
लास नैं दूजी ठौड़ लेयग्या। दिन उग्यां अमरसिंह आपरे कुदुम्बियां री मद॒त सूं लास मैं 
बाकण री त््यारी करली। अमरसिंह रै पाड़ौस में अक-दो आदम्यां मैं इण बात री ठा 
पड़गी हो। इण वास्तै उणां झांझरके ई जायने पुलिस थाणे में इतला कर दी। पुलिस 
बगत माथै मसाणां में पृूणी अर लास आपर कब्जै करली। पोस्टमार्टम हुयां पुलिस 
अमरसिंह अर समेती नें गिरफ्तार कर लिया। 
सरूपोत में इण दोनूं माथै बीकानेर रै सेशन कोर्ट में मुकदमो चाल्यों अर 
अदालत आपरे दिनांक 2.9.33 रै फँसलै में अमरसिंह आर रामेती नैं उमर-कैद री 
सजा दी। पण राज री अपील माथै हाईकोर्ट री डबल बैच आं दोनां नें मिल्योड़ी 
उमर-कैद री सजा नैं मौत री सजा में बदव्ठ न्हाखी। ज्यूडिशियल कमेटी ई इण दोरूं नें 
मिल्योड़ी मौत री सजा नैं कायम राखी। रामेती हाईकोर्ट रै फैसलै रै खिलाफ महाराजा 
गंगासिंहजी सूं शाही माफी बख्सण री अपील करी। इणमें उण लिख्यो कै बीकानेर 

रियासत रै इतिहास में आज दिन त्ाईं कोई लुगाई नें फांसी री सजा नीं मिली अर वा 
लुगाई हुवण रै साथै ओक ब्राह्मण कन्या ई है। 

महाराजा गंगासिंहजी रामेती नें आपरे कनै बुलायनै साची बात केवण रो कह्मो। 
रामेती आपरो अपराध कबूल करता थकां माफी देवण री मांग करी। महाराजा 
गंगासिंहजी आपरे फैसलै में लिख्यो- 

“पहनें लागै के बीकानेर रा लोगां में आ धारणा है के जे कोई लुगाई अर वा ई 
ब्राह्मणी कोई जघन्य अपराध ई कर देवै तो उणनैं राज में फासी री सजा नीं दी जावै। 
में जनता रा इण भरम नें तोड़णी चावूं। वीकानेर रियासत में नीं तो पैली इसो कानून हो 
अर नीं आज ई है, जिको किणी अपराधी लुगाई नें फांसी चढावण सूं रोक सके। रामेती 
से अपराध जघन्य है। म्हैं ज्यूडिशियल कमेटी रै निरणै सूं पूरी तर्यां सहमत हूं अर 
रामेती नें मिल्योड़ी मौत री सजा नैं सहमति देवूं।'' 

इण भान्त 2 मार्च, 935 रै दिन अमरसिंह अर रामेती दोनूं नें फांसी दिरीजी। 


444/इतिह्ास्त री स्व 


बीकानेर-जोधपुर री लड़ाई रो अनाम जोधो : नोगजो पीर 


राजस्थान रै इतिहास में इसी-इसी विभूतियां हुई है, जिकी आपरी जान देयनै 
दूजां रो जान बचायी है। आं मांय सूं मोकब्ठी विभूतियां ने इतिहास में उचित स्थान नी 
मिल्यो। आंमें नोगजो पीर ई ओक डी ई विभूति हो। बीकानेर नगर रैं माय 
कोट-दरवाजै सूं सीधे दाऊजी मंदिर कानी जावां जद मंदिर सूं थोड़ो पैली दुकानां रै 
आगे ओक कब्र वण्योड़ी है। इण कब्र माथै मिन्‍नत मांगण आब्ठा लोगां से तांतो लाग्यो 
रैबै है। अठे मुसकमानां रै साथै हिन्दू लोग ई आवता-जाबता निंगे आबै। आ ओक 
विडम्बना ई है के आज नोगजै पीर जिसे इतिहास निर्माता पुरुष रै वार में कोई की नीं 
जाणे। इतिहास री इण अछूती घटना मैं सुधी पाठकां रै सांगी राखण रो अठै प्रयास 
करयो जाय रहो है। 
जयसोम विरचित “कर्मचंद्र वंशोत्कीर्तनक काव्यम्‌' में उल्लेख मिलै है कै 
ईस्वी सन्‌ 54] में जोधपुर रे राजा मालदेव बीकानेर माथे आपरो अधिकार करण 
सारू कूंपा महाराजोत अर पचायण करमसिंघोत री अध्यक्षता में ओक लूंठी सेना 
बीकानेर भेजी। जोधपुर अर बीकानेर बीच जुद्ध हुयो अर दूजा लोगां रै साथे बीकानेर रा 
शासक राव जैतसी ई खेत रह्या। इण जुद्ध में जेतसी री हार रै लारै ख्यातां रै माय अंक 
घटना रो उल्लेख मिले है, जिणनैं प्रसिद्ध इतिहासविद प॑ गौरीशंकर हीराचंद ओझा 
आए ग्रंथ बीकानेर का इतिहास में उल्लेख ई करो है। आ घटना इण भान्त है- 
आप सिरदारां कूंपा महाराजोत अर पंचायण करमसिंघोत नैं साथै लेयन 
मालदेव रै बीकानेर चढ आवण सूं बीकानेर रा राव जैतसी सेना रै साथै मुकाबलो करण 
सारू आगे वध्या' अर गांव सोहवा में डेरो दियो। सांखला महंसदास अर रूपावत 
भोजराज नें मगर आर गढ़ री रक्षा सारू बीकानेर मे ई छोड दिया। राव जैतसी पैली 
किणी बगत पठाणां सूं घोड़ां री खरीद करी ही, जिण रा दाम कामदारां चुकाया कोनी 
हा। इण कारण सूं बै पठाण दाम वसूल करण वास्ते सोहवा पूण्या। राव जैतसी उण 
बगत किणी रो करजो राखणो ठीक नीं जाण्यो अर इण खातर उणां आप सेवकां नें 
औ आदेस देयनै के जद ताई म्हें पाछो नीं आऊं, औ भेद किणीं नें बतायो नी जावे कै 
महे बीकानेर गयो हूं, उणी वगत पठाणां रै साथै बीकानेर वहीर हुयग्या। बठे पूगने उणां 
आएर कामदाएं नें 'करड़ो ओव्ठमों दियो अर पठाणां नैं रकम चुकावण रो हुकम दियो। 
'पण संकट री इण घड़ी में पठाणां रुपिया लेवण सूं इनकार कर दियो। आं बातां रै 
कारण राव जैतसी नें सोहवा पाछो पूगण मे ओक पहर लागग्यो। इण बीच सोहवा में 
राव जैतसी रै बीकानेर जावण री खबर सगव्दी सेना में फैलगी अर घणकरा सिरदार 
आप आपरी सेना लेयनै पाछा बावड़ग्या। दूजी कानी ज्यूं ई मालदेव नें जेतसी रे पाछे 
आबवण री खबर मिली त्यूं ई उण बां पर हमलो बोल दियो। राव जैतसी वच्योड़ा डेढ 

सौ राजपूता रै साथे मालदेव री सेना रो सामनो कर्यो। पण राजा मालदेव री भारी सेवा 
रै सांमी टिक नीं सक्‍्या अर आपरी फौज रे साथै वे काम आयग्या। 

इण घटना में जिका पठाणां रो उल्लेख हुयो है, उणों में नोगजा पीर ई अक हो। 
जद राव जैतसी पाछा सोहवा जावण लाग्या तो पठाण नोगजो पीर ई उणांर सागै 
हुयग्यो। जद राब जैतसी आपरै राजपूततां रै साथै जोधपुर री सेना माथै टूट पड़या, तो 
नोगजों पीर ई बारी तरफ सूं लड़ाई लड़ी। इण लड़ाई मे राव जेतसी रै साथै नोगजो पीर 
ई काम आयो। 

नोगज पीर री बहादुरी अर सकट री घड़ी में बीकानेर रै शासक री मदत करण 
वास्तै, उणरे शव नैं बीकानेर लायने दफनायो गयो। बीकानेर में जिकी जाग्यां उणरी 
लाश दफणाइजी उठे ई आज नोगजा पौर री कब्र बण्योडी है। बीकानेर गा शासक 
नोगजा पीर री कब्र नैं सम्मान प्रदान करता रह्या है। स्थर्गीय महाराजा गंगासिंह तो राज रे 
खरचे सूं कन्न री देखभाठ सारू आर्थिक सहायता ई दी ही। 


446/इविद्याय ये साथ 


इतिहास रा साक्षी डॉ. टेस्सीटोरी 


सन्‌ 97 रै मांय पीछोबंगा अर काब्ठीयंगा में दूंढयोड़ी पुरातात्तिव सामग्री 
सूं ई सन्‌ 920-2। मांय काव्ठीवंगा मांय हड़प्पा अर मोहनजोदड़ोकालीन सभ्यता रो 
उत्समन संभव हुय सक्‍यो हो। उण बगत डॉ. टैस्सीटोरी आ बात नों जाणता हा क॑ आगे 
जायने उणां री दूंढथोड़ी विविध रूपां री ठीकरथां राज़स्थान अर भारत री अक महान 
सभ्यता हृड॒प्पा-मोहनजोदड़ो रो अक केन्द्र विन्दु वणावण रो गौरव दिरासी। 

इटली री फ्लोरेंस युनिवर्सिटी सूं अंग्रेजी साहित्य में अम. ओ, पास करां पछे 
रामचरितमानस माथे निवन्ध लिखने पीअंच, डी. री डिग्री लेवण आव्या डा. टैस्सीटोरी 
अंग्रेजी, लेटिन, संस्कृत, प्राकृत, जूनी गुजराती, नूंवी गुजराती, अपभ्रंश, उर्दू अर ब्रज 
भाषा रै साथ-साथ राजस्थानी, विशेष रूप सूं मारवाड़ी भाषा रा विद्वान हा। राजस्थानी 
भाषा रे इण विशेष ज्ञान रै कारण वांनें राजस्थान रै इतिहास में घणी रुचि ही। अठे अक 
बात खास तौर सूं ध्यान देवण से है क॑ राजस्थानी भाषा में लिख्योड़ी जूनी सामग्री 
राजस्थान रै इतिहास रो ई मोटे आधार है। कंवण रो मतलब ओ क॑ राजस्थान रो 
इतिहास अर राजस्थानी भाषा दोनूं अंक-दूज रा पूरक हैं। भाषाविज्ञ श्री ग्रियर्सन रे 
प्रयत्तां सूं डॉ. टैस्सोटोरी कलकत्ते री 'अशियाटिक सोसाइटी ऑफ बंगाल! में 
*बार्डिक अंण्ड हिस्टोरिकल सर्वे आफ राजपूताना' रै अधीक्षक रो पद संभावण रै कोई 
तीन महोनां पछे 22 जुलाई, 94 नें राजस्थान आयग्या हा। सबसूं पैलां बां जोधपुर में 
सर्वेक्षण रो काम करो अर बाद में दिसम्बर, 95 में राजस्थानी भापा अर उणरी 
लिपियां रै विशेषज्ञ रै रूप में बोकानेर सरकार आपने आपरे अठे बुलवाय लियो। अठँ 
वे च्यार धरसां ताई रह्या। बीकानेर में रैवता थकां वां इतिहास सूं सम्बन्धित हस्तलिखित 
पाण्डुलिपियां अर बिड़द गाथावां से व्यापक सर्वेक्षण करबो। अठे सूँ अप्रेल 95 नें 
डॉ. टेस्सीटोरी छह महीनां री छुट्टी माथे यूरोप चल्या गया। पण छुट्टो पूरी कर पाछा 
बीकानेर वावड्ण रै तीन हफ्तां रै भांय बीमार पड़नै 22 नवम्बर, 99 नें देवलोक 
हुयग्या। 

डॉ. टैस्सीटोरी आपरे जीवणकाल में मारवाड़ी अर गुजराती भाषा नें आधार 
बणायने बोरा कोश अर व्याकरण त्यार करया, गंभीर शोध लेख लिख्या, जैन प्राकृत 
प्रथा रो इटलियन भाषा में अनुवाद करो अर साथे ई घणकरी पाण्डुलिपियां नें 
व्यवस्थित करनै उणां से सम्पादन करयो। डॉ. टैस्सीयेरी रै आं सगव्ठां कामां री सूचना, 
उणरै सवेक्षण कार्य री प्रगति रिपोर्ट राजस्थान भारती रे विशेषांक में विस्तार सूं मिलै 
है। अठै राजस्थान राज्य अभिलेखागार में उपलब्ध सामग्री अर डॉ. टैस्सीटोरी री 
राजस्थानी अर डिंगल भाषा री आज उ्ीं'ज सामग्री रे उल्लेख करो जा रहो है 
जिको नें डॉ. टैस्सीटोरी उजास में लाया। इणमें राजस्थान रै इतिहास री थोड़ी-घणी 
जाणकारी ई मिले है। 

अठ आ बतावण जोग बात है क राजस्थान में डा. टेस्सोटेरी रे आवण सूं पैला 
चारण-साहित्व २ सर्वेक्षण ये खासो काम हुय चुक्यों हो। इण योजना सूं जुड़धोड़ा 
महामहोपाध्याय हरप्रसाद शास्त्री सन्‌ ।908 सूं इण काम ने अठे सरू करा दियो हो। 
उणार प्रयत्तां सूं जोधपुर में 200 सूं ज्यादा चारण-साहित्य सूं सम्बन्धित पाण्डुलिपियां 
से केटलॉग त्यार हुयग्यों हो। वीकानेर में ई महाराजा गंगासिंह आपरे होम मैम्बर 
कामताप्रसाद नें पैली सूं सुरक्षित चारण-साहित्य री पाण्डुलिपियां रो केटलॉग बणावण 
से आदेस दे दियो हो। जोधपुर अर बीकानेर, दोनूं जाग्यां रा दोवानां री अध्यक्षता में 
सर्वेक्षण कमेटी ई बणालो गयी हो। रामकरण आसोपा अर मरारीदान जोधपुर में तो 
डिंगल भाषा री व्याकरण तक त्यार करली ही। इण सबसू डॉ. टैस्सीटोरी ने राजस्थान 
में चारण-साहित्य नें समझण में खासो सहारो मिल्‍यो हो। 
बंगाल ओशियाटिक सोसाइटी अर भारत रो शिक्षा विभाग डॉ. टैस्सीटोरी नें पांच 
बरसां रो ओक कार्यक्रम वणायने दियो। इणमें जोधपुर, बीकानेर, कोटा-चुन्दी, उदयपुर 
अर जैसब्ठमेर में विखर्योडै चारण-शैली रै डिगव्ठ अर संस्कृत साहित्य रो सर्वेक्षण 
करण रो काम भेव्ठों हो। पण वे जोधपुर अर बीकानेर में ई आपरो काम कर सकया। 
अठै ओ ई उल्लेखनीय है के जोधपुर में उठै रा शासक री छोटी अवस्था हुचण सूं उठ 
सत्ता री देखभाछ करण आव्गं डॉ. टेस्सीटोरी रो समन्वय कोरी बण सक्‍यो। इण कारण 
सू बै लगैटगै डेढ बरस में ई जोधपुर रो काम बीच में ई छोडनै बीकानेर आयग्या। 
आपरे जोधपुर प्रवास में डॉ. टेस्सीटोेरी ।29 शिलालेखां रो अवगाहन करो 
अर 00 रै अंडै-गैडै ग्रंथा रो सर्वेक्षण करयो। आं सगव्ठी पाण्डुलिपियां री नकलां आज 
राजस्थान राज्य अभिलेखागार में सुरक्षित है। आं ग्रंथां में कीं महताऊ ग्रंथां रा नांव इण 
भान्त है- चन्द्रकुंवर री बात, राठौड़ रतनसिह री वचनिका, उदेपुर री मजल, दूदोड़ रा 
चांपावता री तवारीख, छंद रतलावली, महाराजा अभयसिंहजी रा कवित्त, ओसवाब्यं री 
उत्पत्ति, रतना हमीर री वात, नाथचन्द्रिका, अचलदास खीची री वचनिका, जगदे पंवार 
री बात, पन्‍ना री बात, सूरज-प्रकाश कविया करणीदान रो कह्मो, वीरमायण ढाढी 
बहादर री कही, जोधपुर राजा चारणां नूं सासण दिया तेरी विगत, पाबूजी रा दूहा, 
खाबड़िया राठौड़ां री बात, राठौड़ां रो खांपां री पीढियां, अचलदास खीची री बात, 
जोधपुर रै राठौड़ां री ख्यात, पदमणि चौपई। 
शिलालेखां में वि. संवत्‌ 236 से फव्ठोदी, वि. संबत्‌ 29 से चौहाण 
गजसिंहदे अर वि. संवत्‌ 227 केलहण दे रै झंवर रै दो शिलालेख रै साथै वि. संवत्‌ 
॥5वीं, !6वीं अर ।7वों सदी या शिलालेखां रो सविस्तार विवरण आपसी रिपोर्ट में 
प्रस्तुत कर्यो है। 
इणीं भान्त बीकानेर प्रवास में तो डॉ. टेस्सीटोरी खाली सर्वेक्षण कार्य ईज नीं 
करयो बल्‍्के ओक इतिहास लेखक अर पुरातत्त्वविद रै रूप में ई खुद नें प्रस्तुत करयो। 
उर्णारै दूंढधोड़ा अर सम्पादित करोड़ अऔतिहासिक ग्रंथ घणा महताऊ है। डॉ. 
टैस्सीलेरी अनूप संस्कृत पुस्तकालय में 8। फरमानां नें व्यवस्थित करने बीकानेर रै 

इतिहास सारू उपलब्ध कराबण में आपसे योग दियो। अं फरमान मुगल बादशाह 
चगत-चगत माथे बीकामेर रे शासकां ने लिख्या हा। इणी भाग्त बीकानेर रे राठौड़ां रो 
सात सिंदायच दयालदाम कृत, राठौड़ा रो वंशावब्शो अर पीढिया री फुटकर यातां, 
बोकामेर रै राठोड़ां रो ख्यात देस-दरपण, पदटे रे गांवा री विगत, बीकानेर रे राठौड़ां री 
चात अर वंशायब्दें, बीकानेर री ख्यात महाराजा सुजानमिंहजी सूं महाराजा गजसिहजी 
तांईं, नागौर रे मामले रो बात, राजा करणोसिघजो थ कंबरां री बात अर नापै सांखले री 
बात, जन्मपत्रियां, फुटकर बातां आद ग्रंथां ने व्यवस्थित करवायने आरो केटलाॉग त्यार 
करवायो। इसा ग्रंथां में बोकानेर रा कवित्त, राव जैतसी से पागडी-छन्द, छन्द त्रोटक 
पावू जियाराउ बोदू मेहा रउ कहियो, सोढी नाथी रो कवित्त, ढोला-मारू रा दृहा, 
पाबूजी रा उन्द, वेलि फ्रिसन रुकमणि री, करणीजी रा दो कवित्त आद ई उल्लेख जोग 
है। इतिहास जगत में डॉ. टैस्‍्सोटोरी नें जिकी मान्यता मिली, वा "घेलि क्रिसन रुकमणि 
से', जग्ी खिड़यि से 'वचनिका राठौड़ रतनसिंहजो रो' अर बीठे सूजे रो 'छन्द राव 
जइतसी रउ' जिसा महताऊ अँतिहासिक ग्रंथां रे सम्पादन श कारण ई संभव हुयी। 
लाला दो ग्रंथ तो मुगल इतिहास री महताऊ लड़ाइयां, घरमत रो जुद्ध अर हुमायूं रै बेटे 
काम रै सापै बौकानेर रै शासक राब जइतसी रै जुद्ध री जाणकारी रा अलभ्य ग्रंथ 
चणग्या है। इ्ण साथ 'क्रॉनोलाजी ऑफ बोकानेर 887-96 ओडी' आर “हिस्ट्री 
ऑफ बाकानेर' ई राजस्थान रै इतिहास में डॉ. टेस्सीटोरी री रुचि रो नमृनो मान्यों जाय 
सकं। सन्‌ 950 सूं 850 ई. तक सा उण रा दूंढधोड़ा बीकानेर राज्य रा शिलालेख आज 
तांई महताऊ शोध अर संदर्भ सामग्री रै रूप में सुरक्षित है 
पुरालेख सामग्री २ उद्धार रै साथ-साथ डॉ. टैस्सोटोरी पुरातात्त्वक सामग्री रो ई 
भारी संग्रह करयो हो। आज बडी-बडी रकमां नें लेवण आब्ठा अर सुविधा प्राप्त 
इतिहासकार इत्तो अथाह सामग्री रो सग्रह नों कर सके, जित्तो पांच बरसां री अवधि में 
डॉ. टैस्सीटोरी कड॒को में करग्या। सरकारी पत्र-व्यवहार सूं ठा पड़े के डॉ. टैस्सीटोरी 
री आर्थिक स्थिति ठोक नीं हो। राजस्थान रे प्राभिक काल में आर्थिक स्थिति ठीक नीं 
हुवण सूं बनें जाग्यां-जाग्यां सूं पईसा मांगणा पड़ता हा। जैनाचार्य जिनविजयधर्म 
सूरिजी, जिणारे चरणां में बैठने वां प्राचोन हस्तलिखित ग्रंथां रो अध्ययन करयो हो, 
उणां सूं ई डॉ. टेस्सीयोरी नें सम-समै पर आर्थिक सहायता मिल्या करती हो। डॉ. 
रैस्सीटोरी बीकानेर रै सैकड़ां गांवां में घूम फिरने 729 शिलालेखां रो संग्रह कर्यो। इण 
भान्त कई तरे री मृणमयी मूर्तियां अर दूजी युरातात्त्विक सामग्री बडोपल, सूरतगढ, भूडा 
तहसील हनुमानगढ, धूलिया तहसौल भादरा, कालीरो थेड़ी, मानक थेड़ी, रंगममहल, 
सरदारगढ तहसील अर सियाणा आद सूं भेव्ठी करी। इण पुणतात्तिक सामग्री में 
शामिल कुल वस्तुओं री संख्या 982 है। आ जाणकारी पैलां उजास में नीं आय सकी 
हो। डॉ. टैस्सीटोरी रै सरकारी पत्र-व्यवहार सूं पतो लागै है के डॉ. डैस्सीयेरी नें इण 
सामग्री मैं प्राप्त करण में मोकब्ठी अबखायां रो सामनो करणो पड़यो हो। आ सामग्री 
घणकरी तो गांवां रै किसानां अर चौधरां रै घरां रै आव्ठं, दहलीजां अर पगोथियां में 

साधारण पत्थर २ रूप में मजबूतो सारू लाम्योड) ही। इणवें प्राप्त करण खातर डॉ. 
टम्मीटोरी ने राज रै अधिकारियां तक रो सहयोग लेबणों पडुयों अर कठै-कर्टरई सूं 
उणन आ सामग्री मोल ई सरीदणी पड़ी। 
डॉ टेस्मीटोरी री सोध्योड़ी गोरधनघारे कृष्ण 229 वि. सं.,, दानलीला कृष्ण 
227 वि, सं., उमा-माहेश्वर, अंक मुख शिवलिंग अर जैन सरस्वतो सी मूर्तियां तो आज 
जगचावो पुरातात्त्विक सामग्री में मिणी जावै। आज इतिहास रै लेखन र संदर्भ में जिकी 
ओक माध मोकब्ठो जोर दियो जा रद्ो है वा आ है के इतिहास में प्रदेस रै जन-साधारण 
रै जीवण री सोधो जाणकारी दी जावै। डा. टैस्सीयोरी जिकी पुरालेख अर पुरातात्विक 
सामग्री रो संकलन अर संग्रह करधो, वा इण दौठ सूं मोकल्ठे महत्त्व री हुयगी है। 
हालांके आ अंक विडम्बना ई है के इतिहासवेत्ता राजपूत इतिहास रे वास्त फारसी 
तवारीख नें तो ठोस प्रमाण मारने है अर चारण-साहित्य नें कपोल कल्पित मानने 
अमान्य सिद्ध कर दंवे है जदक॑ चारण-साहित्य रै आधार माधै लारले तीन-चार दसकां 
में इतिहास में व्याप्त कई प्रांतियां रो निराकरण हुयो है। डॉ. दशरथ शर्मा री 'राजस्थान 
भ्रूद एजेज' जिणदरी के देस-विदेस रै नामी इतिहासकारां भूरि-भूरि प्रशंसा करी है, रै 
अध्ययन सूं ठा पड़े क॑ डॉ. टेस्सीटोरी द्वारा संग्रहीत सामग्रो रो उण पोधथी में कित्तो 
महताऊ उपयोग हुयो हैं। 
डॉ. टेस्सीटोरी फगत इतिहास री सामग्री रा संकलन अर संग्रहकर्ता ई कोनी हा 
बलल्‍्क ये खुद इतिहासकार अर संग्रहालय अध्यक्ष ई हा। बीकानेर सरकार बांनें बीकानेर 
रो इतिहास लिखण रो काम सूंप्यो हो, जको आधो-अधूरों ई रैयग्यों। डॉ. टैस्सीटोरी 
आपर बीकानेर रै इण इतिहास में बीकानेर रै संस्थापक राव वीक नें राव जोधे से सबसूं 
मोटो बेटो प्रमाणित कर्यो है। इतिहासकार इण विषय पर मौन ई रह्या हा। डॉ. 
टैस्सीटोरी रै इग अधलिख्यै इतिहास नें आधार बणायने पछै रा इतिहासकारां ई इतिहास 
लिख्यो है। डॉ. टैस्सीटोरी री खोज्योड़ी पुरातात्त्विक सामग्री आज बीकानेर संग्रहालय में 
थोड़ी मात्रा में ई दीखै है। इतिहास रै प्रति उण रो कित्तो रुझान हो, इण रो बेरे उणां रै 
निधन रै पछे बारे सामान (जिंको नीलाम हुयो) में बाकी बची पोध्यां सूं लागै। आं 
पोथ्यां में इतिहास री वै घणमोली पोथ्या ई ही, जिणां मैं आज रो शोध-अध्येता आपरै 
शोध-प्रबंधां सारू जोबता फिरे है। डॉ. टैस्सीटोरी री सगछ्छी योध्यां असियाटिक 
सोसाइटी बंगाल भेज दी गयी है। आ पोध्यां री सूची राजस्थान राज्य अभिलेखागार में 
आज ई देखण सारू उपलब्ध है। 
इतिहासवेत्ता डॉ. टैस्सीटोरी राजस्थान मांय वैज्ञानिक दीठ सूं इतिहास-लेखन री 
जिकी दिशा दी, बा ई सदा स्मरणीय रैसी। अठे अक वतावण जोग बात आ भी है के 
राजस्थानी भाषा, साहित्य ओवं संस्कृति अकादमी आपरै शैशवकाल में जद डॉ. 
हैस्सीटोरी आसन भाषण-माव्ठा सारू म्हारै सूं जिको व्याख्यान दिरायो हो, बो ईज इण 
आलेख रूप में प्रस्तुत हुयो है। पण वर्तमान मांय डॉ. टैस्सीयोरी माथे खासो शोध हुय 
चुक्यो है, उण रो उल्लेख इण आलेख में नीं हुय सक्‍यो है। 

डॉ. टेस्सीटोरी बाबत कीं नूंवी जाणक़ारी 


डॉ. अल. पी. टेस्सीटोरी रो बीकानेर-प्रवास च्यार बरसा रो रह्यो। अठे ई उणो 
रो देहावसान हुयो। इण आलेख में डॉ. टेस्सीयोरी र फगत वीकामेर-प्रवास री जाणकारी 
दिरोज रह्मी है। डॉ. टेस्सीटोरी बीकानेर में मारवाड़ी भाषा विशेषज्ञ रै रूप में आया हा। 
दिसम्बर 95 में भारत सरकार सूं उणारी सेवावां उधार लिरीजी ही। डॉ. टेस्सीटोरी 
अठै च्यार बरस काम करो अर सन्‌ 99 रै अप्रैल महीने में बे छव महीने री 
छुट्टियां बितावण सारू योरप गया। उठे सूं आवण रे तीन हफ्तां पछे बीकानेर में बै 
बीमार पड़ग्या अर 22 नवम्बर, 99 नें देवलोक हुयग्या। बीकानेर में उणामें 
फ्लिलोजिकल अर इतिहास सम्बन्धी काम ई सुंप्यो गयो हो। अठै उणां बीकानेर री 
स्टेट लाइब्रेरी में चारण-साहित्य रा गीत अर बातां सम्बन्धी साहित्यिक अर अतिहासिक 
सामग्री रो आलीशान केटलॉग त्यार करियो अर राजस्थानी भाषा री कई महत्वपूर्ण 
रचनावां से बेजोड्‌ सम्पादन करने उणोनें छपवायी। अठे आ बतावण जोग बात हे के 
'उणारै अतिहासिक ज्ञान मैं देखने वानें वीकानेर राज्य रो इतिहास लिखणै अर राज्य 
सारू ओक संग्रहालय त्यार करण रो काम ई सूंप्यों गयो। पण दोनूं ही काम उणां रै 
असामयिक निधन रै कारण अधबिचान्ले ई रैयग्या। 
डा. टैस्‍्सीटोरी नें बीकानेर साढी सात वरसां त्ताई काम करण सारू बुलाया हा 
अर उणां रो अठै रो कार्यकाल सन्‌ 924 रै अक्टूबर महीने में पूरो हुवणो हो। इणरी 
जाणकारी राजपूतानै रा गवर्नर-जनरल रै अजेंट रै उण कागद में मिले है जिको उण 
कलकक्तै में अकाउंटेंट जनरल नें लिख्यो हो। टैस्सीटोसी री बहन एलन टैस्सीटोरी 28 
दिसम्बर, 99 नें उदीने (इटली) सूं लिंगविस्टिक सर्वे ऑफ इण्डिया रै सुपरिन्‍्टेंडेंट 
ने अंक कागद में लिख्यो, 'उणरे परिवार मैं डॉ. टैस्सीयोरी रै निधन री सूचना इटली में 
छाईस (26) दिनां बाद मिली है अर वा ई पूरी कोनों। इण खातर संगब्ठो परिवार 
परेशान है आर चावै है के टैस्सीयोरी रै शव नें इटली भेज्यो जावै। डॉ. टैस्सीटोरी रो बाप 
अर बहन धापने गरीब हे, इण खातर उणांरी मदत करी जावै।' 
डॉ. टैस्सीटोरी रै शव में वीकानेर री कब्र सूं काढनै इटली भेजण सारू 
उच्च-स्तर भाथे मोकछ्छा प्रयास हुया पण कामयाब नों हुय सक्‍या। बम्बई सहित इटली 
रै एक्टिंग कौसल श्री लुईजी सेग्री बीकानेर रै अधिकारी श्री जी. डी. रडकिन नै 
लिख्यो, 'बम्बई रै नगरपालिका नियमां रै मुजब बूरयोड़ी लाश अट्ठारै महीनां पछे ईं 
निकाब्ठी जाय सके हैं, जे थे टैस्सीटोरी री लाश बेगी निकव्ठवा सको तो विशेष स्टीमर 
रै जरिये इणनैं इटली भेजण रो प्रबंध करयो जाय सके है।” पण राज्य में इसा कोई 
नियम नीं हुवण उण उथब्ठै माथै कोई कार्रवाई नीं हुय सकी। डा. टैस्सीटोरी रा कपड़ां 
रा दो बकसा जरूर सन्‌ 920 में इटली भिजवाया जाय सक्‍या हा। टैस्सीटोरी री मौत रै 
बाद रा कागदां नें देखण सूं बेरो पड़ै कै उणरै कोपिन बणावण माथै 73 रुपिया, 3 

आना अर 9 पईसा ग खरचों आयो हो। दुणो 'ज भान्त उणोरी कब्र माथे अंक फ्रास 
लगायो गयो हो जिणरी उण बगत 7 रुपिया ।5 आना 3 पईसां रो खरबो आयो। अर्ठ॑ 
आ फेरू वतावण जोग बात है क॑ डॉ. टेस्मटोरी रो कब्र माथे टोम्ब बणावण रे काम 
उणारे परिवार शा लोगां पर ई छोड दियो गयो हो। 
डॉ. टैस्‍्मीटोरी रे निधन रै पछे उणारों निजू पुस्तकालय कलकतै री असियाटिक 
सोसायटी बंगाल नें सूंप दियो गयो हो। इण पुस्तकालय री पोधियां री विगत इण पोधी 
रै अक दूजे आलेख में दिरीजी हे। डॉ. टैस्मीटोरी रै घर रो सामान बीकानेर में ई नीलाम 
कर दियो गयो हो। कई इच्छुक अध्येतावां री जाणकारी मुजब खास-खास सामान 
नीलामी में कुण-कुण लियो उणरी विगत इण भान्त है- सेठ बहादुरमल रामपुरिया डॉ. 
टैस्सीटोरी रा च्याः आसण, दो तलवार, अंक ढाल अर डार्क-रूम लैम्प; सेठ 
छगनलाल बागड़ी दो टेबल लैम्प; पं. विश्वेश्ववरनाथ चाय रा वरतण, वाशिंग मशीन 
अर पाकिट नाइफ; लाला वृजलाल पालिस सैट; सेठ वृजस्तन कोठारी ॥3 चमचा; 
रावत मिस्त्री तोलण री मशीन; सेठ बृजरतन डागा दो तस्तरथां, तेल स्टोब, साल्ट 
बोटल; ललताप्रसाद अग्निहोत्री फाउटेन पैन, रेजर अर काम्बब्ठ; मेजर हेनसन लाल 
तस्तरी अर अलमिश बाक्स; सेठ चुन्मीलाल चौपड़ा लैम्प स्टैण्ड सहित, पीतक लेम्प 
स्टैण्ड सहित, फोटुआ; सेठ नरसिंंहदास डागा ब्रास लैम्प, काम्बन्ठ, पिस्तौल, सेविंग 
सैट, होलडोल; संठ केदारनाथ डागा चार सैट्स पेग अर आवल ट्रे; राजकुमार भेरूसिंह 
घोड़ा काठी अर छोटो लैम्प; डब्ल्यू अच. जेम्स पाणी री बोतल, अक काम्बन्ड, नौ 
चाकू अर पाच कांटा। आं लोगां रे अलावा धनराज ट्रेजरार, विक्टोरिया मेमोरियल 
क्लब, हजारीमल मोदी, कुशल मोदी, महावीर सिंह, सरदार हरनामसिंह, फते मोहम्मद, 
सिकंदर अली अर अब्दुल लतीफ आद ई मुतफरकात सामान खरीदद्यो। 
डॉ. टेस्सीयोरी रे सुरग सिधायां पछे उणों रा पिताजी उणारै हस्तलिखित ग्रंथां रै 
बारै म॑ घणा चिंतित हा। इणरी जाणकरी 28 दिसम्बर, 99 नें उदीनै (इटली) सूं 
धम्वई में विजयधर्म सूरिजी नें लिख्योडे बारे अक कागद सूं मिलै। अक दूजै कागद सूं 
ओऔ ठा पड के डॉ. टेस्सीटोरी री मौत पछे उणां रा संग्रहीत मेनुस्क्रिप्ट बडल बणायने 
बीकानेर सूं क्रमशः काव्दू गाव रै गणेशीलाल ब्राह्मण, फव्ठोदी रै महाजन जोरमल, 
जोधपुर रै चारण किशोरदान, हनुमानगढ र जति गणेशीलाल अर वम्बई रा विजयधर्म 
सूरिजी ने भेज्या गया हा। 
सुससती अर लिछमी से मेवठ घणो ओखो है, आ बात डॉ. टैस्सीटोरी रै साथे ई 
ही। डॉ. टैस्सीटोरी जद योरप सूं छुट्टियां बितायनै पाछा बीकानेर आवे हा तद उणां 3 
दिसम्बर, 99 नें वम्वई में विजयघर्म सूरिजी नें बतायो के उणांनें आपरे पिताजी नें 
भेजण सारू दो हजार रुपियां री जरूरत है। इण वास्तै बां दो हजार रुपिया उधारा 
दिशवण री अरज करी। आ ओक विडम्वना ई है के डॉ. टैस्सीयेरी री 22 नवम्बर नें 
मौत हुयगी अर रुपिया दो दिना पछे बीकानेर पूग्या। पण इण मांय सू ओक हजार रुपिया 

बम्बई रै सेठ जयपाल पानाचन्द भेज्या हा। आ भी ओक विडम्बना ई है के उणारी मौत 
पछे आं रुपियां नें पाछा लेवण वास्तै 9 फरवरी, 920 नें बम्बई सूं हाईकोर्ट रै वकील 
रो ओक नोरिस आयो। पण बाद में बीकानेर राज्य औ रुपिया पाछा कर दिया तो मामलों 
रफा-दफा हुयग्यो। 

अंठे अक बात बतावणी जरूरी है कै को बरसां पैलां म्हैं बंगाल ओसियाटिक 
सोसाइटी रै कलकप्तै स्थित कार्यालय में गयो हो अर बठे डॉ. टैस्सीयोरी द्वारा संग्रहीत 
सामग्री ई देखी ही। औ जाणनै घणो दुख हुयो के राजस्थानी भाषा सारू काम करण 
वास्तै धन हुंबतां थकां ई कोई राजस्थानी साहित्यकार या अध्येता डॉ. टैस्सीटोरी री 
संग्रहीत सामग्री माथे आगै काम करण नैं हाल ताईं नीं पूग्यो। उम्मीद करणी चाइजे के 
भविस में राजस्थानी अकादमी कै कोई दूजी गैर सरकारी साहित्यिक या शोध संस्थावां 
इण सामग्री पर शोध करण अर छपावण री पहल करसी। 

राजस्थान मांय डॉ. टैस्सीटोरी रा शोध-सैयोगी 


डॉ. टैस्सीटोरी जद सन्‌ 94 में राजस्थान में सर्वेक्षण रा काम में लाग्योडा 
हा, तद उणांनें राजस्थानी भाषा रो कामचलाऊ अर सामान्य ज्ञान ई हो, पण दो-तीन 
बरसां पछे उणां राजस्थानी भाषा री घणकरी बोलियां रो गहन अध्ययन ई नीं करयो 
बल्के डिंगढ भाषा रा अनेक ग्रंथां रो सम्पादन, पाठ-भेद, टिप्पणी, भाषाम्तर जैड़ा 
अवखा काम ई पार घाल दिया। इणरी पृष्ठभूमि में जोधपुर अर बीकानेर प्रवास में 
उणोनें जिका लोगां रो सैयोग मिलयो, वो कम महताऊ नीं हो। डॉ. टैस्सीटोरी खुद 
इण बात नें आपरै पत्रां में स्वीकारी है। इग आलेख नैं त्यार करण सारू म्हैं राजस्थान 
राज्य अभिलेखागार में उपलब्ध फोरेन पोलीटिकल डिपार्टमेंट, बीकानेर स्टेट री 
पत्रावव्ठियां रै साथै बंगाल ओसियाटिक सोसाइटी री बरसाऊ कार्रवाई रिपोर्ट अर डॉ. 
टैस्सीटोरी रै चारण जाति रा सैयोगियां या वंशजां सूं लियोड़ा साक्षात्कारां रो भी 
उपयोग करो है। 
बंगाल ओसियाटिक सोसायटी में चारणी स्रोतां रै सर्वेक्षक रै रूप में नियुक्ति 
रै साथे ई डॉ. टैस्सीटोरी पूर्व सर्वेक्षक डॉ. हरप्रसाद शास्त्री री मारवाड़ सम्बन्धी 
सर्वेक्षण रिपोर्ट (909) रो अध्ययन करथो। उणमें दिरीज्या दिशा-निर्देशां रो पावठण 
करता थकां डॉ. टेस्सीटोरी सन्‌ 94 में जोधपुर आयने आपसे कार्य सरू करयो। 
अठे उणां नैं दो ओड़ा मान्य विद्वानां रो सान्निध्य मिल्यो, जिका आप-आपरै विषय 
रा अधिकृत विद्वान हा। आं मांय सूं ओक स्टेट जोधपुर (महकमा-तवारीख) इतिहास 
कार्यालय में कार्यरत रामकरण आसोपा हा अर दूजा किशोरदानजी चारण। अठै औ 
ई उल्लेख जोग है के पलां सन्‌ 90 में जद महोपाध्याय डॉ. हरप्रसाद शास्त्री आपरे 
सर्वेक्षण कार्य रै दौरन जोधपुर आया तो अठै उण कार्य नें सुचारू रूप सूं चलावण 
सारू ओक कार्रवाई द॒ब्ठ रो निर्माण करीज्यो। इण दल्ठ रो संयोजक पण्डित रामकरण 
आसोपा नें बणायो गयो अर संग्रहकर्ता अर गवेषकां रै रूप में बारठ जेतदान, 
'किशोरदान अर देथा चारण जुगतीदान अर ब्रह्मभट्ट नानूराम नें नियुक्त करीज्या। आ 
समितित मारबाड़ छेत्र रै डिंगव्ठ भाषा रा अनेक ग्रंथां रो सर्वेक्षण करने उणां रो संग्रह 
कर्यो अर हरेक ग्रंथ री दो प्रतिलिपियां त्यार करी। आं मांय सूं अक-ओक प्रति 
ओसियाटिक सोसाइटी नैं भेजीजी अर दूजी प्रति जोधपुर तवारीख कार्यालय में सुरक्षित 
राखीजी। इण भान्त रै ग्रंथां री संख्या 50 ही। डॉ. टैस्सीटोरी रै जोधपुर आयां पं. 
रामकरण आसोपा नैं उणां आपरो पैलो सैयोगी नियुक्त करयो। अठे ओ ई उल्लेख 
जोग है कै राज्य सरकार द्वारा देय पगार रै अलावा डॉ. टैस्सीटोरी श्री आस्रोपा नें 
डिंगछ भाषा रो ज्ञान प्राप्त करण सारू अलग सूं 50 रुपिया हर महीनै देंवता हा। 55 
बरसां रा पं. राममरण आस्रोपा उण बगत तक भारत रै प्रमुख शिलालेख-विशेषज्ञां 
री श्रेणी में आय चुक्या हा। डॉ. टैस्सीटोरी रै सम्पादित 'वचनिका राठौड़ रतनसिंधजी 
री खिडिया री जगा री कही' रै सम्पादन में पं. आसोपा रो महताऊ योगदान रह्यो। 
औड़ा विद्वान आदमी रो सान्निध्य मिलण सूं डॉ. टैस्सीटोरी रो काम खासो सरल 
हुयग्यो हो। किशोरदान चारण नैं डॉ. टैस्सीयोरी रे दूजो सैयोगी बणाइज्यो! बां सारू 

कह्मो जावै कै डिंगछ भाषा रा वे इत्ता लूठा विद्वान हा क॑ दूर-दूर सूं लोग उणां सूं 
पामर्श लेवण सारू आवता हा। डॉ. टैस्सीटोरी ओक जाग्यां खुद लिख्यो है के आखे 
मारवाड्‌ अंचल में बारठ किशोरदान जिसो डिंगब्ठ भाषा रो विद्वान दूजो जोयां ई नीं 
लाधे। आपरै जोधपुर प्रवास में डॉ. टैस्सोटोरी डिंगठ रै घणकरा महताऊ ग्रंथां रो 
सर्वेक्षण कार्य आर माध्यम सूं ई पूरो करों हो। लोब्ठावास (जोधपुर) गांव रा 40 
बरसां रा किशोरदानजी डॉ. टैस्सीयेरो सारू अक जरूरत वण चुक्या हा। इणरों पतो 
जोघपुर अर बीकानेर सरकार रै विचाढ् हुये पत्र-व्यवहार सूं लागै, जिणमें डॉ. 
टैस्सोयोेरी रै बीकानेर आगमन पछे उणांरो इच्छा मुजब किणों तरै ओक वेव्ठ बारठ 
किशोरदान नैं थोड़ै दिनां सारू बोकानेर में डेपुटेशन माथै भेजण रो आग्रह करयो हो, 
पण जोधपुर सरकार बीकानेर राज रै इण आग्रह नें ठुकरा दियो। इणरे बावजूद बारठ 
किशोरदान आपरी निजू हैसियत सूं 98 तक बीकानेर आयने डिंगल् भ्रथां रै 
सम्पादन में डॉ. टैस्सीटोरी रै सांमी आयो अबखायां रो निस्तारण करता रह्या। जोधपुर 
प्रवास में सर्वेक्षण कार्य में उणारे दूजै सैयोगियां में श्रो पन्‍नालाल, भद्‌द नानूराम, 
चन्द्रभान पुष्करणा अर ऊजब्गंं रामदयालजी भेव्य हा। औ लोग जात्रा अभिकर्ता, 
गवेषक आर प्रतिलिपिकार रै रूप में लाग्योड़ा हा। 
आं तथ्यां सूं स्पष्ट है कै जोधपुर प्रवास में 'वार्डिक ओण्ड हिस्टोरिकल सर्वे 
ऑफ राजस्थान' योजना रै त्हैत हुये सर्वेक्षण में डॉ. टेस्सीयोरी री भूमिका अक 
अधिकारी अर संयोजक रै रूप में ईज ज्यादा ही। आ अलग बात है के जोधपुर 
सरकार सूं मतभेद हुय जावण सूं उणानें जोधपुर रो काम बिचाव्ठे ई छोडणों पड़चो। 
पण महाराजा मंगासिंह उणांनें तत्काल बीकानेर बुला लिया। जोधपुर प्रवास में उणां 
सैकड़ां शिलालेख अर डिंगव्ठ रा हस्तलिखित ग्रंथां रो संग्रह करदो। इण सारू उणां 
नें गांब-गांव जावणो पड़्चो। बीकानेर मांय सर्वेक्षण कार्य सरू करो तो उणां नें कीं 
अबखायां झेलणी पड़ी। पण उणों रा चारण-सैयोगी आं अबखायां नैं खासी हद तांईं 
मिय दी। बीकानेर में आपसे काम 'सरू करण सूं पैलां डॉ. टैस्सीयोरी राज्य सरकार 
रै सांमी ओक योजना वणायनै प्रस्तुत करी। इणमें उण्ां लिख्यो क॑ म्हारै सहायक रै 
रूप में चारण जाति रे लोगां नें राख्यो जावै। इणरी पृष्ठभूमि में उणां कारण लिख्यो 
कै चारण जाति रा लोग ई म्हनैं डिंगठ्ठ कवितावां अर अैतिहासिक अर साख या गीतों 
री शुद्ध व्याख्या करने समझाय सके है। इणरै साथै ई वै मारवाड़ी लिपि में लिख्योड़ी 
ख्यातां रै कठिन सबदां रो सही ढंग सूं अध्ययन करने अर्थ बताय सके! तीजै कारण 
में उणां लिख्यो के घणकरै चारण-साहित्य री पाण्डुलिपियां चारण जाति रै घराणां 
में ई मिले, इण सारू चारण जाति रो आदमी ई पाण्डुलिपियां राखणिया लोगां सूं 
सम्पर्क करने आं पाण्डुलिपियां मैं उपलब्ध करवाय सके। 
इणरै अलावा डॉ. टैस्सीटोरी बीकानेर में आपरै सर्वेक्षण कार्य री 2! रुपियां 
रै मासिक खर्च री योजना ई प्रस्तुत करी जिणमें उणां खर्च रो हिसाब इण भान्त 
बतायो-- ओक सहायक मैं 25 रुपिया माहवार, ओक ग्रतिलिपिकार मैं 20 रुपिया 
माहवार, ओक जात्रा अभिकर्ता (ट्रेवलिंग ओजेंट) नें 25 रुपिया प्रतिमाह (अर 25 
रुपिया अन्य)। राज्य सरकार उणां री इण योजना नैं तुरन्त मंजूरी देय दी। इण योजना 

री स्वीकृति रै पछै उणां औ आग्रह भी करो कै म्हारो कार्यालय म्हारै निवास-स्थान 
में इज रैसी अर म्हास सहायक, प्रतिलिपिकार अर जात्रा अभिकर्ता म्हारै साथे ई रसी, 
ताके उणां सूं किणो भी बगत विचार-विमर्श करो जाय सके। राज्य सरकार उणार 
इण आग्रह नें ई स्वीकार कर लियो॥ 

सरकारी दस्तावेजां सूं डॉ. टैस्सोटोरी री सर्वेक्षण प्रणाली पूरी तस्थां उजासित 
हुवै है। इणरे त्हैत जात्रा अभिकर्ता रो औ दायित्व हो कै वो राज्य रा अड़ा गांवां रो 
पतो लगावै जठै कोई ग्रंथ या शिलालेख उपलब्ध हुय सके है। पछे वै उण गगाव 
या कस्बे री जात्रा करने सम्बन्धित पाण्डुलिपि या शिलालेख रो अध्ययन करने उणरे 
काल अर विषय रो निर्धारण करता हा। उणरै कीं भाग री नकल भी बै आपरी डायरी 
में उतार लिया करता हा। बै आपरै कने ओक डायरी राखता जिणमें उण गांव में 
आपरी हाजरी दरसावण सारू दस्तखत करवा लिया करता हा। बै जिको काम करता 
हा, उण रो इन्द्राज ई कर लेंता हा। उणरे पछे उण डायरी नें वीकानेर में लायनै डॉ. 
टैस्सीटोरी नें दिखावता अर जे डॉ. टैस्सीटोरी सम्बन्धित सामग्री रो कोई महत्त्व 
समझता तो उणनें देखण सारू वै खुद ई गांव री जात्रा कर लिया करता हा। जे जात्रा 
अभिकर्ता खुद आपरै निजू प्रभाव सूं पाण्डुलिपि बीकानेर लाय सकतो, तो लेय 
आवतो हो। 

डॉ. टैस्सीयोरी नें जद कदैई सर्वेक्षण जात्रा पर जावणो हुंवतो तो उणां से 
कार्यक्रम पैलां सूं त्याः कर लियो जावतों हो अर सुख-सुविधा सारू सम्बन्धित छेत्र 
रा तहसीलदार अर चौधरियां नें आदेस देय दियो जावतो हो। बीकानेर में जात्रा 
अभिकर्ता अर खोजकर्ता रै रूप में सन्‌ !96 में सींथल5 निवासी बीठू सीताराम नें 
नियुक्त करीज्यो। बै डिंगठ रा आछा विद्वान हा। उणारी रचना “कविकुल कण्ठाभरण' 
आचार्य केशव री रचना री भांत लक्षण-ग्रंथ मानी जावै। इणरी प्रति उणां रै वंशजां 
'कने सुरक्षित है। उणां बीकानेर छेत्र रा अनेक शिलालेखां अर चारण-साहित्य रा ग्रंथां 
रो पतो लगायनै डॉ. टैस्सीटोरी नें उणरी जाणकारी दी। पण बाद में सर्वेक्षण 
कार्यप्रणाली सूं सम्बन्धित मतभेद हुब॒ण रै कारण डॉ. टैस्सीयोरी उणां री सेवा लेवण 
सूं. मना कर दियो। इण पर राज्य सरकार उणांरी सेवा समाप्त कर दी। तापछे डॉ. 
टैस्सीटोरी रै सैयोग सारू दो दूजा चारण नियुक्त करीज्या। इणांमें पैला बीकासर रा 
सांधु जोरदान अर दूजा मथाणिया रा देवकरण बारठ हा) सन्‌ !90 में जोरदान सांधु 
जगात थाणेदार नियुक्त हुया हा पण डिंगछ साहित्य रो उणां से ज्ञान उच्च कोटि रो 
हुवण सूं आपने डॉ. टैस्सीयोरी कने खोजकर्ता रै रूप में लगा दियो गयो। औ दोनू 
आदमी डॉ. टैस्सीयोरी रै साथै उणारै बंगलै में ईज रह्मा करता हा अर बांरोे घणकरो 
बगत डॉ. टैस्सोटोरी रै साथै ई वीततो हो। डॉ. टैस्सीयोरी 6 दिसम्बर, 98 सूं 3! 
दिसम्बर, 9]£ ताईं आं दोनूं चारणां नैं सर्वेक्षण कार्य रो प्रशिक्षण दियो अर पछे 
उणां नें गांवां अर कस्बां में सर्वेक्षण कार्य सारू भेज्या) अ लोग डॉ. टैस्सीटोरी रै 
निधन तक सर्वेक्षण कार्य में सैयोग करता रह्या। आंरै ढूंढ्योड़ा सैकड़ां ग्रंथ आज ई 
अनूप संस्कृत लाइब्रेरी अर बंगाल ओसियाटिक सोसायटी में सुरक्षित है। 


456/इतिहास ये साथ 


जैन-साहित्य रै प्रति डॉ. टैस्सीटोरी रो लगाव 


उगणीसवीं सदी रै मध्य में आखे यूरोप में बठे रा विद्वानां अर अध्येतावां मांय 
भारत री प्राच्य-विद्या बाबत ज्यादा सूं ज्यादा जाणकारी लेवण री लाछसा जागृत हुयी 
हो। इण उद्देश्य नें पूरण सारू आथूण रा अनेक दिद्वानां भारत रै विभिन्‍न छेत्रां में सृजित 
प्राचीन-साहित्य री भाषा अर उणरी लिपि रै साथै-साथे ग्रंथां अर पाण्डुलिपियां री 
विषय-वस्तु रो गहरो अध्ययन करथो। अठे रा इण महताऊ साहित्य रो कीं हिस्सो 
खरीदने बै आपरै साथै ई लेयग्या। बीसवीं सदी रो सरुआत तक यूरोप रा कई विद्वान 
भारत री विभिन्‍न भाषावां अर धर्मा रो साहित्य आपरै अठे लेजायने प्राच्य-विधावां सूं 
सम्बन्धित यूरोप रा पुस्तकालयां अर अभिलेखां नें सिमरध कर चुक्या हा। 
इसा विद्वानां में जरमनी, फ्रांस रै साथै इटली रा विद्वान ई भेव्ठा हा। सन्‌ 
885-86 में इटली रो एंजिलो डी गुवरनाटिस भारत रै सूरत अर बम्बई सूं बडी संख्या 
में विभिन्‍न धर्मावलंबियां द्वारा रचित पाण्डुलिपियां खरीदने आपरै देस में लेयग्यो। आंमें 
350 पाण्डुलिपियां तो फगत जैन धर्म रै विभिन्‍न सम्प्रदायां सूं सम्बन्धित ही। उण आंसे 
ओक केटलॉग ई त्यार करवा लियो हो। इणीं बीच पुलि नांव रो विद्वान जद 903 मे 
भारत सूं पाछो इटली पूगों तो कई नूंवी पाण्डुलिपियां सूं इण संग्रह नें ओरूँ सिमरध कर 
दियो। ओ संग्रह इटली रे प्रमुख शिक्षा-केन्द्र फ्लोरेंस में राखीज्यो हो, इण वास्तै भविष्य 
में औ फ्लोरेंस संग्रह रै रूप में ई जाणीजण लागग्यो हो। बाद बालीनी अर पावोलिनी 
सरीखा उठै रा विद्वानां फ्लोरेंस रै इण संग्रह मांय जैन-साहित्य सूं सम्बन्धित कई 
'पाण्डुलिपियां रो अध्ययन करने उणां माथै आपरा शोध-पत्र लिख्या। इणसूं आं 
पाण्डुलिपियां रे महत्त्त शोध-जगत रै सांमी आयो। तापछे संस्कृत, प्राकृत, अपभ्रंश में 
लिख्योड़ी आं पाण्डुलिपियां रै अध्ययन सारू इटली रा कई युवा शोधकर्ता आकर्षित 
हुया। आंमें टैस्सीयोरी नांव रो युवक ई भेव्गे हो। टैस्सीटोरी मैं प्रो. पावोलिनी जिसा 
विद्वान ऐ विद्यार्थी हुवण रो सौभाग मिल्यो। 
उण बगत तक जर्मन विद्वान प्रो. एच. जेकोबी, मूलर, मैक्समूलर अर इटली रा 
डॉ. ओच. हर्टल, डॉ. ओ. गुयरीनोट जिसा विद्वान भारत में संस्कृत अर प्राकृत भाषा री 
पाण्डुलिपियां अर अठै रा धार्मिक सम्प्रदायां रै गुरुआं अर संता बाबत समूचै यूरोप नें 
जाणकारी देय चुक्या हा। इटली ई इणसूं अछूतो नीं रह्यो। फलसरूप टैस्सीटोरी, फ्लोरेंस 
में आपरै अध्ययनकाल में भारत सूं लायोडी पाण्डुलिपियां रो अवगाहन करने कई 
पाण्डुलिपियां रो भाषागत अध्ययन करथो। रामचरितमानस पर आपरै शोधकार्य रै दौरान 
उणांनें अवधी भाषा रै अध्ययन रो अवसर तो पैलां ई मिल चुक्यो हो। बाद में आं 
पाण्डुलिपियां रै अध्ययन सूं उणां गुजरती अर पश्चिमी राजस्थानी भाषा, लिपि अर 
उणरै व्याकरण माथै ई शोध करयो। 


झीहाब ये साच757 


अठ सूं ई उणां से जैन-साहित्य रै प्रति जुड़ाव बधवों गयो। इण साहित्य रै 
अध्ययन सूं उणांनें भारत रै छेत्र विशेष रा भूगोल अर अठै या रैवासियां रै 
आचार-विचार, भाषा अर लिपि नें जागण-समझण रो मौको प्रिल्यो। जार्ज ग्रियर्सन 
जद डॉ. टैस्सीटेरी नें राजपुताना में चारण-साहित्य अर औतिहासिक साहित्य रै सर्वेक्षण 
रो काम सूंप्यो तो उणां ईं प्रस्ताव नें सहजां स्वीकार लियो। इण रो मूछ कारण इण 
विषय पर उणां रो पूर्व में प्राप्त ज्ञान ई हो। 
अठै औ ई उल्लेखनीय है की प्रो. पावेलिनी रै सान्निध्य में डॉ. टैस्सीटोरी 
फलोरेंस रै जैन, प्राकृत संग्रह मांय सूं वैरग्य-शतक (8/॥8५॥9999-388/09) 
“उपदेश-माला' ((५३६५७४॥४०४/) अर 'इच्धिय-पराजय-सबैया  (॥00798 9क9|9५8- 
599999) नामक गुजराती पाण्डुलिपियां रो सन्‌ 93 में सम्पादन कर दियो हो। 
लगैटगै इणी बगत जैन-साहित्य री दूजी रचना “करकण्डु की कथा ', जिकी जयपुर छेत्र 
री ओक दिगम्बर जैन पाण्डुलिपि ही, रै साथै मारवाड़ी भाषा री 'नासकेता री कथा छप 
चुकी ही। घणकरो जैन-साहित्य अपभ्रेंश में रच्योड़ो हुवण सूं उणांनें इण रो ई गहरों 
अध्ययन करणो पड्चो। औ अध्ययन भारत प्रवास रै दौरान उणां सारू खासो उपयोगी 
साबित हुयो। उणां आपरे अध्ययनकाल में ई ओक भाषा वैज्ञानिक रै रूप में (४0(25 
9॥ [6 प्राशाशधात एा ॥6 09 ७४०७७६॥ रि०|8507 शश $9808| 
षि७08 0 004०॥/90858 ॥५0 50॥2॥ भाप /भ७्षा. त्यार करने 
प्रतिष्ठा प्राप्त करली ही। जद्यपि इणनें उणां सन्‌ 94-5 में छपवायी ही। इणमें उणां 
शोरसेनी अपभ्रंश मैं गुजराती अर मारवाड़ी भाषा री जननी मानी ही। साथे ई बांसो 
मानणो हो के यूं तो अपभ्रंश भारत रै असम, महाराष्ट्र, बंगाल अर आंध्रप्रदेस में भी 
प्रचलन में ही पण इणरी उत्पत्ति आथूणै भारत में ई हुयी ही अर उण रो सगव्ठां सूं बेसी 
प्रभावित छेत्र गुजरात, राजस्थान अर विदर्भ में विद्यमान हो। चारण जाति रा कवियां 
अपभ्रश री सरलता रै कारण उणनें आपरै डिंगढ् गीतां री अभिव्यक्ति रो माध्यम 
बणायो। 
उण बगत तक डॉ. टैस्सीटोरी रो जैन-साहित्य सूं अणूतों लगाव हुयग्यों हो। 
उणां भारत आयां सूं पैलां ई गुजराती अर राजस्थान री दूंढ़ाड़ी बोली में "9009 ० 
$00797]09प७॥७॥४" री कहाणी सूं मिलती-जुलती जैन व्याख्यावां पर आधारित 
कहाणियां री पाण्डुलिपियां नें ई सम्पादित कर छोडी ही। 
आं सूचनावां रै आधार माथे औ मान्यो जाय सके है कै डॉ. ओल,. पी. टैस्सीयोरी 
रै सन्‌ 94 में भारत आगमन सूं पैलां ई जैन-साहित्य सूं बांसे लगाव हुयग्यो हो। पण 
सन्‌ १95 सूं लेयनै 99 में उणारै निधन तक जोधपुर अर पछे बीकानेर में 
चारण-साहित्य, राजपूत रै इतिहास, पुरातात्विक अवशेषां री खोज अर सर्वेक्षण रा 
कमा में पूरी तस्यां व्यस्त हुय जावण रै उपरांत भी उणांरो जैन-घर्म रै प्रति औ लगाव 
कम नीं हुयो हो! बै राजपूताना, गुजरात अर दूजी किणीं जाग्याँ आपरे सर्वेक्षण कार्य सूं 


4358/इपिहास से साच 


जावता अर उठ उणानें जे कोई जैन उपासयो हुवण रो ठा पड़ जावती तो बणती कोशिश 
बै उणों में ठैरता। वै उठै जैन साधुवां अर श्रमणियां री दैनिक दिनचर्या रो बारीकी सूं 
अध्ययन करता। अठै ईज उणोवें जैन-साहित्य नें नैडै सूं देखण-समझण से मौको 
मिल्यो। 
मध्यप्रदेस रै शिवपुरी में निवास कर रह जैन सम्प्रदाय रा श्वेताम्बर मूर्तिपूजक 
जैन सन्त विजयपघर्म सूरि रो धर्म अर साहित्य रा लूंठा विद्वान हा। वां री विद्वता रै कारण 
उगणीसवों सदी रै आखरी दसकां में भारत री प्राच्य-विद्या रा यूरोपियन विद्वान उणां सूं 
घणा प्रभावित हा। सन्‌ 90-]॥ तक विजयपर्म सूरि पूरे यूरोप में प्रसिद्धि प्राप्त कर 
चुक्या हा अर उणांरी प्रमुख रचना ' श्री यशोविजय ग्रंथमाव्ठा' नें ओपतो आवकारो 
मिल्यो। जर्मनी अर इटली रा विद्वान ओर खासा नैड़ा -आयग्या हा। आं मांय प्रो, एच. 
जेकोबी, डॉ. ओच, हर्टल अर डॉ. ओ. गुयरीनोट आद भेव्ठा हा। डॉ. विंटरनित्स ई उणारे 
सम्पर्क में आयग्या हा। जैन धर्म रो क्लिप्ट बातां री सरल व्याख्या करण आव्य आं जैन 
मुनि नें भारत री ओसियाटिक सोसाइटी सहित इटली अर जर्मनी री असियाटिक 
सोस्ताययो अर ओरियंटल सोसाइटी ई आपरा मानद सदस्य बणाय राख्या हा। इण कारण 
डॉ. टैस्सीयेरी आपरै अध्ययनकाल में ई आं जैन मुनि सूं परिचित हा। वर्तमान में 
आचार्य विजयधर्म सूरि अर डॉ. ओल. पी. टैस्सीटोरी रै बीच ओक सुदीर्घ पत्र-व्यवहार 
उजास में आय चुक्यो है। भारत में आपरे प्रवास में डॉ. टैस्सीटोरी आचार्य विजयधर्म 
सूरि सूं तीन-च्यार बार ही मिल्या हा। औ ओक संजोग ई हो के डॉ. टैस्सीटोरी रो निधन 
तो सन्‌ 99 में हुयम्यों अर आचार्य विजयधर्म सूरि रो देहावसान सन्‌ 922 में हुयो। 
आचार्य विजयधर्म सूरि अर उणांस शिष्य इन्द्रविजय सूरि डॉ. टैस्सीटोरी री 
घणी सहायता करी हो। उणोरै भारत आगमन रै साथै ई राजस्थान रे पाली कस्बे में अर 
काठियावाड़ छेत्र रा तालजा कस्बे में आचार्य रा शिष्यां डॉ. टेस्सीटोरी रै काम में खणी 
मदत करो। इत्तो ई नीं, डॉ. टैस्सीटोरी आचार्य विजयधर्म सूरि नें आपरो गुरु मानने 
उणारै सम्मान में सन्‌ 97 में बोरी जीवनी छपवायी। 'विजय धर्म सूरि; ओ जैन 
आचार्य ऑफ द प्रेजेण्ट डे' नांव री इण पोथी में आचार्य विजयधर्म सूरि रै सम्बन्ध में 
विस्तार सूं चर्चा करो है। 
भारत प्रवास रै दौरान डॉ. टैस्सीटोरी चारण-साहित्य अर पुरातात्त्िक सामग्री रै 
सर्वेक्षण करती बगत आपरै सारू की पाण्डुलिपियां री खरीद ई करली ही। अठै औ भी 
उल्लेखनीय है कै उण बगत यूरोपीय विद्वानां में अेक चलन हो कौ भारत में उपलब्ध 
प्राच्य-विद्या सूं सम्बन्धित ग्रंथां मैं खरीदने आपरै देस में ले जायो जाबै ताके बढै रा 
पुस्तकालय सिमरघ हुय सके अर शोधार्थी घणमोलो ज्ञान हासल कर सके। इग ओछ 
में प्रो. ओच, जेकोबी द्वारा सन्‌ 874 में जेसव्ठमेर सूं अनेक संस्कृत पाण्डुलिपियां अर 
जैन-साहित्य नैं खरीदने आपरे देस में ले जावण रो उल्लेख मिले। इणीं भान्त जर्मन 
विद्वान मेक्समूलर ई महाराष्ट्र छेत्र री कई संस्कृत पाण्डुलिपियां प्रो. कीलहार्न री मदत सूं 

खरीदने उणानें जर्मनी पुगायदी ही। मेक्समूलर अठै 863 सूं 880 तक रह्यों हो। अक 
दूजा जर्मन विद्वान भूलर तो भारत रै जैन-साहित्य री नकलां या मूल रूप, जिणमें 
आगम कथावां नै पद्य आद उल्लेख जोग हो, नें गोयल लाइब्रेरी बर्लिंन लेजावण आब्य 
विद्वानां में प्रमुख हा। इण लोभ सूं डॉ. ओल. पी. टैस्सीयोरी ई बच नीं सक्‍या। इणरी 
जाणकारी सन्‌ 923 में उणारे परिवार द्वारा फ्लोरेंस पुस्तकालय मैं सूंपीज्य “डॉ. 
रैस्सीयोरी ग्रंथ संग्रह' सूं हुवै। इणमें कुल 250 पाण्डुलिपियां अर बाकी छप्योड़ी पोध्यां 
हो। इण संग्रह में जैन-साहित्य रै रूप में धर्म, दर्शन सूं सम्बन्धित सामग्री उल्लेखनीय 
ही। साथै ई जैन साधु-संतां री विभिन्‍न रचनावां, जिणां में को टोकावां रै साथै सिद्धान्त 
अर आगम री पाण्डुलिपियां भी ही। आंमें जैव सन्त हेमविजय रो साहित्य ई भेव्ठों हो। 
इण संग्रह री घणकरी फोटो प्रतियां भारत में भी उपलब्ध है। अठे इण संग्रह री सामग्रो 
पर भी थोड़ी चर्चा लाजमी है। इणसूं आपानें डॉ. टैस्सीयोरी रै जैन-साहित्य रै प्रति 
अस्लीम अनुराग री जाणकारी ई मिलसी। 
इण संग्रह में जैन साधु व्याकरणाचार्य सुन्दर द्वारा 6वीं सदी में विरचित 
'उक्ति-रललाकर' नांव री संस्कृत पाण्डुलिपि घणी महताऊ ही। इणरै महत्त्व नें समझने 
ई डॉ. टैस्सीटोरी इणरी दो दूजी प्रतियां नें आधार वणायनै इण रो सम्पादन कर दियो हो। 
मारवाड़ी भाषा री व्युत्पत्ति नें लेयनै सात खंडां में छप्योड़ी आ पाण्डुलिपि डॉ. 
टैस्सीटोरी री भूमिका अर आखिर में दिरीजी सबदावब्ठी रै पाण शोध-जगत सारू घणी 
महताऊ बणगी है। 
जैन-साहित्य री दूजी पाण्डुलिपियां में ।8वीं सदी रा चावा-ठावा जैन टीकाकार 
देवेन्द्र सूरि री प्राकृत में लिख्योड़ी (900॥ 69॥70॥ 9४३०७४॥) सिद्धि दामदिक 
अवचूरी, कर्मग्रंथ री पाण्डुलिपियां आद उल्लेखनीय है। आं कृतियां रै अलावा 
टैस्सीयोरी रै उक्त संग्रह में प्राकृत अर अर्धमागधी में गोतमकुलम (प्राकृत भाषा), 
गोतम स्वामी गीतम्‌ (प्राचीन मारवाड़ी) आद पयाण्डुलिपियां जैन-साहित्य सूं ई 
सम्बन्धित ही। 
इणीं भान्त शान्तिसूरि की टीकाएं, अभयदेव सूरि को टीकाएं, देवेन्द्र सूरि की 
टीकाएं, कल्याण-मंदिर स्त्रोतम्‌, सिद्धसेन दिवाकर अर हेमचन्द्र री अभिधान चिंतामणि 
नाम माला, अभिधान चिंतामणि कोश, त्रिशष्टिशलाका पुरपचरित्र, हेमविजय नैं समर्पित 
कथामहोदधि (संस्कृत) आद उल्लेखनीय जैन-साहित्य रचनावां ही। 
छेकड़ जातां आपां कैय सकां हां कै डॉ. ओल,. पी. टैस्सीयोरी रे जिच्चो लगाव 
राजपूत संस्कृति सूं हो, उत्ता ई बै जैन-संस्कृति सूं भी प्रभावित हा। इण आलेख नें 
त्यार करण में म्हनें जठे राजस्थान राज्य अभिलेखागार रै टैस्सीटोरी सम्बन्धी संग्रह सूं 
सहायता मिली, बढै ई बीकानेर में 2। सूं 23 फरवरी, 996 में डॉ. टैस्सीटोरी री स्मृति 
में हुयी इंटरनेशनल कांफ्रेंस में पढोज्या शोध-पत्रां सूं भी कई नूंवी जाणकारियां मिली। 

राजस्थानी अभिलेखां में शिवाजी : आंख्यां देखी विगत 


आ बात कम लोग ई जाणै क॑ शिवाजो बाबत राजस्थानी भाषा में लिख्योड़ी 
मोकक्ठी सामग्री है। सन्‌ 939 में जयथुर राज रै मेहकमा खास रेकर्ड ऑफिस में करीब 
68 इसा कागद-पत्न हाथ लाग्या जिणां में शिवाजी री आगरा जात्रा अर बीं रै लारली 
भटनावां सो सांगोपांग बर्णन मिलै। ओ कागद आगरे में जयपुर नरेश सवाई जयसिंह 
प्रथम रै कुंवर रामसिंह रै डेरै सूं जयपुर रै वकोल परकालदास जयपुर रै दीवान 
कल्याणदास नें लिख्या हा। आं मांय सूं ओक कागद बानगी सरूप प्रस्तुत है। इण पत्र सूं 
ञठां पड़ै कै शिवाजी बाबत राजस्थानी रै कागदां में कितरी झोणी अर प्रमाणिक सामग्री 
मिलै। इण कागद में जिकी लोकरुचि री वातां है फगत वै ई अठे उल्लेखित है। 

शिवाजी जिसो बादशाह ओरंगजेब रो कट्टर विरोधी, जयपुर नरेश रै समझावण 
सूं जद बादशाह रै दरवार में आगरे पूगो तो आ ओक अतिहासिक घटना ही। सगठ्ठो देस 
इण घटना नें घणी उत्सुकता सूं देखे हो। सगव्ठा इथ बात री सही जाणकारी चावै हा के 
आ घटना साची है क॑ गप्पोड़ो है। कारण के आम आदमी रै दिमाग में आ बात दौरी 
बैठे हो कै शिवाजी आगरै जायनै बादशाह रै दरवार में हाजरी देय सके। बांरी निजाां में 
तो शिवाजी अंक अपराजित हीरो हो। वो आगरे दरवार में जायने हाजरी देवै, आ बात 
लोगां री कल्पना सूं परे ही। 

पण जिका लोग इण बात सूं वाकब हा, बोरै मन में भान्त-भान्त री जिज्ञासावां 
ही। बै जाणणी चाबै हा कै शिवाजी री कद-काठी अर शक्‍्ल-सूरत किसीक है ? 
आगरै में बो किसीक त्यारी साथै आयो ? दरवार में बो किण भान्त हाजर हुयो ? 
बादशाह उणरै सागे किसोक बरताव करो अर किण भान्त पदूत्तर दियो ? इसी 
मोकब्ठी जिज्ञासावां जयपुर रै दीवान कल्याणदास रै मन में ई ही। उण यांरी जाणकारी 
सारू वकील परकालदास नें आगरै कागद लिख्यो। परकालदास इण कागद रो पदूत्तर 

29 मई, 666 रै दिन दियो। इण कागद में शिवाजी बाबत दूजी बातां रै साथे उणरै 
डील-डौल बाबत ई खासी जाणकारी मिलै। अठै आ बात उल्लेख जोग है कै इण 
कागद रै पैली शिवाजी रै डील-डौल वाबत लोगां नें इतरी जाणकारी नीं ही। 
परकालदास इण कागद में लिखे के शिवाजी आगरै में आपरै दो-ढाई सौ 
सवारां साथै आया। शिवाजी अर बांय अधिकारी पालक्यां में सवार हा। शिवाजी रो 
झंडो नारंगी रंग रो हों शरीर पतव्ठो अर कद घणो डींगो नीं हो। बांरो रंग गोरो निछोर हो 
अर बै दीसता ई राजवी ज्यूं हा। शिवाजी री हिम्मत अर मरदानगी देखता ई बणै आवै 
ही। शिवाजी रै डाढी राख्योड़ी है। बारे साथे बारो नव बरस रो बेटो ई हो। बो फूटरो अर 
गोरो हो। यूं तो लोगां शिवाजी री मरदानगी बाबत सुण्यों ई हो पण आगरे आयने ई उणां 
बादशाह सूं करड़ा सवाल-जवाब करा, इणसूं लोग बांरी मरदानगी री सरवणा करै हा। 

वकील परकालदास रो औ मूठ कागद कोई तोन सौ सवा तीन सौ बरसां जूनो। 
इणी तर रा 68 कागद तो शिवाजी माथै आज ई मौजूद लाधै। आं री भाषा घणी सिमरध 
है। शिवाजी रो नांव वीं बगत सिवो या सेवाजी लिखिजतो हो। आपां आज राजस्थानी 
भाषा बाबत सतरे बातां करां अर इणरी सिमरधता अर भाषा हुवण माथै ई आंगव्ठे 
उठावां पण उण जमाना में ई इण भाषा री आ छटय हो। सगव्दी लिखा-पढ़ी अर 
राज-काज इण भाषा में मजे सूं चालता। ढूंढाड़ सूं लगायने मारवाड़ आर मेवाड़ तांईँ 
सगक्ै राजपूतानै रा लोग इणनै समझता, लिखता, बांचता अर मामूली फरक-फार साथै 
धडल्ले सूं आपरो काम चलावता। 
मूल कागद 
॥ श्री गमजी ॥ 
सिद्धि श्री सरवोपमा विराजमान दीवानजी श्री कल्याणदासजी जोग्य लिखत॑ 

आग्याकारी परकालदास केनी सेवा मुजरों अवधारजो। ....और इनायतनामो एक 
बलुसाहजी का कासिद हाथ आयो। बहुत खुशहाली हुई जी। श्री राज लिखो थो जु 
सेवा कांठे रे केतोक साथ छो, किसाक तुजुक सूं आन मिलो सु बोग़े लिखजो। सु 
साहिब सेवो छड़ो सो ही साथी ओठो आयो जी। असवार सौ दोई अथवा अढाई सौ 
सगठ्ठा छे जी। त्यां में असबवार सौ एक खुद असपां बाकी वारगीर का पावा वाब्य। और 
सेवो पालकी असवार होई तब तुरकां की सी रबस पयादा खड़ोत सा मोढा आगे बहुत 
चालो जी। सेवाजी के नारंजी सी दरयायी का निसान सुनहरी छापा का छाप्पां चोन्णे छे 
जी। ऊंट सेवा की सरकार में थोड़ा बार बरदारी ने बोल ही बहोत लदो छो जी। 
विणजारा को सो ठाठो। और सेवा का चाकरां को बड़ा आदम्यां को पालकी असवारी 
सगव्ठां को सु पालकीयां के बहुत। अर सेवोजी डील तो हकीर छोठो सो ही देखता 
दिसजी। अर सुरती बहुत अजाइब। गौरो रंग अपुछो राजबी दीसोजी। हिम्मती मरदानगी 
ने देखतां ही इसो दिसो जु बहुत मरदानो हिम्मतबुलंद आदमी छो। सेवाजी के डाढ़ी छे। 
और सेवाजी को बेटो बरस 9 को छ, सु भी बहुत अजाइब सुरती छे जी गोसे रंगी। और 
सेवाजी आयो सु जमीअती तो थोड़ी ही थी पनी भला तुजक अदाई सो आयो जी। 
हाथी मोढ़ा आगे धरया, त्यां उपरी नीशान। घोड़ा को वील मोंढ़ा आगे बहुत ही 
अहतमाम तुजक करता असी भान्‍्त आयाजी। हथणी-हथणी होदा की पुठी पाछे। 
सुखपाल मूंढ़ा आगे, ज्यां सुखपाल का वास रूपा सो मंड्या और सुखपाल का सगव्ग 
फूंदा को रूपां का बड़ा-बड़ा झाबा। पालकी संगव्ठे ठो रूपा का पत्रां सो मंदी, रूपा 
की ही पालकी पाया व खूंटी सोना का पत्रां सो मंदया जी। असी भांति आयो। आगे तो 
सेबाजी की मरदानगी न हीमती ने खलक सराही थी। अर अब ओठे पातशाह जी कौ 
हजुरी भी आई। सखती करी करड़ा जबाब कह्मा, तींथे खलक सेवाजी कौ मरदानगी ने 
बहुत सराहो जी।.,..। 

पं, नेहरू रो निजू कागद पालीवाब्ठजी रै नांव 


॥7 जुलाई, 955 में प्रधानमंत्री निवास, नई दिल्‍ली सूं लिख्योड़ो औ कागद पं. 
नेहरू राजस्थान रा तत्कालीन मंत्री श्री टीकाराम पालीवाठ्ठ नें लिख्यो। पं. नेहरू रा 
हस्ताक्षर करोड़ो दो पेज रो अंग्रेजी में लिख्योड़ो औकागद निजू अर गोपनीय है। पण 
आज औ कागद राज्य अभिलेखागार में शोध अध्येतावां वास्तै उपलब्ध है। इग कागद 
रो घणकरो भाग तो टकित है पण अंत में दो लाईनां नेहरूजी आपरै हाथ सूं लिखी है। 
कागद से मूठ विषय शेख अब्दुल्ला से बेटे फारूख अब्दुल्ला है। शेख अब्दुल्ला उण 
बगत जेल्ठ में हा अर बार बेटे फारूख अब्दुल्ला नें जयपुर मेडिकल कॉलेज में जिको 
अबखायां भुगतणो पड़ रह्मी ही बानें मिटावण वास्ते लिख्योड़ो औ कागद यूं तो 
साधारण सो लागै, पण इण कागद रै अध्ययन सूं पं. नेहरू री दरिया-दिली रो ठा पड़ै। 
इण महताऊ कागद रा भाव इण भान्त है- 
पं. नेहरू श्री पालीवाछ नें लिख्यो, 'म्हनें इण बात री घणी प्रसन्नता है के छेवट 
'फारूख अब्दुल्ला नैं जयपुर मेडिकल कॉलेज में दाखिलो मिलग्यो। कई लोग आ बात 
गब्ठत रूप सूं सोचै के म्हारा शेख अब्दुल्ला साथै सम्बन्ध आछा नीं है इण कारण बांरै 
बेटे अर परिवार सागै आछो वैवार नीं हुय रह्मो है। पण बात इणसूं उल्टी है। आज जद 
शेख अब्दुल्ला जेल्ठ में है तो म्हैं ठणां रै टाबरां रो ध्यान राखण री म्हारी विशेष 
'जिम्मेवारी समझूं। 
धोड़ाक दिन पैली फारूख अब्दुल्ला म्हासूं मिल्यो। पैली ई बो कई बार लिख 
चुक्यो है के जयपुर मेडिकल कॉलेज रा की छात्र उणनें देसद्रोही कैयने अपमानित करै। 
आ बात सुणनै म्हनैं घणो दुख हुवै। म्हें आ बात ई जाणूं के लड़कां नें रोकणा घणा 
दौरा है, पण आपां कोशिश करने इस्यो वातावरण जरूर बणाय सका जिणसूं इसी बातां 
रोकी जाय सके। म्हनें आ जाणनै प्रसन्‍नता है के मेडिकल कॉलेज रा प्रिंसिपल डा. 
कासलीवाछ फारूख अब्दुल्ला रो ध्यान राखनै उणमें रुचि लेय रक्षा है। श्री हीपलाल 
शास्त्री ई फारूख अब्दुल्ला रो ध्यान राखण से वादो करो है। 

ओक काम म्हैँ थांनें (टीकाराम पालीवाब्ठ नैं) सूंपणी चावूं के जे संभव हुवै तो 
'फारूख अब्दुल्ला नें सिनेमाघर रै कनला होस्टल सूं हटायनै मेडिकल कॉलेजरे हत्थे में 
बण्योडै होस्टल में राख दियो जावै। कमरो नैनो हुवे तो ई कोई बात नीं पण हुब॒णो 
स्वतंत्र चाहीजे। जिको सहपाठी छात्र उणनैं नों चावे अर उणरी मजाक करै, संभव है 
नीं रै वैवार सूं कई अबखायां पैदा हुय जावै। पाछला दोय ओक बरसां सूं फारूख बड़ै 
कठण दौर सूं गुजर रहो है। इण नैनी उमर में उणरै मन में किणी तरै री हीन भावनावां 
(कॉम्पलेक्स) नीं आय जावै। जे उणनें रैवण नें आछी जाग्यां अर चोखा मित्र मिल 

जावै तो उणर मन माथै आछो प्रभाव पड़सी। म्हें थांनें औ काम व्यक्तिगत रूप सूं सूंप 
रह्यो हूं। थे इण मामले में प्रिंसिपल कासलीवाल्ठ सूं ई सम्पर्क करजो। फारूख नें ई 
कहीजो के उणनें कोई शिकायत हुवे के कोई जरूरत हुवे तो थांसूं मिलै।' 

कागद रै अंत में पं. नेहरू श्री पालीवाछ नैं लिखे के बै फारूख अब्दुल्ला री 
ओन्‍्खाण जयपुर में कोई प्रतिष्ठित मुस्लिम परिवार सूं कराय सके तो घणो आछो 
रहसी। 

बिंयां तो आज औ कागद दिल्‍ली सूं प्रकाशित पण्डित जवाहरलाल नेहरू रा 
यत्रां में छप भी चुक्यो है। पण फेरूं भी राजस्थान मांय इण कागद रो आपरो अलग ही 
महत्त्व रैवैला। 

म्रणी तपस्था कौधी थी घणा दान किया जदां श्री साहंब जी सरीसा खावन्द पाया 
डोलिया री चाकर उपर सुब नीजर रखाईजे मारे तो आधार श्री खावन्दा ये हे राज य 
चरणा लपटी हूं श्री साहेब जी सा दुहों देव नदी धीया खड़ी कीम कर आऊं हजूर 
मुजरों मारो मानजोजी नीत ऊगते सूर श्री जी सा आपरी तपस्या भारी ने आपने श्री 
जव्ठंधरनाथ जी साय कीवी ने राजसथान मैं धीन धोन किया श्री नाथ जी आपरै किले 
सांमो जोये जीण ने श्री ग्रथ जी भसम कर देवे आपरी फतै हुई न आप गढ्ा पधारिया 
जीण री खुशी रो पार लिख्यो जावे नहीं हरख हीया में मा नहीं हीरा मोतियां रो मैहे 
उठो श्री जी सा में तो खानजादा नै ई दरसण दीराईजै ने श्रीनाथ जी रा दरसण कराई ने 
घेंट कराईजे आप नै राज श्री जल्लंधरनाथ जी दियो श्री जी सा ओक वार तो फुरमास 
सुणाई हुती आप री मरजी तो चाकर माथै रखाईजो ई जे आप री फुरमास सुणी नहीं 
जिण सूं चीन्ता हुवै है श्री जी सा चूक तो मोकव्छो पड़ेयो है पण आप रो बोरद वोचार 
ने फुरमास सुणइजे श्री जी सा अरजी में दसकत हुवो वो लीखायो हुवे तो गुनो माफ 
'करावसी हु कांही जाणु नहों राज छै चतुर परवीण।' 

अठे आ बात भी बतावण जोग है कै अभिलेखागार में जयपुर राज्य री सैकडू 
पातरियां अर पासवानां रा राजी-खुशी रा पत्र संग्रहीत है। पण किणी व्यक्ति विशेष 
वास्ते इत्ता विशेषण अर उपमावां सूं लड़ालूंब पत्र देखण मांय नीं आवै। 

सांकेतिक लिपि में राजस्थानी रा दो कागद 


सांकेतिक लिपि में समाचार भेजण री परम्परा मोकव्डी पुराणी है। प्राचीन भारत 
में लिख्योड़ा इसा कागद तो आज उपलब्ध कोनी पण मध्यकाल अर अंग्रेजा री बगत में 
प्रशासकां अर अधिकारियां रै हाथ सूं सांकेतिक लिपि में लिख्योड़ा इसा मोपनीय 
कागद आज ई भारत रै अभिलेखागारं में मिले। आं कागदां में इसा समाचार रैवता 
जिका नें सुरक्षा री दीठ सूं गोपनीय राखणों जरूरी हुंवतो। इण भांत कदाच ओ कागद 
गैर आदमो रे हाथ पड़ जावता तो ई वो आंगो अरथ समझ नीं सकतो। संकेत लिपि में 
लिखणवात्शा अर बांचण बाब्ठं कने संकेतां री कुंजी त्यार रैवती। राजस्थान राज 
अभिलेखागार, बीकानेर में जयपुर राज में मध्यकाल में काम आवणवाब्डी सांकेतिक 
लिपि रो सांतरी कुंजी मिले। राजस्थान में शोध अध्येतावां सांकेतिक लिपि में आप 
आपरे ढंग सूं मोकव्ठो काम करो है। साकेतिक लिपि में लिख्योड़ा राजस्थानी भाषा रा 
दो कागद इण भान्त है- 

मध्यकाल में राजस्थान रै रजवाड़ां में घणी भांत री सांकेतिक लिपियां रो 
उपयोग हुंबतो। सगछी सांकेतिक लिपियां रो वर्णन अठे संभव कोनी। इण वास्ते 
आंफात्मक लिपि, जिकी आज ताईं गुप्त समाचार भेजण सारू काम में लिगीज, वीं रो 
वर्णन करूँ। मध्यकाल में इण लिपि में लिख्योड़ा कागदां नें बांधणी कागद कँवता। अं 
बांधणी कागद इण कारण कैवीजता कै लिपि नैं अंकां में वंधाय दी ही। दूजी विधियां 
में भी लिपि में आखर री ठोड़ अंक निर्धारित करने लिखीजता। जयपुर राज में महाराजा 
सवाई जयसिंह जयपुर रै बगत में अंकात्मक सांकेतिक लिपि रा ते शुदा अंक इण भांत 
हा, जिणां नें आधार बणायनै समाचार भेजीजतो । 
अ ई उकखग घ च छज झ ढटढट ठ डढण 
५ ६७९ १०११ १२ १३ १४ १५ १६ १७ १८ १९ २० २९ 
डत थ द धनप फ ब भ मय र लव 
८ २२ २३ र४ड ४ १ २५ २६ २७ २८ २ २९ ३० ३१ ३२ 
सह 
हे ३३ 
स्वरा नें इण भांत लिखता हा- 
अ आ इ ई उ ऊ ए ऐ ओ औ अं अः 
५) ५१0६) ६) ७) ७) ५) ५) पो) छो) ५) ५:) 
मात्रा रै साथ व्यंजनां में लिखणै रो तरीको इण भांत हो - 
क का कि को कु कू के के को कौ क॑ कः 
९) श) हि ही ९ ६ हे है रे शी ९ ९; 

ख खा खि खी खु खू खे खे खो खा ख॑ खः 


१०) श्ग) शि० श्णी १० १० १० १४७ श्गे शर्ग १० १०: 


<%+ 


गगागिगीगुगूगेगेगोगीागेगः 
११ श्श ९१ १शी ११ ११ ९हे ९३ श्शे श्शे १९ ११: 
ऊपर लिख्योड़ी अंक लिपि माथे आधारित ओक कागद इण भांत लिख्योड़ो मिले- 
पो)३०)३) २४) १०) १) २६) ३०) २१) २६५ ) २४ ३) ३१) 
१०)३०) २५) २९) २५) ३) रथ) ३३) २) ११) १५) 
३०) २१) ९१) ३) ण) २२) २) ९) २४) २२) ३३ ) 
इण कागद रा अरथ श्ण भात है-- 

“ओरूं सइद खां ने फरमायो दस लाख रुपयो पेसकस दो हमां गुजरात का 
सूबा तुम को देते हैं '! 

इणीं भांत अंक दूजो कागद ओरूँ मिलै, जिणमें ऊपरले कागद दांई अंकां रै 
साथै अक अक ओर बधाय दियो गयो है। पण इण बधायोड़ै अंक री कोई सार्थकता नीं 
ही। ओ कागद इण भांत लिख्योड़ों मिलै। 
२९) ३३०) ३०५) १५४) ३१श) २५) १२५ ) ३० श) १५श ) 
१५६) ३१) २२९९) ३१ ) १२३) ९३) ५३ ) ३०) २श) १३३) ३०१) 
घ३) २७१ ) १५३) रहो) ३३९) ५श) ११८) १४प ) २१) ९शै ) ९१) 
३३५) १२) २श) १३ ) ५१) २७० ) २१शै ) ३०श ) १५२ ) ३०) 
१३१३) ९१) रछे ) १७श) ३०१) २२५) १२) ५१) ३०२) १श) 
२३५) ३०१) १०शं) ३९ ) १५३) ३३ ) २२५ ) ३२) १२५) 
१११) १९३) २७५) १९३) ३३५) ११३) २९३) 
इण कागद रो अरथ इण भांत है- 

“महाराजा सलामति राजा जसोत संघ का ओ समाचार अब जु मौ (मुं) 6 आग 
छै त्यां को कहो न मानै अब तो राजसंघ रा बेट रतन आर नाहर खां सो सजोत संघ 
गड्बड़्‌ है गयो।”! 

